
Dogmatica 



INTRODUCERE 

VIAŢA ŞI OPERA SFANŢULUI 

IO AN DAMASCHIN 

Sf. Ioan Damaschin 1 ultimul părinte bisericesc, s-a născut în 
Damasc 2 - de aici şi numele de Damaschin - la începutul celei de a doua 
jumătăţi a secolului VII 3 dintr-o familie nobilă şi bogată, care se găsea în 
fruntea administraţiei fiscale a Siriei încă de la începutul secolului VII 4 . Cu 
toate că Siria a avut nefericirea să treacă sub diferite stăpâniri, totuşi 
membrii familiei lui Damaschin, care ocupau succesiv această înaltă 
dregătorie, n-au fost înlăturaţi din funcţia lor 5 . 

Cel care face celebră familia lui Damaschin, dar de o celebritate cu 
nume rău printre ortodocşi, a fost bunicul teologului nostru, numit Mansur 6 ; 
acesta a avut nefericitul rol de a trata capitularea Damascului la 4 
septembrie 635 în mîinile arabilor 7 . Eutihie (876-940), patriarhul 
Alexandriei, îl acuză formal de trădare 8 ; Teofan (sec. VIII- IX) 9 însă şi 
Elmakinus 10 (+ 1247), apără suficient memoria străbunului lui Damaschin. 

Lui Mansur a succedat fiul său Sergie sau, cu numele arab, Sargun 
ben-Man-sur 11 , tatăl Sfântului Ioan Damaschin. După mărturisirea 
cronografilor arabi şi creştini, Sergie a fost consilierul intim al califilor Mo 



1 Bibliografie despre viaţa şi opera Sfânlului Ioan Damaschin să se vadă în: D. Feciorii, Viaţa Sfântului 
Ioan Damaschin. Studiu de istorie literară creştină, Bucureşti, 1935, p. 193-203. în româneşte: Pr. 
Cicerone Iordăchescu, Sfântul Ioan Damaschin. Studiu patristic, Iaşi, 1912: C. Sandovici, Sf. Ioan 
Damaschin, Biografia, scrierile şi doctrina sa, Bucureşti, 1902; Despre opera antiiconoclastă: D. Fecioru 
în: Sf. Ioan Damaschin, Cultul sfintelor icoane. Bucureşti, 1935. p. XV-XXVIII. 

2 Teofan, Cronografia, MG, CVIII, col. 824C; Nichifor al Constantino polei, Istorie pe scurt, MG, C, col. 
976A; H. Delehaye, Synnaxaryum ecclesiae Constantinopolitanae, Bruxelles 1902, col. 278; Viaţa 
Sfântului Ioan Damaschin, atribuită patriarhului Ioan al Ierusalimului, MG, XCIV, col. 432 B-436 A; M. 
Gordillo, Vita Marciana, Roma, 1926, p. 63. nr. 1, 

3 D. Fecioru, Viaţa Sfântului Ioan Damaschin. Studiu de istorie literară creştină, Bucureşti, 1935. p. 128- 
129. 

4 Eutihie, Analele, MG. CXI, col. 1089 A. 

5 H. Lammens, Etudes sur le regne du colife omaiyade Mo âwiya I-er, XIX lean Damascene et Akhtal, 
commencaux de Yazîd. La dynastie financiere des Sargounides. Sargoun au siege de Damas. La situation 
des Maulas. leunesse de lean Damascene. Akhtal et Ies Taglibites sous Ies Sofiânides, în Melanges de la 
Faculte orientale de l'Universite Saint loseph de Beyrouth (Syrie), T., III., fasc, I, 1908, p. 251. 

6 Teofan, op. cit, col. 841 AB. 

7 Louis Halphen, Les barbares des grandes invasions aux conquetes turques du Xl-e siecle. (Peuples et 
civilisations. Hist. Generale, V) Paris, 1926, p. 135; Gaudefroy-Demombynes et Platonov, Le monde 
musulman et byzantin jusqu'aux croisades (Histoire du monde, VII, 1), Paris, 1931, p. 163. 

8 Eutihie, op. cit, col 1096B -1098D. 

9 Op. cit, col 692 BC. 

10 După M. Lequien, MG. XCIV, col. 436 C. în sensul lui Teofan şi al lui Elmakinus sunt concluziile lui 
H. Lammens (art. cit, p. 251-256) cu privire la rolul pe care Mansur 1 -a jucat la căderea Damascului. 

11 L. Caetani, Cronografia islamică. Periodo primo, Roma-Paris, 1912, fasc. II. p. 465. 

âwiya (660-680) şi Abd-el Metîk (685-705) 12 , nu numai în afacerile de stat, 
dar chiar şi la petrecerile lor, care depăşeau după mărturisirea lui Abulfaraj 
(+ 1286), limitele prescrise şi de morala islamică şi de cea creştină 13 . Totuşi 
a ştiut să folosească influenţa pe care o avea la curtea califilor în favoarea 
creştinilor. Un caz ni-1 dă însuşi Teofan, care ne povesteşte că Sergie a 
împiedicat pe Abd-el Melîk să distrugă în folosul mahomedanismului 
frumoasele coloane ale bisericii din Ghetsimani 14 . 

Sergie, cu situaţia socială pe care o avea, a dat fiului său, Ioan, o 
educaţie aleasă 15 , angajând ca preceptor al lui şi al fiului său adoptiv 
Cosma 16 , pe un călugăr cu numele Cosma, originar din Italia, răscumpărat 
din robie 17 . 

După moartea tatălui său, adică cam după 690 18 , Ioan ocupă aceeaşi 
dregălorie 19 pînă în anul 718, când califul Omar II (717-720) porneşte o 
politică sângeroasă contra creştinilor. Acest calif înţelege ca în statul său să 
nu rămână decât mahomedani; pentru aceea interzice consumaţia vinului în 
oraşe, sileşte pe creştini să se facă mahomedani, omorând pe cei care se 
opuneau 20 şi decretează că un creştin nu poate ocupa o funcţie înaltă în 
stat 21 . Probabil că Omar II a cerul lui Ioan să-şi menţină postul în schimbul 
credinţei. Ioan, însă, refuză, sacrificând rangul şi situaţia socială pentru 
Mântuitorul Hristos 22 . 

După ce şi-a împărţit, după porunca Domnului, averea la săraci şi la 
biserici şi a dat libertate robilor săi 23 , s-a retras împreună cu fratele său 
adoptiv, Cosma, în celebra mînăstire palestiniană a Sfântului Sava 24 . Aici 
n-a venit ca un necunoscut: a adus în primul rând poziţia sa socială şi 
numele familiei pe care, prin activitatea sa, 1-a imortalizat. Patriarhul Ioan 
V al Ierusalimului (706-735 sau 745) pentru a-1 avea mai aproape îl 
hirotoniseşte preot 25 şi-1 însărcinează să predice în Biserica învierii din 



12 Teofan, op. cit, col. 741 C; CI. Huart, Histoire des Arabes, Paris, 1912, t. 1, p. 261. 

13 Agani, XVI, 70 jos, cf. H. Lammens, art. cit, p. 258. 

14 Op. cit, col. 741 BC. 

15 H. Delehaie, Synaxarium ecclesiae Constantinopolitanae , Bruxelles, 1902, col. 278, r. 34-36; Viaţa Sf. 
Ioan Damaschin, MG. XCIV, col. 445 B - 448 A. 

16 M. Jugie {La vie de saint Jean Damascene, în Echos d'Orient, XXIII, 1924, p. 141) tăgăduieşte orice 
legătură premonastică între Ioan şi Cosma. Contra afirmaţiei lui Jugie să se vadă D. Fecioru, op. cit. p. 
132-134. 

17 Viaţa Sfântului Ioan Damaschin, MG, XCIV, col. 441 A - 448 B. M. Jugie {art. cit, p. 140) tăgăduieşte 
şi istoricitatea acestui preceptor al lui Ioan şi Cosma. Contra argumentelor lui Jugie să se vadă D. Fecioru, 
op. cit,p. 135 -139. 

18 Teofan, op. cit, col. 741 C. 

19 Caetani, op. cit., p. 465. 

20 Teofan, op. cit, col. 805 C - 808 A. 

21 M. Jugie, art cit, p. 149. 

22 Mansi, Sacrorum conciliorum nova et amplissima collectio, Paris-Leipzig, 1902, XIII, col. 375 B. 

23 Viaţa Sfântului Ioan Damaschin, MG, XCIV, col. 461 AB. 
2A Ibidem, col. 461 BC. 

25 Că Damaschin a fost preot o mărturisesc unanim toţi cronografii: Teofan, op. cit., col, 824 C; Ştefan 
Diaconul Sfintei Sofii din Constantinopole, Viaţa Sfântului Ştefan noul mucenic, MG, C, col. 1 120 A: G 
4 



Dogmatica 

Ierusalim 26 . 

Faima lui de adânc cunoscător al problemelor teologice se 
răspîndeşte, iar când Leon Isaurul (717-740) publică edictul contra 
icoanelor (726) patriarhul Ioan V al Ierusalimului se adresează lui Ioan. 
Acesta ia condeiul şi scrie, după cum însuşi ne spune, pentru a nu ascunde 
în pământ, ca sluga cea nevrednică, talantul care i s-a dat de Dumnezeu 27 . 
De la apariţia iconoclasmului este neobosit: imediat ce află de edictul 
împăratului Leon Isaurul, scrie primul tratat contra ereziei; scrie apoi al 
doilea tratat pentru credincioşii care nu înţeleseseră primul tratat 28 , iar puţin 
mai tîrziu scrie al treilea tratat, sistematizând ideile des pre cultul icoanelor 
cuprinse în primul şi al doilea tratat. Nu se mulţumeşte numai cu scrisul, ci 
luptă fără preget. Ia parte activă la sinodul antiiconoclast al episcopilor 
orientali. Rolul său în dezbaterile acestui sinod este atât de mare, încât 
posteritatea a atribuit lui Damaschin anatematizarea împăratului Leon 29 . 
Lupta sa contra iconoclasmului se poate asemăna cu lupta lui Atanasie 
contra arianismului. Ca şi acesta, Damaschin nu-şi găseşte rost existenţei 
sale decât invingând noua nălucire diavolească. El este crainicul 
adevărului, apărătorul neînduplecat al tradiţiei, strigând continuu: „să nu 
depăşim hotarele veşnice pe care le-au pus părinţii noştri, ci să ţinem 
predaniile aşa cum le-am primit" 30 , el este vrăşmaşul înverşunat al 
iconoclasmului. Ce a însemnat Damaschin pentru erezia ic onomahă poate 
cunoaşte cineva din ploaia de anateme cu care sinodul iconoclast de la 754 
acoperă memoria teologului nostru: „Voi (împăraţilor) aţi distrus ideile 
eretice ale lui Gherman, ale lui Gheorghe şi ale lui Mansur. Anatema lui 
Gherman, cel nehotărât, adorator al lemnului. Anatema lui Gheorghe, cel 
de acelaşi gând cu el, care a falsificat învăţăturile părinţilor. Anatema lui 
Mansur, cel cu nume rău şi cu gând saracinesc. Anatema lui Mansur, 
închinătorul icoanelor şi scriitorul de lucruri false. Anatema lui Mansur, 
insultătorul lui Hristos şi duşmanul imperiului. Anatema lui Mansur, 
didascalul nelegiuirii şi falsul tălmăcitor al Sfintelor Scripturi 31 . Anatemele 
acestui sinod sunt apologia cea mai strălucită a luptei pe care Sf. Ioan 
Damaschin a dus-o contra iconoclasmului. Gherman al Constantinopolei 
(715-730) şi Gheorghe din Cipru 32 abia sunt pomeniţi. Lui Ioan Damaschin 



Chedrinos, Sinopsa istorică de la zidirea lumii până la domnia lui Isaac Comninos, MG, CXXI. col. 877 
A. Titlurile manuscriselor operelor sale şi notiţele din sinaxare ne mărturisesc de asemeni că Damaschin a 
fost preot. 

26 Pe unele manuscrise se găseşte următoarea notiţă: „Preot al Sfintei învieri a lui Hristos, Dumnezeul 
nostru"; cf. MG, XCIV, col. 482 C. 

27 Tratatul al doilea contra celor care atacă sfintele icoane, MG, XCIV, col. 1284 BC. 

28 Ibidem, col. 1284 C. 

29 Teofan, op. cit, col. 824 C. 

30 MG, XCIV, 1256 A; 1927 B. 1301 A. 

31 Mansi, op. cit. col. 356CD; Hefele-Leclercq, Histoire des conciles, Paris, t. III, partea II, p. 703-704. 

32 Despre Gheorghe din Cipru să se vadă D. Fecioru, op. cit, nota 1, p. 162; despre Gherman, patriarhul 

însă i se rezervă o împătrită anatemă, onorându-1 şi cu titlul de didascal al 
nelegiuirii. Monahul de la sf. Sava şi consilierul intim al patriarhului Ioan 
V al Ierusalimului nu era deci pentru episcopii adunaţi de Constantin 
Copronim (740-775) la Ieria un simplu combatant al ereziei ca Gherman 
sau Gheorghe, ci un teolog, un sistematizator al teologiei venerării 
icoanelor, pentru aceea şi anatemele sunt mai multe, pentru că era mai de 
temut. 

Ioan Damaschin, însă, nu-i numai îndreptarul credinţei pentru cei de 
departe, ci şi oracolul teologic al celor de aproape din cuprinsul 
patriarhatului Ierusalimului sau Antiohiei 33 . Lui se adresează Petru 34 , 
episcopul Damascului, pentru a combate pe episcopul iacobit al Dareii 35 , şi 
tot lui îşi exprimă nedumeririle sale asupra duratei postului mare călugărul 
Comitas 36 . Mai mult, alţii îl roagă să le scrie mărturisirile de credinţă, cum 
face Ilie, episcopul monotelit maronii al Iabrudului 37 , mărturisire pe care 
trebuia să o citească în faţa mitropolitului Petru al Damascului. 

Unele expresii ale lucrărilor sale 38 şi unele titluri ale manuscriselor 39 
ne permit să presupunem că a fost şi profesor în adevăratul înţeles al 
cuvântului. Ioan posedă calităţile unui profesor: „claritatea, preciziunea 
termenilor, dragostea de distincţii şi argumentare, obiceiul de a recurge la 
comparaţiile cele mai simple pentru a face să se înţeleagă doctrinele cele 
mai înalte" 40 . 

Dar lucru curios, în timp ce scriitorii bizantini din secolele VIII -IX 
cunosc pe Damaschin numai în ipostaza de luptător contra iconoclaştilor, 
sau de „SiSaaxaÂoa apioroa" cum ni-1 prezintă Teofan, cei din secolul XI 
cunosc pe Damaschin mai mult ca melod şi imnograf decât ca teolog. 
Imnele şi cântările sale se răspândiseră în toată lumea creştină şi cuceriseră 
toate inimile în dauna teologului. Atât de mult plăceau cântările sale, încât 



Constantinopolei, să se vadă D. Fecioru, în Sf. Ioan Damaschin, Cultul Sfintelor icoane. Bucureşti. 1937, 
nota 4 şi 5, p. XIX. 

33 M. Jugie, art. cit,p. 153. 

34 Pe acest Petru la cunoscut Damaschin probabil de pe când era în Damasc; de aici legăturile strânse pe 
care le are cu monarhul de la Sf. Sava. Asupra sfârşitului lui suntem informaţi de Teofan (op. cit, col. 840 
B- 841 A) că a murit de moarte martirică şi că Ioan Damaschin a ţinut să onoreze mucenicia sa prin 
cuvântări de laudă; acestea nu ni s-au păstrat. Asupra lui Petru vezi şi MG, XCIV. col. 1421-1422; 
Atanasie Dabbas, Istoria Patriarhilor de Antionia, traducere de Pr. V. Radu şi C. Caralevskij, în „Biserica 
Ortodoxă Română" XLVIII, 1930, p. 1150. 

35 Tom, ca din panta lui Petru preasfmţitul episcop al Damascului către aşa-zisul episcop iacobit al Dareii, 
MG, XCIV, col. 1435-1501. 

36 Despre sfintele posturi, MG, XCV, col. 64-72. 

37 Libel despre dreapta credinţă, MG, XCIV, col. 1421-1432. M. Jugie (S. Jean Damascene, în 
Dictionnaire de theologie catholique. VIII, p. 1, col. 698) spune că acest Ilie, potrivit unei însemnări de pe 
un manuscris din Biblioteca Vaticanului, a fost episcop al Iabrudului, unul din scaunele sufragane ale 
mitropoliei Damascului. 

38 MG, XCV, col. 100 A. 

39 MG, XCIV. col. 1596; XCV, col. 100. 

40 M. Jugie, La vie de saint lean Damascene, în Echos d'Orient, XXIII, 1924, p. 152-153. 

Suidas (secolul XI) spune că imnele sale n-au fost egalate şi nici nu vor fi 
egalate,cât va fi lumea şi pământul 41 . 

Sfântul Ioan Damaschin a activat în mănăstirea Sf. Sava şi în 
Ierusalim, de unde şi numele său de Aghiopolit. De la 734, însă, pînă la 
sfârşitul vieţii sale stă "în mănăstirea sf. Sava împreună cu nepotul său 
Ştefan 42 . 

Spre sfârşirul vieţii, Sf. Ioan Damaschin, după cum ne relatează viaţa 
atribuită patriarhului Ioan al Ierusalimului, a făcut o revizuire a operelor 
sale în ce priveşte fondul şi forma 43 . Ştirea nu pare eronată, căci se observă 
considerabile deosebiri pentru aceeaşi lucrare în diferite manuscrise 44 . 
Ceea ce n-a lipsit adâncului teolog şi filosof, nici grăitorului de cuvinte de 
aur şi nici vestitului şi neîntrecutului imnograf, a fost creştineasca lui 
smerenie. Pe cât de mult se suise pe treptele înţelepciunii omeneşti, pe atât 
de mult se coborâse pe treptele umilinţei creştine. Şi mărturie stă întreaga 
sa operă, care convinge şi de înălţimea de gândire a teologului, dar şi de 
smerenia creştinului. 

Această smerenie eminent creştină trebuie să fi impresionat pe 
contemporanii săi şi negreşit, după moartea sa, faima smereniei lui a 
întovărăşit faima înţelepciunii sale. Cu tot caracterul legendar al vinderii 
coşurilor la Damasc 45 şi al curăţirii murdăriilor ignobile ale lavrei Sf. 
Sava 46 , aceste date ale vieţii sale aghiografe păstrază în ele valoare de 
simbol. 

Sf. Ioan Damaschin moare în mănăstirea Sfântului Sava în anul 
749 47 . Despre mormântul şi chilia lui vorbesc toţi pelerinii care au vizitat 
vestita mănăstire palestiniană 48 . 

Opera Sfânrului Ioan Damaschin este foarte variată şi bogată. Ea 
îmbrăţişează: dogma, polemica, exegeza, morala, ascetica, omiletica şi 
imnologia. 

In această introducere mă voi mărgini să dau numai titlurile 



41 Lexicon graece et latine ad fidem optimorum exactum post Thomam Gaisfordum recensuit et 
annotatione critica instruxit Godofredus Bernhardy, Halle-Braunschweig, 1853, t. I, p. II. col. 1029. r. 4- 
5. 

42 Acta Sanctorum, Iulie, III, p. 580 C. 

43 MG, XCIV, col. 484 B. 

44 M. Jugie, art. cit.,p. 158. 

45 MG, XCIV, col 465-468 B. 

46 Ibidem, col. 469 A - 472 A. 

47 Această dată a fost stabilită de S. Vailhe, Date de la morte de saint Jean Damascene, în Echos d'Orient, 
IX, 1906. p. 28-30. Să se vadă şi D. Fecioru, Viaţa Sfântului Ioan Damaschin, Bucureşti, 1935, p. 166- 
169. 

48 Ioan Foca, Descriere pe scurt a castrelor de la Antiohia pînă la Ierusalim, a ţărilor Siriei şi Feniciei şi a 
locurilor sfinte din Palestina, MG, CXXXIII, col. 948 C. Povestire foarte folositoare şi frumoasă despre 
Sfântul Mormânt, editată de A. Papadopulos-Keramevs în Opt descrieri în greceşte ale locurilor sfinte din 
secolele 14, 15 şi 16, Petrograd, 1903, p. 34; să se vadă şi p. 85 din aceeaşi ediţie unde sunt date aceleaşi 
indicaţii într-un proschinitar anonim. 

lucrărilor sale 49 , deoarece, pe de o parte, nu intră în cadrul introducerii să 
vorbesc pe larg de fiecare din lucrările teologului icoanelor şi al 
hristologiei, iar pe de altă parte, pregătesc un studiu de mari proporţii 
asupra operei şi doctrinei Sfântului Ioan Damaschin. 

I. Opere dogmatice: 

1. Izvorul cunoştinţei, compus din trei părţi: 

a) Capitole filosofice (Logica), MG, XCIV, col. 525-676. 

b) Despre erezii, MG, XCIV, col. 677-680. 

c) Expunerea exactă a credinţei ortodoxe (Dogmatica), MG, XCIV, col. 
789-1228. 

2. Libel despre dreapta credinţă, MG, XCIV, col. 1421-1432. 

3. Despre Sfânta Treime, MG, XCV, col..9-18. 

4. Epistolă către arhimandritul Iordan, despre imnul Trisaghion, MG, XCV, 
col. 21-62. 

5. Introducere elementară în dogme, MG, XCV, col. 99-1 12. 

6. Despre cei în credinţă adormiţi, MG, XCV, col. 247-278. 

7. Expunerea credinţei, MG, XCV, col. 417-438. 

II. Opere polemice: 

1. Trei tratate contra celor care atacă sfintele icoane, MG, XCIV, col. 
1232-1420 50 . 

2 . Tom ca din partea prea sfinţitului Petru episcopul Damascului către aşa- 
zisul episcop iacobit al Dareii, MG, XCIV, col. 1435-1502. 

3. Despre firea compusă contra acefalilor, MG, XCV, col. 1 1 1-126. 

4. Despre cele două voinţe şi activităţi şi despre celelalte însuşiri naturale 
ale lui Hristos şi pe scurt şi despre cele două firi şi o singură ipostasă, MG, 
XCV, col. 127-186 51 . 

5. Contra ereziei nestoriene, MG, XCV, col. 187-224. 

6. Dialog contra maniheilor, MG, XCIV, col. 1505-1584. 

7. Discuţia dintre un saracin şi un creştin, în două recenzii, MG, XCIV, col. 
1585-1598 şi MG, XCVI, col. 1335-1348. 

8. Discuţia lui Ioan ortodoxul cu un maniheu, MG, XCVI, col. 1319-1336. 

9. Despre balauri, MG, XCIV, col. 1599-1604. 

III. Opere exegetice: 

1. Comentariu la epistolele sfintului apostol Pavel, după Sf. Ioan 



49 Voi trece numai lucrările autentice. 

50 Traduse în româneşte de D. Fecioru, Bucureşti, 1935. 



51 Tradusă în româneşte, precedată de un bogat şi documentat studiu asupra psihologiei şi hristologiei 
Sfântului Ioan Damaschin. de Pr. Dr. Olimp N. Căciulă, Bucureşti, 1938. 

Hrisostom, MG, XCV, col. 441-1034. 

IV. Opere morale şi ascetice: 

1. Sfintele paralele, MG, XCV, col. 1041-1588; XCVI, col. 9-442. 

2. Despre sfintele posturi, MG, XCV, col. 63-78. 

3. Despre cele opt duhuri ale răutăţii, MG, XCV, col. 79-84. 

4. Despre virtuţile şi viciile sufleteşti şi trupeşti, MG, XCV, col. 85-98. 

V. Opere omiletice: 

1 . Cuvânt la Schimbarea la faţă a Domnului nostru Iisus Hristos, MG, 
XCVI, col. 545-576. 

2. Cuvânt la smochinul uscat şi la parabola viei, MG, XCVI, col. 575-588. 

3. Cuvânt la Marea Sâmbătă, MG, XCVI, col. 601-644. 

4. Cuvânt la Naşterea Preasfmtei Stăpânei noastre Născătoarea de 
Dumnezeu şi pururea Fecioara Măria, MG, XCVI, col. 661-680. 

5-6. Trei cuvântări la Adormirea Maicii Domnului, MG, XCVI, col. 699- 
762. 

VI. Opere poetice: 

In MG avem publicate foarte puţine din producţiile poetice ale 
Sfântului Ioan Damaschin (XCVI, col. 817-856; 1364-1369). Tradiţia 
atribuie Sfântului Ioan Damaschin şi compunerea Octoihului. 

In volumul de faţă prezentăm în traducere românească Dogmatica 
Sfântului Ioan Damaschin. Ea face parte din trilogia amintită mai sus: 
Izvorul cunoştinţei. 

Dogmatica Sfântului Ioan Damaschin a mai fost tradusă în româneşte 
de cei de veşnică pomenire Grigorie şi Gherontie 52 în limba germană a fost 
tradusă de Dr. Dionys Stiefenhofer 53 , iar fragmentar în limba franceză de V. 
Ermoni 54 . 



52 A celui întru sfinţi părintelui nostru Ioan Damanhin Descoperire cu amănuntul a pravoslavnicii 
credinţe, tălmăcită din limha elinească acum întru a doao domnie aicea a prea luminatului şi prea 
înălţatului nostru Domn Alexandru Constantin Moruzi Voevod, din porunca preaosfinţintlui arhiepiscop 
şi mitropolii a toată Moldavia Chiriu Chir Veniamin, cu a căruia blagoslovenie şi cheltuială s-au dat şi în 
tipariu spre folosul de obşte, adăogându-se la sflrşit şi oarecare însemnări, în tipografia sfintei Mitropolii, 
în Iaşi, la anul 1806, luna lui iunie. 

53 Des heiligen Johannes von Damaskus. Genaue Derlegung des orthodoxen Glaubens, aus dem 
griechischen ubersetzt und mit Einleitung und Erlauterungen verschen, Munchen, 1923 (Bibliothek der 
Kirchenvater. Bd. 44). 

54 Saint Jean Damascene, Paris, 1904. 

DOGMATICA 



CARTEA INTAI 

CAPITOLUL I 

Dumnezeirea este necuprinsă de minte. 

Nu trebuie să căutăm şi să ne interesăm de cele ce nu ni s-au predat de 

sfinţii profeţi, apostoli şi evanghelisti 

„Pe Dumnezeu nimeni nu L-a văzut vreodată; Fiul, Unul-Născut, 
care este în şanurile Tatălui, acela L-a făcut cunoscut" 55 . Prin urmare, 
Dumnezeirea este inefabilă şi incomprehensibilă, „căci nimeni nu cunoaşte 
pe Tatăl afară de Fiul şi nici pe Fiul afară de Tatăl" 56 . Sfântul Duh, însă, 
cunoaşte cele ale lui Dumnezeu, în chipul în care duhul omului cunoaşte 
cele ce sunt în el 57 . In afară de prima şi fericita fire 58 , nimeni n-a cunoscut 
vreodată pe Dumnezeu, decât numai acela căruia ea i s-a descoperit. 
Nimeni, nu numai dintre oameni, dar nici dintre puterile suprap ământeşti, 
adică chiar dintre Heruvimi şi Serafimi. 

Dumnezeu, însă, nu ne-a lăsat în completă neştiinţă, deoarece 
cunoştinţa existenţei lui Dumnezeu este însămânţată de El în chip firesc în 
toţi oamenii. Pe lângă aceasta, însăşi creaţia, conservarea şi guvernarea 
acesteia vestesc măreţia firii dumnezeieşti 59 . 

Dumnezeu s-a făcut apoi cunoscut, atât cât ne este cu putinţă să-1 
înţelegem, mai întâi prin lege şi prin profeţi, iar în urmă prin Fiul Lui, 
Unul-Născut, Domnul şi Dumnezeul şi Mântuitorul nostru Iisus Hristos. 
Pentru aceea primim, cunoştem şi cinstim toate cele predate nouă prin lege, 
prin profeţi, prin apostoli şi prin evanghelisti şi nu cercetăm nimic mai mult 
decât acestea. Dumnezeu, fiind bun, este cauza atot binele şi nu este supus 
nici invidiei, nici patimii. Invidia este departe de firea dumnezeiască, 



55 Ioan I, 18. 

56 Matei XI, 27. 

57 1 Corinteni II, 11. 

58 Adică: firea dumnezeiască. 

59 Romani I, 20. 

singura bună şi în afară de orice patimă. 

Prin urmare, Dumnezeu, cunoscând toate şi îngrijindu-se dinainte de 
folosul fiecăruia, ne-a descoperit să cunoaştem numai ceea ce este de folos 
şi a trecut sub tăcere ceea ce n-am putut să purtăm. Pe acestea deci să le 
iubim şi în acestea să rămânem, nemutând hotarele veşnice 60 şi nedepăşind 
dumnezeiasca predanie. 



CAPITOLUL II 

Despre cele exprimabile 

şi cele inexprimabile. Despre cele cognoscibile 

şi cele incognoscibile 

Cel care vrea să vorbească sau să audă despre Dumnezeu trebuie să 
ştie în chip clar că atât cele cu privire la doctrina despre Dumnezeu, cât şi 
cele cu privire la doctrina întrupării, nu sunt toate inexprimabile şi nici 
toate exprimabile, nici toate incognoscibile şi nici toate cognoscibile. 
Altceva este cognoscibilul şi altceva exprimabilul, după cum altceva este 
vorbirea şi altceva cunoaşterea. Pentru aceasta nu pot fi exprimate cu 
claritate multe din acelea care se înţeleg în chip obscur despre Dumnezeu, 
ci suntem siliţi să exprimăm lucrurile, care sunt mai presus de noi, în felul 
nostru omenesc de a vorbi, după cum spunem că Dumnezeu doarme, că se 
mânie, că nu ne poartă de grijă, că are mâini, picioare şi cele asemenea. 

Noi cunoaştem şi mărturisim că Dumnezeu este fără de început, fără 
de sfârşit, veşnic, pururea dăinuitor, nezidit, neschimbat, neprefăcut, 
simplu, ne-compus, necorporal, nevăzut, impalpabil, necircumscris, infinit, 
incomprehensibil, indefinit, insesizabil, bun, drept, creatorul tuturor 
făpturilor, atotputernic, atotstăpînitor, atoatevăzător, atoatepurtător de grijă, 
stăpânitor şi judecător. Cunoaştem şi mărturisim că este un singur 
Dumnezeu, adică o singură fiinţă; că este cunoscut şi este în trei ipostase, 
adică Tatăl şi Fiul şi Sfântul Duh; că Tatăl şi Fiul şi Sfântul Duh sunt unul 
în toate, afară de ne-naştere, naştere şi purcedere; că Fiul, Unul-Născut şi 
Cuvântul lui Dumnezeu şi Dumnezeu, din pricina îndurării milei Sale 
pentru mântuirea noastră, a fost zămislit, fără de sămânţă, prin bunăvoinţa 
Tatălui şi prin conlucrarea prea Sfântului Duh, şi s-a născut prin Sfântul 
Duh, fără stricăciune, din Sfânta Fecioară şi Născătoarea de Dumnezeu 
Măria şi s-a făcut din ea om desăvârşit; că acelaşi este, în acelaşi timp, şi 
Dumnezeu desăvârşit şi om desăvârşit, din două firi, din Dumnezeire şi 
omenire, şi în două firi, care au facultatea de a înţelege, de a voi, de a lucra 
şi de a acţiona liber, şi ca să spunem într-un cuvânt, fiind desăvârşite, 



'Pilde XXII, 28. 

potrivit definiţiei şi raţiunii fiecăreia din firi, adică a Dumnezeirii şi a 
omenirii, dar într-o singură ipostasă compusă; că a flămînzit, a însetat, a 
obosit, a fost răstignit, a primit încercarea morţii şi a îngropării de trei zile, 
s-a înălţat la ceruri, de unde a şi venit la noi, şi iarăşi va veni în vremea de 
apoi. Şi martoră a acestora este dumnezeiasca Scriptură şi toată ceata 
sfinţilor. 

Ce este însă fiinţa lui Dumnezeu, sau cum este întru toate, sau cum 
Fiul, Unul-Născut şi Dumnezeu, golindu-se pe El însuşi, s-a făcut om din 
sângiuri feciorelnice, fiind plăsmuit după o altă lege decât cea firească, sau 
cum a umblat pe ape, fără să-şi ude picioarele, nu cunoaştem şi nici nu 
putem spune. 

Aşadar, nu este cu putinţă să spunem ceva despre Dumnezeu şi, în 
general, să înţelegem altceva decât cele care, în chip dumnezeiesc, ni s-au 
vestit sau ni s-au spus şi revelat prin cuvintele dumnezeieşti ale Vechiului 
şi Noului Testament. 



CAPITOLUL III 
Dovedirea existentei lui Dumnezeu 

5 

Existenţa lui Dumnezeu nu este pusă la îndoială de cei care primesc 
Sfintele Scripturi, adică Vechiul şi Noul Testament şi nici de mulţimea 
păgânilor, deoarece, după cum am spus 61 , cunoştinţa existenţei lui 
Dumnezeu este sădită în chip natural în noi. Dar răutatea celui viclean 
contra firii omeneşti a avut atâta putere încât a tras pe unii în cea mai 
absurdă şi cea mai rea decât toate răutăţile, prăpastie a pierzării, anume de a 
spune că nu există Dumnezeu. Nebunia acestora, arătând-o tâlcuitorul 
lucrurilor dumnezeieşti, David, a spus: „Zis-a cel nebun întru inima sa: Nu 
este Dumnezeu" 62 . Pentru acest motiv, ucenicii şi apostolii Domnului, 
înţelepţi fiind de Prea Sfântul Duh, făcând semnele dumnezeieşti prin 
puterea şi harul Lui, au fost înălţaţi din abisul necunoştiţei către lumina 
cunoştinţei de Dumnezeu, prinşi de vii fiind cu mreaja minunilor. Tot astfel 
şi urmaşii harului şi dregătoriei acestora, păstorii şi învăţătorii, primind 
harul luminător al Duhului, luminau, prin puterea minunilor şi prin 
cuvântul harului, pe cei întunecau şi întorceau pe cei rătăciţi. Noi, însă, care 
n-am primit nici darul minunilor, nici al învăţăturii, deoarece nevrednici ne- 
am făcut prin înclinarea către plăceri, ei bine, noi vom vorbi puţin despre 
acestea din cele ce ni s-au predat de tâlcuitorii harului, invocând pe Tatăl şi 
pe Fiul şi pe Sfântul Duh. 

Toate cele care există sunt sau create sau necreate; iar dacă sunt 

61 în capitolul I. 

62 Psalmi XIII, 1. 

create, sunt negreşit şi schimbătoare, căci existenţa acelora care a început 
prin schimbare va fi supusă cu siguranţă schimbării, fie distrugându-se, fie 
schimbându-se în chip liber. Dar dacă sunt necreate, urmează că sunt 
negreşit şi neschimbătoare. Lucrurile, care au o existenţă contrară, acelea 
au contrar şi felul de a exista, adică însuşirile. Şi cine nu va cădea de acord 
cu noi că toate existenţele, toate cele care cad sub simţirea noastră, chiar şi 
îngerii, se schimbă, se prefac şi se mişcă în multe feluri! Cele spirituale, 
adică îngerii, sufletele şi demonii, se schimbă potrivit voinţei libere, care 
creşte sau se micşorează, fie în progresul în bine, fie în îndepărtarea de 
bine. Celelalte se schimbă prin naştere şi distrugere, prin creştere şi 
micşorare, prin schimbarea însuşirilor şi mişcarea de la un loc la altul. Prin 
urmare, fiind schimbătoare, negreşit sunt create; şi fiind create, negreşit au 
fost create de cineva. Creatorul, însă, trebuie să fie necreat. Dar dacă şi 
acela a fost creat, negreşit a fost creat de cineva, şi aşa mai departe, pînă ce 
vom ajunge la cineva necreat. Aşadar, creatorul fiind necreat, negreşit este 
şi neschimbător. Şi cine altul va fi acesta dacă nu Dumnezeu? 

Dar şi coeziunea însăşi şi conservarea şi guvernarea creaţiei ne 
învaţă că există Dumnezeu, care a urzit acest univers, îl ţine, îl păstrează şi 
are totdeauna grijă de el. Căci cum ar fi putut ca naturile contrare, adică 
focul şi apa, aerul şi pământul, să se unească unele cu altele pentru 
formarea unei singure lumi, şi cum ar putea s ă rămână nedescompuse, dacă 
nu le-ar uni o forţă atotputernică şi nu le-ar păstra totdeauna 
nedescompuse? 

Cine este acela care a orânduit cele cereşti şi cele pământeşti, toate 
cele din aer şi toate cele din apă, dar mai vârtos, cele dinaintea acestora, 
cerul, pământul, aerul, natura focului şi a apei? Cine le-a amestecat şi le-a 
împărţit pe acestea? Cine este acela care le-a pus în mişcare şi conduce 
mersul lor neîncetat şi neîmpiedicat? Nu este oare făuritorul lor acela care a 
pus în toate o lege, potrivit căreia totul se conduce şi se guvernează? Şi cine 
este făuritorul lor? Nu este oare acela care le-a făcut şi le-a adus la 
existenţă? Căci nu vom da întâmplării asemenea putere! Dar să admitem că 
s-au făcut prin întâmplare. A cui este orânduirea acestora? Să o admitem, 
dacă vrei, şi pe aceasta. A cui este atunci conservarea şi păstrarea lor, 
potrivit legilor după care, la început, au fost aduse la existenţă? Evident, a 
altcuiva decât a întâmplării. Iar acesta cine este altul dacă nu Dumnezeu? 

CAPITOLUL IV 

Despre fiinţa lui Dumnezeu. 

Fiinţa lui este necuprinsă cu mintea 

Prin urmare, este evident că există Dumnezeu. Fiinţa şi natura Lui, 
însă, este cu totul incomprehensibilă şi incognoscibilă. Este evident că 
Dumnezeu este necorporal. Căci, cum ar avea corp ceea ce este infinit, 
nemărginit, fără de formă, impalpabil, nevăzut, simplu şi necompus? Cum 
ar fi neschimbător, dacă ar fi mărginit şi pasibil? Cum ar fi impasibil ceea 
ce este compus din elemente şi ceea ce se descompune iarăşi în aceleaşi 
elemente? Căci compunerea este principiul luptei; lupta, principiul 
dezbinării; dezbinarea, principiul descompunerii; iar descompunerea este 
cu totul străină lui Dumnezeu. 

Dacă Dumnezeu ar fi corporal, cum se va putea respecta dictonul c ă 
Dumnezeu străbate prin toate şi umple toate, după cum spune Scriptura: 
„Nu umplu Eu, oare, cerul şi pământul, zice Domnul?" 63 . Căci este cu 
neputinţă ca un corp să treacă prin corpuri, fără să taie şi să fie tăiat, fără să 
se împletească şi să întâmpine împotrivire, după cum se amestecă şi se 
combină toate corpurile lichide. 

Dar dacă unii zic că Dumnezeu este un corp imaterial, ca aşa- 
numitul, de înţelepţii greci, al cincilea corp, vom spune că este cu 
neputinţă, deoarece, negreşit, el se va mişca ca şi cerul. Căci acesta spun ei 
că este al cincilea corp. Cine este, însă, acela care îl mişcă pe acesta? Căci 
tot ce se mişcă este mişcat de altcineva. Şi pe acela, cine? Şi aceasta la 
infinit, până vom ajunge la ceva nemişcat. Iar cel care mişcă pentru prima 
dată este nemişcat şi acesta este Dumnezeu. Oare nu va fi circumscris în 
spaţiu ceea ce este mişcat? Pentru aceea, numai Dumnezeirea este 
nemişcată, mişcând toate prin mişcarea sa. Deci trebuie să conchidem că 
Dumnezeirea este necorporală. 

Dar nici aceasta nu este ceva care explică fiinţa Lui, după cum nu o 
explică nici faptul că este nenăscut, fără de început, neschimbător, 
incoruptibil şi toate câte se spun despre Dumnezeu sau sunt în leg ătură cu 
Dumnezeu. 

Căci acestea nu indică ce este flinta lui Dumnezeu, ci ceea ce nu este. 
Cel care voieşte să definească fiinţa cuiva trebuie să spună ce este fiinţa 
aceluia, nu ceea ce nu este. Cu privire la Dumnezeu, însă, este cu neputiţă 
să spunem ce este fiinţa Sa. 

63 Ieremia XXIII, 24. 

Dar este mult mai potrivit să vorbim despre fiinţa lui Dumnezeu 
făcând abstracţie de toate existenţele, căci Dumnezeu nu face parte din 
existente. Asta nu înseamnă că Dumnezeu nu există, ci că el este mai 
presus de toate existenţele şi mai presus de însăşi existenţa. Şi dacă 
cunoştinţele sunt în legătură cu existenţele, urmează că ceea ce este mai 
presus de cunoştinţă va fi negreşit şi mai presus de existenţă, şi din contră, 
ceea ce este mai presus de existenţă, va fi şi mai presus de cunoştinţă. 
Prin urmare, Dumnezeirea este infinită şi incomprehensibilă. Şi numai 
aceasta putem înţelege cu privire la fiinţa sa, anume nemărginirea şi 
incomprehensibilitatea Sa. Toate câte le spunem în chip afirmativ cu privire 
la Dumnezeu nu indică natura Lui, ci cele în legătură cu natura Sa. Chiar 
dacă vom spune că Dumnezeu este bun, că este drept, că este înţelept, sau 
orice altceva, nu indicăm natura lui Dumnezeu, ci pe acelea în legătură cu 
natura Lui. Sunt unele, însă, care se spun în chip afirmativ cu privire la 
Dumnezeu, care au o putere de negaţie covârşitoare; de pildă când spunem 
că Dumnezeu este întuneric, nu înţelegem că Dumnezeu este întuneric, ci 
înţelegem că nu este lumină, ci ceva mai presus de lumină; şi când zicem că 
este lumină, înţelegem că nu este întuneric. 



CAPITOLUL V 

Demonstrare că există un singur Dumnezeu 

şi nu mulţi Dumnezei 

A fost dovedit îndeajuns că există Dumnezeu şi că fiinţa Lui este 
incomprehensibilă. Că există un singur Dumnezeu şi nu mulţi Dumnezei 
este neîndoielnic celor care cred în dumnezeiasca Scriptură. Căci spune 
Domnul la începutul legii: „Eu sunt Domnul Dumnezeul tău, cel care te-a 
scos din pământul Egiptului. Să nu ai alţi Dumnezei afară de mine" 64 . Şi 
iarăşi: „Ascultă, Israile: Domnul Dumnezeul tău este un singur Domn" 65 . 
Iar prin profetul Isaia spune: „Eu sunt Dumnezeu dintru început şi Eu după 
acestea şi afară de Mine nu este Dumnezeu, înaintea Mea n-a fost alt 
Dumnezeu şi după Mine nu va fi şi în afară de Mine nu este" 66 . Şi Domnul 
în sfintele Evanghelii spune astfel către Tatăl: „Aceasta este viaţa veşnică 
ca să te cunoască pe Tine singurul Dumnezeu adevărat" 67 . 

Celor care nu cred în dumnezeiasca Scriptură le vom vorbi în chipul 
următor. 

Dumnezeirea este desăvârşită şi nu-i lipseşte nimic în ce priveşte 



64 Ieşirea XX, 2-3. 

65 Deuteronomul VI, 4. 



66 Isaia XLIII, 10-11. 
67 IoanXVII, 3. 

bunătatea, înţelepciunea şi puterea; este fără de început, fără de sfârşit, 
pururea dăinuitoare, necircumscrisă şi, ca să spunem într-un cuvânt, 
desăvârşită în toate. Dar dacă vom spune că sunt mulţi Dumnezei, este 
necesar să se observe deosebire între cei mulţi, căci dacă nu este deosebire 
între ei, este mai degrabă unul şi nu mulţi. Dar dacă este deosebire între ei, 
unde este desăvârşirea? Căci n-ar fi Dumnezeu dacă ar fi lipsit de 
desăvârşire, fie în ce priveşte bunătatea, fie în ce priveşte puterea, fie în ce 
priveşte înţelepciunea, fie în ce priveşte timpul, fie în ce priveşte spaţiul. 
Dar identitatea în toate indică mai degrabă un singur Dumnezeu şi nu mulţi. 

Dar cum va putea fi păstrată nccircumscrierea, dacă sunt mulţi 
Dumnezei? Căci acolo unde ar fi unul nu va putea fi celălalt. 

Cum va putea fi condusă lumea de mulţi? Oare nu se va descompune 
şi nu se va nimici, deoarece se observă luptă între conducători? Căci 
deosebirea introduce împotrivire. Dar dacă ar spune cineva că fiecare 
conduce câte o parte, atunci voi întreba: Cine a orânduit acest lucru, şi cine 
le-a făcut împărţeala? Acela ar fi mai degrabă Dumnezeu. 

Prin urmare, există un singur Dumnezeu, desăvârşit, necircumscris, 
făcător al universului, ţiitor şi conducător, mai presus de desăvârşire şi 
înaintea oricărei desăvârşiri. 

Pe lângă acestea, însă, este o necesitate naturală ca unitatea să fie 
principiul dualităţii. 



CAPITOLUL VI 

Despre Cuvântul şi Fiul lui Dumnezeu. 

Demonstrare silogistică 

Aşadar acest unic şi singur Dumnezeu nu este fără de Cuvânt. Având 
Cuvânt, nu-L va avea pe cel neipostatic, căci nu a avut început al existenţei 
şi nici nu va înceta de a exista. N-a fost un timp când n-a fost Dumnezeu 
Cuvântul. Dumnezeu are pururea Cuvântul Său născut din El; nu este 
neipostatic cum este cuvântul nostru, care se răspândeşte în aer, ci este 
enipostatic, viu, desăvârşit. Nu se depărtează în afară de El, ci este pururea 
cu El. Căci unde va fi, dacă este în afară de El? Pentru că firea noastră este 
supusă morţii şi lesne stricăcioasă, pentru aceea şi cuvântul nostru este 
neipostatic. Dumnezeu, însă, pentru că există pururea şi pentru că este 
desăvârşit, va avea şi Cuvântul Lui desăvârşit, enipostatic, pururea existent, 
viu, şi are toate câte are cel care 1-a născut. Cuvântul nostru, care iese din 
minte, nu este în totul acelaşi cu mintea, dar nici cu totul deosebit de ea; dar 
pentru că este din minte, este altul decât ea, şi pentru că aduce însăşi mintea 
la expresie, nu este cu totul deosebit de ea, ci este una cu ea în ce prive şte 
natura, dar deosebit de ea în ce priveşte subiectul. Tot astfel şi Cuvântul lui 

Dumnezeu, prin faptul că există prin el însuşi, se deosebeşte de acela de la 
care are existenţa; dar prin faptul că arată în El însuşi pe acelea care se văd 
la Dumnezeu, este identic cu El în ce priveşte natura. Căci după cum se 
vede desăvârşire în toate la Tatăl, tot astfel se vede şi la Cuvântul născut 
din El. 



CAPITOLUL VII 
Despre Sfântul Duh. Demonstrare silogistică 

Cuvîntul trebuie să aibă şi Duh, căci şi cuvântul nostru nu este lipsit 
de duh. La noi, însă, duhul este străin fiinţei noastre. El este tragerea şi 
darea afară a aerului, care intră şi iese pentru menţinerea corpului, în timpul 
vorbirii, duhul ajunge glasul cuvântului, dând la iveai ă în el însuşi puterea 
cuvântului. Dar cu privire la firea dumnezeiască cea simplă şi necompusă, 
trebuie să mărturisim cu cucernicie existenţa Duhului lui Dumnezeu, pentru 
ca să nu fie Cuvântul lui Dumnezeu inferior cuvântului nostru. Dar nu este 
lucru cucernic să gândim că Duhul lui Dumnezeu este ceva străin, introdus 
din afară în Dumnezeu, după cum este la noi, care suntem firi compuse. Ci, 
după cum atunci când am auzit de Cuvântul lui Dumnezeu nu am socotit c ă 
este neipostatic, nici că rezultă prin învăţătură, nici că se exteriorizează prin 
voce, nici că se răpândeşte în aer şi se pierde, ci că are o existenţă proprie, 
că are voinţă liberă şi că este activ şi atotputernic, tot astfel şi când am fost 
învăţaţi despre Duhul lui Dumnezeu, care însoţeşte Cuvântul şi face 
cunoscută activitatea Lui, noi nu gândim că este o suflare neipostatic ă. Căci 
dacă s-ar înţelege Duhul, care este în Dumnezeu, după asemănarea duhului 
nostru, s-ar înjosi măreţia firii dumnezeieşti. Din contră, noi gândim că 
Duhul lui Dumnezeu este o putere substanţială, care există într-o ipostasă 
proprie ei însăşi, care purcede din Tatăl şi se odihneşte în Fiul şi îl face 
cunoscut. Nu poate să se despartă de Dumnezeu, în care există, şi de 
Cuvântul, pe care îl însoţeşte, şi nici nu se pierde în neexistenţă, ci există în 
chip substanţial după asemănarea Cuvântului. Duhul Sfânt este viu, liber, 
de sine mişcător, activ, voieşte totdeauna binele, şi în orice intenţie a Lui 
puterea coincide cu voinţa, este fără de început şi fără de sfârşit. Niciodată 
Cuvântul nu a lipsit Tatălui, nici Duhul Cuvîntului. 

In chipul acesta, prin unitatea naturii dumnezeieşti, se nimiceşte 
rătăcirea politeistă a elinilor; iar prin acceptarea Cuvântului şi a Duhului se 
distruge învăţătura iudeilor; iar din amândouă ereziile rămâne ceea ce este 
folositor; din concepţia iudaică, unitatea firii, iar din concepţia elenismului 
numai deosebirea persoanelor. 

Iar dacă iudeul se opune acceptării Cuvântului şi Duhului, să fie 
combătut şi să i se închidă gura de dumnezeiasca Scriptură. Căci despre 

Cuvânt a spus dumnezeiescul David: „în veci, Doamne, Cuvântul Tău 
rămâne în cer" 68 . Şi iarăşi: „A trimis Cuvântul Lui şi i-a vindecat" 69 . Dar 
cuvântul, care se rosteşte cu gura, nu este trimis şi nici nu rămâne în veci. 
Iar despre Duhul acelaşi David zice: „Trimite -vei Duhul Tău şi se vor 
zidi" 70 . Şi iarăşi: „Prin Cuvântul Domnului s-au întărit cerurile şi prin 
Duhul gurii Lui toată puterea lor" 71 . Şi Iov: „Duhul cel Dumnezeiesc m-a 
făcut; iar suflarea celui atotputernic este aceea care mă ţine" 72 . Iar Duhul 
care se trimite, care zideşte, care întăreşte, care ţine, nu este o suflare ce 
dispare, după cum nici gura lui Dumnezeu nu este un mădular trupesc. Pe 
amândouă trebuie să le înţelegem într-un chip vrednic de Dumnezeu. 



CAPITOLUL VIII 
Despre Sfânta Treime 

Prin urmare, noi credem într-un singur Dumnezeu, într-un singur 
principiu, fără de început, necreat, nenăscut, nepieritor şi nemuritor, veşnic, 
infinit, necircumscris, nemărginit, infinit de puternic, simplu, necompus, 
necorporal, nestricăcios, impasibil, imuabil, neprefăcut, nevăzut, izvorul 
bunătăţii şi al dreptăţii, lumină spirituală, inaccesibil; putere, care nu se 
poate cunoaşte cu nici o măsură, ci se măsoară numai cu propria ei voinţă. 
Căci poate pe toate câte le voieşte. Creează toate făpturile, văzute şi 
nevăzute, le ţine şi le conservă pe toate, poartă grijă de toate, le stăpâneşte 
pe toate le conduce şi împărăteşte peste ele în o împărăţie fără de sfârşit şi 
nemuritoare fără să aibă potrivnic, pe toate le umple şi nu este cuprins de 
nimic, ba mai mult, ea cuprinde universul, îl ţine şi îl domină. Străbate 
toate fiinţele fără să se întineze, este mai presus de toate, este în afară de 
orice fiinţă, pentru că este suprafiinţială, mai presus de cele ce sunt, mai 
presus de Dumnezeire, mai presus de bine, mai presus de desăvârşire. Ea 
delimitează toate începătoriile şi toate cetele şi stă mai presus de orice 
începătorie şi ceată, este mai presus de fiinţă, de viaţă, de cuvânt, de idee. 
Este însăşi lumina, însăşi bunătatea, însăşi viaţa, însăşi fiinţa, pentru că nu 
are existenta sau ceva din cele ce sunt de la altcineva. El este izvorul 
existenţei pentru cele care există, al vieţii pentru cei vii, al raţiunii pentru 
cei care participă la raţiune şi pentru toţi cauza bunătăţilor. Cunoaşte toate 
înainte de facerea lor. 

Credem într-o singură fiinţă, într-o singură Dumnezeire, într-o 



68 Psalmi CXVIII, 89. 

singură putere, într-o singură voinţă, într-o singură activitate, într-un singur 
principiu, într-o singură stăpânire, într-o singură domnie, într-o singură 
împărăţie, cunoscută în trei ipostase desăvârşite, dar adorată într-o singură 
închinăciune, mărturisită şi adorată de toată făptura raţională. Ipostasele 
sunt unite fără să se amestece şi despărţite fără să se despartă, lucru care 
pare şi absurd. Credem în Tatăl şi în Fiul şi în Sfântul Duh, în care ne -am şi 
botezat. Căci astfel a poruncit Domnul apostolilor să boteze, zicând: 
„Botezându-i pe ei în numele Tatălui şi al Fiului şi al Sfântului Duh" 73 . 

Credem într-unui Tatăl, principiul şi cauza tuturora; nu s -a născut din 
cineva; singurul care există necauzat şi nenăscut; este făcătorul tuturora. 

Este prin fire Tatăl singurului Unuia-Născut, Fiul Său, Domnul şi 
Dumnezeul şi Mântuitorul nostru Iisus Hristos şi purcedătorul prea 
Sfântului Duh. Credem şi într-unui Fiul lui Dumnezeu, Unul-Născut, 
Domnul nostru Iisus Hristos, care s-a născut din Tatăl înainte de toţi vecii, 
lumină din lumină, Dumnezeu adevărat din Dumnezeu adevărat, născut nu 
făcut, deofiinţă cu Tatăl, prin care toate s-au făcut. Când spunem că Fiul 
este mai înainte de toţi vecii, arătăm că naşterea Lui este în afară de timp şi 
fără de început. Căci Fiul lui Dumnezeu, „strălucirea slavei, chipul 
ipostasei Tatălui" 74 , înţelepciunea şi puterea cea vie 75 , Cuvântul lui cel 
enipostatic, icoana substanţială, desăvârşită şi vie a nevăzutului 
Dumnezeu 76 , nu a fost adus din neexistentă la existentă, ci a fost totdeauna 
împreună cu Tatăl şi în Tatăl, născut din el din veşnicie şi fără de început. 
Căci n-a fost cândva Tatăl, când n-a fost Fiul, ci o dată cu Tatăl şi Fiul, care 
s-a născut din El. Căci Dumnezeu nu s-ar putea numi Tată, fără de Fiu. Iar 
dacă ar fi fără să aibă Fiu, n-ar fi Tată. Şi dacă ar avea mai pe urmă Fiu, ar 
deveni mai pe urmă Tată, nefiind înainte de aceasta Tată, şi astfel s-a 
schimbat din a nu fi Tată în a deveni Tată, lucru mai rău decât orice 
blasfemie. Căci este cu neputinţă să spunem că Dumnezeu este lipsit de 
facultatea firească de a naşte. Iar facultatea de a naşte constă în a naşte din 
El, adică din propria Sa fiinţă ceva asemenea cu El după fire. 

Este însă necucernic să spunem cu privire la naşterea Fiului că a 
mijlocit oarecare vreme şi că existenţa Fiului este posterioară existenţei 
Tatălui. Deoarece spunem că naşterea Fiului este din El, adică din natura 
Tatălui. Iar dacă admitem că Fiul nu coexistă dintru început cu Tatăl, din 
care este născut, atunci introducem o schimbare în ipostasa Tatălui, anume 
că nefiind dintru început Tată a devenit pe urmă Tată. In adevăr, chiar dacă 
lumea s-a făcut pe urmă, totuşi nu s-a făcut din fiinţa lui Dumnezeu. Ea a 
fost adusă, prin voinţa şi prin puterea Lui, de la neexistentă la existenţă; dar 

prin aceasta nu urmează o schimbare a firii lui Dumnezeu. Naşterea este 
actul prin care se scoate din fiinţa celui care naşte cel ce se naşte asemenea 
cu el după fiinţă. Zidirea şi crearea, însă, este un act extern, în care ceea ce 
se zideşte şi se creează nu provine din fiinţa celui care zideşte şi creează, ci 
este cu totul deosebit de el. 

La Dumnezeu, singurul impasibil, neschimbat, imuabil şi totdeauna 
la fel, atât naşterea cât şi crearea este impasibilă. Căci fiind prin natură 
impasibil şi nestricăcios, deoarece este simplu şi necompus, nu este supus 
patimii şi nici stricăciunii, atât în naştere cât şi în creare, şi nici nu are 
nevoie de ajutorul cuiva. Pentru ca cel care naşte să nu sufere schimbare şi 
să nu fie Dumnezeu întâi şi Dumnezeu pe urmă şi să primească adăugire, 
naşterea la El este fără de început şi veşnică, deoarece este opera firii Sale 
şi provine din fiinţa Lui. Crearea la Dumnezeu este opera voinţei şi nu este 
coeternă cu Dumnezeu, căci ceea ce se aduce de la neexistentă la existentă 

' 5 5 

nu poate să fie coetern cu cel fără de început şi cu cel care există pururea. 
Omul şi Dumnezeu nu lucrează la fel. Omul nu aduce nimic de la 
neexistenţă la existentă, ci ceea ce face o execută din materia pe care o are 
mai dinainte; el nu voieşte numai, ci şi cugetă mai întâi şi-şi imaginează în 
minte ceea ce are să facă şi apoi lucrează cu mâinile, suferă trudă şi 
osteneală, ba de multe ori nu reuşeşte, prin faptul că lucrul nu se face cum 
voieşte. Dumnezeu, însă, voind numai, a adus toate de la neexistenţă la 
existenţă. Tot astfel nici nu naşte Dumnezeu la fel cu omul. Căci 
Dumnezeu, fiind în afară de timp, fără de început, impasibil, incoruptibil, 
necorporal, unic, fără de sfârşit, naşte în afară de timp, fără de început, 
impasibil, incoruptibil şi fără de împreunare. Naşterea lui incompre- 
hensibilă nu are nici început, nici sfârşit. La Dumnezeu naşterea este în 
afară de timp, pentru că este imuabil; este nestricăcioasă, pentru că este 
impasibil şi necorporal; este fără de împreunare, tot din pricină că este 
incorporai şi din pricină că numai unul Dumnezeu n-are nevoie de 
altcineva; este fără de sfârşit şi fără de încetare, din cauză că este fără de 
început şi în afară de timp, fără de sfârşit şi există totdeauna în acelaşi mod. 
Căci ceea ce este fără de început este şi fără de sfârşit. Dar ceea ce este fără 
de sfârşit prin har, negreşit, nu este şi fără de început, după cum sunt 
îngerii. 

Prin urmare Dumnezeu, care există totdeauna, naşte pe Cuvântul 
Său, care este desăvârşit, fără de început şi fără de sfârşit, pentru ca 
Dumnezeu să nu nască în timp, El, care are firea şi existenţa mai presus de 
timp. Omul, însă, evident, naşte într-un chip contrar, deoarece el se află sub 
legea naşterii, a distrugerii, a stricăciunii, a înmulţirii, este îmbrăcat cu trup 
şi posedă în firea sa partea bărbătească şi femeiască. Şi aceasta din urmă 
pentru motivul că partea bărbătească are nevoie de ajutorul părţii femeieşti. 
Dar milostiv să fie cel care este mai presus de toate şi care depăşeşte orice 

gândire şi înţelegere. 

Sfînta sobornică şi apostolică Biserică învaţă că Tatăl există deodată 
cu Fiul lui Unul-Născut, care din El s-a născut, în afară de timp, fără de 
stricăciune, impasibil şi incomprehensibil. Cum, numai Dumnezeul tuturor 
lucrurilor ştie. După cum focul există deodată cu lumina din el şi nu este 
mai întâi focul şi pe urmă lumina, ci deodată; şi după cum lumina se naşte 
totdeauna din foc şi este totdeauna în el fără să se despartă deloc de el, tot 
astfel şi Fiul se naşte din Tatăl, fără să se despartă deloc de El, ci este 
pururea cu El. Dar cu toate că lumina se naşte în chip nedespărţit din foc şi 
rămâne totdeauna cu el, totuşi nu are o ipostasă proprie deosebită de 
ipostasa focului, deoarece lumina este o calitate naturală a focului. Fiul, 
Unul-Născut al lui Dumnezeu, însă, deşi este născut din Tatăl în chip 
nedespărţit şi neîndepărtat şi rămâne pururea cu El, totuşi are o ipostasă 
proprie deosebită de ipostasa Tatălui. 

Cuvântul se numeşte şi „strălucire" 77 , din cauză că s-a născut din 
Tatăl fără împreunare şi în chip impasibil, în afară de timp, nestricăcios şi 
nedespărţit. Se numeşte Fiu şi „chip al ipostasei părinteşti" 78 , din pricină că 
este desăvârşit, enipostatic şi întru totul asemenea Tatălui, afară de 
nenaştere. Se numeşte „Unul-Născut" 79 , pentru că singur El s-a născut într- 
un chip unic din unicul Tată. Căci nici o altă naştere nu se aseamănă cu 
naşterea Fiului lui Dumnezeu şi nici nu este alt Fiu al lui Dumnezeu. Chiar 
dacă Sfântul Duh purcede din Tatăl, nu însă în chip de naştere, ci în chip de 
purcedere. Acesta este alt mod de existenţă necuprins de minte şi 
necunoscut ca şi naşterea Fiului. Pentru aceasta, toate câte are Tatăl, ale lui 
sunt, afară de nenaştere, care nu indică deosebire de fiinţă, nici de 
dregătorie, ci mod de existenţă. Spre exemplu: Adam este nenăscut, căci 
este plăsmuit de Dumnezeu; Set este născut, căci este fiul lui Adam; Eva, 
însă, este purcesă din coasta lui Adam, căci ea nu a fost născută. Toţi 
aceştia nu se deosebesc unii de alţii prin fire, căci sunt oameni, ci numai 
prin modul existenţei. 

Trebuie să se ştie că vorba ayevnTov scris cu un singur v înseamnă 
ceea ce este nezidit, sau ceea ce nu s-a făcut; iar cuvîntul ay£vvnTov, scris 
cu doi v, indică ceea ce nu s-a născut. Potrivit primei însemnări fiinţa se 
deosebeşte de fiinţă, pentru că alta este fiinţa nezidită, adică ayEvr\joo, 
scrisă cu un singur v şi alta cea făcută sau zidită. Potrivit celei de a doua 
însemnări, nu se deosebeşte fiinţa de fiinţă, căci prima ipostasă a oricărui 
fel de vietate este ay£vvnToa (nenăscută), dar nu ayEvnToa (nezidită), 
căci ele au fost zidite de creator şi aduse la existenţă prin cuvîntul Lui. Nu 
s-au născut, pentru că nu era înaintea lor o altă vietate de acelaşi fel din 

care să se nască. 

Cele trei ipostase supradumnezeieşti ale Sfintei Dumnezeiri participă 
primei însemnări, ay£vnToa, căci sunt de aceeaşi fiinţă şi nezidite. Celei de 
a doua însemnări nu participă deloc, deoarece numai Tatăl este nenăscut 
ayEviToo, căci nu are existenţa de la o altă ipostasă. Numai Fiul este 
născut, căci s-a născut fără de început şi în afară de timp din fiinţa Tatălui. 
Numai Duhul Sfânt purcede din fiinţa Tatălui, nu prin naştere ci prin 
purcedere. Astfel ne învaţă Sfânta Scriptură. Dar modul naşterii şi al 
purcederii este nepătruns de minte. 

Trebuie să se ştie şi aceasta că fericitei Dumnezeiri nu i-a fost dat de 
noi numele de paternitate, de fiime şi de purcedere, ci din contră, ni s-au 
împărtăşit noua de acolo, după cum spune dumnezeiescul apostol: „Pentru 
aceasta îmi plec genunchii în faţa Tatălui, de la care orice paternitate în cer 

a ,"80 

şi pe pamant . 

Dacă spunem că Tatăl este principiul Fiului şi mai mare decât Fiul, 
nu susţinem că El precede pe Fiul în timp sau în fire, căci prin El a făcut 
veacurile. Şi întru nimic altceva nu se deosebeşte decât numai în ceea ce 
priveşte cauza, adică Fiul a fost născut din Tatăl şi nu Tatăl din Fiul, şi că 
Tatăl, în chip natural, este cauza Fiului după cum spunem că nu provine 
focul din lumină, ci mai degrabă lumina din foc. Prin urmare, când auzim 
că Tatăl este principiul Fiului şi mai mare decât Fiul să înţelegem aceasta 
cu privire la cauză. Şi după cum nu spunem că focul are o altă fiinţă şi 
lumina alta, tot astfel nu este cu putinţă să spunem că Tatăl are altă fiinţă şi 
Fiul alta, ci una şi aceeaşi. Şi după cum spunem că focul luminează prin 
lumina care iese din el, şi nu susţinem că lumina din el este un organ 
slujitor al focului, ci mai degrabă o putere naturală, tot astfel spunem că 
toate câte le face Tatăl le face prin Fiul Său Unul-Născut, nu ca printr-un 
organ slujitor, ci prin o putere naturală şi enipostatică. Şi după cum spunem 
că focul luminează şi iarăşi spunem că lumina focului luminează, tot astfel 
„toate câte face Tatăl, de asemenea face şi Fiul" 81 . Dar lumina nu are o 
ipostasă proprie deosebită de ipostasă focului. Fiul, însă, este o ipostasă 
desăvârşită, nedespărţită de ipostasă Tatălui, după cum am arătat mai sus. 
Este cu neputinţă să se găsească în lume o imagine care să exemplifice în 
ea însăşi în chip exact modul de existenţă al Sfintei Treimi. Căci cum este 
cu putinţă ca ceea ce este făcut, compus, stricăcios, schimbător, 
circumscris, care are formă şi este coruptibil, să arate în chip clar fiinţa 
dumnezeiască cea mai presus de fiinţă şi liberă de toate acestea? Este 
evident, însă, că toată făptura poartă în ea pe cele mai multe din acestea şi 
că toată, potrivit firii ei, este supusă stricăciunii. 

De asemenea, credem şi în unul Sfântul Duh, Domnul şi făcătorul de 

viaţă, care purcede din Tatăl şi se odihneşte în Fiul, împreună închinat şi 
slăvit cu Tatăl şi cu Fiul, ca fiind de aceeaşi fiinţă şi coetern. Credem în 
Duhul cel din Dumnezeu, cel drept, cel conducător, izvorul înţelepciunii, al 
vieţii şi al sfinţeniei. El este şi se numeşte Dumnezeu împreună cu Tatăl şi 
cu Fiul; nezidit, desăvârşit, creator, atotstăpânitor, atoatelucrător, 
atotputernic, nemărginit în purtare; El stăpâneşte întreaga zidire, dar nu este 
stăpânit; îndumnezeieşte, dar nu se îndumnezeieşte; desăvârşeşte, dar nu se 
desăvârşeşte; împărtăşeşte dar nu se împărtăşeşte; sfinţeşte, dar nu se 
sfinţeşte; mângâietor, deoarece primeşte rugăciunile tuturor; în toate 
asemenea Tatălui şi Fiului; purces din Tatăl şi dat prin Fiul, este primit de 
toată zidirea. Zideşte prin El însuşi, dă fiinţă universului, sfinţeşte şi ţine. 
Enipostatic, există în propria lui ipostasă, nedespărţit şi neseparat de Tatăl 
şi Fiul, având toate câte are Tatăl şi Fiul afară de nenaştere şi naştere. Tatăl 
este necauzat şi nenăscut, căci nu este din cineva: El îşi are existenţa de la 
El însuşi şi nici nu are de la altul ceva din ceea ce are, ba, mai mult, El este 
în chip firesc principiul şi cauza modului de existenţă a tuturor. Fiul este 
din Tatăl prin naştere. Duhul Sfînt şi El este din Tatăl, dar nu prin naştere, 
ci prin purcedere. Noi cunoaştem că există deosebire între naştere şi 
purcedere, dar care este felul deosebirii nu ştim deloc. Naşterea Fiului din 
Tatăl şi purcederea Sfântului Duh sunt simultane. 

Aşadar, toate câte le are Fiul şi Duhul, le are de la Tatăl, şi însăşi 
existenţa. Dacă nu este Tatăl nu este nici Fiul şi nici Duhul. Şi dacă Tatăl 
nu are ceva, nu are nici Fiul, nici Duhul. Şi din cauza Tatălui, adică din 
cauză că există Tatăl, există şi Fiul şi Duhul. Şi din cauza Tatălui, şi Fiul şi 
Duhul au pe toate câte le au, adică din pricină că Tatăl le are pe acestea, 
afară de nenaştere, de naştere şi de purcedere. Căci cele trei sfinte ipostase 
se deosebesc unele de altele numai în aceste însuşiri ipostatice. Ele nu se 
deosebesc prin fiinţă, ci se deosebesc fără despărţire prin caracteristica 
propriei ipostase. 

Spunem că fiecare din cele trei ipostase are o ipostas ă desăvârşită, ca 
să nu admitem o fire compusă desăvârşită din trei ipostase nedesăvârsite, ci 
o singură fiinţă, în trei ipostase desăvârşite, simplă, mai presus de 
desăvârşire şi mai înainte de desăvârşire. Căci tot ceea ce este format din 
lucruri nedesăvârsite este negreşit compus. Dar din ipostase desăvârşite este 
cu neputinţă să avem ceva compus. Pentru aceea nici nu spunem că specia 
este din ipostase, ci în ipostase. Spunem că sunt nedesăvârşite acelea care 
nu păstrează specia lucrului săvârşit din ele. Piatra, lemnul şi fierul fiecare 
în sine, potrivit naturii lor proprii, sunt desăvârşite; dar raportate la clădirea 
făcută din ele, fiecare este nedesăvârşită, căci nu este fiecare din ele în sine 
clădire. 

Prin urmare, spunem că ipostasele sunt desăvârşite, pentru ca să nu 
gândim că firea dumnezeiască este compusă. Căci tot ceea ce este compus 

are ca principiu dezbinarea. Şi iarăşi spunem că cele trei ipostase sunt unele 
în altele, ca să nu introducem mulţime şi gloată de Dumnezei. Prin cele trei 
ipostase, cunoaştem că Dumnezeirea este necompusă şi neamestecată; iar 
prin faptul că ipostasele sunt de aceeaşi fiinţă, sunt unele în altele şi sunt 
identice în ceea ce priveşte voinţa, activitatea, puterea, stăpânirea şi 
mişcarea, cunoaştem, ca să spun aşa, că Dumnezeirea este neîmpărţită şi că 
este un singur Dumnezeu. Căci cu adevărat există numai un singur 
Dumnezeu: Dumnezeu şi Cuvântul şi Duhul Lui. 

Trebuie să se ştie 82 că altceva este examinarea reală şi altceva 
examinarea logică şi altceva examinarea abstractă. La toate făpturile 
deosebirea ipostaselor se examinează real. Căci se examinează real Petru 
deosebit de Pavel. Dar se examinează logic şi abstract ceea ce este comun 
între ei, ceea ce îi uneşte, ceea ce îi face unul. Căci gândim cu mintea că 
Petru şi Pavel sunt de aceeaşi natură şi au o natură comună, deoarece 
fiecare din ei este animal (fiinţă) raţional şi muritor şi fiecare este trup 
însufleţit cu suflet raţional şi cugetător. Această natură comună, deci, este 
examinată logic. Căci ipostasele nu sunt unele în altele. Fiecare are ceva 
special şi particular, adică este despărţită în sine şi are multe lucruri care o 
deosebesc de cealaltă ipostasă. Sunt depărtate în spaţiu, se despart în timp, 
se deosebesc în felul de a gândi, în putere, în figură, adică înfăţişare, în 
capacitate, în temperament, în vrednicie, în ocupaţie şi în toate însuşirile 
caracteristice, dar mai presus de toate în aceea c ă ipostasele nu sunt unele 
în altele, ci despărţite. Pentru aceea se zice: doi, trei şi mai mulţi oameni. 
Acest lucru se poate vedea la orice făptură. Cu totul dimpotrivă la Sfânta 
Treime cea mai presus de fiinţă, deasupra tuturor şi incomprehen-sibilă. 
Căci cu privire la Sfânta Treime ceea ce o uneşte şi o face una este 
examinat real din pricina coeternităţii şi din pricina identităţii fiinţei, 
activităţii şi voinţei, din pricina acordului felului de a gândi şi din pricina 
identităţii stăpânirii, puterii şi bunătăţii. Nu am spus asemănare, ci 
identitate şi unitate de mişcare, căci este vorba de o singură fiinţă, o singură 
bunătate, o singură putere, o singură voinţă, o singură activitate, o singură 
stăpânire, una şi aceeaşi, nu trei asemenea unele cu altele, ci una şi aceeaşi 
mişcare a celor trei ipostase. Căci fiecare dintre ele nu are mai puţină 
unitate faţă de altă ipostasă ca faţă de sine însăşi, în sensul că în toate 
privinţele Tatăl, Fiul şi Sfântul Duh sunt unul, afară de nenastere, naştere şi 
purcedere. Iar deosebirea aceasta se înţelege numai pe cale abstractă. Căci 
cunoaştem un singur Dumnezeu; iar deosebirea o înţelegem numai în 
însuşirile paternităţii, fiimii şi purcederii, potrivit cauzei, cauzatului şi 



82 Aliniatul acesta are în unele ediţii următorul titlu: Despre deosebirile celor trei ipostase şi despre 
examinarea reală, logică şi abstractă. Acest titlu a fost o notă de pe marginea manuscrisului pe care 
editotul a introdus-o în text. Din pricina caracterului titlului, am găsit potrivit să-1 trec în notă, şi nu în 
text. Acelaşi lucru îl voi face şi cu alte note marginale. 

desăvârşirii ipostasei, adică modului de existenţă. Cu privire la 
Dumnezeirea cea infinită nu putem vorbi ca despre noi de o depărtare 
spaţială, deoarece ipostasele sunt unele în altele, nu în sensul că ele se 
amestecă, ci în sensul că sunt unite, potrivit cuvântului Domnului, care 
zice: „Eu sunt în Tatăl şi Tatăl în Mine" 83 , între ipostasele Dumnezeirii nu 
există deosebire de voinţă sau de gândire sau de activitate sau de putere sau 
de altceva din acelea care dau naştere în noi la deosebire complet reală. 
Pentru aceea nu spunem că Tatăl şi Fiul şi Sfântul Duh sunt trei Dumnezei, 
ci, din contră, că Sfânta Treime este un singur Dumnezeu, Fiul şi Duhul se 
raportează la o singură cauză; nu sunt nici alcătuiţi, nici contractaţi în 
sensul contopirii lui Sabelie 84 . Căci, după cum am spus, ipostasele Sfintei 
Treimi se unesc, nu în sensul că ele se amestecă, ci în sensul că ele există 
unele în altele; iar întrepătrunderea reciprocă a ipostaselor este fără 
contractare şi fără amestecare. Ele nu sunt depărtate unele de altele, şi nici 
împărţite în ce priveşte fiinţa, în sensul împărţirii lui Arie 85 . Căci dacă 
trebuie să spunem pe scurt, Dumnezeirea este neîmpărţită în cele ce se 
împart, după cum în trei corpuri solare, care există unul în altul şi sunt 
nedespărţite, avem o singură unire şi apropiere a luminii. Aşadar, când 
privim la Dumnezeire, la prima cauză, la singura stăpânire şi la una şi la 
aceeaşi, ca să spun aşa, mişcare şi voinţă a Dumnezeirii, la identitatea 
fiinţei, a puterii, a activităţii, a domniei, atunci avem în mintea noastră o 
unitate. Dar când privim la acelea, în care este Dumnezeirea, sau ca să spun 
mai precis, care sunt acelea din care este Dumnezeirea şi care sunt de acolo 
din prima cauză în afară de timp, de aceeaşi slavă şi nedespărţite, adică 
ipostasele Fiului şi Duhului, atunci trei sunt acelea la care trebuie să ne 
închinăm. Un Tată, Tatăl, care este fără de început, în sensul că este 
necauzat. Căci nu este din cineva. Un Fiu, Fiul, care nu este fără de început, 
în sensul că nu este necauzat. Căci este din Tatăl. Dar dacă ai raporta 
termenul de „început" la timp, atunci şi Fiul este fără de început, căci el 
este făcătorul timpurilor şi prin urmare nu cade sub timp. Un Duh, Sfântul 
Duh, care este din Tatăl, nu în chip firesc, ci purces. Tatăl nu este lipsit de 
nenaştere, pentru că a născut, nici Fiul de naştere, pentru că a fost născut 
din cel nenăscut — dar cum? — şi nici Duhul nu se schimbă în Tatăl sau în 
Fiul, pentru că purcede şi este Dumnezeu, însuşirea este ceva 
netransmisibil; cum ar putea să rămână însuşire ceea ce se transmite sau se 
preface? Căci dacă Tatăl este Fiul, atunci nu este cu adevărat Tată, căci 
unul este cu adevărat Tatăl. Şi dacă Fiul este Tatăl, atunci nu este cu 



83 IoanXIV, 11. 

84 Sabelie, un eretic monarhian patripasian, a trăit la sfârşilul secolului II şi începutul secolului III. 

85 Arie, eretic creştin, a trăit în secolul III şi IV. A murit probabil în anul 318. Doctrina sa, în origini, 
aparţine monarhienilor dinamici. Arie tăgăduieşte deofiinţimea Fiului cu Tatăl, învăţătura lui se poate 
rezuma în aceste cuvinte ale lui însuşi: „Era un timp când Fiul nu exista". Arie a fost condamnat la 
sinodul I ecumenic de la Niceea din 325. 

adevărat Fiu, căci unul este cu adevărat Fiu şi unul Duhul Sfânt. 

Trebuie să se ştie că nu spunem că Tatăl este din cineva, ci spunem 
că El este Tatăl Fiului. Pe Fiul nu-L numim nici cauză, nici Tată, ci spunem 
că El este din Tatăl şi este Fiu al Tatălui. Iar Duhul cel Sfânt spunem că 
este din Tatăl, şi-L numim Duh al Tatălui. Nu spunem că Duhul este din 
Fiul, dar îl numim Duhul Fiului. „Dacă cineva nu are Duhul lui Hristos, 
spune dumnezeiescul apostol, acela nu este al lui" 86 . Mărturisim că s-a 
făcut cunoscut şi se dă nouă prin Fiul. „A suflat, spune Sf. Scriptură, şi a 
zis ucenicilor săi: Luaţi Duh Sfint" 87 . Fiul şi Sfântul Duh sunt din Tatăl, 
după cum raza şi lumina sunt din soare. Soarele este izvorul razei şi al 
luminii. Prin rază ni se dă lumina şi ea este aceea care ne luminează şi cu 
care ne împărtăşim. Dar nu spunem că Fiul este Fiu al Duhului şi nici din 
Duhul. 



CAPITOLUL IX 
Despre însuşirile lui Dumnezeu 

Dumnezeirea este simplă şi necompusă. Tot ceea ce este alcătuit din multe 
şi diferite este compus. Dacă am spune că însuşirile de a fi nezidit, fără de 
început, necorporal, nemuritor, veşnic, bun, creator şi altele ca acestea sunt 
deosebiri esenţiale ale lui Dumnezeu şi că Dumnezeu este compus din aces- 
tea, atunci Dumnezeu nu va fi simplu, ci compus. Dar a gândi astfel este 
cea mai mare impietate. Prin urmare, trebuie să ne gândim că fiecare din 
atributele lui Dumnezeu nu arată ceea ce este El în fiinţa Sa, ci indică ceea 
ce nu este în fiinţa Lui sau un raport cu ceva din acestea care se deosebesc 
de El, sau ceva din acelea care însoţesc natura sa sau activitatea lui. 

Dintre toate numele care se dau lui Dumnezeu se pare că cel mai 
propriu este „Cel ce este", după cum El însuşi s-a numit pe munte, lui 
Moise, când zice: „Spune fiilor lui Israil: M-a trimis Cel ce este" 88 . Căci are 
adunată în El însuşi toată existenţa, ca o mare infinită şi nemărginită a 
fiinţei. Dar după cum spune Sfântul Dionisie 89 , numele cel mai potrivit al 
lui Dumnezeu este „Cel bun" 90 , căci nu este cu putinţă să spui despre 
Dumnezeu că întâi există şi apoi este bun. 

Al doilea nume este „Dumnezeu" (6 Qeoo), care derivă de la 0££iv, 
ce înseamnă a alerga şi a înconjura toate sau de la ai0£iv, care înseamnă a 



86 Romani VIII, 9. 

87 Ioan XX, 22. 

88 Ieşirea III, 14. 

89 Despre Dionisie Aeropagitul şi opera sa, să se vadă D. Feciorii: Sf Ioan Damaschin. Cultul sfintelor 
icoane, Bucureşti, 1937, nota 3, p. 9-13. 

90 Despre numele dumnezeieşti, MG. III, col. 636 C -637 C. 

arde, căci Dumnezeu este foc mistuitor a toată răutatea 91 , sau de la 
Geacrrai, care înseamnă a vedea totul, deoarece lui nu i se poate ascunde 
nimic şi observă toate, în adevăr, a văzut pe toate înainte de facerea lor, 
avându-le în minte din veşnicie; şi fiecare se face la vremea hotărâtă de mai 
nainte, potrivit veşnicii lui gândiri executive, care se numeşte predestinare, 
icoană şi exemplu. 

Prin urmare primul nume al lui Dumnezeu indică existenta Lui, dar 
nu ce este Dumnezeu 92 . Al doilea nume indică activitatea; iar însuşirile că 
este fără de început, incoruptibil, nefăcut, adică nezidit, necorporal, nevăzut 
şi altele ca acestea ne arată ce nu este Dumnezeu, adică: existenţa Lui nu 
are început, nu este supus stricăciunii, nu este zidit, nu este corp, nu este 
văzut. însuşirile de bun, drept, sfânt şi altele ca acestea, care însoţesc firea 
lui, nu indică însăşi fiinţa Lui. Iar însuşirile de domn, împărat şi altele ca 
acestea arată raportul cu acelea care se deosebesc de El. Se numeşte domn 
faţă de acei care sunt domni, împărat, faţă de acei care sunt împăraţi, 
creator faţă de cele create, păstor faţă de cei păstoriţi. 



CAPITOLUL X 
Despre unirea şi deosebirea dumnezeiască 

Toate aceste însuşiri trebuiesc atribuite întregii Dumnezeiri în chip 
comun, identic, fără deosebire, neîmpărţit şi unitar. In chip deosebit însă 
fiecărei ipostase a Dumnezeirii expresiile: Tată, Fiu, Duh, necauzat, cauzat, 
nenăscut, născut şi purces, care nu indică fiinţa, ci raportul unei ipostase 
fată de celelalte şi modul lor de existentă. 

Aşadar, cu toate că ştim acestea şi suntem conduşi prin ele către 
fiinţa dumnezeiască, totuşi nu înţelegem însăşi fiinţa, ci pe acelea care sunt 
în legătură cu fiinţa, după cum, chiar dacă ştim că sufletul este necorporal, 
fără de greutate şi fără de formă, totuşi nu am înţeles şi fiinţa lui; tot astfel 
nu cunoaştem nici fiinţa corpului, chiar dacă ştim că este alb sau negru, ci 
pe acelea care sunt în legătură cu fiinţa lui. învăţătura cea adevărată, însă, 
ne învaţă că Dumnezeirea este simplă şi are o singură activitate simplă, 
bună, care lucrează toate în toţi, întocmai ca raza soarelui, care încălzeşte 
toate şi lucrează în fiecare potrivit capacităţii sale naturale şi puterii sale de 
receptivitate, deoarece a luat asemenea energie de la Dumnezeu creatorul. 

Dar toate acelea care aparţin întrupării dumnezeieşti şi iubitoare de 
oameni a Cuvântului Lui dumnezeiesc sunt proprii numai Fiului. C ăci la 
acestea n-a participat nici Tatăl, nici Duhul altfel decât prin bunăvoinţă şi 
prin facerea de minuni cea negrăită, pe care Dumnezeu Cuvântul, care s-a 



91 Deuteronom IV, 24; Evrei XII, 29. 

91 Tradus prin corectarea textului ediţiei din MG, după ediţia de la Verona, 1531, f. 15v. 

făcut om asemenea nouă, a săvârsit-o ca Dumnezeu neschimbat şi Fiu al lui 
Dumnezeu. 



CAPITOLUL XI 
Despre expresiile antropomorfice date lui Dumnezeu 

In dumnezeiasca Scriptură găsim foarte multe expresii simbolice 
antropomorfice cu privire la Dumnezeu. Trebuie să se ştie că noi, fiind 
oameni, îmbrăcaţi în trupul acesta gros, nu putem să înţelegem sau să 
exprimăm activităţile dumnezeieşti, sublime şi imateriale ale Dumnezeirii 
decât numai dacă întrebuinţăm imagini, tipuri şi simboluri adecvate felului 
nostru de a gândi. Aşadar, toate câte s-au spus antropomorfic despre 
Dumnezeu sunt spuse în chip simbolic şi au un sens mai înalt, căci 
Dumnezeirea este simplă şi fără de formă. Prin ochii lui Dumnezeu, prin 
pleoape şi prin vedere, înţelegem puterea lui atoatevăzătoare şi cunoştinţa 
Lui căreia nu i se poate acunde nimic, de acolo că şi noi prin acest simţ 
dobândim o cunoştinţă şi o încredinţare mai desăvârşită. Prin urechi şi prin 
auz înţelegem capacitatea lui de a fi milostiv şi de a primi rugăciunea 
noastră, căci şi noi prin acest simţ ne îmbunăm faţă de acei care ne roagă, 
aplecându-ne cu mai multă dragoste urechea spre ei. Prin gură şi prin grai 
înţelegem facultatea prin care îşi exprimă voinţa lui; de acolo că şi noi 
facem cunoscute gândurile noastre intime prin gură şi prin grai. Prin 
mâncare şi băutură înţelegem conlucrarea noastră cu voinţa lui, căci noi, 
prin simţul gustului, împlinim o dorinţă necesară a firii. Prin miros 
înţelegem facultatea Lui de a primi gândurile şi sentimentele noastre bune 
faţă de El 93 , de acolo că şi noi prin acest simţ primim mireasma cea bună. 
Prin faţă înţelegem arătarea şi apariţia Sa prin fapte, de acolo că apariţia 
noastră se face prin faţa noastră. Prin mâini înţelegem facultatea prin care 
realizează activitatea Lui, pentru că şi noi săvârşim cu ajutorul mâinilor 
lucrurile necesare şi pe cele mai de cinste. Prin mâna dreaptă înţelegem 
ajutorul lui în lucrurile cele bune, de acolo că şi noi ne folosim de mâna 
dreaptă mai cu seamă în lucrurile mai nobile, mai de cinste şi care au 
nevoie de cea mai multă putere. Prin pipăit înţelegem cunoaşterea şi 
perceperea Lui mai exactă a lucrurilor foarte fine şi ascunse, de acolo c ă şi 
cei pe care noi îi pipăim nu pot să ascundă în ei înşişi nimic. Prin picioare 
şi mers înţelegem venirea şi prezenţa Lui ca să ajute pe cei care sunt în 
nevoi sau ca să pedepsească pe duşmani sau pentru orice altă faptă, de 
acolo că şi noi venim făcând uz de picioare. Prin jurământ înţelegem 
imutabilitatea hotărârii Sale, de acolo că şi noi întărim prin jurământ 



93 Tradus prin corectarea textului ediţiei din MG, după ediţia de la Verona, 1531, f. 16v. 

legămintele unora faţă de alţii. Prin urgie şi mânie înţelegem ura şi 
aversiunea faţă de rău, căci şi noi ne mâniem atunci când urâm cele 
potrivnice opiniei noastre. Prin uitare, somn şi somnolenţă înţelegem 
întârzierea Lui pentru pedepsirea duşmanilor şi amânarea ajutorului 
obişnuit faţă de cei ai Lui. Şi ca să spun într-un cuvânt, toate expresiile 
antropomorfice cu privire la Dumnezeu, afară de cele care s-au spus despre 
venirea în trup a Cuvîntului lui Dumnezeu, au un sens ascuns şi ne învaţă 
din lucrurile proprii firii noastre cele ce sunt mai presus de noi. Cuvântul 
lui Dumnezeu, însă, a primit pentru mântuirea noastră pe om în întregime, 
suflet raţional, trup, însuşirile firii omeneşti şi afectele naturale şi 
neprihănite. 



CAPITOLUL XII 
Despre aceleaşi lucruri 

In aceste învăţături am fost instruiţi din cuvintele sfinte, după cum a 
zis dumnezeiescul Dionisie Areopagitul: Dumnezeu este cauza şi principiul 
tuturor, este flinta existentelor, viata vieţuitoarelor, raţiunea existentelor 
raţionale, spiritualitatea existenţelor spirituale, rechemarea şi învierea celor 
care au căzut de la El, reînnoire şi prefacere pentru cei care au corupt starea 
naturală, zidire sfinţită pentru cei mişcaţi de vreo tulburare necurată, 
siguranţă pentru cei care stau, cale şi călăuză, care înalţă, pentru cei care se 
urcă la dânsul 94 . Voi adăuga, însă, că El este Tatăl celor făcuţi de El, — 
Dumnezeu, care ne-a adus de la neexistenţă la existenţă, este mai degrabă 
Tatăl nostru decât cei care ne-au născut şi care au luat de la El şi existenţa 
şi capacitatea de a naşte — El este păstorul celor care -L urmează şi al celor 
păstoriţi de El; luminarea celor luminaţi; principiul desăvârşirii celor 
desăvârşiţi; pricipiul îndumnezeirii celor îndumnezeiţi; pacea celor 
învrăjbiţi; simplitatea celor simpli; unirea celor uniţi; fiinţă superioară 
oricărui început, pentru că este un început mai presus de orice început 95 ; 
bună părtăşenie a ceea ce este ascuns, adică a cunoştinţei Lui, atât cât este 
îngăduit şi cât este accesibil fiecăruia. 

Mai exact încă despre numele dumnezeieşti 

Pentru că Dumnezeirea este incomprehensibilă, va fi negreşit şi fără 
nume. Aşadar, prin faptul că nu cunoaştem fiinţa ei, să nu căutăm numele 
fiinţei ei, căci numele indică lucrurile. Dumnezeu este bun, şi pentru a ne 
împărtăşi cu bunătatea Lui, ne-a adus de la neexistenţă la existenţă şi ne-a 



94 Despre numele dumnezeieşti, MG, III, col. 589 BC. 

95 Tradus prin corectarea textului ediţiei din MG, după ediţia de la Verona, 1531, f. 17v. 

înzestrat cu facultatea cunoaşterii; cu toate acestea nu ne -a împărtăşit cu 
fiinţa Lui şi nici cu cunoştinţa fiinţei Lui. Căci este cu neputinţă ca firea să 
cunoască în chip desăvârşit o fire superioară ei. Dacă cunoştinţele sunt în 
legătură cu existenţele, cum se va putea cunoaşte ceea ce este mai presus de 
existenţă? Dar pentru ca să participăm cât de puţin cunoştinţei lui 
Dumnezeu şi să avem chiar o idee cât de slabă de El, Dumnezeu, din 
pricina bunătăţii Lui nespuse, a binevoit să fie numit prin acelea care sunt 
proprii naturii noastre. Prin urmare, întrucât Dumnezeu este 
incomprehensibil, este şi fără nume. Dar prin faptul că este cauza tuturora 
şi că are mai înainte în El raţiunile şi cauzele tuturor existenţelor este numit 
după toate existenţele şi după cele contrarii, spre exemplu: lumină şi 
întuneric, apă şi foc, ca să cunoaştem că fiinţa lui Dumnezeu nu este 
acestea, ci este mai presus de fiinţă şi fără nume. Şi prin faptul că este 
cauza tuturor existenţelor, este numit după toate cele cauzate. 

Pentru aceea unele din numirile dumnezeieşti sunt spuse în chip 
negativ şi arată că Dumnezeu este mai presus de fiinţă, spre exemplu: 
nefiinţial, netemporal, neînceput, nevăzut, nu în sensul că este mai mic 
decât cineva sau că îi lipseşte ceva — căci toate sunt ale Lui şi din El şi 
prin El s-au făcut şi în El se ţin 96 — ci pentru că el depăşeşte într-un grad 
cu totul superior toate existenţele: el nu este nimic din existenţe, ci este mai 
presus de toate. Alte numiri sunt date lui Dumnezeu în mod afirmativ, din 
aceea că el este cauza tuturor. Prin faptul că el este cauza tuturor 
existenţelor şi a întregii fiinţe, se numeşte „Cel ce este" şi „Fiinţă". Iar prin 
faptul că este cauza oricărei raţiuni şi înţelepciuni, a ceea ce este raţional şi 
înţelept se numeşte „raţiune" şi „raţional", „înţelepciune" şi „înţelept"; de 
asemenea se numeşte „gândire" şi „gânditor", viaţă" şi „viu", „putere" şi 
„puternic" şi în acelaşi fel şi cu toate celelalte. Dar mult mai propriu este ca 
să fie numit din cele mai cinstite şi cele mai adecvate Lui. Sunt mai cinstite 
şi mult mai adecvate Lui cele imateriale decât cele materiale, cele curate 
decât cele întinate, cele sfinte decât cele blestemate, deoarece acestea şi 
participă mai mult la El. Aşadar, mult mai propriu va fi numit „soare" şi 
„loc" decât întuneric, „zi" decât noapte, „viaţă" decât moarte, „foc", „duh" 
şi „apă", ca elemente vitale, decât pământ; dar înainte de toate şi mai mult, 
„bunătate" decât răutate, ceea ce este identic cu a spune „existenţă" decât 
inexistenţă. Şi aceasta pentru motivul că binele este existenţă şi cauza 
existentei, iar răul lipsa binelui sau a existenţei. Acestea sunt însuşirile 
negative şi afirmative ale lui Dumnezeu. Dar numele cel mai plăcut este 
acela care rezultă din unirea acestor două, spre exemplu: „Fiinţă mai presus 
de fiinţă", „Dumnezeire mai presus de Dumnezeire", „Principiu mai presus 
de principiu" şi altele ca acestea. Sunt apoi şi unele numiri afirmative ale 

% ColoseniI, 16. 

lui Dumnezeu, care au o putere de negaţie covârşitoare, spre exemplu: 
„întuneric", nu în sensul că Dumnezeu este întuneric, ci că nu este lumină, 
ci ceva mai presus de lumină. 

Prin urmare Dumnezeu se numeşte „minte", „raţiune", „duh", „înţelep- 
ciune", „putere", pentru că este cauza acestora, pentru că este imaterial şi 
pentru că este atoatelucrător şi atotputernic. Numirile acestea, atât cele ne- 
gative cât şi cele pozitive, se aplică întregii Dumnezeiri. Şi la fel, în acelaşi 
chip şi fără de deosebire şi fiecăreia din ipostasele Sfintei Treimi. Când mă 
gândesc, însă, la una din ipostase, ştiu că ea este Dumnezeu desăvârşit şi 
fiinţă desăvârşită; iar când unesc şi număr împreună pe cele trei ipostase 
ştiu că sunt un singur Dumnezeu desăvârşit, căci Dumnezeirea nu este 
compusă, ci este o unitate desăvârşită, neîmpărţită şi necompusă, în trei 
ipostase desăvârşite. Dar când mă gândesc la raportul reciproc al 
ipostaselor ştiu că Tatăl este soare mai presus de fiinţă, izvor al bunătăţii, 
abis al fiinţei, al raţiunii, al înţelepciunii, al puterii, al luminii, al 
Dumnezeirii; izvor născător şi producător al binelui ascuns în El. El este 
mintea, abisul raţiunii, născătorul Cuvântului, iar prin Cuvânt purcedătorul 
Duhului revelator. Şi ca să nu spun multe, nu este în Tatăl, Cuvânt, 
înţelepciune, putere, voinţă decât Fiul, care este singura putere a Tatălui, 
cauza primară a creării tuturor. Astfel El este născut, cum numai El ştie, ca 
ipostasă desăvârşită din o ipostasă desăvârşită; El este şi se numeşte Fiu. Iar 
Duhul Sfânt este puterea Tatălui, care revelează cele ascunse ale 
Dumnezeirii, purces, cum numai El ştie, nu născut, din Tatăl prin Fiul. 
Pentru aceea Duhul cel Sfânt este împlinitorul creării tuturor. 

Prin urmare toate câte convin Tatălui care cauzează, izvorului, 
născătorului, trebuie atribuite numai Tatălui. Toate câte se potrivesc celui 
cauzat, Fiului născut, Cuvântului, puterii care este cauza primară a creaţiei, 
voinţei, înţelepciunii, trebuie atribuite Fiului. Şi toate câte convin puterii 
cauzate, purcese, revelatoare şi desăvârşitoare trebuie atribuite Duhului 
Sfânt. Tatăl este izvorul şi cauza Fiului şi a Sfântului Duh, Tată numai al 
Fiului şi purcedător al Duhului Sfânt. Fiul este Fiu, Cuvânt, înţelepciune, 
putere, icoană, strălucire, chip al Tatălui 97 şi din Tatăl. Sfântul Duh nu este 
Fiu al Tatălui, ci Duh al Talălui, pentru că purcede din Tatăl — căci nu este 
mişcare fără duh — şi Duh al Fiului, nu în sensul că este din El, ci în sensul 
că este purces din Tatăl prin El. Căci numai Tatăl este cauza. 



Evrei I, 3; I Corinteni I, 24; Coloseni I, 15. 

CAPITOLUL XIII 

Despre locul lui Dumnezeu şi că numai 

Dumnezeirea este necircumscrisă 

Locul trupesc este limita conţinutului, prin care conţinutul este 
conţinut. Spre exemplu: aerul conţine, iar corpul este conţinut. Nu tot aerul 
care conţine este locul corpului conţinut, ci numai limita aerului care 
conţine, care vine în atingere cu corpul conţinut, în mod absolut, însă, ceea 
ce conţine nu este în ceea ce este conţinut. 

Dar există şi un loc spiritual unde se gândeşte şi este firea spirituală şi 
necorporală, unde este prezentă, lucrează şi este conţinută în chip spiritual 
şi nu corporal, căci ea nu are trup ca să fie conţinută în mod trupesc. Aşadar 
Dumnezeu, fiind imaterial şi necircumscris, nu este în vreun loc. El este 
însuşi locul Lui, căci umple toate, este mai presus de toate şi ţine toate. Se 
spune, însă, că se află într-un loc şi se vorbeşte de loc al lui Dumnezeu, 
acolo unde se face cunoscută energia Lui. El străbate prin toate fără să se 
amestece şi împărtăşeşte tuturor energia Lui, potivit capacităţii fiecăruia şi 
puterii de receptivitate, adică potrivit curăţeniei naturale şi voliţionale. Căci 
sunt mai curate cele imateriale decât cele materiale şi cele virtuoase decât 
cele întovărăşite de viciu. Se numeşte aşadar loc al lui Dumnezeu acela 
care participă mai mult la energia şi la harul Lui. Pentru aceasta cerul este 
tronul Lui 98 , în cer sunt îngerii, care fac voia Lui şi care îl slăvesc pururea, 
în cer este locul Lui de odihnă, iar pământul este aşternut picioarelor Lui", 
căci pe pământ a petrecut, în trup, cu oamenii 100 . Sfântul Lui trup este 
numit picior al lui Dumnezeu. Şi biserica se numeşte loc al lui Dumnezeu, 
căci am afierosit acest loc spre slăvirea Lui ca pe un loc sfinţit, în care ne 
facem rugăciunile noastre către El. De asemenea, se numesc locuri ale lui 
Dumnezeu şi locurile în care ni s-a făcut cunoscută energia Lui fie prin 
corp, fie fără corp. 

Trebuie să se ştie că Dumnezeirea este neîmpărţită, deoarece este în 
întregime pretutindeni şi nu este împărţită parte cu parte în chipul celor 
corporale, ci este în întregime în toate şi în întregime mai presus de toate. 
îngerul 101 nu este conţinut într-un loc în chip corporal 102 încât să primească 
chip şi să ia formă. Se spune însă 103 că este într-un loc, prin faptul că este 



98 IsaiaLVI, 1; Fapte VII, 49. 

99 Isaia LVI, 1 ; Fapte VII, 49. 

100 Baruh III, 38. 

101 în fruntea acestui aliniat este următorul subtitlu, o notă marginală a manuscrisului: „Despre locul 
îngerului şi al sufletului şi despre noţiunea de necircumscris". 

102 Tradus prin corectarea textului ediţiei din MG, după ediţia de la Verona, 1531, f. 20r. 

103 Ibidem. 

prezent în chip spiritual şi lucrează potrivit firii lui şi nu este în altă parte, ci 
este circumscris în chip spiritual acolo unde lucreaz ă. Nu poate să lucreze 
în acelaşi timp în diferite locuri. Numai Dumnezeu poate să lucreze în 
acelaşi timp pretutindeni, îngerul, prin iuţeala firii şi prin faptul că este 
gata, adică grabnic de a se muta, lucrează în diferite locuri. Dumnezeirea, 
însă, pentru că este pretutindeni şi mai presus de toate, lucrează simultan în 
diferite moduri printr-o energie unică şi simplă. 

Sufletul este unit în întregime cu tot corpul şi nu parte cu parte. Nu 
este conţinut de el, ci îl conţine, după cum focul conţine fierul; şi fiind în el, 
lucrează propriile sale lucrări. 

Ceea ce este circumscris este limitat în spaţiu sau în timp sau în 
gândire; iar ceea ce este necircumscris nu este limitat de nici una din 
acestea. Necircumscris ă este numai Dumnezeirea, pentru că este fără de 
început şi fără de sfârşit, cuprinde totul şi nu este sesizată de raţiune. 
Numai Dumnezeu este incomprehensibil, indefinit, necunoscut de nimeni, 
dar numai el se cunoaşte pe sine însuşi, îngerul, însă, este circumscris în 
timp, căci existenţa lui are început; este circumscris în spaţiu, deşi în chip 
spiritual, în sensul în care am spus mai sus; este circumscris şi în gândire, 
îngerii cunosc reciproc de ce mărime este firea lor 104 . Ei sunt mărginiţi în 
chip desăvârşit de Creator. Corpurile, însă, sunt circumscrise în timp, 
pentru că au început şi sfârşit, sunt circumscrise în spaţiu şi în gândire. 

Dumnezeirea 105 este cu totul imuabilă şi neschimbată. Ea a hotărît 
mai dinainte, prin pre ştiinţa Sa, pe toate cele care nu sunt în puterea noastră 
şi a determinat pe fiecare la timpul şi locul propriu şi potrivit. Potrivit 
acestui principiu, „Tatăl nu judecă pe nimeni, ci toată judecata a dat-o 
Fiului" 106 . Este evident că a judecat Tatăl şi Fiul — ca Dumnezeu — şi 
Sfântul Duh. Dar însuşi Fiul — ca om — se va pogorî în chip trupesc şi va 
sta pe tronul slavei 107 — pogorârea şi tronul sunt acţiuni ale unui corp 
circumscris — şi va judeca pe toată lumea cu dreptate 108 . 
Toate sunt distanţate de Dumnezeu, nu prin loc, ci prin fire. La noi pru- 
denţa, înţelepciunea şi sfatul vin şi se duc, pentru că sunt nişte stări ale 
sufletului. La Dumnezeu, însă, nu este aşa. La El nimic nu se produce şi 
dispare, căci El este neschimbat, imuabil şi nu trebuie să admitem accidente 
la El. La Dumnezeu binele coincide cu fiinţa 109 . Cel care doreşte necontenit 
pe Dumnezeu îl vede, căci Dumnezeu este în toate. Existenţele depind de 
cel care există şi nu este vreo existenţă, care să nu aibă existenţa sa în cel 



104 Ibidem, f. 20v. 

105 înaintea acestui aliniat este următorul subtitlu, o notă marginală: „Rezumatul celor spuse despre 
Dumnezeu, despre Tatăl, despre Fiul şi despre Sfântul Duh; şi despre Cuvânt şi Duh" '. 

106 Ioan V, 22. 

107 Matei XIX, 28; XXV, 3 1 . 

108 Fapte XVII, 31. 

109 Tradus prin corectarea textului ediţiei din MG, după ediţia de la Verona, 1531, f. 21r. 

care există. Dumnezeu este amestecat în toate, pentru că ţine firea. Iar 
Dumnezeu Cuvântul s-a unit după ipostasă cu Sfântul lui trup şi s-a 
amestecat fără amestecare cu firea noastră. 

Nimeni nu vede pe Tatăl afară de Fiul şi Duhul 110 . 

Fiul este voinţa, înţelepciunea şi puterea Tatălui. Nu trebuie să 
vorbim cu privire la Dumnezeu despre calitate, ca să nu spunem că El este 
compus din fiinţă şi calitate. 

Fiul este din Tatăl şi toate câte le are, de la El le are, pentru aceea 
nici nu poate să facă nimic de la El însuşi 111 , căci nu are o energie deosebită 
de a Tatălui. 

Dar pentru că Dumnezeu este prin fire nevăzut, se face văzut prin 
activităţile Sale şi-1 cunoaştem din structura şi conducerea lumii. 

Fiul este icoana Tatălui, iar Duhul icoana Fiului, prin care Hristos, 
locuind în om, dă acestuia asemănarea cu Dumnezeu. 

Duhul cel Sfânt este Dumnezeu; El stă la mijloc între cel nenăscut şi 
cel născut, şi este unit de Tatăl prin Fiul. Se numeşte Duh al lui Dumnezeu, 
Duh al lui Hristos, minte a lui Hristos, Duh al Domnului, însuşi Domn, Duh 
al adopţiei, al adevărului, al libertăţii, al înţelepciunii — căci este făcătorul 
tuturor acestora. Prin fiinţa lui umple toate, ţine toate, umple lumea cu 
fiinţa Lui şi este necuprins de lume din pricina puterii Lui. 

Dumnezeu este o fiinţă veşnică şi neschimbătoare, creatoarea 
existenţelor şi este adorată cu gând cucernic. 

Dumnezeu este şi Tatăl, cel care există veşnic, nenăscut, pentru că nu 
s-a născut din cineva, dar a născut pe Fiul cel de o veşnicie cu El. 
Dumnezeu este şi Fiul, care este totdeauna cu Tatăl şi este născut din El în 
afară de timp, veşnic, nestricăcios, impasibil, nedespărţit. Dumnezeu este şi 
Duhul cel Sfânt, putere sfmţitoare, enipostatică, purcede în chip nedespărţit 
din Tatăl şi se odihneşte în Fiul, deofiinţă cu Tatăl şi cu Fiul. 
Cuvântul este acela care este totdeauna prezent în chip fiinţial împreună cu 
Tatăl. Cuvântul este iarăşi mişcarea naturală a minţii, potrivit căreia se 
mişcă, gândeşte şi judecă, fiind ca o lumină şi strălucire a ei. Cuvânt este 
iarăşi cuvântul mintal, care vorbeşte în minte. Şi iarăşi există cuvântul 
rostit, cârteşte vestitorul gîndirii. Aşadar Dumnezeu-Cuvântul este 
substanţial şi enipostatic. Celelalte trei feluri de cuvânt sunt puteri ale 
sufletului, care nu există într-o ipostasă proprie. Dintre acestea, primul este 
o odraslă naturală a mintii, deoarece izvorăşte totdeauna din ea în chip 
natural; al doilea se numeşte cuvântul mintal, iar al treilea, cuvânt rostit cu 
gura. 

Duhul are mai multe sensuri, înseamnă, în primul loc, Sfântul Duh. 
Şi puterile Sfmtului Duh se numesc duhuri. Duh se nume şte şi îngerul cel 

110 Ioan VI, 46. 

111 Ioan V, 30. 

34 



Dogmatica 

bun; duh şi demonul; duh şi sufletul. Sunt cazuri când şi mintea se numeşte 
duh. Duh este şi vântul; duh şi aerul. 



CAPITOLUL XIV 
însuşirile firii dumnezeieşti 

însuşirea de a fi nezidit, fără de început, nemuritor, infinit, veşnic, 
imaterial, bun, creator, drept, luminător, neschimbător, impasibil, 
necircumscris, necuprins, indefinit, nemărginit, nevăzut, incomprehensibil, 
perfect, stăpân absolut, liber, atoateconducător, dătător de viaţă, 
atotputernic, infinit de puternic, sfinţilor, împărtăşitor, cuprinzător şi 
conservator al universului, proniatorul tuturor, toate aceste însuşiri şi altele 
ca acestea le are Dumnezeirea prin fire, nu le -a luat din altă parte, ci ea 
împărtăşeşte tot binele făpturilor Sale, potrivii puterii de receptivitate a 
fiecăreia. 

Ipostasele locuiesc şi stau unele în altele, căci, ele sunt nedepărtate şi 
nedespărţite unele de altele şi au neamestecată întrepătrunderea uneia în 
alta, nu în sensul că ele se contractă sau se amestecă, ci în sensul că ele sunt 
unite între ele: Fiul este în Tatăl şi Duhul, Duhul în Tatăl şi Fiul, iar Tatăl 
în Fiul şi Duhul, fără ca să se contragă, să se confunde sau să se amestece. 
Există la ele unitate şi identitate de mişcare, căci cele trei ipostase au un 
singur impuls şi o singură mişcare, lucru cu neputinţă de văzut la firea 
creat. 

Luminarea şi energia divină este una, simplă şi neîmpărţită, şi cu 
toate că lucrează în chip mântuitor asupra fiecăreia din cele care există în 
exemplare singulare şi împarte tuturora părţile constitutive ale firii sale 
proprii, totuşi rămâne simplă; se multiplică, fără să se împartă, în fiecare 
din cele care există în exemplare singulare şi le adună, le întoarce pe 
acestea spre simplitatea ei. Toate o doresc şi în ea îşi au existenţa. Iar ea 
împărtăşeşte tuturor existenţa după cum au firea. Ea este existenţa 
existentelor, viata vieţuitoarelor, raţiunea existentelor raţionale, 

5 5 5 S 5 5 

spiritualitatea existenţelor spirituale. Ea este mai presus de spiritualitate, 
mai presus de raţiune, mai presus de viaţă şi mai presus de fiinţă. 

în afară de acestea ea străbate prin toate fără să se amestece, dar prin 
ea nu trece nimic. Mai mult, ea cunoaşte totul printr-o cunoştinţă simplă. 
Vede totul în chip simplu cu ochiul său dumnezeiesc atoatevăzător şi 
imaterial, atât pe cele prezente cât şi pe cele trecute şi pe cele ce au s ă fie, 
înainte de facerea lor. Este fără de păcat, iartă păcatele şi mântuieşte. Poate 
să facă pe toate câte le voieşte; dar nu voieşte să facă pe toate câte le poate, 
căci poate să piardă lumea, dar nu vrea. 

CARTEA A DOUA 



CAPITOLUL I 
Despre veac 

Acela a făcut veacurile care există înainte de veacuri, către care zice 
dumnezeiescul David: „Din veac şi până în veac Tu eşti" 112 , iar 
dumnezeiescul apostol: „Prin care a făcut şi veacurile" 113 . 

Trebuie să se ştie că numele de veac are multe sensuri, căci înseamnă 
multe lucruri. Veac se numeşte şi viaţa fiecărui om. Veac se numeşte iarăşi 
şi timpul de o mie de ani. Iarăşi se numeşte veac toată viaţa prezentă. Veac 
se numeşte şi veacul ce va să fie, cel fără de sfârşit după înviere. Se 
numeşte iarăşi veac, nu timpul, nici o parte din timp, care se măsoară cu 
mişcarea şi drumul soarelui, adică cel format din zile şi nopţi, ci un fel de 
mişcare şi un interval de timp care merg împreună cu cele veşnice. 

Lumea aceasta are şapte veacuri, anume de la facerea cerului şi 
pământului şi până la sfârşitul şi învierea obştească a oamenilor. Există un 
sfârşit particular, moartea fiecăruia; este însă şi un sfârşit obştesc şi general, 
când va fi învierea obştească a oamenilor. Al optulea veac este veacul ce va 
să fie. 

înainte de întemeierea lumii, când nu era soare care să despartă ziua de 
noapte, nu era un veac care să se poată măsura, ci un fel de mişcare şi 
interval de timp care mergea împreună cu cele veşnice. Şi potrivit acestei 
concepţii este un singur veac. Pentru aceea Dumnezeu se nume şte şi veşnic 
(cuojvioa), dar şi mai înainte de veşnicie, căci El a făcut însuşi veacul. 
Numai Dumnezeu, fiind fără început, este făcătorul tuturora, al veacurilor 
şi al tuturor existenţelor. Iar când vorbesc de Dumnezeu, este clar că eu 
vorbesc de Tatăl, de Fiul lui Unul-Născut, Domnul nostru Iisus Hristos şi 
de Duhul Lui cel prea Sfânt, singurul Dumnezeul nostru. 

Se vorbeşte şi de veacurile veacurilor, pentru că cele şapte veacuri 
ale lumii prezente cuprind multe veacuri, adică vieţile oamenilor. Se 
vorbeşte şi de un singur veac, pentru că cuprinde în el toate veacurile. 
Veacul de acum şi cel ce va să fie se numeşte veacul veacului. Prin 
cuvintele: viaţă veşnică şi pedeapsă veşnică se indică nesfârşirea veacului 
ce va să fie. Căci după înviere timpul nu se va mai număra cu zile şi cu 



112 Psalmi LXXXIX, 2. 

113 Evrei 1,2. 

nopţi. Va fi mai degrabă o singură zi neînserată, când soarele dreptăţii va 
străluci luminos peste cei drepţi. Pentru cei păcătoşi va fi o noapte adâncă, 
fără de sfârşit. 

Dacă astfel stau lucrurile, cum va fi cu putinţă să se numere timpul 
celor o mie de ani ai apocatastasei origeniste? 114 Prin urmare Dumnezeu 
este singurul făcător al veacurilor, cel care a creat universul, cel care există 
mai înainte de veacuri. 



CAPITOLUL II 

Despre creaţie 

Aşadar, pentru că bunul şi prea bunul Dumnezeu nu s-a mulţumit cu 
contemplarea Lui proprie, ci prin mulţimea bunătăţii Sale a binevoit să se 
facă ceva care să primească binefacerile Sale şi să se împărtăşească din 
bunătatea Lui, aduce de la neexistenţă la existenţă şi creează universul, atât 
pe cele nevăzute, cât şi pe cele văzute, şi pe om, care este alcătuit din 
elemente văzute şi nevăzute, în timp ce gândeşte, creează; iar gândul se 
face lucru, realizându-se prin Cuvânt şi desăvârşindu-se prin Duh. 



CAPITOLUL III 
Despre îngeri 

El este făcătorul şi creatorul îngerilor; El i-a adus de la neexistenţă la 
existenţă şi i-a zidit după propriul Lui chip, o natură necorporală, un fel de 
duh şi de foc imaterial, după cum spune dumnezeiescul David: „Cel care 
face pe îngerii Lui duhuri şi pe slugile Lui pară de foc" 115 . Prin aceste 
cuvinte arată că ei sunt uşori, arzători, calzi, străbătători, grabnici spre 
dorul de Dumnezeu şi slujirea Lui, îndreptaţi spre cele de sus şi liberi de 
orice gând material. 

Aşadar, îngerul este o fiinţă spirituală, veşnic mişcătoare, liberă, 
necorporală; slujeşte lui Dumnezeu şi a primit în firea lui nemurirea în har. 
Care etste, însă, natura şi definiţia fiinţei lui, numai ziditorul o ştie. Se 
spune că este necorporal şi imaterial în raport cu noi, deoarece tot ceea ce 
se pune în comparaţie cu Dumnezeu, singurul incomparabil, este grosolan 
şi material. Numai Dumnezeirea este în realitate imaterială şi necorporală. 

Aşadar, îngerul are o fire raţională, spirituală, liberă şi schimbătoare 
în felul de a gândi sau de a voi, căci tot ceea ce este creat este schimbător. 



114 Prin apocatastasă se înţelege reîntoarcerea tuturor existenţelor raţionale în Dumnezeu, de unde îşi au 
originea, prin nimicirea morţii, spiritualizarea corpurilor şi transformarea lumii materiale. 

115 Psalmi CUI, 5; Evreii, 7. 

Numai ceea ce este necreat este neschimbător. Tot ceea ce este raţional este 
şi liber. Aşadar, pentru că îngerul are o fire raţională şi spirituală, este liber; 
iar pentru că este creat şi schimbător, are facultatea de a rămâne şi a 
progresa în bine sau de a se îndrepta spre rău (cazul îngerilor căzuţi n.n.). 

îngerul este incapabil de pocăinţă, pentru că este necorporal. Omul, 
însă, din pricina slăbiciunii corpului are parte de pocăinţă. 

îngerul nu este nemuritor prin fire, ci prin har, căci tot ceea ce are 
început are şi sfârşit potrivit naturii lui. Numai Dumnezeu este ve şnic, dar 
mai degrabă este mai presus de veşnicie. Căci cel care a făcut timpurile nu 
este sub timp, ci deasupra timpului. 

îngerii sunt lumini spirituale secundare, care îşi au luminarea din 
lumina primară fără de început. Nu au nevoie de limbă şi de auz, ci transmit 
unii altora propriile lor gânduri şi hotărâri fără să rostească cuvânt. 
Toţi îngerii au fost zidiţi prin Cuvânt şi au fost desăvârşiţi de Sfântul Duh 
prin sfinţire, participând la luminare şi la har în măsura vredniciei şi 
rangului lor. 

îngerii sunt circumscrişi, căci atunci când sunt în cer nu sunt pe 
pământ şi când sunt trimişi de Dumnezeu pe pământ nu rămân şi în cer. Nu 
sunt limitaţi de pereţi, de uşi, de încuietori şi de peceţi, căci sunt nelimitaţi. 
Eu spun nelimitaţi. Cu toate acestea ei nu apar aşa cum sunt celor vrednici, 
cărora Dumnzeu va voi ca ei să se arate, ci sub o formă oarecare, în aşa fel 
încât să-i poată vedea aceia cărora li se arată. Nelimitat însă, prin fire şi în 
sensul propriu al cuvântului, este numai cel nezidit, c ăci toată zidirea este 
limitată de Dumnezeu, care a zidit-o. 

Ei au din afară sfinţenia fiinţei lor, de la Duhul. Au, prin harul 
dumnezeiesc, darul profeţiei. Nu au trebuinţă de căsătorie, căci nu sunt 
muritori. 

Fiind spirite, ei sunt în locuri spirituale. Nu sunt circumscri şi în felul 
celor corporale, natura lor nu are o formă trupească şi nici nu au cele trei 
dimensiuni, ci sunt prezenţi în chip spiritual şi activează acolo unde li s-ar 
porunci; cu toate acestea ei nu pot să fie şi să activeze simultan în două 
locuri deosebite. 

Nu ştim dacă fiinţa lor este aceeaşi sau se deosebeşte a unora de a 
altora. Numai Dumnezeu, care i-a făcut, ştie, El care ştie toate. Se 
deosebesc însă unii de alţii prin luminare şi prin rang, fie că au rangul 
potrivit gradului de luminare, fie că participă luminării potrivit rangului în 
care sunt; ei se luminează reciproc potrivit superiorităţii rangului sau firii. 
Este, însă, evident, că cei care sunt mai sus împărtăşesc celor mai de jos 
luminarea şi cunoştinţa. 

îngerii sunt puternici şi gata spre a îndeplini voinţa divină. Prin 
iuţeala firii lor se găsesc îndată pretutindeni unde ar porunci învoirea 
dumnezeiască. Ei păzesc părţile pământului. Sunt înainte stătătorii 

neamurilor şi ai locurilor, după cum au fost orânduiţi de creator. Ne conduc 
şi ne ajută în lucrurile noastre. Negreşit, potrivit voinţei şi poruncii 
dumnzeieşti, ei sunt superiori nouă şi stau totdeauna împrejurul lui 
Dumnezeu 116 . 

Ei se înclină greu spre rău, dar nu sunt neînclinaţi. Acum, însă, au 
ajuns neînclinaţi, nu din pricina firii lor, ci prin har şi prin stăruinţa în 
unicul bine. 

Văd pe Dumnezeu atât cât le este cu putinţă şi aceasta este hrana 117 
lor. 

Sunt mai presus de noi, pentru că sunt necorporali şi liberi de orice 
pasiune trupească; cu toate acestea nu sunt impasibili, căci numai 
Dumnezeirea este impasibilă. 

Iau forma pe care le-ar porunci-o Stăpânul Dumnezeu şi astfel se 
arată oamenilor şi le revelează tainele dumnezeieşti. 

Locuiesc în cer şi au un singur lucru de făcut: să laude pe Dumnezeu 
şi să slujească voinţei lui dumnezeieşti. 

Prea Sfântul şi prea sfinţitul şi marele teolog Dionisie Areopagitul spune c ă 
toată teologia, adică Sfânta Scriptură ne indică 9 fiinţe cereşti. Dumne- 
zeiescul învăţător le împarte pe acestea în trei cete de câte trei. El spune că 
cea dintâi ceată este aceea care se află totdeauna lângă Dumnezeu şi, 
potrivit predaniei, este unită de aproape şi nemijlocit cu Dumnezeu. 
Aceasta este ceata Serafimilor cu şase aripi, a Heruvimilor cu mulţi ochi şi 
a Tronurilor celor prea sfinte. A doua ceată este ceata Domniilor, a 
Puterilor şi a Stăpînirilor. A treia ceată şi cea din urmă, a începătoriilor, a 
Arhanghelilor şi a îngerilor 118 . 

Unii spun că îngerii s-au făcut înaintea oricărei făpturi, după cum 
spune Grigore Teologul 119 : „La început Dumnezeu gândeşte puterile 
îngereşti şi cereşti şi gândul Lui s-a făcut faptă" 120 . Alţii spun că s-au făcut 
după ce s-a creat primul cer. Toţi, însă, mărturisesc că s-au făcut înainte de 
plăsmuirea omului. Dar eu sunt de părerea lui Grigore Teologul. Căci 
trebuia să fie zidită mai întâi fiinţa spirituală şi apoi cea sensibilă şi în 
urmă, din cele două, însuşi omul. 

Dar toţi care spun că îngerii sunt creatorii vreunei fiinţe, aceştia sunt 
gura tatălui lor, diavolul. Căci îngerii, fiind creaturi, nu sunt creatori. 
Făcătorul, proneitorul şi ţiitorul tuturora este Dumnezeu, singurul nezidit, 



116 Tradus prin corectarea textului ediţiei din MG, după ediţia de la Verona, 1531, f. 25r. 

117 în ediţia de la Verona, f. 25r în loc de "hrana" are: "desfătarea". 

118 Despre ierarhia cerească, Migne PG, III, col. 200 D - 201 A. Lucrarea a fost tradusă în româneşte de 
Pr. Cicerone Iordăchescu şi tipărită în anul 1932 şi a fost reeditată în anul 1994, la Institutul European, 
Iaşi. 

119 Sf. Grigore Teologul, numit şi Grigore din Nazianz, a trăit între 329(330) - 389(390). Despre Sf. 
Grigore din Nazianz să se vadă: D. Fecioru, op. cit., nota 6, p. 6-7. 

120 Cuvântul XXXVIII, la Teofanie, adică la Naşterea Mântuitorului, Migne PG, XXXVI, col. 320 C: 
Cuvântul XLV, la Sfintele Paşti, MG, XXXVI, col. 629 A. 

cel lăudat şi slăvit în Tatăl şi în Fiul şi în Sfântul Duh. 



CAPITOLUL IV 
Despre diavol şi demoni 

Dintre aceste puteri îngereşti, înainte stătătorul cetei terestre, căruia 
Dumnezeu i-a încredinţat păzirea pământului, nu a fost făcut rău prin 
natură, ci a fost bun, a fost făcut pentru bine şi nu avea în el de la creator 
nici cea mai mică urmă de răutate; cu toate acestea n-a suferit luminarea şi 
cinstea pe care creatorul i-a dăruit-o, ci, prin voinţa lui liberă, s-a îndreptat 
de la starea sa naturală la o stare contra naturii sale şi s-a ridicat împotriva 
lui Dumnezeu care 1-a făcut 121 , voind să se împotrivească Lui. El este cel 
dintâi care s-a depărtat de bine şi a căzut în rău. Răul nu este nimic altceva 
decât lipsa binelui, după cum şi întunericul este lipsa luminii. Căci binele 
este lumina spirituală; în chip asemănător şi răul este întuneric spiritual. 
Lumina deci, fiind creată de creator, a fost bună căci „Dumnezeu a văzut 
toate câte a făcut şi iată foarte bune" 122 , dar a ajuns întuneric prin voinţa sa 
liberă. Mulţimea nenumărată de îngeri aşezaţi sub el s-a dezlipit, i-a urmat 
lui şi a căzut împreună cu el. Aşadar cu toate că erau de aceeaşi natură cu 
îngerii, totuşi au devenit răi, înclinându-şi de bunăvoie voinţa lor de la bine 
spre rău. 

Demonii nu au nici stăpânire, nici putere contra cuiva, decât numai 
dacă li se îngăduie de Dumnezeu în scopul mântuirii, cum este cazul cu 
Iov 123 şi după cum este scris în Evanghelii despre porci 124 . Dar o dată ce 
Dumnezeu le îngăduie, au putere, se schimbă şi iau forma pe care o vor 
după fantezia lor. 

Nici îngerii lui Dumnezeu, nici demonii nu cunosc cele viitoare; cu 
toate acestea proorocesc, îngerii proorocesc pentru că Dumnezeu le 
revelează şi le porunceşte să proorocească. Pentru aceea se realizează toate 
câte spun ei. Dar şi demonii proorocesc: uneori pentru că văd cele ce se 
întâmplă departe, alteori prin conjectură. Pentru aceea de multe ori mint şi 
nu trebuiesc crezuţi, chiar dacă uneori spun adevărul, în chipul în care am 
arătat. Ei cunosc şi Scripturile. 

Toată răutatea şi patimile necurate au fost născocite de ci. Li s-a 
îngăduit să ispitească pe om, dar nu au putere să forţeze pe cineva. Căci noi 
avem facultatea de a primi ispita sau de a nu o primi. Pentru acest motiv s -a 
pregătit diavolului şi demonilor lui şi celor care îl urmează, focul nestins şi 



121 Tradus prin corectarea textului ediţiei din MG, după ediţia de la Verona, 1531, f. 26r. 

122 Facerea 1,31. 

123 Iovi, 12. 

124 Matei VIII, 30-32; Marcu V, 12-13; Luca VIII, 32-33. 

pedeapsa veşnică 125 . 

Dar trebuie să se ştie că ceea ce este moartea pentru oameni, aceea 
este căderea pentru îngeri. După cădere ei nu mai au posibilitatea pocăinţei, 
după cum nu o au nici oamenii după moarte. 



CAPITOLUL V 
Despre zidirea văzută 

însuşi Dumnezeul nostru, proslăvit în Treime şi Unime „a făcut cerul şi 
pământul şi toate câte sunt în ele" 126 , aducând pe toate de la neexistenţă la 
existenţă. Pe unele, cum este cerul, pământul, aerul, focul şi apa, nu le-a 
făcut din o materie preexistentă; pe altele, cum sunt vieţuitoarele, plantele, 
seminţele, le-a făcut din cele care au fost create de el. Acestea s-au făcut la 
porunca creatorului din pământ, apă, aer şi foc. 



CAPITOLUL VI 
Despre cer 

Cerul este totalitatea zidirilor văzute şi nevăzute, înăuntrul lui sunt 
puterile spirituale ale îngerilor şi în el sunt închise şi înconjurate toate cele 
sensibile. Numai Dumnezeirea este necircumscris ă; ea le umple pe toate, le 
conţine pe toate, le înconjoară pe toate, pentru că este mai presus de toate şi 
le-a creat pe toate. 

Dar pentru că Sfânta Scriptură vorbeşte de cer şi de „cerul cerului" 127 
şi de „cerurile cerurilor" 128 , şi pentru că spune că fericitul Pavel a fost răpit 
până la al treilea cer 129 , spunem că la facerea universului am primit şi 
facerea cerului, despre care filosofii păgâni, însuşindu-şi învăţăturile lui 
Moise, spun că este o sferă fără de stele. Mai mult, Dumnezeu a numit tăria 
cer 130 şi a poruncit ca acesta să fie în mijlocul apei, orânduind ca el să 
separe apa care este deasupra tăriei şi apa care este dedesubtul tăriei 131 . 
Dumnezeiescul Vasile 132 , iniţiat fiind din dumnezeiasca Scriptură, spune că 
natura acestuia este fină ca fumul 133 . Alţii spun că este lichidă, pentru că s-a 



125 Matei XV, 41. 

126 Psalmi CXLV, 6. 

127 Psalmi LXVII, 34, CXIII, 24. 

128 Psalmi CXLVIII, 4. 

129 i 



' II Corinteni XII, 2 

130 Facerea I, 8. 

131 Facerea I, 6. 

132 



Sf. Vasile cel Mare, părinte bisericesc, a trăit între 330-379. Despre Sf. Vasile să se vadă: D Fecioru, 
op. cit., nota 8. p. 23-24. 
133 Omilia I la Hexaimeron: „La început a făcut Dumnezeu cerul şi pământul", Migne PG, XXIX, col. 20 

făcut în mijlocul apelor. Alţii, că este formată din cele patru elemente. Alţii 
numesc cerul al cincilea element, altul decât cele patru. 
Unii au socotit că cerul înconjură universul în formă de cerc, că este în 
formă de sferă şi ori din ce parte l-ai privi el este partea cea mai înaltă, iar 
partea de la mijloc a locului cuprins de el este partea cea mai de jos. Corpu- 
rile uşoare şi fine au primit de la creator partea de deasupra; iar cele grele şi 
care trag în jos, locul cel mai de jos, care este mijlocul. Elementul cel mai 
uşor şi care tinde cel mai mult în sus este focul; acesta, spun ei, este a şezat 
îndată după cer, şi îl numesc eter. După el, mai jos, este aerul. Pământul şi 
apa, însă, pentru că sunt mai grele şi tind mai mult în jos, atârnă în partea 
cea mai de la mijloc. Toată această orânduire este pentru motivul că ele 
sunt contrarii: jos pământul şi apa — apa, însă, este mai uşoară decât 
pământul, pentru aceea este şi mai mobilă decât el — mai sus de pământ şi 
de apă, peste tot, de jur împrejur, ca o îmbrăcăminte, aerul; şi peste tot 
împrejurul aerului, eterul. Iar în afară de toate, în formă de cerc, cerul. 

Ei spun că cerul se mişcă în formă de ciclu şi că strânge împreună pe 
cele dinăuntru în aşa fel că ele rămân fixe şi nu cad. 

Ei spun că cerul are şapte zone, una mai înaltă decât alta. Ei susţin că 
cerul are o natură foarte fină, ca fumul şi că fiecare zonă are câte o planetă. 
Au spus că sunt şapte planete: Soarele, Luna, Jupiter, Mercur, Marte, 
Venus şi Saturn. Ei spun că Venus este când luceafărul de dimineaţă, când 
luceafărul de seară. Au numit pe acestea planete, pentru că se mişcă contrar 
mişcării cerului: cerul şi celelalte stele se mişcă de la răsărit la apus, dar 
numai acestea se mişcă de la apus la răsărit. Şi acest lucru îl vom observa la 
mersul lunii, care în fiecare seară dă puţin îndărăt. 

Toţi care au spus că cerul este sferic susţin că el se depărtează în chip 
egal de la pământ şi în sus şi în lături şi în jos. In jos şi în lături adică, 
potrivit felului nostru de a simţi, pentru că, potrivit celor spuse mai sus, 
cerul ocupă în toate părţile locul de sus şi pământul pe cel de jos. Ei spun 
că cerul înconjură pământul în formă de sferă şi trage împreună cu el, prin 
mişcarea lui foarte iute, soarele, luna şi stelele. Şi când soarele este 
deasupra pământului, avem aici zi; iar când este sub pământ, avem noapte, 
când soarele se pogoară sub pământ, aici este noapte, iar acolo zi. 

Alţii şi-au închipuit că cerul este semisferic, pornind de la cuvintele 
lui David, grăitorul celor dumnezeieşti: „Cel ce întinzi cerul ca o piele" 134 , 
cuvinte care arată cortul, şi de la cuvintele fericitului Isaia: „Cel ce ai pus 
cerul ca o boltă" 135 . Aceştia spun că atunci când soarele apune, luna şi ste- 
lele înconjoară pământul de la apus spre miază-noapte şi sosesc astfel iarăşi 
la răsărit. Dar, fie că este aşa, fie că este în chipul celălalt, toate s-au făcut 



C-21 A. 

134 Psalmi CUI, 3. 

135 Isaia XL, 22. 

şi s-au statornicit prin porunca lui Dumnezeu şi au dobândit ca temelie 
neclintită voinţa şi sfatul dumnezeiesc: „El a spus şi s-au făcut; El a 
poruncit şi s-au zidit; le-a întemeiat în veac şi în veacul veacului. Poruncă a 
pus şi nu va trece" 136 . 

Cerul cerului este aşadar primul cer, care este deasupra tăriei. Iată 
două ceruri, căci Dumnezeu a numit şi tăria cer. In mod obişnuit, însă, în 
Sfînta Scriptură se numeşte cer şi aerul, pentru că se vede sus. 
„Binecuvântaţi, spune Scriptura, pe toate păsările cerului" 137 , adică ale 
aerului. Căci aerul şi nu cerul este locul prin care merg păsările. Iată trei 
ceruri, despre care a vorbit dumnezeiescul apostol 138 . Dar dacă ai vrea să iei 
pe cele şapte zone ca şapte ceruri, nu se vătăma cu nimic cuvântul 
adevărului. De obicei în limba ebraică cerul este numit la plural ceruri. 
Aşadar când voia să zică cerul cerului, a zis „cerurile cerurilor" 139 , ceea ce 
indică cerul cerului, adică cerul de deasupra tăriei; iar când spune „apele de 
deasupra cerurilor" 140 , potrivit uzului limbii ebraice este numit cu pluralul 
ceruri sau aerul şi tăria sau cele şapte zone ale tăriei sau tăria. 

Toate cele create, potrivit firii lor, sunt supuse stricăciunii şi prin 
urmare şi cerurile. Se ţin, însă, şi se conservă prin harul lui Dumnezeu. 
Numai Dumnezeu este prin fire fără de început şi fără de sfârşit; pentru 
aceea s-a şi spus: „Acestea pier, iar tu rămâi" 141 . Totuşi cerurile nu vor pieri 
complet: „Căci se vor învechi şi ca o haină se vor strânge şi se vor 
schimba 142 , şi va fi cer nou şi pământ nou" 143 . 

Cerul este cu mult mai mare decât pământul. Fiinţa cerului, însă, nu 
trebuie să o cercetăm, căci ne este necunoscută. 

Nimeni să nu socotească că cerurile sau luminătorii lui sunt însufleţiţi, căci 
sunt neînsufleţiţi şi nesimţitori. Pentru aceea când dumnezeiasca Scriptură 
spune: „Să se veselească cerurile şi să se bucure pământul" 144 , atunci 
cheamă la veselie pe îngerii din cer şi pe oamenii de pe pământ. Scriptura 
obişnuieşte să personifice şi să vorbească de cele neînsufleţite ca de cele 
însufleţite, cum sunt următoarele texte: „Marea a văzut şi a fugit; Iordanul 
s-a tras îndărăt" 145 ; şi „Ce-ţi este ţie mare că fugi şi ţie Iordane că te tragi 
îndărăt?" 146 . Şi munţii şi dealurile se întreabă care sunt motivele săltării 



136 Psalmi CXL VIII, 5-6. 

137 Daniil III, 80. 

138 II Corinteni XII, 2. 

139 Psalmi CXL VIII, 4. 

140 Ibidem. 

141 Psalmi CI, 27; Evrei I, 11. 

142 Psalmi CI, 27; Evrei I, 1 1 -12. 

143 Apocalipsa XXI, 1; II Petru III, 13. 

144 Psalmi XCV, 11. 

145 Psalmi CXIII, 3. 

146 Psalmi CXIII, 5. 

lor 147 . Tot astfel obişnuim şi noi să spunem: S-a adunat oraşul. Prin aceste 
cuvinte nu voim să indicăm clădirile, ci pe locuitorii oraşului. „Şi cerurile 
vor povesti slava lui Dumnezeu" 148 ; prin aceste cuvinte nu vrea să arate că 
cerurile slobozesc glas, care să se audă de urechi sensibile, ci că ele, prin 
măreţia lor, ne prezintă puterea creatorului, iar noi, observând frumuseţea 
lor, lăudăm pe creator ca pe artistul cel mai desăvârşit. 



CAPITOLUL VII 
Despre lumină, foc, luminători, soare, lună şi stele 

Focul este unul din cele patru elemente. Este uşor şi se ridica mai sus 
decât toate celelalte; este caustic şi luminător în acelaşi timp. A fost creat 
de creator în prima zi. Căci dumnezeiasca Scriptură zice: „Şi a zis 
Dumnezeu să se facă lumină şi s-a făcut lumină" 149 . Unii susţin că focul nu 
este altceva decât lumină. Alţii spun că lumina este focul cosmic, care se 
află deasupra aerului, pe care îl numesc eter. 

Aşadar Dumnezeu a făcut lumina la început, adică în prima zi; ea 
este frumuseţea şi podoaba întregii creaţiuni văzute. Căci ia lumina şi toate 
rămân necunoscute în întuneric, fără să poată să-şi arate frumuseţea lor. 
„Dumnezeu a numit lumina zi, iar întunericul 1-a numit noapte" 150 , 
întunericul nu este o existenţă, ci un accident, deoarece este lipsa luminii. 
Aerul nu are în fiinţa lui lumina. Aşadar aerul lipsit de lumină, 1-a numit 
Dumnezeu întuneric. De asemenea întunericul nu este fiinţa aerului, ci 
întunericul este lipsa luminii, întunericul este mai mult un accident decât o 
existenţă. N-a fost numită întâi noaptea, ci ziua, pentru aceea întâi este ziua 
şi pe urmă noaptea şi noaptea urmează zilei. Iar de la începutul zilei până la 
ziua cealaltă este o zi şi o noapte. Scriptura a spus: „Şi s-a făcut seară şi s-a 
făcut dimineaţă: ziua întâia" 151 . 

Aşadar în cele trei zile, la porunca dumnezeiască, răspândindu-se şi 
adunându-se lumina, s-a făcut ziua şi noaptea, în a patra zi a făcut 
Dumnezeu luminătorul cel mare, adică soarele ca să conducă şi să 
stăpânească ziua 152 — prin el se constituie ziua, căci ziua este timpul când 
soarele este deasupra pământului, iar durata unei zile este drumul soarelui 
pe deasupra pământului de la răsărit la apus — luminătorul cel mic, adică 
luna şi stelele, ca să conducă şi să stăpânească noaptea şi să o lumineze 153 . 



147 Psalmi CXIII, 6. 

148 Psalmi XVIII, 1. 

149 Facerea I, 3. 

150 Facerea 1,5. 

151 Ibidem. 

152 Facerea I, 16. 

153 Ibidem. 

Noaptea este timpul în care soarele este dedesubtul p amantului, iar durata 
nopţii este drumul soarelui pe sub pământ de la apus la răsărit. Prin urmare 
luna şi stelele au fost orânduite ca să lumineze noaptea; asta nu înseamnă 
că ele sunt în timpul zilei mereu sub pământ, căci sunt stele pe cer deasupra 
pământului şi în timpul zilei, ci că soarele, prin strălucirea lui mai 
puternică, ascunde atât stelele cât şi luna şi nu le îngăduie să se vadă. 

Creatorul a pus în aceşti luminători lumina cea dintâi creată, nu 
pentru că nu avea altă lumină, dar pentru ca să nu rămână inactivă acea 
lumină. Căci luminătorul nu este însăşi lumina, ci cel care conţine lumina. 

învăţaţii spun că printre aceşti luminători sunt şapte planete; ei spun 
de asemenea că ele au o mişcare contrară cerului. Din pricina aceasta le -au 
numit planete. Ei spun 154 că cerul se mişcă de la răsărit la apus şi planetele 
de la apus la răsărit; iar cerul trage împreună cu el pe cele şapte planete prin 
mişcarea lui, pentru că este mai iute. Numele celor şapte planete sunt 
acestea: Luna, Mercur, Venus, Soarele, Marte, Jupiter, Saturn, în fiecare 
zonă a cerului se află câte una din cele şapte planete: 

în prima, adică în cea de mai sus, Saturn 

în a doua, Jupiter 

In a treia, Marte 

în a patra, Soarele 

în a cincea, Venus 

în a şasea, Mercur 

în a şaptea şi cea mai de jos, Luna 

Ele îşi urmează fără încetare calea pe care creatorul le -a orânduit-o lor şi 
aşa cum le-a întemeiat, după cum spune dumnezeiescul David: „Luna şi 
stelele pe care tu le-ai întemeiat" 155 . Prin cuvintele „le-ai întemeiat" a arătat 
fixitatea şi imutabilitalea orânduielii şi aşezării date lor de Dumnezeu. Căci 
le-a rânduit „la timpuri, la semne, la zile şi la ani" 156 . Pentru aceea prin 
soare se constituie cele patru anotimpuri: primul, primăvara, căci în el a 
făcut Dumnezeu universul. Acest lucru îl arată şi faptul că şi până acum în 
acest anotimp odrăslesc florile. Primăvara este de asemenea anotimpul când 
ziua este egală cu noaptea. Primăvara ziua este de douăsprezece ore şi 
noaptea de douăsprezece ore. Ea constă prin răsărirea soarelui din 
jumătatea locului de unde răsare soarele. Este temperată, crescătoare de 
sînge, caldă şi umedă. Ţine mijlocul între iarnă şi vară: este mai caldă şi 
mai uscată decât iarna, dar mai rece şi mai umedă decât vara. Acest timp se 
întinde de la 21 157 martie până la 24 iunie. în urmă, când răsăritul soarelui 



154 Tradus prin corectarea textului ediţiei din Migne PG, după ediţia de la Verona, 1531, f. 30v. 

155 Psalmi VIII, 4. 

156 Facerea I, 14. 

157 Tradus prin corectarea textului ediţiei din Migne PG, după ediţia de la Verona, 1531, f. 30v. 

se urcă spre părţile mai de nord ale locului de unde răsare soarele, urmează 
anotimpul de vară, care ţine mijlocul între primăvară şi toamnă, căci are 
căldura primăverii şi uscăciunea toamnei. Este caldă, uscată şi creşte fierea 
galbenă. Acest anotimp are ziua cea mai mare, de cincisprezece ore, iar 
noaptea foarte mică, având o durată de nouă ore. Se întinde de la 24 iunie 
până la 25 ale lunii septembrie. Apoi, după ce soarele se întoarce iarăşi la 
jumătatea locului de unde răsare soarele, vine anotimpul de toamnă în locul 
celui de vară. El este cam la mijloc între frig şi căldură, între uscăciune şi 
umiditate şi ţine mijlocul între anotimpul de vară şi anotimpul de iarnă, căci 
are de la cel de vară uscăciunea, iar de la cel de iarnă frigul. Toamna este 
friguroasă şi uscată şi creşte în veninul cel negru. Acest anotimp are iarăşi 
ziua egală cu noaptea: ziua este de douăsprezece ore şi noaptea de 
douăsprezece ore. Se întinde de la 25 septembrie până la 25 decembrie. Dar 
când soarele se pogoară spre partea cea mai mică şi cea mai de jos, adică 
spre partea de miazăzi a locului de unde răsare soarele, vine anotimpul 
iernii. El este friguros şi umed şi ţine mijlocul între toamnă şi primăvară, 
căci are frigul de la anotimpul de toamnă, iar umezeala de la anotimpul de 
primăvară. Acest anotimp are cea mai mică zi, fiindcă este de nouă ore, şi 
cea mai mare noapte, pentru că este de cincisprezece ore; ea creşte în 
flegmă; se întinde de la 25 decembrie până la 21 martie. Căci creatorul, în 
chip înţelept, a avut grijă mai dinainte să nu cădem în boli grele, prin 
trecerea de la cea mai mare răceală sau căldură sau umezeală sau uscăciune 
la temperaturile contrare acestora. Căci raţiunea ştie că sunt vătămătoare 
schimbărilor bruşte. 

In chipul acesta soarele produce anotimpurile şi prin ele anul, şi zilele şi 
nopţile; pe unele când răsare soarele şi este deasupra pământului, pe altele 
când apune şi este sub pământ. Soarele dă lumină şi celorlalţi luminători, 
adică lunii şi stelelor. 

învăţaţii spun că dintre stele, sunt pe cer douăsprezece zodii, care au 
o mişcare contrară soarelui, lunii şi celorlalte cinci planete şi că prin cele 
douăsprezece zodii trec cele şapte planete. Soarele face o lună în fiecare 
zodie şi timp de douăsprezece luni străbate cele douăsprezece zodii: 
Numele celor dousprezece zodii şi lunile lor sunt acestea 158 : 

Berbecul primeşte soarele în luna lui martie 21. 

Taurul în luna lui aprilie 23. 

Gemenii în luna lui mai 24. 

Racul în luna lui iunie 24. 

Leul în luna lui iulie 25. 

Fecioara în luna lui august 25. 

Cumpăna în luna lui septembrie 25. 



158 Sub aceste nume erau cunoscute constelaţiile - n.n. 

Scorpia în luna lui octombrie 25. 
Săgetătorul în luna lui noiembrie 25. 
Cornul Caprei în luna lui decembrie 25. 
Vărsătorul de apă în luna lui ianuarie 25. 
Peştii în luna lui februarie 24. 

Iar luna străbate cele douăsprezece zodii în fiecare lună, deoarece 
este mai joasă şi trece prin ele mai repede. Căci după cum dacă vei face un 
cerc înăuntru altui cerc, cercul dinăuntru va fi mai mic, tot astfel şi drumul 
lunii, care este mai joasă, este şi mai mic şi se termină mai iute. 

Elinii spun că prin răsăritul, apusul şi prin conjuncţia acestor stele, a 
soarelui şi a lunii, se conduc destinele noastre. Cu aceasta se ocupă 
astrologia. Dar noi susţinem că ele sunt semne de ploaie, de secetă, de frig, 
de căldură, de umezeală, de uscăciune, de vânturi şi de alte asemenea, dar 
nici într-un caz semne ale faptelor noastre, căci noi am fost făcuţi liberi de 
creator şi suntem stăpânii faptelor noastre. Dacă facem toate din cauza 
mişcării stelelor, facem cu necesitate ceea ce facem: iar ceea ce se face cu 
necesitate nu este nici virtute, nici viciu. Iar dacă nu am dobândit nici 
virtute, nici viciu, atunci nu suntem vrednici nici de laude, nici de pedepse. 
Dumnezeu va fi nedrept dacă dă unora bunătăţi, iar altora necazuri. Apoi 
Dumnezeu nu va cârmui şi nici nu va purta grijă de făpturile sale, dacă 
toate se conduc şi se produc din necesitate. De prisos va fi raţiunea noastră, 
căci nu suntem stăpânii nici unei fapte şi în deşert deliberăm. Dar negreşit 
raţiunea ni s-a dat în scopul deliberării; pentru aceea tot ceea ce este 
raţional este şi liber. 

Noi spunem că stelele nu sunt cauza celor care se întâmplă, nici a 
producerii celor care se fac 159 , nici a distrugerii celor care pier, ci mai 
degrabă semne ale ploilor şi ale schimbării aerului. Poate că ar spune 
cineva că stelele, dacă nu sunt cauzele războaielor, sunt totuşi semnele lor. 
Calitatea aerului, însă, care rezultă din pricina soarelui, lunii şi a stelelor, dă 
naştere într-un fel sau altul la diferite temperamente, stări sufleteşti şi 
dispoziţii. Dar stările sufleteşti fac parte din actele care sunt în puterea 
noastră; căci atunci când se schimbă 160 sunt stăpânite şi sunt conduse de 
raţiune. 

De multe ori se produc şi comete, care sunt nişte semne ce vestesc 
moartea regilor. Ele nu fac parte dintre stelele care s-au făcut la început, ci 
se produc la porunca dumnezeiască în timpul hotărât şi dispar iarăşi. In 
timpul naşterii trupeşti, iubitoare de oameni şi mântuitoare a Domnului, 
care pentru noi s-a făcut, s-a arătat magilor o stea 161 , care nu era dintre 



159 Tradus prin corectarea textului ediţiei din Migne PG, după ediţia de la Verona, 1531, f. 32v. 

160 Ibidem. 

161 Matei II, 2. 

stelele care au fost făcute la început. Şi lucrul acesta este evident din aceea 
că steaua mergea când de la răsărit la apus, când de la miazănoapte la 
miazăzi, când se ascundea, când apărea. Iar aceasta nu este rînduiala şi 
natura stelelor. 

Trebuie să se cunoască că lumea, este luminată de soare, nu pentru 
că Dumnezeu nu a avut de unde să-i dea lumină proprie, ci ca să pună în 
natură ritm şi ordine, pentru ca unul să conducă, iar altul să fie condus, ca şi 
noi să ne învăţăm de a comunica unii cu alţii, de a da şi de a ne supune; în 
primul loc însă, lui Dumnezeu, făcătorul şi ziditorul şi stăpânul; apoi celor 
puşi de el să conducă. Şi să nu cercetăm pentru ce conduce acesta şi nu eu, 
ci să primim pe toate cele de la Dumnezeu cu mulţumire şi cu recunoştinţă. 

Soarele şi luna eclipsează. Faptul acesta vădeşte nebunia acelora care 
adoră zidirea în locul ziditorului 162 , şi ne învaţă că sunt schimbătoare şi 
trecătoare. Şi tot ce este schimbător nu este Dumnezeu, căci tot ceea ce este 
schimbător, potrivit firii sale proprii, este supus stricăciunii. 
Soarele eclipsează atunci când corpul lunii, devenind ca un zid despărţitor, 
îl umbreşte şi nu-i dă voie să ne transmită lumina. Aşadar, cât de mult 
corpul lunii va acoperi soarele, atât de mare este şi eclipsa. S ă nu te miri 
dacă corpul lunii este mai mic, căci unii spun că şi soarele este cu mult mai 
mare decît pământul; sfinţii părinţi spun, însă, că este egal cu pământul şi 
cu toate acestea de multe ori îl acoperă un nor mic sau chiar o colină sau un 
zid. 

Eclipsa lunii se întâmplă atunci când o acoperă umbra pământului, 
când luna este în a cincisprezecea zi, şi când se găseşte în partea contrară în 
centrul cel mai înalt, adică soarele este sub pământ, iar luna deasupra 
pământului. Luna eclipsează prin faptul că pământul umbreşte luna şi nu 
ajunge lumina solară să o lumineze. 

Trebuie să se ştie că luna a fost făcută de creator lună plină, adică aşa 
cum este în a cincisprezecea zi, căci trebuia să fie desăvârşită. După cum 
am spus, soarele a fost creat în a patra zi, deci luna a luat-o înaintea 
soarelui cu unsprezece zile. Căci din ziua a patra până în ziua a 
cincisprezecea sunt unsprezece zile. Pentru aceea, într-un an cele 
douăsprezece luni ale lunii au mai puţin cu unsprezece zile decât cele 
douăsprezece luni ale soarelui. Lunile soarelui au 365 de zile şi o pătrime. 
Pentru aceea, adunând această pătrime timp de patru ani, avem o zi; iar 
anul acela se numeşte bisect şi are 366 de zile. Anii lunii au 354 de zile. 
Căci luna, după ce s-a născut, adică după ce s-a înnoit, creşte până ce 
ajunge la 14 zile şi trei sferturi; apoi începe să scadă până în ziua a 
douăzeci şi noua şi jumătate, când ajunge complet neluminată. Şi iarăşi 
unindu-se cu soarele renaşte şi se reînnoieşte, aducându-ne aminte de 

162 Romani I, 25. 
48 



Dogmatica 

învierea noastră. Aşadar în fiecare an dă soarelui pe cele 1 1 zile. Pentru 
aceea la evrei în al treilea an se întâmplă o adăugire de zile, şi anul acela 
are 13 luni, din adaosul celor 1 1 zile. 

Este clar că soarele, luna şi stelele sunt corpuri compuse şi, potrivit 
firii lor, sunt supuse stricăciunii. Natura lor, însă, nu o cunoaştem. Unii 
susţin că focul, dacă nu este unit cu materia, este invizibil; pentru aceea 
atunci când se stinge dispare. Alţii susţin că atunci când se stinge se preface 
în aer. 

Ciclul zodiacal se mişcă oblic. El este împărţit în 12 părţi, care se 
numesc zodii. Zodia are 30 de grade, iar gradul 60 de minute. Aşadar, cerul 
are 360 de grade, emisfera de deasupra pământului are 180 de grade şi cea 
de sub pământ 180 de grade. 

Casele planetelor 

Berbecul şi Scorpia sunt casele lui Marte; Taurul şi Cumpăna ale lui 
Venus; Gemenii şi Fecioara ale lui Mercur; Racul a Lunii; Leul a Soarelui; 
Săgetătorul şi Peştii ale lui Jupiter; Cornul Caprei şi Vărsătorul de Apă ale 
lui Saturn. 

înălţimile 

Berbecul are înălţimea Soarelui; Taurul a Lunii; Racul a lui Jupiter; 
Fecioara a lui Marte; Cumpăna a lui Saturn; Cornul Caprei a lui Mercur; 
Peştii a lui Venus. 

Fazele lunii 

Conjuncţie, când luna se află în acelaşi grad în care este soarele; 
naştere 163 , când se depărtează de soare 15 grade; răsărit, când apare 164 , în 
formă de seceră, de două ori, când se depărtează 60 de grade; pe jumătate, 
de două ori, când se depărtează 90 de grade; la primul pătrar, de două ori, 
când se depărtează 120 de grade; aproape plină şi aproape complet 
strălucitoare, de două ori, când se depărtează 150 de grade; lună plină, când 
se depărtează 180 de grade. Am spus „de două ori", odată la creşterea lunii, 
altă dată la descreşterea lunii, în două zile şi jumătate, luna străbate fiecare 
zodie. 



163 Tradus prin corectarea textului ediţiei din Migne PG, după ediţia de la Verona, 1531, f. 34v. 

164 Ibidem. 

CAPITOLUL VIII 
Despre aer şi vînturi 

Aerul este un element foarte fin. Este umed şi cald, mai greu decât 
focul şi mai uşor decât pământul şi apa. Este cauza respiraţiei şi a vorbirii, 
fără de culoare, adică nu are prin natură culoare, este limpede şi 
transparent. Are capacitatea de a primi lumina. Serveşte celor trei simţuri 
ale noastre, căci prin el vedem, auzim, mirosim. Are capacitatea de a primi 
căldura şi frigul, uscăciunea şi umiditatea. Toate mişcările lui spaţiale sunt 
în sus, în jos, în afară, înăuntru, la dreapta, la stânga şi mişcarea circulară. 

Aerul nu are în sine lumină, ci este luminat de soare, lună, stele şi 
foc. Aceasta este ceea ce a spus Scriptura că „întuneric era deasupra 
abisului" 165 , voind să arate că aerul nu are în sine lumină, ci că alta este 
flinta luminii. 

Vântul este o mişcare a aerului. Sau: vântul este un curent de aer, care -şi 
schimbă numele după deosebirea locurilor de unde suflă. 

Aerul are locul lui. Căci locul fiecărui corp este conţinutul lui. Şi ce 
altceva conţin corpurile dacă nu aerul? Sunt diferite locuri de unde se face 
mişcarea aerului şi de la care vânturile îşi capătă numele. Toate vânturile 
sunt în număr de douăsprezece. Se zice că aerul este stingerea focului sau 
abur de apă fierbinte. Prin natura sa, aerul este cald. Dar se răceşte în 
vecinătatea apei şi a pământului, pentru că părţile de jos ale lui sunt reci, iar 
cele de sus calde. 

Vânturile 166 suflă în chipul următor: din regiunea cerului de unde 
soarele răsare la solstiţiul de vară suflă vântul numit Chechias (vântul de 1 a 
sud-est) şi vântul Mesis (vântul de la nord -est). Din regiunea cerului de 
unde soarele răsare la echinocţiu, suflă numai vântul Apiliotis (vântul de 
est). Din regiunea cerului de unde soarele răsare la solstiţiul de iarnă, suflă 
vântul numit Evros (vântul de la est-sud-est). Din regiunea cerului unde 
soarele apune iarna, suflă vântul numit Lips (vântul de la sud -vest). Din 
regiunea cerului unde soarele apune la echinocţiu, suflă vântul numit Zefir 
(vântul de vest). Din regiunea cerului unde soarele apune vara, suflă vântul 
numit Argestis sau Olimpias sau chiar Iapix (vântul de la vest -nord- vest). 
Este apoi vântul numit Notos (vântul de la sud) şi vântul numit Aparctias 
(vântul de la nord), care suflă unul împotriva altuia. Este şi un vânt 
intermediar între Aparctias şi Chechias, vântul numit Boreas (crivăţul). 
Vântul intermediar între Evros şi Notos se numeşte Foenix, numit şi 

165 Facerea I, 2. 

166 Aliniatul atesta este aşezat în ediţia de la Verona într-un capitol separat, după capitolul IX al traducerii 
de faţă. 

Evronotos (vântul de la sud-sud-est). Vântul intermediar între Notos şi Lips 
se numeşte Livonotos, numit şi Levconotos (vântul de la sud-sud-vest). 
Vântul intermediar între Aparctias şi Arghestis se numeşte Thraschias, 
numit de băştinaşi Cherchios (vântul de la nord-nord-vest). 
Popoarele care locuiesc marginile lumii sunt acestea: în partea de unde 
suflă vântul Apiliotis, locuiesc bactrianii 167 . In partea de unde suflă vântul 
Evros, locuiesc indienii, în partea de unde suflă vântul Foenix se află Marea 
Roşie şi Etiopia, în partea de unde suflă vântul Livonotos, locuiesc 
locuitorii de dincolo de Siria 168 , numiţi garamanţi 169 . In partea de unde suflă 
vântul Lips, locuiesc etiopienii şi maurii occidentali. In partea de unde suflă 
Zefirul se află coloanele lui Hercule, începuturile Libiei şi ale Europei, în 
partea de unde suflă vântul Arghestis se află Iberia, Spania de azi. In partea 
de unde suflă vântul Thraschias, locuiesc celţii şi popoarele megieşe. în 
partea de unde suflă vântul Aparctias locuiesc sciţii cei de dincolo de 
Tracia. In partea de unde suflă vântul Boreas se află Pontul 170 , Meotis 171 şi 
locuiesc sarmaţii 172 . In partea de unde suflă vântul Chechias se află Marea 
Caspică şi locuiesc sachii 173 . 



CAPITOLUL IX 
Despre ape 

Apa este unul din cele patru elemente, cea mai bună creaţie a lui 
Dumnezeu. Apa este un element umed, rece, greu, care tinde în jos şi uşor 
de vărsat. Despre aceasta face menţiune dumnezeiasca Scriptură când zice: 
„Şi era întuneric deasupra abisului şi Duhul lui Dumnezeu se purta 
deasupra apei" 174 . Căci abis nu este nimic altceva decât apă multă al cărei 
sfârşit este incomprehensibil oamenilor. La început apa acoperea tot 
pământul. Mai întâi a făcut Dumnezeu tăria, care a despărţit apa cea de 
deasupra tăriei şi apa cea de dedesuptul tăriei 175 . Căci la porunca 
dumnezeiască tăria a fost întărită în mijlocul abisului apelor. Pentru aceea a 
spus Dumnezeu să se facă tărie şi s-a făcut 176 . Dar pentru care motiv a pus 
Dumnezeu apa deasupra tăriei? Din pricina arşiţei cea fierbinte a soarelui şi 



167 Bactnanii sunt locuitorii unui ţinut din Asia centrală, a cărui capitală era Bactra. 

168 Sirta este numele dat de cei vechi, păstrat şi azi, la două golfuri ale coastei de nord a Africii. 

169 Garamanţii sunt un vechi popor al Africii în Libia interioară la sud-estul Numidiei. 

170 Pontul = Marea Neagră. 

171 Meotis = Marea de Azov. 

172 Sarmaţii, locuitorii Sarmaţiei, care se întindea la răsărit de fluviul Don. Sarmaţia se întindea de la 
Marea Baltică până la Marea Caspică şi Marea Neagră. 

173 Sachii, un popor al Asiei vechi în Sciţia asiatică. 

174 Facerea I, 2. 

175 Facerea I, 6-7. 

176 Facerea I, 6. 

a eterului. Căci îndată după tărie se întinde eterul. Iar soarele împreună cu 
luna şi stelele sunt în tărie. Dacă n-ar fi fost apa acolo, s-ar fi aprins tăria 
din pricina căldurii. 

Apoi a poruncit Dumnezeu să se adune apele într-o singură adunare 177 . Iar 
prin faptul că spune „o singură adunare" nu arată că ele s-au adunat într-un 
singur loc — căci iată zice mai jos: „Şi adunările apelor le-a numit mări" 178 
— ci cuvântul citat mai sus a arătat că apele s-au făcut simultan, aparte, 
despărţite de pământ. Aşadar, s-au adunat apele în locurile lor de adunare şi 
s-a zărit uscatul 179 . De aici cele două mări 180 , care înconjoară Egiptul, căci 
el se află la mijlocul celor două mări. S-au format 181 cele două mări care au 
diferite mări 182 , munţi, insule, capuri şi limanuri şi conţin diferite golfuri, 
ţărmuri şi coaste. Ţărm se numeşte locul nisipos, iar coastă locul pietros şi 
povârnit, care are adâncime chiar de la început. La fel s-a format şi marea 
răsăriteană, care se numeşte Indiană şi cea boreală care se numeşte Caspică. 
De aici s-au format şi lacurile. 

Oceanul este un fel de fluviu, care înconjoară tot pământul. Despre el 
mi se pare că a spus Sfânta Scriptură: „râu iese din paradis" 183 care are apă 
bună de băut şi dulce. El procură apa mărilor. Aceasta zăbovind în mări şi 
stând nemişcată se amărăşte; pe lângă aceasta, soarele şi trombele de apă 
trag totdeauna în sus partea cea mai fină. De aici se formează norii şi se fac 
ploile. Prin filtrare apa se îndulceşte. 

Oceanul se împarte în patru începuturi, adică în patru fluvii. Numele 
unuia este Fison, adică Gangele indic; numele celui de -al doilea este Geon; 
acesta este Nilul, care se coboară din Etiopia în Egipt; numele celui de-al 
treilea este Tigru, iar numele celui de-al patrulea este Eufratul 184 . Sunt şi 
alte foarte multe fluvii şi foarte mari, dintre care unele se varsă în mare, iar 
altele dispar în pământ. Pentru aceea tot pământul este sfredelit şi găurit, ca 
şi cum ar avea nişte vine, prin care primind apa din mare, dă la iveală 
izvoarele. Cum este felul pământului aşa este şi apa izvoarelor, căci apa 
mării se filtrează, se curăţă prin pământ şi în chipul acesta se îndulceşte. Iar 
dacă locul de unde iese izvorul se întâmplă să fie amar sau sărat, atunci şi 
apa izvorăşte după felul pământului. De multe ori, însă, când apa este 
strâmtorată şi curge cu forţa, se încălzeşte. Din această pricină izvorăsc în 



77 Facerea I, 9. 

78 Facerea I, 10. 

79 Facerea I, 9. 

80 Adică Marea Roşie şi Marea Mediterană. 

81 Tradus prin corectarea textului ediţiei din Migne PG, după ediţia de la Verona, 1531, f. 35v. 

82 Am tradus cuvântul TreAayoa tot prin mare, căci limba română n-are un cuvînt corespunzător, care să 
redea sensul lui TrsAayoa. Raportul dintre ■nsĂayoa şi QăXaaaa este acelaşi ca între parte şi întreg şi 
pentru aceea „pelagurile" iau numele de la ţările lângă care se găsesc, cf. A. Constandinidis, Marele 
dicţionar al limbii greceşti, voi. III, Atena, 1904, p. 513. 

183 Facerea II, 10. 

184 Facerea II, 10-14. 

chip natural ape calde. 

Prin porunca dumnezeiască s-au făcut în pământ scobituri şi astfel s-au 
strâns apele în locurile lor de adunare. Prin aceasta s-au făcut munţii. Din 
apa, pe care Dumnezeu a făcut-o la început, a poruncit Dumnezeu să scoală 
suflet viu 185 , deoarece Dumnezeu avea să reînnoiască pe om prin apă şi prin 
Sfântul Duh, care se purta la început deasupra apelor 186 . Cuvintele acestea 
le-a spus dumnezeiescul Vasile. Şi a scos vieţuitoare, atât pe cele mici cât 
şi pe cele mari, chiţi, balauri, peşti care înoată în apă şi păsări zburătoare. 
Prin păsări se uneşte apa, pământul şi aerul, căci ele s-au făcut din apă, 
locuiesc pe pământ şi zboară în aer. Apa este elementul cel mai bun, este 
absolut trebuincios şi curăţător al murdăriei, nu numai a celei trupeşti, dar 
şi a celei sufleteşti dacă primeşte harul Duhului. 

Despre mări 

Helespontul primeşte marea Egee. Helespontul se termină la 
localităţile Abidos şi Sistos. După Helespont vine Propontis, care se 
termină la localităţile Halchidon şi Bizanţ; aici sunt strâmtorile de unde 
începe Pontul. După Pont vine lacul Meotis. Iarăşi, de la începutul Europei 
şi al Libiei se află Marea Iberică, care se întinde de la coloanele lui Hercule 
până la Munţii Pirinei. Marea Ligurică se întinde până la marginile Tiriniei. 
Marea Sardinică, care este dincolo de Sardinia şi se întinde în jos spre 
Libia. Marea Tiriniacă, care se termină în Sicilia şi se începe de la 
marginea extremă a Mării Ligurice. Apoi Marea Libică. Apoi Marea 
Cretană, Marea Sicilică, Marea Ionică şi Marea Adriatică, care se revarsă 
din Marea Sicilică, pe care o numesc Golful Corintic sau Marea 
Alchionidă. Marea cuprinsă între capurile Sunion şi Scila se numeşte 
Marea Saronică. Apoi Marea Mitroică şi Marca Icarică în care sunt insulele 
Ciclade. Apoi Marea Carpatică, Pamfilică şi Egipteană. Iar dincolo de 
Marea Icarică se revarsă Marea Egee. 

Iar călătoria pe mare în Europa, de la gura rîului Tanais 187 până la coloanele 
lui Hercule sunt 609.709 stadii; în Libia, de la Tinghis 188 până la portul 
Canopic 209.252 stadii. In Asia, de la Canope până la rîul Tanais, împreună 
cu golfurile, călătoria pe mare este de 4. 1 1 1 stadii. La un loc ţărmul lumii 
locuite de noi împreună cu golfurile este de 1.309.072 stadii. 



185 Facerea I, 20. 

186 OmiliaH la Hexaimeron: „Pământul era nevăzut şi 'netocmit", Migne PG, XXIX, col. 41 C - 44 C. 

187 Tanais = fluviul Don. 

188 Tinghis = Tangerul. 



53 



Sfântul Ioan Damaschin 

CAPITOLUL X 

Despre pământ şi produsele lui 

Pământul este unul din cele patru elemente. El este uscat, rece, greu, 
imobil. A fost adus de la neexistenţă la existenţă de Dumnezeu, în prima zi. 
„La început, spune Scriptura, a făcut Dumnezeu cerul şi pământul" 189 . Nici 
un om n-a putut să spună locul pe care stă pământul şi temelia lui. Unii 
susţin că este aşezat şi fixat pe ape, după cum spune dumnezeiescul David: 
„Celui ce a întărit pământul pe apă" 190 . Alţii spun ca este fixat pe aer. Altul 
spune: „Cel ce ai întemeiat pământul pe nimic" 191 . Şi iarăşi David, grăitorul 
celor dumnezeieşti, ca din partea creatorului, spune: „Eu l-am întărit pe 
stâlpii lui" 192 , numind puterea de susţinere a lui stâlpi. Iar cuvintele: „pe 
mări 1-a întemeiat" 193 , arată că natura apei este de a se vărsa pretutindeni în 
jurul pământului. Aşadar chiar dacă admitem că este aşezat pe el însuşi sau 
pe aer sau pe ape sau pe nimic, trebuie să nu ne depărtăm de gândul cel 
curat, ci să mărturisim că toate sunt guvernate şi ţinute prin puterea 
ziditorului. 

După cum spune dumnezeiasca Scriptură, la început pământul era acoperit 
cu apă şi netocmit, adică fără podoabă 194 . Când a poruncit Dumnezeu, însă, 
s-au făcut locurile în care s-au strâns apele şi atunci au luat naştere munţii, 
iar la porunca dumnezeiască pământul a primit propria sa podoabă fiind 
înfrumuseţat cu tot felul de ierburi şi de plante 195 . Porunca dumnezeiască a 
pus în ele puterea de creştere, de nutriţie şi de rodire, care este 
asemănătoare puterii de naştere. La porunca creatorului, pământul a produs 
tot felul de neamuri de animale, de târâtoare, de fiare şi de vite 196 . Toate 
sunt pentru întrebuinţarea potrivită a omului. Din acestea unele pentru 
hrană, spre exemplu: cerbii, oile, căprioarele şi cele asemenea; altele pentru 
lucru, spre exemplu: cămilele, boii, caii, măgarii şi cele asemenea; altele 
pentru plăcere, cum sunt maimuţele, iar dintre păsări, mierlele şi papagalii 
şi cele asemenea. Dintre plante şi ierburi, pământul produce unele cu rod, 
altele pentru mâncare, altele mirositoare; florile sunt dăruite spre desfătarea 
noastră, spre exemplu: trandafirul şi cele asemenea; altele pentru 
vindecarea bolilor. Căci nu este vreo vieţuitoare, nici vreo plantă în care 
creatorul să nu fi pus o oarecare energie, care să nu fie folositoare spre 



189 Facerea I, 1. 

190 Psalmi CXXXV, 6. 

191 Iov XXVI, 7. 

192 Psalmi LXXIV, 3. 

193 Psalmi XXIII, 2. 

194 Facerea I, 2. 

195 Facerea I, 12. 

196 Facerea I, 20, 24-25 

trebuinţa oamenilor. Căci Dumnezeu, pentru că cunoaşte pe toate înainte de 
facerea lor, a ştiut că omul, prin voia sa liberă, are să calce porunca şi are să 
fie supus stricăciunii; pentru acest motiv a creat toate spre trebuinţa lui 
potrivită, pe unele în tărie, pe altele pe pământ şi pe altele în apă. 

într-adevăr, înainte de călcarea poruncii toate erau supuse omului, 
căci Dumnezeu 1-a pus stăpân peste toate cele de pe pământ şi din ape 197 . 
Şarpele era prietenul omului; se apropia de el mai mult decât toate celelalte 
vieţuitoare şi vorbea cu el prin mişcări plăcute. Pentru aceea, prin el, 
diavolul, autorul răului, a sfătuit pe strămoşi 198 . Pământul producea roade în 
chip automat spre trebuinţa vieţuitoarelor supuse omului. Pe pământ nu era 
nici ploaie, nici iarnă. Dar, după călcarea poruncii, „cînd s-a alăturat de 
animalele cele neînţelegătoare şi s-a asemănat lor" 199 , şi când pofta 
iraţională a condus în el raţiunea, când a nesocotit porunca Stăpânului, 
atunci şi zidirea supusă lui s-a revoltat contra stăpânului pus de creator, iar 
lui i s-a poruncit să lucreze în sudoare pământul din care a fost luat 200 . 

Dar nici acum nu este fără de folos trebuinţa fiarelor sălbatice, căci 
omul, temându-se de ele, îl fac să-şi aducă aminte şi să cheme în ajutor pe 
Dumnezeul care le-a făcut. După călcarea poruncii, potrivit hotărârii 
Domnului, a răsărit din pământ şi spinul. Potrivit acestei porunci, spinul s-a 
unit cu desfătarea trandafirului spre a ne aduce nouă aminte de călcarea 
poruncii, din pricina căreia pământul a fost condamnat să producă spini şi 
ciulini 201 . 

Trebuie să credem că acestea aşa sunt prin faptul că până acum 
Cuvântul Domnului lucrează la dăinuirea acestora, când zice: „Creşteţi şi 
vă înmulţiţi şi umpleţi pământul" 202 . 

Unii spun că pământul este sferic, iar alţii că este conic. El este cu mult mai 
mic decât cerul, ca un punct spânzurat în mijlocul acestuia. El va trece şi se 
va schimba 203 . Fericit cel care moşteneşte pământul celor blînzi 204 . Căci 
pământul care are să primească pe sfinţi este nemuritor. Cine ar putea să 
admire după vrednicie înţelepciunea infinită şi necuprinsă de minte a 
creatorului? Sau cine ar putea să mulţumească cum se cuvine celui care a 
dat atâtea bunătăţi? Provinciile 205 sau satrapiile cunoscute ale pământului 
sunt următoarele: în Europa 35, în marele continent al Asiei 48 de 
provincii, 12 canoane. 



197 Facerea I, 29-30. 

198 Facerea 111,1 -5. 

199 Psalmi XLVIII, 13. 

200 Facerea III, 19. 

201 Facerea III, 18. 

202 Facerea I, 22, 28. 

203 Psalmi CI, 27; Evrei I, 1 1 

204 Matei V, 5. 

205 



Aliniatul aceste lipseşte în ediţia de la Verona. 

CAPITOLUL XI 
Despre paradis 

Dar pentru că Dumnezeu a voit să facă pe om din o fire văzută şi 
nevăzută, după chipul şi asemănarea Sa 206 , ca pe un împărat şi stăpân al 
întregului pământ şi al celor ce sunt în el, i-a zidit înainte un fel de palat 
împărătesc, în care trăind va avea o viaţă fericită şi norocită. Şi acesta este 
paradisul dumnezeiesc, plantat în Eden cu mâinile lui Dumnezeu, cămara 
întregii bucurii şi veselii. Căci Eden înseamnă desfătare. Este situat în 
partea de răsărit, mai sus decât tot pământul. Are o climă temperată şi este 
luminat de un aer foarte fin şi foarte curat, acoperit cu plante veşnic 
înflorite, plin de miros cu bună mireasmă, umplut de lumină, depăşind 
noţiunea oricărei frumuseţi şi podoabe sensibile: un ţinut cu adevărat 
dumnezeiesc şi o locuinţă vrednică de cel făcut după chipul lui Dumnezeu, 
în el nu locuia nici o fiinţă iraţională, ci numai omul, plăsmuirea mâinilor 
dumnezeieşti. 

In mijlocul lui a sădit Dumnezeu pomul vieţii şi pomul cunoştinţei 207 . Po- 
mul cunoştinţei a fost o încercare, o ispitire şi un exerciţiu al ascultării şi 
neascultării omului. Pentru aceea pomul cuno ştinţei a fost numit pomul cu- 
noştinţei binelui şi răului 208 şi a fost numit astfel pentru că a dat celor care 
se împărtăşesc din el puterea de a cunoaşte propria lor fire. Acesta era un 
lucru" bun pentru cei desăvârşiţi; dar pentru cei mai puţin desăvârşiţi şi 
pentru cei care sunt mai lacomi în poft ă era un lucru rău, după cum este rea 
hrana tare pentru cei fragezi şi care au nevoie încă de lapte 209 . Căci 
Dumnezeu, care ne-a creat, nu voia ca noi să ne îngrijim, să ne tulburăm cu 
privire la multe lucruri, nici să ne neliniştim şi să ne îngrijim mai dinainte 
de viata noastră. 

Tocmai lucrul acesta 1-a experimentat Adam. Căci, după ce a gustat, 
a cunoscut că era gol şi şi-a făcut un acoperământ; şi luând frunze de 
smochin, s-a acoperit 210 . Dar înainte de a gusta „erau goi amîndoi" atât 
Adam cât şi Eva „si nu se ruşinau" 211 . Atât de impasibili a voit Dumnezeu 
să ne facă! Căci acesta este punctul culminant al impasibilităţii. Dumnezeu 
a voit încă să ne facă şi fără de grijă, în aşa fel ca noi să avem un singur 
lucru de făcut, acela al îngerilor, de a lăuda fără încetare şi neîntrerupt pe 
ziditorul, de a ne bucura de contemplarea Lui şi de a lăsa pe seama Lui 

206 Facerea I, 26. 

207 Facerea II, 9. 

208 Ibidem. 

209 Evrei V, 11-14. 

210 Facerea III, 7. 

211 Facerea II, 25. 

grija noastră. Acest lucru ni 1-a grăit şi prin profetul David, zicând: „Aruncă 
Domnului grija ta, şi El te va hrăni" 212 . Iar în Evanghelii, învăţând pe 
ucenicii Lui, spune: „Nu vă îngrijiţi cu sufletul vostru ce veţi mânca, nici 
cu trupul vostru cu ce vă veţi îmbrăca" 213 . Şi iarăşi: „Căutaţi împărăţia lui 
Dumnezeu şi dreptatea Lui şi toate acestea vi se vor adăuga vouă" 214 . Iar 
către Marta: „Marto, Marto, te grijeşti şi spre multe te sileşti, dar un lucru 
trebuieşte, căci Măria partea cea bună şi-a ales, care nu se va lua de la 
dânsa" 215 , adică de a şedea lângă picioarele lui şi de a asculta cuvintele Lui. 
Pomul vieţii era un pom care avea o energie dătătoare de viaţă, sau din care 
puteau să mănânce numai cei care erau vrednici de viaţă şi nesupuşi morţii. 
Unii şi-au închipuit că paradisul este sensibil, iar alţii că este spiritual. Dar 
mie mi se pare că după cum omul a fost creat în acelaşi timp corporal şi 
spiritual, tot astfel şi locaşul preasfinţit al acestuia a fost creat în acelaşi 
timp şi corporal şi spiritual şi avea o înfăţişare dublă. Căci, după cum am 
istorisit, omul locuia cu trupul într-un loc cu totul dumnezeiesc şi foarte 
frumos, iar cu sufletul locuia într-un loc foarte înalt şi incomparabil de 
frumos. Dumnezeu, care locuia în el, era casa lui; Dumnezeu era 
îmbrăcămintea lui strălucitoare; harul lui Dumnezeu îl înveşmânta; se 
desfăta ca un alt înger cu singurul fruct prea dulce al contemplării lui 
Dumnezeu; cu această contemplare se şi nutrea; aceasta pe bună dreptate a 
fost numită pomul vieţii. Dulceaţa împărtăşirii dumnezeieşti dă celor care 
se împărtăşesc cu ea viaţă neîntreruptă de moarte. Şi aceasta este ceea ce 
Dumnezeu a numit „tot pomul", zicând: „Din tot pomul care este în 
paradis, veţi mînca" 216 . Dumnezeu este lotul, în El şi prin El se ţine totul. 

Pomul cunoştinţei binelui şi răului este discernământul unei 
contemplări multiple, adică cunoaşterea propriei sale naturi. Ea este bună 
pentru cei desăvârşiţi şi pentru cei care s-au fixat în contemplaţia 
dumnezeiască, pentru că ea vesteşte prin ea însăşi măreţia creatorului. Ea 
este bună de asemenea şi pentru cei care nu se tem de cădere, prin aceea că 
au ajuns cu timpul la o oarecare deprindere a unei asemenea contemplaţii. 
Nu este, însă, bună pentru cei care sunt tineri şi care sunt mai lacomi cu 
pofta, pentru că neavând sigură rămânerea în mai bine şi pentru că nu sunt 
fixaţi solid în contemplarea singurului bine, grija de propriul lor corp îi 
atrage şi îi smulge spre ea. 

Astfel, socotesc eu că paradisul dumnezeiesc a fost dublu şi, în 
adevăr, părinţii purtători de Dumnezeu au predat aceasta; unii învăţând că 
este sensibil, alţii că este spiritual. Este cu putinţă ca prin cuvintele „tot 



212 Psalmi LIV, 25. 

213 Matei VI, 25. 

214 Matei VI, 33. 

215 LucaX, 41-42. 

216 Facerea II, 16. 

pomul" să se înţeleagă cunoştinţa puterii dumnezeieşti care se capătă din 
creaturi, după cum zice dumnezeiescul apostol: „Cele nevăzute ale lui de la 
zidirea lumii, se văd fiind cunoscute prin făpturi" 217 . Dar cea mai înaltă 
decât toate cunoştinţele şi decât aceste contemplaţii este cunoştinţa noastră, 
adică a naturii noastre, după cum spune dumnezeiescul David: „Minunată a 
fost cunoştinţa Ta din mine" 218 , adică din structura mea. Această cunoştinţă 
era primejdioasă pentru Adam, deoarece era de curând făcut, pentru 
motivele pe care le-am spus. 

Sau se poate ca prin „pomul vieţii" să se înţeleagă cunoştinţa 
dumnezeiască 219 , care se capătă din toate cele sensibile, şi înălţarea prin ele 
la făcătorul, creatorul şi 220 cauza tuturor. Pentru aceasta 1-a numit şi „tot 
pomul", indicând prin aceste cuvinte desăvârşirea, nedespărţirea 221 , care 
poartă în sine singura participare la bine. Prin „pomul cuno ştinţei binelui şi 
răului" indică mâncarea sensibilă şi plăcută care în aparenţă este dulce, dar 
în realitate pune pe cel care se împărtăşeşte cu ea în comunitate cu relele. 
Căci spune Dumnezeu: „Din tot pomul din rai să mănânci" 222 . Prin aceste 
cuvinte socotesc că a vrut să zică: „Suie-te, prin toate făpturile, la Mine, 
făcătorul, şi culege din toate un singur fruct, pe Mine, viaţa cea adevărată. 
Toate să-ţi rodească viaţa, iar împărtăşirea cu Mine fă-o întărirea existenţei 
tale. In chipul acesta vei fi nemuritor". „Dar din pomul cuno ştinţei binelui 
şi răului nu mâncaţi din el; căci în ziua în care veţi mânca din el cu moarte 
veţi muri" 223 , în chip natural mâncarea sensibilă este o completare a ceea ce 
se pierde, ea se dă afară şi se distruge. Este deci cu neputinţă ca să rămână 
nestricăcios cel care se împărtăşeşte cu mâncarea sensibilă. 



CAPITOLUL XII 
Despre om 

Dumnezeu a creat astfel lumea spirituală, adică pe îngeri şi pe toate 
cetele cereşti. Căci este clar că aceştia au o natură spirituală şi incorporală. 
Iar cînd zic incorporală o pun în comparaţie cu grosolănia materiei, căci 
numai Dumnezeirea este cu adevărat imaterială şi necorporală. A creat încă 
şi lumea materială, adică cerul, pământul şi cele care sunt aşezate în ele. 
Lumea spirituală este înrudită cu el — căci înrudită cu Dumnezeu este firea 
raţională care se poate sesiza numai cu mintea — iar lumea materială este 



217 Romani I, 20. 

218 Psalmi CXXXIII, 5. 

219 în text: mai dumnezeiască. 

220 Tradus prin corectarea textului ediţiei din Migne PG, după ediţia de la Verona, 1531, f. 41v. 

221 Ibidem. 

222 Facerea II, 16. 

223 Facerea II, 17. 

cu totul depărtată de el, pentru că ea cade sub simţuri. Dar după cum spune 
grăitorul celor dumnezeieşti, Grigore, „trebuia să se facă o împreunare din 
cele două lumi, ca o dovadă a unei înţelepciuni mai mari şi a bogăţiei faţă 
de firi, ca să fie un fel de unire între natura văzută şi cea nevăzută" 224 . Eu 
spun că expresia „trebuia" indică voinţa creatorului, căci ea este orânduirea 
şi legea cea mai potrivită. Nimeni nu va întreba pe plăsmuitor: De ce m-ai 
făcut aşa? Căci olarul are puterea să construiască din lucrul său diferite 
vase spre a arăta înţelepciunea sa 225 . 

Aşa stând lucrurile, Dumnezeu creează pe om cu mâinile Sale proprii 
din natura văzută şi nevăzută, după chipul şi asemănarea Sa 226 . A făcut 
corpul din pământ, iar suflet raţional şi gânditor îi dădu prin insuflarea Sa 
proprie 227 . Aceasta numim „chip dumnezeiesc", căci cuvintele „după 
chipul" indică raţiunea şi liberul arbitru, iar cuvintele „după asemănare" 
arată asemănarea cu Dumnezeu în virtute, atât cât este posibil. 

Trupul şi sufletul au fost făcute simultan şi nu numai întâi unul şi 
apoi celălalt, după cum în chip prostesc afirmă Origen 228 . 

Dumnezeu a făcut pe om inocent, drept, virtuos, lipsit de supărare, 
fără de grijă, luminat cu toată virtutea, încărcat cu toate bunătăţile, ca o a 
doua lume, un microcosm în macrocosm, un alt înger închinător, compus, 
observatorul lumii văzute, iniţiat în lumea spirituală, împăratul celor de pe 
pământ, condus de sus, pământesc şi ceresc, vremelnic şi nemuritor, văzut 
şi spiritual, la mijloc între măreţie şi smerenie, acelaşi şi duh şi trup; duh, 
din pricina harului, iar trup din pricina mândriei; duh, ca s ă rămână şi să 
laude pe binefăcător, trup ca să sufere şi prin suferinţă să-şi amintească şi 
să se instruiască când se mândreşte cu măreţia. Animal condus aici, adică în 
viaţa prezentă, dar mutat în altă parte, adică în veacul ce va să fie; iar 
termenul final al tainei este îndumnezeirea sa prin înclinaţia către 
Dumnezeu. Se îndumnezeieste prin participarea la iluminarea 
dumnezeiască şi nu prin transformarea sa în fiinţa dumnezeiască. 

Dumnezeu 1-a făcut pe om prin fire fără de păcat, iar prin voinţă 
liber. Spun fără de păcat, nu pentru că ar fi incapabil de a păcătui — căci 
numai Dumnezeirea este incapabilă de păcat — ci pentru că nu are în firea 
sa facultatea de a păcătui, ci mai mult în libertatea voinţei. Avea adică 
puterea să rămână şi să progreseze în bine ajutat fiind de darul 
dumnezeiesc, după cum avea şi putere să se întoarcă de la bine şi să ajungă 
la rău, lucru pe care Dumnezeu îl îngăduia, pentru motivul că omul era 



224 Cuvântul XXXVIII. La Teofanie, adică la Naşterea Mântuitorului, Migne PG, 36, col. 321 C. 

225 Romani IX, 21; Isaia, XXIX, 16, XLV, 9; Ieremia, XVIII, 6. 

226 Facerea I, 26. 

227 Facerea II, 7. 

228 Origen, cel mai mare scriitor bisericesc al primei perioade patristice, a trăit între 185 şi 254. Despre 
Origen să se vadă: T.M. Popescu, Denaturarea istoriei lui Origen, în „Biserica Ortodoxă Română", 1926, 
XLIV, p. 246-254, 378-383, 580-586,631 -635, 710-718, şiD. Fecioru, op. cit, nota 1, p. 181. 

înzestrat cu liberul arbitru. Nu este virtute ceea ce se face prin forţă. 
Sufletul este o substanţă vie, simplă, necorporală, prin natura sa, invizibilă 
ochilor trupeşti, nemuritoare, raţională, spirituală, fără de formă; se serveşte 
de un corp organic şi îi dă acestuia puterea de viaţă, de creştere, de simţire 
şi de naştere. Nu are un spirit deosebit de el, ci spiritul său este partea cea 
mai curată a lui. Căci ceea ce este ochiul în trup, aceea este spiritul în 
suflet. Sufletul este liber, voliţional, activ, schimbător, adică schimbător 
prin voinţă pentru că este zidit. Pe toate acestea le -a primit în chip natural, 
prin harul celui care 1-a creat, prin care a primit şi existenţa precum şi de a 
exista prin fire în acest chip. 

Pe cele necorporale 229 şi nevăzute şi fără de formă le înţelegem în 
două feluri. Pe unele le înţelegem că au aceste însuşiri în virtutea fiinţei lor, 
iar pe altele în virtutea harului. Unele există cu aceste însuşiri prin natura 
lor, iar altele în comparaţie cu grosolănia materiei. Dumnezeu are aceste 
însuşiri prin fire; îngerii, însă, demonii şi sufletele se spune că sunt 
necorporali prin har şi în comparaţie cu grosolănia materiei. 

Corp este ceea ce are trei dimensiuni, adică lungime, lăţime şi 
înălţime sau grosime. Orice corp constă din patru elemente; iar corpurile 
vieţuitoarelor din cele patru humori. 

Trebuie să se ştie că sunt patru elemente: pământul, care este uscat şi 
rece; apa, care este rece şi umedă; aerul, care este umed şi cald; focul, care 
este cald şi uscat. De asemenea sunt şi patru humori, în analogie cu cele 
patru elemente: fierea neagră, corespunzătoare pămâmutui, este uscată şi 
rece; flegma, corespunzătoare apei, căci este rece şi umedă; sîngele, 
corespunzător aerului, căci este umed şi cald; fierea galbenă, 
corespunzătoare focului, căci este caldă şi uscată. Fructele constau din 
elemente, iar humorile din fructe. Corpurile vieţuitoarelor sunt compuse din 
humori şi se descompun în acestea. Căci tot ceea ce este compus se 
descompune în acelea din care este compus. 

Trebuie să se ştie 230 că omul comunică cu existenţele neînsufleţite, 
participă la viaţa celor neraţionale şi se împărtăşeşte cu spiritualitatea celor 
spirituale. Comunică cu existenţele neînsufleţite prin corpul şi prin 
amestecul celor patru elemente; cu plantele şi prin acestea, dar şi prin 
puterea de nutriţie, de creştere şi de însămânţare, adică de naştere; cu cele 
neraţionale prin acestea şi încă prin dorinţă, adică mânie şi poftă şi prin 
simţire şi prin mişcarea impulsivă. 

Sunt cinci simţuri: văzul, auzul, mirosul, gustul, tactul (pipăitul n.n.). 
Mişcării impulsive îi aparţine facultatea de a trece de la un loc la altul, de a 



229 înaintea acestui aliniat este următorul subtitlu, o notă marginală: „Câte sensuri are cuvântul: 
necorporal?". 

230 naintea acestui aliniat esle următorul subtitlu, o notă marginală: „Omul comunică cu cele neînsufleţite, 
cu cele iraţionale şi cu cele raţionale". 

mişca tot corpul, de a vorbi şi de a respira. Acestea sunt în puterea noastră 

de a le face şi de a nu le face. 

Omul se alătură prin raţiune de naturile necorporate şi spirituale, deoarece 

el raţionează, cugetă, judecă fiecare lucru, năzuieşte după virtute şi iubeşte 

punctul culminant al virtuţilor, cucernicia. Pentru aceea omul este un 

microcosm. 

Trebuie să se ştie că proprii corpului sunt numai tăierea, scurgerea şi 
schimbarea. Schimbarea, în ce priveşte calitatea, adică încălzirea, răcirea şi 
cele asemenea. Curgerea, în ceea ce priveşte deşertarea, căci sunt date afară 
cele uscate, cele umede şi răsuflarea, de a căror completare are nevoie. 
Pentru aceea atât foamea cât şi setea sunt afecte naturale. Tăierea este 
despărţirea humorilor unele de altele, desfacerea lor după formă şi materie. 

Proprii sufletului sunt pietatea şi cugetarea. Iar comune şi sufletului 
şi corpului sunt virtuţile. Ele se referă la suflet, dar sufletul pentru 
îndeplinirea lor se serveşte de corp. 

Trebuie să se ştie că raţionalul prin fire conduce iraţionalul. Puterile 
sufletului se împart în: putere raţională şi putere iraţională. Puterea 
iraţională are două părţi: una care nu ascultă de raţiune, adică nu se supune 
raţiunii, alta care ascultă şi se supune raţiunii. Partea neascultătoare şi 
nesupusă raţiunii se împarte în facultatea vitală, care se numeşte şi puls, 
facultatea seminală, adică de naştere şi facultatea vegetativă, care se 
numeşte şi nutritivă. Acesteia din urmă îi aparţine şi facultatea de creştere, 
care dă formă corpurilor. Aceste facultăţi nu se conduc de raţiune, ci de 
natură. Partea care ascultă şi se supune raţiunii se împarte în mânie şi poftă, 
îndeobşte, partea iraţională a sufletului se numeşte pasională şi apetitivă. 
Trebuie să se ştie că mişcarea impulsivă aparţine părţii sufletului supusă 
raţiunii. 

Facultatea de nutriţie, de naştere şi pulsul aparţin părţii nesupuse 
raţiunii. Puterea de creştere, de nutriţie şi de naştere se numeşte vegetativă, 
iar pulsul se numeşte putere vitală. 

Puterile părţii nutritive sunt patru: atrăgătoare, care atrage hrana; 
păstrătoare, care ţine hrana şi nu permite să fie eliminată îndată; 
transformatoare, care transformă mâncarea în humori; eliminatorie, care 
elimină şi evacuează prin anus ceea ce este de prisos. 

Trebuie să se ştie că facultăţile oricărei vieţuitoare se împart în 
facultăţi sufleteşti, facultăţi vegetative şi facultăţi vitale. Facultăţile 
sufleteşti sunt acelea care se îndeplinesc în chip voluntar, adică mişcarea 
impulsivă şi simţirea. Mişcarea impulsivă este facultatea de a schimba 
locul, de a mişca tot corpul, de a vorbi şi de a respira. Acestea sunt în 
puterea noastră de a le face şi de a nu le face. Facultăţile vegetative şi vitale 
sunt acelea care se îndeplinesc în chip involuntar. Facultăţi vegetative sunt: 
puterea de nutriţie, puterea de creştere şi puterea seminală. Facultatea vitală 

este pulsul. Acestea se îndeplinesc fie că vrem, fie că nu vrem. 

Trebuie să se ştie că lucrurile se împart în lucruri bune şi în lucruri 
rele. Când se aşteaptă un lucru bun se naşte pofta; când este prezent, 
plăcerea. De asemenea, iarăşi, când se aşteaptă un lucru rău se naşte frica; 
când este prezent, tristeţea. Trebuie să se ştie că atunci când spunem aici 
bine, vorbim fie de binele real, fie de binele aparent. Tot asemenea şi 
despre rău. 



CAPITOLUL XIII 
Despre plăceri 

Dintre plăceri, unele sunt sufleteşti, altele trupeşti. Sufleteşti sunt 
acelea care aparţin sufletului în sine, cum este plăcerea spre studiu şi spre 
contemplaţie. Trupeşti sunt acelea la care participă şi sufletul şi trupul. 
Pentru aceasta se numesc trupeşti toate cele care se raportează la hrană, la 
legături sexuale şi cele asemenea. Dar nimeni nu va găsi plăceri proprii 
numai corpului. 

Iarăşi, dintre plăceri, unele sunt adevărate, altele false. Plăcerile curat 
sufleteşti sunt plăcerile ştiinţei şi ale contemplaţiei; iar plăcerile la care 
participă şi corpul sunt plăcerile senzitive. Dintre plăcerile la care participă 
şi corpul, unele sunt în acelaşi timp şi naturale şi necesare; fără de ele nu 
este cu putinţă de trăit, cum sunt mâncărurile, care satisfac trebuinţa naturii, 
şi hainele cele necesare. Alte plăceri sunt naturale, dar nu şi necesare, cum 
sunt raporturile sexuale fireşti şi legitime. Ele contribuie la conservarea 
întregului neam. Este însă cu putinţă să trăieşti în feciorie fără ele. Alte 
plăceri nu sunt nici necesare, nici naturale, cum este beţia, desfrînarea, 
îmbuibările care depăşesc trebuinţa, căci acestea nu contribuie nici la 
menţinerea vieţii noastre şi nici la continuarea neamului. Din contră, ele 
mai degrabă vătăma. Pentru aceea cel care trăieşte după Dumnezeu trebuie 
să le urmeze pe acelea care sunt în acelaşi timp şi necesare şi fireşti şi să 
pună în al doilea rând pe cele fireşti dar necesare, săvârşindu-le la timpul, 
modul şi măsura potrivită. Celelalte trebuie îndepărtate cu totul. 

Trebuie să se socotească plăceri bune acelea care nu sunt însoţite de 
durere, care nu pricinuiesc căinţă, care nu nasc altă vătămare, care nu trec 
dincolo de măsură, care nu ne sustrag mult timp de la lucrările noastre 
importante şi care nu ne robesc. 

CAPITOLUL XIV 
Despre mâhnire 



Felurile mâhnirii sunt patru: întristarea, necazul, invidia şi mila. 
întristarea este mâhnirea care te face fără glas. Necazul este mâhnirea care 
îngreunează. Invidia este mâhnirea provocată de bunurile altora. Mila este 
mâhnirea provocată de relele altora. 



CAPITOLUL XV 
Despre frică 

Frica se împarte în şase feluri: în ezitare, în sfială, în ruşine, în 
încremenire, în groază şi în nelinişte. Ezitarea este frica în vederea unei 
acţiuni ce are să se îndeplinească. Sfiala este frica care rezultă din 
aşteptarea dojenii. Aceasta este cea mai hună stare sufletească. Ruşinea este 
teama care provine din o faptă dezonorantă. Nici această stare sufletească 
nu este fără nădejde pentru mântuire. încremenirea este frica care rezultă 
din o mare închipuire. Groaza este frica ce se naşte din o închipuire 
neobişnuită. Neliniştea este frica că nu vom izbuti, adică frica de nereuşită. 
Căci ne neliniştim atunci când ne temem că faptele noastre nu vor reuşi. 



CAPITOLUL XVI 
Despre mânie 

Mînia este fierberea sângelui din jurul inimii, care se produce prin 
exhalarea sau amestecarea fierii. Pentru aceea mânia se numeşte în limba 
greacă şi x ^ 1 ! Şi X°^ OG 5 adică fiere. Mânia este uneori o dorinţă de 
răzbunare, căci fiind nedreptăţiţi sau socotind că am fi nedreptăţiţi, ne 
mâhnim. Atunci rezultă o stare sufletească care este amestecată din poftă şi 
mânie. 

Felurile mâniei sunt trei: iritarea, care se numeşte în limba greacă 
XoAn şi xoAoa, adică fiere, resentimentul şi ura. Când mânia începe şi se 
porneşte, se numeşte iritare, X ^ 1 ! Şi X°^ OG - Resentimentul este atunci când 
iritarea stăruie; resentimentul se numeşte şi ranchiună ((ivnaiKaKia), care 
derivă de la a rămâne (jjeveiv) şi de la a fi predat memoriei (jn [ivnun 
TrapaSiSoaBcu). 

Ura (kotoi) este mânia care pândeşte timp de răzbunare. Numele său 
derivă de la K£ia6ca, care înseamnă a şedea. 

Mânia este sutaşul raţiunii, răzbunătorul poftei. Când dorim un lucru 
şi suntem împiedicaţi de cineva ne mâniem contra lui, ca unii ce suntem 
nedreptăţiţi, prin aceea că raţiunea judecă că faptul întâmplat merită 
indignarea la cei care păzesc orânduiala lor firească. 



CAPITOLUL XVII 
Despre facultatea de imaginaţie 

Facultatea de imaginaţie este o putere a sufletului iraţional. Ea 
lucrează prin organele simţurilor şi se numeşte şi percepţie. Imaginabil şi 
perceptibil este ceea ce cade sub imaginaţie şi sub percepţie, după cum 
vederea este însăşi puterea optică, iar vizibil ceea ce cade sub vedere, spre 
exemplu: o piatră sau altceva din acestea. Imaginaţia este un afect al 
sufletului iraţional, produs de un lucru ce cade sub imaginaţie. Halucinaţia 
este un afect zadarnic al sufletului iraţional, care nu are ca pricină nici un 
lucru ce cade sub imaginaţie. Organul puterii de imaginaţie este cavitatea 
anterioară a creierului. 



CAPITOLUL XVI 1 1 
Despre simţire 

Simţirea este o facultate a sufletului care percepe sau cunoaşte 
lucrurile materiale. Simţurile sunt organele adică membrele prin care 
simţim. Sensibile sunt obiectele care cad sub simţire. Sunt cinci simţiri şi 
de asemenea cinci simţuri. 

Prima simţire este văzul. Simţurile şi organele vederii sunt nervii din 
creier şi ochii, în primul loc vederea percepe culoarea. Dar odată cu 
culoarea percepe corpul colorat, mărimea lui, forma, locul unde este, 
distanţa de cele din jur, numărul, mişcarea şi starea, dacă este aspru, moale, 
neted şi neneted, ascuţit, slab, constituţia sa, dacă este de apă sau de 
pământ, adică lichid sau uscat. 

Al doilea simţ este auzul, care percepe glasurile şi sunetele. Distinge 
subţirimea, grosimea, dulceaţa şi tăria lor. Organele sunt nervii cei moi ai 
creierului şi construcţia urechilor. Numai omul şi maimuţa nu mişcă 
urechile. 

Al treilea simţ este mirosul. Acesta se face prin nări, care trimit 
mirosurile în creier şi merg până la marginile cavităţii anterioare ale 
creierului. Facultatea mirosului percepe mirosurile. Cea mai generală 
deosebire a mirosurilor este mirosul plăcut şi neplăcut şi o medie a acestora 
când nu sunt nici plăcute nici neplăcute. Avem miros plăcut când cele 

umede din corpuri se coc bine. Când se coc pe jumătate avem o dispoziţie 
mijlocie. Şi avem miros neplăcut când se coc mai puţin sau deloc. 

Al patrulea simţ este gustul. El percepe sau simte sucurile. Organele 
lui sunt limba şi mai mult vîrful ei şi partea de deasupra a gurii, pe care unii 
o numesc cerul gurii, în acestea sunt răspândiţi nervii care vin din creier. Ei 
anunţă părţii conducătoare a sufletului percepţia care s-a făcut, adică 
simţirea. Iar aşa-numitele calităţi gustative ale sucurilor sunt acestea: dul- 
ceaţa, iuţimea, acrimea, oţeţirea, aciditatea, amărăciunea, s arătura, grăsi- 
mea, vâscozitatea. Căci gustul este facultatea care le distinge pe acestea. 
Apa, însă, este fără de gust în raport cu aceste calităţi, căci ea nu are nici 
una din ele. Iar oţeţirea este creşterea şi înmulţirea acidităţii. 

Al cincilea simţ este pipăitul. Acesta este comun tuturor 
vieţuitoarelor. El rezultă prin nervii care sunt trimişi de creier în tot corpul. 
Pentru aceea tot corpul, dar şi celelalte organe ale simţurilor au simţul 
tactil. Cad sub simţul tactil căldura şi frigul, moalele, tarele, vâscosul, 
uscatul 231 , fărâmiciosul, greul şi uşorul. Căci acestea se cunosc numai prin 
pipăit. Sunt comune tactului şi văzului: asprul, netedul, uscatul, lichidul, 
grosul, subţirele, susul, josul, locul şi mărimea, când va fi de aşa fel încât să 
se poată percepe cu atingerea simţului tactil, desul şi rarul sau răritul, 
rotundul, dacă este mic, şi alte forme. De asemenea, simţul tactil percepe cu 
ajutorul memoriei şi al gândirii corpul care este aproape. Tot astfel simţul 
tactil percepe numărul până la doi sau trei şi pe cele mici ale acestora, care 
sunt uşoare de perceput. Pe acestea le percepe mai degrabă vederea decât 
tactul. 

Trebuie să se ştie că ziditorul a construit duble pe fiecare din organele 
simţurilor, pentru ca atunci când se vătăma unul să îndeplinească celălalt 
funcţia sa. Căci a făcut doi ochi, două urechi, două nări ale nasului şi două 
limbi, care sunt despărţite la unele vieţuitoare, ca la şerpi, iar la altele unite, 
ca la oameni. Cu simţul tactului a înzestrat tot corpul afară de oase, nervi, 
unghii, coarne, păr, încheieturi şi alte cîteva asemenea. 

Trebuie să se ştie că văzul vede în linie dreaptă; mirosul şi auzul nu 
numai în linie dreaptă, ci în orice direcţie; iar tactul şi gustul nu percep nici 
în linie dreaptă, nici în altă direcţie, ci numai atunci când se apropie de 
obiectele sensibile lor. 



CAPITOLUL XIX 
Despre puterea de cugetare 

Puterii de cugetare îi aparţin judecăţile, asentimentele, impulsurile 

spre acţiune, aversiunile şi evitările acţiunii, în chip special îi aparţin 
înţelegerea celor spirituale, virtuţile, ştiinţele, principiile artelor, puterea de 
deliberare şi puterea de alegere. Puterea de cugetare este de asemenea aceea 
care ne prevesteşte viitorul cu ajutorul visurilor. Pitagorienii, imitând pe 
evrei, spun că aceasta este singura prezicere adevărată. Organul puterii de 
cugetare este cavitatea medie a creierului şi sufletul animal care este în el. 



CAPITOLUL XX 
Despre puterea de memorie 

Puterea de memorie este cauza şi sediul memoriei şi al aducerii 
aminte. Memoria este o reprezentare rămasă în urma unei percepţii şi a unei 
gândiri care a avut loc în mod activ, sau, cu alte cuvinte, memoria este 
păstrarea percepţiei şi a gândirii. Sufletul sesizează sau percepe cele 
sensibile prin organele simţurilor, în chipul acesta avem opinia. Pe cele 
spirituale le percepe cu mintea şi avem gândirea. Dar când păstrează 
icoanele acelora despre care şi-a format o opinie sau despre care a gândit, 
capătă numele de memorie. 

Trebuie să se ştie că înţelegearea celor spirituale nu o avem decât 
prin învăţare sau prin gândire naturală şi nu prin percepţie. Pe cele sensibile 
ni le amintim de la sine. Pe cele spirituale, însă, ni le amintim dacă le-am 
învăţat; dar despre fiinţa lor nu avem nici o amintire. 

Reamintirea se numeşte redobândirea cunoştinţelor adunate în 
memorie, cunoştinţe care s-au pierdut prin uitare. Uitarea este pierderea 
cunoştinţelor adunate în memorie. Puterea de imaginaţie percepe prin 
simţuri pe cele materiale şi le transmite puterii cugetătoare sau celei 
raţionale, căci amândouă sunt identice. Aceasta, după ce le primeşte şi le 
judecă, le transmite memoriei. Organul memoriei este cavitatea posterioară 
a creierului, numit şi creierul mic şi sufletul animal din el. 



CAPITOLUL XXI 
Despre cuvântul mintal şi cuvântul rostit 

Partea raţională a sufletului se împarte iarăşi în cuvântul mintal şi 
cuvântul rostit. 

Cuvântul mintal este o mişcare a sufletului, care are loc în gândire 
fără de nici o exprimare. Pentru aceea de multe ori, chiar când tăcem, 
desfăşurăm în noi înşine o întreagă vorbire şi discutăm când visăm. Potrivit 
acestei calităţi mai ales, noi toţi suntem raţionali. Căci şi cei care sunt muţi 
din naştere sau au pierdut vocea din cauza unei boli sau a unei patimi, nu 

66 



Dogmatica 

sunt mai puţin raţionali. 

Cuvântul rostit activează în voce şi în discuţii, este adică cuvântul 
care se rosteşte cu limba şi cu gura; pentru aceea se şi numeşte cuvânt 
rostit. El este vestitorul gândirii. Potrivit acestei calităţi ne numim 
cuvântători. 



CAPITOLUL XXII 
Despre patimă şi activitate 

Cuvântul patimă este omonim. Se numeşte patimă, patima trupească, 
spre exemplu: bolile şi rănile. Se numeşte iarăşi patimă, patima sufletească, 
spre exemplu: pofta şi mânia. îndeobşte şi în general, patima animală este 
aceea căreia îi urmează plăcere sau 232 durere. Durerea urmează patimii, dar 
nu însăşi patima este durere, căci cele nesimţitoare deşi pătimesc, totuşi nu 
simt durere. Prin urmare patima nu este identică cu durerea, ci durerea este 
simţirea patimii. De aceea patima, ca să cadă sub simţuri, trebuie să fie 
considerabilă, adică mare. 

Definiţia patimilor sufleteşti este aceasta: patima sufletească este o 
mişcare sensibilă a puterii apetitive, provocată de reprezentarea unui bine 
sau rău. Sau altfel: patima sufletească este o mişcare iraţională a sufletului, 
provocată de ideea de bine sau de rău. Ideea de bine provoacă pofta; ideea 
de rău provoacă mânia. Dar patima generală adică comună se defineşte 
astfel: patima este o mişcare care se petrece în cineva, provocată de 
altcineva. 

Activitatea este o mişcare eficace. Iar eficace este ceea ce se mişcă 
prin sine. Astfel mânia este o activitate a p ărţii irascibile a sufletului şi un 
afect (ttq:6og) al celor două părţi ale sufletului şi încă al întregului corp, 
când este dus de mânie cu forţa spre fapte. Mişcarea s-a făcut în cineva, 
provocată de altcineva şi tocmai aceasta se numeşte patimă. 

Şi în alt chip activitatea se numeşte patimă. Activitatea este o 
mişcare în conformitate cu firea, iar patima o mişcare contra firii. Potrivit 
acestei definiţii activitatea se numeşte patimă când nu se mişcă potrivit firii, 
fie că este provocată prin ea însăşi, fie că este provocată prin altul. 
Mişcarea pulsului inimii, pentru că este o mişcare naturală, este o activitate; 
palpitaţia însă, fiindcă este fără măsură şi nu este naturală, este patimă şi nu 
activitate. 

Nu se numeşte patimă orice mişcare a părţii pasionabile a sufletului, 
ci numai mişcările cele mai puternice şi care ajung la simţire. Cele mici şi 
cele imperceptibile nu sunt niciodată patimi. Căci trebuie ca patima să aibă 



Tradus prin corectarea textului ediţiei din Migne PG, după ediţia de la Verona, 1531, f. 47r. 

67 



Sfântul Ioan Damaschin 

o intensitate considerabilă. Pentru aceea definiţiei patimii i se mai adaugă: 
mişcare percepută de simţire, deoarece mişcările mici, care scapă simţirii, 
nu produc patima. 

Trebuie să se ştie că sufletul nostru are două feluri de puteri: puteri 
de cunoaştere şi puteri vitale. Puterile de cunoaştere sunt următoarele: 
mintea (vouă), judecata pură (Siavoia), opinia (So£,a), imaginaţia 
(tyaviaoio), percepţia (aiaBnaia). Puterile vitale, adică cele care privesc 
partea apetitivă a sufletului sunt: voinţa (SovAnora) şi alegerea 
(■npoaipeaia). Dar pentru ca să fie mai clare cele ce spunem, vom vorbi 
mai pe larg despre acestea. Şi în primul rând să vorbim despre puterile de 
cunoaştere. 

Despre imaginaţie şi percepţie s-a vorbit îndeajuns în cele de mai 
sus. Prin percepţie se naşte în suflet afectul (Tra6oa), care se numeşte 
imaginaţie. Din imaginaţie se naşte opinia. Judecata pură apoi, după ce 
examinează părerea, dacă este adevărată sau falsă, judecă ceea ce este 
adevărat. Pentru aceea şi cuvântul judecată pură derivă de la Sidoeia = a 
judeca şi de la SiaKpiv£iv= a examina pentru a decide. Iar ceea ce s-a 
judecat şi s-a hotărît ca adevărat se numeşte cunoaştere. 

Sau în alt chip: trebuie să se ştie că prima mişcare a minţii se 
numeşte gândire simplă (vonora). Gândirea simplă raportată la ceva se 
numeşte gînd (Evvoia). Dacă gândul persistă şi fixează sufletul asupra ceea 
ce s-a gândit se numeşte reflexie (£v6u[inaia). Dacă reflexia rămâne în 
ceea ce s-a gândit şi se verifică şi se examinează pe sine însăşi 233 se 
numeşte înţelegere (ypovnaia). Dacă înţelegerea se măreşte, dă naştere la 
raţionament (5iaÂoyia|ioa), care se numeşte şi cuvânt mintal (£vSia0£Toa 
Aoyoa). Pe acesta definindu-1, unii spun că este mişcarea cea mai completă 
a sufletului, care are loc fără vreo exprimare în puterea de raţionare a 
sufletului. Ei spun că din ea rezultă cuvântul rostit (TrpocftopiKoa Aoyoa) 
care se grăieşte cu ajutorul limbii. Aşadar, după ce am vorbit despre 
puterile de cunoaştere, să vorbim despre puterile vitale sau apetitive. 

Trebuie să se ştie că în suflet a fost sădită o putere care doreşte ceea 
ce este conform naturii şi care ţine pe toate cele care sunt în chip substanţial 
legate de fire. Această putere se numeşte voire (©eAnaia). Fiinţa doreşte să 
existe, să trăiască şi să se mişte spiritual şi senzual, râvnind după propria sa 
existenţă naturală şi deplină. Pentru aceasta unii definesc această voinţă 
naturală 6£Ar|[ia astfel: Voinţa naturală este o dorinţă raţională şi vitală, 
care depinde numai de cele naturale. Pentru aceea voirea (BeAnaia) este 
însăşi dorinţa naturală, vitală şi raţională a tuturor celor ce constituie 
natura; ea este o putere simplă. Dorinţa fiinţelor neraţionale; pentru că nu 
este raţională nu se numeşte voire. 



233 Tradus prin corectarea textului ediţiei din Migne PG, după ediţia de la Verona, 1531, f. 48r. 

Iar voinţa (SouÂnaia) este un anumit fel de voire naturală, adică o 
dorinţă naturală şi raţională a unui lucru. Căci puterea de a dori în mod 
raţional se află în sufletul oamenilor. Aşadar, când dorinţa raţională se 
mişcă în chip natural către un lucru, se numeşte voinţă (SouÂnaia). Căci 
voinţa este o dorinţă şi un elan raţional către un lucru. 

5 5 i 5 

Se zice voinţă atât despre cele ce sunt în puterea noastră cât şi despre 
cele ce nu sunt în puterea noastră, adică atât despre cele posibile, cât şi 
despre cele imposibile. Căci de multe ori dorim să fim desfrânaţi sau să 
păzim curăţenia sufletească sau să dormim sau altceva asemenea; acestea 
sunt în puterea noastră şi posibile. Voim însă să fim împăraţi şi aceasta nu 
este în puterea noastră. Voim probabil să nu murim niciodată; aceasta, însă, 
este din cele imposibile. 

Voinţa ţinteşte scopul şi nu mijloacele care duc la scop. Scop este 
lucrul voit (to SouAnTov), spre exemplu: a împăraţi, a fi sănătos. Mijlocul 
care duce la scop este acela asupra căruia se poate delibera (to SouAeuto), 
adică modul prin care noi trebuie să fim sănătoşi sau să ajungem împăraţi. 
După voinţă vine cercetarea şi gândirea. Şi după acestea, dacă lucrul este în 
puterea noastră, urmează sfatul (SouAn), adică deliberarea (SouAeuaia). 
Deliberarea este o dorinţă examinatoare a acelora care sunt în puterea 
noastră de a le săvârşi. Căci deliberăm dacă trebuie să ne apucăm de un 
lucru sau nu. Apoi judecăm ceea ce este mai bine; această operaţie se 
numeşte judecată (Kpiaia). Apoi suntem dispuşi şi iubim ceea ce a fost 
judecat pe temeiul deliberării; această operaţie se numeşte opinie (yvoj[ir|). 
Căci dacă judecăm, dar nu suntem dispuşi spre ceea ce a fost judecat, adică 
nu-1 iubim, atunci nu se numeşte opinie. Apoi după dispoziţie urmează 
preferinţa (npoaipEaia), adică alegerea (ETriAoyn). Preferinţa este a lua şi 
a alege din două lucruri, care stau în faţă, pe unul înaintea celuilalt. Apoi ne 
pornim spre faptă: aceasta se numeşte impuls (op[in). Apoi se 
întrebuinţează şi se numeşte întrebuinţare (xpr|o~io~). După întrebuinţare 
dorinţa încetează. 

5 

La fiinţele iraţionale, când se naşte dorinţa spre ceva, urmează îndată 
şi impulsul către faptă. Dorinţa celor fără de raţiune este iraţională şi ele se 
conduc de dorinţa naturală. Pentru aceasta dorinţa celor iraţionale nu se 

5 5 5 

numeşte nici voire, nici voinţă, căci voirea este o dorinţă naturală, raţională 
şi liberă. La oameni, însă, care sunt fiinţe raţionale, dorinţa naturală este 
condusă mai mult decât conduce. Căci omul se mişcă în chip liber şi cu 
raţiune, pentru că în el sunt unite puterile de cunoaştere şi puterile vitale. El 
doreşte în chip liber, voieşte în chip liber, examinează şi gândeşte în chip 
liber, deliberează în chip liber, judecă în chip liber, se dispune în chip liber, 
alege în chip liber, se mişcă în chip liber, lucrează în chip liber cele 
naturale. 

Trebuie să se ştie că noi cu privire la Dumnezeu vorbim despre 

voinţă, dar nu vorbim despre preferinţă în sensul propriu al cuvântului, căci 
Dumnezeu nu deliberează. A delibera înseamnă a nu avea cunoştinţă de 
ceva. Nimeni nu deliberează despre ceea ce este cunoscut. Iar dacă 
deliberarea este o consecinţă a neştiinţei, negreşit că şi preferinţa. 
Dumnezeu, deci, pentru că cunoaşte toate într-un chip simplu, nu 
deliberează. 

Nici cu privire la sufletul Domnului nu vorbim despre deliberare şi prefe- 
rinţă, căci nu era neştiutor. Chiar dacă firea sa omenească nu cunoştea pe 
cele viitoare, totuşi, pentru că a fost unită după ipostasă cu Dumnezeu 
Cuvântul, avea cunoştinţa tuturor lucrurilor, nu prin har, ci, după cum s-a 
spus, potrivit unirii ipostatice, deoarece acelaşi a fost şi Dumnezeu şi om. 
Pentru aceea sufletul Domnului nici n-a avut o voinţă gnomică, ci Sfântul 
Lui suflet a avut o voinţă naturală, simplă, la fel cu aceea care se vede în 
toate persoanele omeneşti. Nu a avut opinie, adică voinţă gnomică (to 
BeAnTou) 234 potrivnică voinţei Lui dumnezeieşti, nici altă voinţă decât 
voinţa Lui dumnezeiască. Căci opinia se deosebeşte în acelaşi timp cu 
persoanele, cu excepţia Dumnezeirii, sfinte, simple, necompuse şi 
nedespărţite, în Dumnezeire, pentru că ipostasele nu se despart, nici nu se 
depărtează în nici un chip, nici voinţa gnomică nu se desparte. De 
asemenea, pentru că în Dumnezeire este o singură fire, este o singură voinţă 
naturală. Dar pentru că şi ipostasele sunt nedespărţite, există o singură 
voinţă gnomică şi o singură mişcare a celor trei ipostase. Cu privire la 
oameni, însă, pentru că este o singură fire, este şi o singură voinţă naturală. 
Dar pentru că ipostasele sunt despărţite şi sunt depărtate unele de altele în 
spaţiu, în timp şi în dispoziţia faţă de lucruri şi faţă de multe altele, pentru 
aceea şi voinţele şi opiniile sunt deosebite. Acum, cu privire la Domnul 
nostru Iisus Hristos, pentru că naturile Lui sunt deosebite, sunt deosebite şi 
voinţele naturale ale Dumnezeirii Lui şi ale omenirii Lui, adică puterile 
voliţionale. Dar pentru că este o singură ipostasă şi unul singur care voieşte, 
unul este şi lucrul voit, adică voinţa gnomică, anume voinţa Lui omenească 
urmează voinţei Lui dumnezeieşti, şi voieşte pe acelea pe care voinţa Lui 
dumnezeiască a voit ca ea să le voiască. 

Trebuie să se ştie că altceva este voirea (GeAnaia) şi altceva este 
voinţa (SouAnaia) şi altceva este lucrul voit (to 6£AnTiKov) şi altceva cel 
înzestrat cu facultatea de a voi (to BeAnTiKov) şi altceva cel care voieşte (6 
BeAojv) Voirea este puterea simplă de a voi. Voinţa este voirea îndreptată 
spre un lucru. Lucrul voit, lucrul supus voirii, adică ceea ce voim, spre 
exemplu: dorinţa se mişcă spre mâncare. Simpla dorinţă este o voire 
raţională. Cel înzestrat cu puterea de a voi este cel care are facultatea de a 
voi, spre exemplu: omul. Cel care voieşte, este acela care face uz de voire. 



234 Am tradus to BsAnTou prin: voinţă gnomică, potrivit celor spuse de Sf. Ioan Damaschin la sfârşitul 

acestui capitol. 

Trebuie să se ştie că voinţa (6£An[ia) arată când voirea (GeAnaia) 
adică puterea de a voi şi se numeşte voinţă naturală (6£An|ia cftuaiKov), 
când lucru voit(jo BeAnTov) şi se numeşte voinţă gnomică (BeAnua 
yvoj|inKOv). 



CAPITOLUL XXIII 
Despre activitate 

Trebuie să se ştie că toate facultăţile amintite mai sus, cele de 
cunoaştere, cele vitale, cele naturale şi cele tehnice se numesc activităţi. 
Activitatea este puterea şi mişcarea naturală a fiecărei fiinţe. Şi iarăşi: 
activitatea naturală este mişcarea înnăscută a fiecărei fiinţe. Pentru aceea 
este clar că existenţele care au aceeaşi fiinţă au şi aceeaşi activitate, iar 
acelea care au naturi deosebite au şi activităţile deosebite. Căci este cu 
neputinţă ca fiinţa să fie lipsită de o activitate naturală. 

Activitatea naturală este iarăşi puterea care aduce la expresie orice 
fiinţă. Şi iarăşi: Activitatea naturală este prima putere veşnic mobilă a 
sufletului gânditor, adică raţiunea ei veşnic mobilă, care izvorăşte continuu 
în chip natural din ea. Şi iarăşi: Activitatea naturală este puterea şi mişcarea 
fiecărei fiinţe, de care este lipsită numai neexistenţa. 

Se numesc activităţi şi faptele, spre exemplu: a vorbi, a merge, a 
mânca, a bea şi cele asemenea. Dar şi afectele cele naturale se numesc de 
multe ori activităţi, spre exemplu: foamea, setea şi altele asemenea. Se 
numeşte iarăşi activitate şi îndeplinirea puterii. 

în două moduri se zice că ceva este în putere şi în act. Spunem că 
sugarul este filolog în putere, căci are facultatea de a învăţa şi de a deveni 
filolog. Spunem iarăşi că filologul este filolog şi în putere şi în act; în act, 
că are cunoştinţa gramaticii; în putere, că poate să interpreteze, dar nu 
interpretează. Spunem iarăşi că este filolog în act, când activează, adică 
când interpretează. 

Trebuie să se ştie că al doilea mod este comun şi celui în putere şi 
celui în act. In al doilea loc celui în putere şi în primul loc celui în act. 

Prima, singura şi adevărata activitate a firii este voinţa voluntară sau 
raţională şi liberă, care constituie firea noastră omenească. Cei care lipsesc 
pe Domnul de această fire nu ştiu pe ce se întemeiază când spun că El este 
Dumnezeu întrupat. 

Activitatea este o mişcare eficace a firii. Iar eficace se numeşte ceea 
ce se mişcă de la sine. 

CAPITOLUL XXIV 
Despre fapte voluntare şi involuntare 

Pentru că actul voluntar este într-o acţiune şi actul socotit involuntar 
într-o acţiune, mulţi aşează actul cu adevărat involuntar nu numai în afect, 
dar şi în acţiune. Pentru aceea trebuie să se ştie că acţiunea este o activitate 
raţională. Acţiunilor le urmează lauda sau blamul. Unele din ele se 
săvârşesc cu plăcere, altele cu durere. Unele din ele sunt dorite de cel care 
săvârşeşte, altele evitate. 

Dintre cele dorite, unele sunt dorite totdeauna, altele numai câtva 
timp. Tot aşa şi cu cele evitate. Şi iarăşi, unele dintre acţiuni dau naştere la 
milă şi se învrednicesc de iertare şi altele sunt urâte şi pedepsite. Actului 
voluntar îi urmează negreşit lauda sau blamul şi se săvârşeşte cu plăcere; 
acţiunile sunt dorite de cei care le săvârşesc fie totdeauna, fie atunci când se 
săvârşesc. Actul involuntar se învredniceşte de iertare sau de milă, se face 
cu durere; actele involuntare nu sunt dorite şi nici actul nu se îndepline şte 
de la sine, chiar dacă este silit. 

Actul involuntar se săvârşeşte sau prin forţă sau prin neştiinţă. Prin 
forţă, când principiul determinator sau cauza este în afară, adică când 
suntem siliţi de altcineva, fără să fim complet convinşi, fără să contribuim 
din propriul nostru impuls, fără să colaborăm deplin la faptă şi fără să 
facem prin noi înşine lucrul la care suntem siliţi. Aceasta definind-o 
spunem: act involuntar este acela al cărui principiu este extern, la care cel 
silit nu contribuie prin propriul său impuls. Principiu numim cauza 
eficientă. Act involuntar săvârşit prin neştiinţă este atunci când nu suntem 
noi cauza neştiinţei, ci se întâmplă astfel. Spre exemplu: dacă cineva fiind 
beat ucide, a omorât din neştiinţă, dar nu involuntar, căci el a provocat 
cauza neştiinţei, adică beţia. Dar dacă cineva trăgând cu arcul în locul 
obişnuit, a omorât pe tatăl său, care trecea pe acolo, se zice că a făcut 
aceasta din neştiinţă şi involuntar. 

Aşadar, actul involuntar este de două feluri: prin forţă şi prin 
neştiinţă. Actul voluntar, însă, este contrar amândurora; căci actul voluntar 
nu se săvârşeşte nici prin forţă, nici prin neştiinţă. Prin urmare, actul 
voluntar este acela al cărui principiu, adică cauza, este în însuşi acela care 
ştie toate detaliile prin care şi în care este acţiunea. „Detalii" sunt acelea pe 
care retorii le numesc circumstanţe. Spre exemplu: cine, adică săvârşitorul; 
pe cine, adică cel care a suferit acţiunea; ce, adică ceea ce s-a săvârşit, spre 
exemplu: a omorât; cu ce, adică cu ce instrument; unde, adică locul; cînd, 
adică în ce timp; cum, adică modul acţiunii; pentru ce, adică pentru care 
pricină. 

Trebuie să se ştie că sunt unele acte medii între cele voluntare şi cele 
involuntare. Acestea, deşi sunt neplăcute şi dureroase, totuşi le acceptăm, în 
locul unui rău mai mare. Spre exemplu: aruncăm din cauza naufragiului 
cele ce sunt în corabie. 

Trebuie să se ştie că copiii şi fiinţele iraţionale acţionează voluntar, 
totuşi nu şi prin alegere. De asemenea, toate câte le facem din cauza mâniei 
fără ca să deliberăm înainte, le facem voluntar, totuşi nu şi prin alegere. 
Spre exemplu: ne vine prietenul pe neaşteptate; venirea lui este pentru noi 
voluntară, dar nu şi prin alegerea noastră. Sau: s-a întâmplat să dăm pe 
negândite peste o comoară; am dat peste dânsa în chip voluntar, dar nu şi 
prin alegere. Toate acestea sunt acte voluntare, pentru că ne bucurăm de 
ele, dar nu sunt şi prin alegere, deoarece nu sunt săvârşite prin deliberare. 
Şi negreşit, după cum s-a spus, deliberarea precedează alegerea. 



CAPITOLUL XXV 

Despre cele ce sunt în puterea noastră, 

adică despre liberul arbitru 

Discuţia asupra liberului arbitru, adică asupra celor ce sunt în puterea 
noastră, pune mai întâi problema dac ă este ceva în puterea noastră. Aceasta 
pentru motivul că mulţi se opun acestei afirmaţii. In al doilea loc pune 
problema: care sunt cele în puterea noastră şi asupra cărora avem stăpânire. 
In al treilea loc pune problema de a cerceta cauza pentru care Dumnezeu 
creându-ne ne-a făcut liberi. 

Revenind aşadar la prima problemă, să demonstrăm mai întâi că sunt 
în puterea noastră unele acte chiar din acelea recunoscute de ei că nu sunt 
în puterea noastră. Şi să spunem în modul următor. 

Ei susţin că pricina tuturor celor care se întâmplă este sau 
Dumnezeu, sau necesitatea, sau soarta, sau natura, sau norocul, sau 
întâmplarea. Opera lui Dumnezeu este fiinţa şi pronia; opera necesităţii este 
mişcarea celor care sunt totdeauna la fel; opera soartei este ceea ce se 
îndeplineşte prin ea cu necesitate, căci şi soarta este opera necesităţii; opera 
naturii este naşterea, creşterea, distrugerea, vegetalele şi animalele; opera 
norocului, cele rare şi neaşteptate. Căci ei definesc şi norocul ca o 
coincidenţă şi un concurs a două cauze, care îşi au începutul în alegere, dar 
care au un alt rezultat decât cel natural. Spre exemplu: cineva săpând o 
goapă, găseşte o comoară. Nici cel care a pus comoara nu a pus-o astfel 
încât altul să o găsească, nici cel care a găsit-o n-a săpat astfel încât să 
găsească comoara; ci unul ca să o dezgroape când va voi, iar celălalt ca să 
sape groapa. Dar s-a întâmplat altceva decât ceea ce intenţionau amândoi. 
Opera întâmplării sunt cele ce se întâmplă celor neînsufleţite şi iraţionale în 

chip nefiresc şi atehnic. Astfel spun ei. 

In care din acestea deci să clasăm acţiunile omeneşti, dacă omul nu 
este cauza şi principiul acţiunii? Căci nu este cu cale să atribuim lui 
Dumnezeu acţiunile ruşinoase uneori şi nedrepte; nici necesităţii, căci ele 
nu sunt întotdeauna la fel; nici soartei, căci ei spun că cele ale soartei fac 
parte din cele necesare şi nu din cele posibile; nici naturii, căci operele 
naturii sunt vieţuitoarele şi vegetalele; nici norocului, căci acţiunile 
oamenilor nu sunt rare şi neaşteptate; nici întâmplării, căci ei susţin că cele 
produse de întâmplare aparţin celor neînsufleţite sau iraţionale. Rămâne 
deci ca însuşi omul, care acţionează şi lucrează, să fie principiul faptelor 
sale şi să aibă liberul arbitru. Mai mult. Dacă omul cu nici un chip nu este 
principiul acţiunii sale, este zadarnic să aibă facultatea de a delibera. Căci 
la ce îi va folosi deliberarea, dacă nu este deloc stăpânul acţiunii sale? 
Orice deliberare se face în vederea acţiunii. Iar a declara că este de prisos 
partea cea mai frumoasă şi cea mai de preţ din om, ar fi una din cele mai 
mari absurdităţi. Prin urmare, dacă deliberează, deliberează în vederea 
acţiunii, căci orice deliberare este în vederea acţiunii şi din pricina acţiunii. 



CAPITOLUL XXVI 
Despre cele ce se întâmplă 

Despre cele ce se întâmplă unele sunt în puterea noastră, altele nu 
sunt în puterea noastră. In puterea noastră sunt acelea pe care suntem liberi 
să le facem şi să nu le facem, adică toate acelea pe care le facem voluntar. 
Căci nu s-ar zice că acţionăm voluntar, dacă fapta nu ar fi în puterea 
noastră. Şi într-un cuvânt sunt în puterea noastră acelea cărora le urmează 
blamul sau lauda şi peste care este îndemn şi lege. în sens propriu sunt în 
puterea noastră toate cele sufleteşti şi asupra cărora deliberăm. Iar 
deliberarea este pentru cele deopotrivă posibile. Iar deopotrivă posibil este 
lucrul pe care îl facem şi contrariul lui. Alegerea acestuia o face mintea 
noastră. Ea este principiul acţiunii. Prin urmare sunt în puterea noastră cele 
deopotrivă posibile, ca a te mişca şi a nu te mişca, a porni şi a nu porni, a 
dori cele ce nu sunt necesare şi a nu le dori, a minţi şi a nu minţi, a da şi a 
nu da, a te bucura de ceea ce se cuvine şi de asemenea a nu te bucura de 
ceea ce nu se cuvine şi câte sunt de felul acestora, care sunt faptele virtu ţii 
şi ale viciului. Faţă de acestea suntem liberi. Dintre cele deopotrivă posibile 
fac parte şi artele. Este în puterea noastră de a învăţa-o pe aceea pe care am 
voi-o şi de a nu o învăţa. 

Trebuie să se ştie că alegerea a ceea ce este de făcut este în puterea 
noastră. De multe ori însă, fapta este împiedicată, potrivit unui mod 
oarecare al proniei dumnezeieşti. 

CAPITOLUL XXVII 
Pentru care motiv am fost făcuţi cu voinţă liberă? 

Prin urmare noi spunem că liberul arbitru însoţeşte în chip nemijlocit 
raţiunea şi că prefacerea şi schimbarea este înnăscută în cele ce se nasc. 
(Tot ceea ce este născut este schimbător, deoarece este necesar să fie 
schimbătoare acelea a căror naştere a început prin schimbare. Iar 
schimbarea este a fi adus de la neexistentă la existentă şi a deveni altceva 
din o materie dată.) Cele neînsufleţite şi cele iraţionale se schimbă prin 
modificările corporale pomenite mai sus; cele raţionale, prin alegere. 
Facultatea de a raţiona are o parte teoretică şi alta practică. Partea teoretică 
înţelege existenţele aşa cum sunt. Partea practică deliberează şi hotărăşte 
măsura dreaptă a lucrurilor care se săvârşesc. Partea teoretică se numeşte 
raţiune pură, iar cea practică, raţiune practică. Şi iarăşi, partea teoretică se 
numeşte înţelepciune, iar cea practică prudenţă. Tot cel care deliberează, 
deliberează pentru că are în stăpânirea sa alegerea celor care trebuiesc 
făcute, cu scopul de a alege ceea ce s-a judecat ca preferabil de deliberare 
şi, alegându-1, să-1 facă. Iar dacă este aşa, urmează că liberul arbitru 
subzistă cu necesitate raţiunii. Astfel, sau nu va fi omul raţional sau, dacă 
este raţional, va fi stăpânul faptelor şi înzestrat cu liberul arbitru. Pentru 
acest motiv cele iraţionale nu au liberul arbitru, căci ele sunt conduse de 
natură mai mult decât o conduc. Pentru acest motiv nici nu se opun dorinţei 
naturale, ci, îndată ce doresc ceva, se mişcă spre faptă. Omul însă, fiind 
raţional, conduce mai mult firea decât este condus de ea. Pentru aceea când 
doreşte, dacă ar voi, are putere să-şi înfrâneze dorinţa sau să-i urmeze. Din 
pricina acestor consideraţii, cele iraţionale nu sunt nici lăudate, nici 
blamate; omul, însă, este şi lăudat şi blamat. 

Trebuie să se ştie că îngerii, fiind fiinţe raţionale, sunt înzestraţi cu 
liberul arbitru. Şi pentru că sunt creaţi sunt şi schimbători. Acest lucru 1-a 
arătat diavolul. El a fost creat bun de creator, dar, în virtutea liberului 
arbitru, el şi cu puterile care au apostaziat împreună cu el, adică demonii, a 
ajuns descoperitorul răutăţii, în timp ce celelalte cete ale îngerilor au 
persistat în bine. 



CAPITOLUL XXVIII 
Despre cele ce ne sunt în puterea noastră 

Dintre cele ce nu sunt în puterea noastră unele au principiile sau 
cauzele în cele ce sunt în puterea noastră, adică răsplata faptelor noastre în 

veacul de acum şi în cel ce va să fie, iar toate celelalte depind de sfatul 
dumnezeiesc. Facerea tuturor lucrurilor îşi are originea în Dumnezeu; 
distrugerea, însă, a fost introdusă din pricina răutăţii noastre spre pedeapsă 
şi folos. „Dumnezeu nu a făcut moartea şi nici nu se bucură de pierderea 
celor vii" 235 . Moartea a fost introdusă mai degrabă prin om, adică prin 
călcarea lui Adam 236 ; la fel şi cu celelalte pedepse. Toate celelalte, însă, 
trebuie atribuite lui Dumnezeu. Facerea noastră o datorăm puterii Lui 
creatoare; menţinerea noastră, puterii Lui de conservare; conducerea şi 
mântuirea, puterii Lui proneitoare; desfătarea veşnică de cele bune, 
bunătăţii Lui faţă de aceia care păzesc starea naturală în care am fost creaţi. 
Dar pentru că unii tăgăduiesc pronia, să spunem puţine cuvinte despre 
pronie. 



CAPITOLUL XXIX 
Despre pronie 

Pronia este grija pe care o are Dumnezeu de existenţe. Şi iarăşi: 
Pronia este voinţa lui Dumnezeu, în virtutea căreia toate existentele 
primesc conducerea potrivită. Dar dacă pronia este voinţa lui Dumnezeu, 
este necesar ca, potrivit dreptei raţiuni, toate câte se fac prin pronie să fie 
făcute în chipul cel mai bun şi cel mai vrednic de Dumnezeu, în aşa fel 
încât nu poate să se facă ceva mai bun. Este necesar ca acelaşi să fie şi 
creator al existenţelor şi proniator. Căci nu este nici potrivit, nici logic, ca 
altul să fie creatorul existenţelor şi altul proniatorul. Dacă ar fi aşa ar urma 
negreşit ca amândoi să fie imperfecţi: unul în a crea, altul în a purta de 
grijă. Prin urmare Dumnezeu este şi creator şi proniator. Iar puterea Lui 
creatoare, conservatoare şi proniatoare este voinţa Lui cea bună: „Toate 
câte a voit, Domnul a voit în cer şi pe pământ" 237 . Voinţei Lui nu i s-a 
împotrivit nimeni 238 . A voit să facă pe toate şi s-au făcut; vrea ca lumea să 
se menţină şi se menţine şi se fac toate câte vrea. 

Iar că Dumnezeu poartă de grijă şi că poartă bine de grijă, oricine o 
va putea vedea în chipul cel mai drept din următoarea argumentare. Singur 
Dumnezeu este prin fire bun şi înţelept. Aşadar pentru că este bun, poartă 
de grijă, căci cel care nu poartă de grijă nu este bun. Căci şi oamenii şi cele 
neraţionale în chip firesc poartă de grijă de odraslele lor; iar cel care nu 
poartă de grijă este hulit. Apoi, pentru că Dumnezeu este înţelept, poartă de 
grijă de existenţe în chipul cel mai bun. 



235 înţelepciunea lui Solomon I, 13. 

236 Romani V, 12. 

237 Psalmi CXXXIV, 9-10. 

238 Romani IX, 19. 

Observând acestea, trebuie să admirăm toate operele proniei, pe toate 
să le lăudăm, pe toate să le primim fără de cercetare, chiar dacă multora li 
se par nedrepte. Aceasta pentru motivul că pronia lui Dumnezeu este 
incognoscibilă şi incomprehensibilă, iar gândurile şi faptele noastre şi cele 
viitoare sunt cunoscute numai Lui. Când spun „toate" înţeleg pe cele care 
nu sunt în puterea noastră; căci cele care sunt în puterea noastră nu sunt de 
domeniul proniei, ci al liberului nostru arbitru. 

Unele din acelea care sunt de domeniul proniei sunt prin bun ăvoinţă, altele 
prin îngăduinţă. Prin bunăvoinţă, acelea care fără discuţie sunt bune; iar 
prin îngăduinţă, în diferite moduri 239 , căci de multe ori îngăduie ca şi 
dreptul să cadă în nenorociri spre a arăta altora virtutea ascunsă în el, după 
cum este cazul lui Iov 240 . Altă dată îngăduie ca să se facă ceva absurd, ca 
prin fapta absurdă în aparenţă să se săvârşească ceva mare şi minunat, după 
cum este mântuirea oamenilor prin cruce 241 , In alt chip, Dumnezeu îngăduie 
ca cel cuvios să sufere cele rele, ca să nu cadă din conştiinţa lui cea dreaptă, 
sau ca să nu alunece în mândrie din pricina puterii şi harului dat lui, cum a 
fost cazul cu Pavel 242 . Este părăsit cineva pentru o bucată de vreme pentru 
îndreptarea altuia, ca să capete învăţătură ceilalţi care privesc la starea lui, 
după cum a fost cu Lazăr şi cu bogatul 243 . Căci în chip natural ne căim când 
vedem pe unii că suferă. Este părăsit cineva pentru slava altuia sau pentru 
păcatele lui proprii sau ale părinţilor, după cum a fost orbul din naştere 244 
spre slava Fiului omului. Iarăşi se îngăduie ca cineva să sufere spre râvna 
altuia pentru ca, prin faptul că slava celui ce suferă se măreşte, să se facă 
activă suferinţa în alţii, în nădejdea slavei viitoare 245 şi în dorinţa bunurilor 
ce au să fie 246 , după cum este cazul cu mucenicii. Uneori se îngăduie să 
cadă cineva şi în o faptă ruşinoasă spre îndreptarea unei alte patimi mai 
rele. Spre exemplu: dacă cineva se laudă cu virtuţile sau cu faptele lui, 
Dumnezeu îngăduie ca acesta să cadă în desfânare, pentru ca prin căderea 
sa, venind la conştiinţa propriei lui slăbiciuni, să se smerească şi, 
apropiindu-se, să-şi mărturisească Domnului păcatele. 

Trebuie să se ştie că alegerea celor care trebuiesc făcute este în 
puterea noastră. Ducerea până la capăt a faptelor bune se îndeplineşte cu 
ajutorul lui Dumnezeu, care, potrivit preştiinţei Sale, conlucrează cu cei 
care aleg binele cu dreaptă cunoştinţă. Ducerea până la capăt a faptelor rele, 
însă, se îndeplineşte prin părăsirea lui Dumnezeu, care iarăşi, potrivit 



239 Am completat lacuna din ediţia Migne PG, prin opera lui Nemesie, Despre natura omului, pe care Sf. 
Ioan Damaschin o foloseşte, cf. Migne PG, XL, col. 182 A. 

240 Iovi, 12-22. 

241 1 Corinteni I, 18. 
242 II Corinteni XII, 7. 
243 LucaXVI, 19-31. 
244 Ioan IX, 3. 
245 1 Petru V, 1. 
246 Evrei X, 1. 

preştiinţei lui, îi părăseşte în chip drept 247 . 

Sunt două feluri de părăsiri: este o părăsire mântuitoare şi instructivă 
şi altă părăsire complet deznădăjduitoare. Cea mântuitoare şi instructivă se 
face pentru îndreptarea, mântuirea şi slava celui care suferă, sau pentru 
râvna şi pilda altora, sau pentru slava lui Dumnezeu. Părăsirea completă, 
însă, este atunci când omul, cu toate că Dumnezeu a făcut totul pentru 
mântuire, rămâne insensibil, nevindecat, dar mai degrab ă nevindecabil, din 
pricina propriei lui hotărâri. Atunci se dă pierderii celei desăvârşite, ca 
Iuda 248 . Să se milostivească Dumnezeu de noi şi să ne ferească de asemenea 
părăsire! 

Trebuie să se ştie că felurile proniei lui Dumnezeu sunt multe şi nu 
putem să le interpretăm cu cuvântul şi nici să le înţelegem cu mintea. 

Trebuie să se ştie că toate întâmplările triste duc la mântuire pe cei 
care le primesc cu mulţumire şi ele sunt negreşit pricinuitoare de folos. 
Trebuie să se ştie că Dumnezeu voieşte antecedent ca toţi să se 
mîntuiască 249 şi să dobândească împărăţia Lui. Căci nu ne-a plăsmuit ca să 
ne pedepsească, ci ca să participăm la bunătatea Lui, pentru că el este bun. 
Dar vrea să fie pedepsiţi cei care păcătuiesc, pentru că El este drept. 

Aşadar, prima voinţă se numeşte antecedenţă şi bunăvoinţă, căci el 
este cauza ei; cea de a doua se numeşte voinţă consecventă şi părăsire, căci 
îşi are cauza în noi. Şi aceasta din urmă este dublă: una mântuitoare şi 
instructivă spre mântuire, alta deznădăjduitoare spre pedeapsă desăvârşită, 
după cum am spus. Aceasta cu privire la acelea care nu sunt în puterea 
noastră. 

Dintre cele care sunt în puterea noastră, pe cele bune le voieşte 
antecedent şi le binevoieşte; pe cele rele, însă, şi care în realitate sunt rele 
nu le vrea nici antecedent, nici consecvent, ci le lasă pe seama liberului 
arbitru. Căci nu este nici raţional, nici virtute ceea ce se face cu forţa. 
Dumnezeu poartă de grija întregii creaţii şi face bine prin întreaga creaţie şi 
ne instruieşte de multe ori chiar prin demoni, cum a fost cazul lui Iov 250 şi 
cu porcii 251 . 



CAPITOLUL XXX 
Despre preştiinţă şi predestinare 

Trebuie să se ştie că Dumnezeu ştie totul dinainte, dar nu le 



247 Tradus prin corectarea textului ediţiei din Migne PG, după ediţia din Verona, 1531, f. 57v. 

248 Matei XXVI, 24-25. 
249 1 Timotei XI, 4. 

250 Iov 1,12. 

251 



Matei VIII, 30-32; Marcu V, 12-13; Luca VIII, 32-33. 

predestinează pe toate. Cunoaşte mai dinainte pe cele ce sunt în puterea 
noastră, dar nu le predestinează. El nu voieşte să se facă răul şi nici nu 
forţează virtutea. Prin urmare predestinarea este opera poruncii pre ştiutoare 
a lui Dumnezeu. Predestinează pe cele ce nu sunt în puterea noastră, 
potrivit preştiinţei Lui. Căci de pe acum chiar, prin preştiinţă Lui, a judecat 
mai dinainte totul, potrivit bunătăţii şi dreptăţii Lui. 

Trebuie să se ştie că virtutea a fost dată în natură de Dumnezeu şi El este 
principiul şi cauza a tot binele şi este cu neputinţă ca noi să voim sau să 
facem binele fără conlucrarea şi ajutorul Lui. In puterea noastră este sau a 
rămâne în virtute şi a urma lui Dumnezeu, care ne cheamă spre aceasta, sau 
a ne îndepărta de virtute, adică de a fi în viciu şi de a urma diavolului, care 
ne cheamă spre aceasta, fără să ne silească. Căci viciul nu este nimic 
altceva decât îndepărtarea virtuţii, după cum şi întunericul este îndepărtarea 
luminii. Dacă rămânem în starea naturală suntem în virtute; dacă ne abatem 
de la starea naturală, adică de la virtute, şi venim la cea contra naturii, 
ajungem în viciu. 

Pocăinţa este întoarcerea, prin asceză şi osteneli, de la starea cea 
contra naturii la starea naturală şi de la diavol la Dumnezeu. 

Creatorul a făcut pe om ca bărbat, dându-i harul lui dumnezeiesc şi 
prin aceasta 1-a pus în comuniune cu El. Din această cauză omul ca stăpân a 
dat în chip profetic nume vieţuitoarelor, căci ele i-au fost date ca roabe 252 . 
Apoi, pentru că este raţional, gânditor şi liber, potrivit chipului lui 
Dumnezeu, pe bună dreptate i s-a încredinţat de creatorul şi stăpânul 
obştesc al tuturora conducerea celor pământeşti. 

Dar Dumnezeu, prin preştiinţă sa, pentru că ştia că omul va călca 
porunca şi va fi supus stricăciunii, a făcut din el femeia, ajutor lui, 
asemenea lui 253 . Femeia este ajutor pentru a menţine, după călcarea 
poruncii, prin naşterea de copii, neamul omenesc. Căci creaţia primară se 
numeşte facere (ysvEOio) şi nu naştere (y£vnaia). Creaţia este facerea 
primară săvârşită de Dumnezeu; naşterea, însă, este succesiunea unuia din 
altul, ca o consecinţă a condamnării la moarte, din cauza călcării poruncii. 

Dumnezeu 1-a pus pe Adam în paradis, care era atât spiritual cât şi 
sensibil. In cel sensibil sălăsluia cu trupul pe pământ, dar cu sufletul trăia 
împreună cu îngerii, cultivând gânduri dumnezeieşti şi hrănindu-se cu ele. 
Era gol din pricina simplităţii sale şi a vieţii lui naturale; se urca numai 
către creator cu ajutorul făpturilor, bucurându-se şi veselindu-se de 
contemplarea Lui. 

Pentru că Dumnezeu a împodobit pe om în chip natural cu voinţă liberă, i-a 
dat poruncă să nu mănânce din pomul cunoştinţei 254 . Dar despre pom am 



252 Facerea II, 19-20. 

253 Facerea II, 18,21-23. 

254 Facerea II, 17. 

vorbit după puterea noastră destul în capitolul despre paradis 255 . Dumnezeu 
i-a dat această poruncă făgăduindu-i că dacă va păzi vrednicia sufletului, 
dând victorie raţiunii, cunoscând pe creator şi păzind porunca Lui, va 
participa fericirii veşnice, va trăi în veci, ajungând mai presus de moarte. 
Dar dacă va supune sufletul corpului, dacă va prefera plăcerile corpului, 
netinând seamă de vrednicia lui, asemănându-se animalelor 
neînţelegătoare 256 , scuturând jugul creatorului şi neglijând porunca Lui 
dumnezeiască, va fi responsabil de moarte şi va fi supus stricăciunii şi 
ostenelii, ducând o viată nenorocită. Căci nu era folositor ca omul să 
dobândească nemurirea fără să fie încă ispitit şi încercat, ca să nu cadă în 
mândria şi condamnarea diavolului 257 . Diavolul din pricina nemuririi sale, 
după căderea lui de bunăvoie, s-a fixat în rău în chip neschimbat şi fără 
posibilitate de pocăinţă. După cum iarăşi şi îngerii, după alegerea de 
bunăvoie a virtuţii, s-au stabilit, prin har, în chip neschimbat în bine. 

Prin urmare, trebuia ca omul să fie încercat mai întâi, căci un bărbat 
neispitit şi neîncercat nu este vrednic de nimic. Şi în încercare să se 
desăvârşească prin păzirea poruncii, ca astfel să primească nemurirea drept 
răsplată a virtuţii. Căci omul, fiind la mijloc între Dumnezeu şi materie, 
prin păzirea poruncii, după ce se libera de legătura firească cu existenţele, 
avea să se fixeze în chip nestrămutat în bine, unindu-se cu Dumnezeu 
potrivit unei stări sufleteşti speciale. Prin călcarea poruncii, însă, 
îndreptându-se mai mult spre materie şi smulgându-şi spiritul său de la 
cauza lui, adică de la Dumnezeu, şi-a impropriat coruptibilitatea, a ajuns 
pasibil în loc de impasibil, muritor în loc de nemuritor, are nevoie de 
legături trupeşti şi de naştere seminală, s-a lipit, prin dragostea de viaţă, de 
plăceri, ca şi când ele ar fi elementele constitutive vieţii, şi urăşte fără nici o 
teamă pe cei care se sârguiesc să-1 lipsească de ele, şi a schimbat dragostea 
de Dumnezeu în dragosle faţă de materie, iar mânia contra adevăratului 
duşman al mântuirii a prefăcut-o în mânie faţă de ceilalţi oameni. Aşadar, 
prin invidia diavolului, omul a fost biruit. C ăci diavolul invidios şi urâtor 
de bine nu suferea, el, care a căzut din pricina mândriei, să dobândim cele 
de sus. Pentru aceea mincinosul momeşte pe nefericitul Adam cu nădejdea 
Dumnezeirii şi după ce îl urcă la aceeaşi înălţime a mândriei, îl pogoară 
spre aceeaşi prăpastie a căderii. 



255 Capitolul XI, cartea II. 

256 Psalmi XLVIII, 13. 
257 1 Timotei III, 6. 

CARTEA A TREIA 

CAPITOLUL I 

Despre dumnezeiasca întrupare, despre purtarea de grij ă de noi 
şi despre mântuirea noastră 

Cel îndurat, cel care a dat existenţa şi cel care a dăruit o existenţă fericită, 
n-a trecut cu vederea pe omul care a fost amăgit prin acest atac al 
diavolului, începătorul răutăţii, n-a trecut cu vederea pe omul care n-a păzit 
porunca creatorului, care a fost lipsit de har, care s-a dezbrăcat de curajul 
pe care îl avea faţă de Dumnezeu, care s-a acoperit cu asprimea vieţii plină 
de dureri — căci aceasta simbolizează frunzele de smochin 258 — care s-a 
îmbrăcat cu murirea, adică cu mortabilitatea şi grosolănia corpului — căci 
aceasta simbolizează îmbrăcarea cu piei 259 — care a fost izgonit din 
paradis 260 , potrivit dreptei judecăţi a lui Dumnezeu, care a fost condamnat 
la moarte şi supus stricăciunii. Nu. Dumnezeu nu 1-a trecut cu vederea, ci 
mai întâi 1-a povăţuit în multe chipuri, chemându-1 să se pocăiască prin 
suspin şi cutremur, prin potopul cu apă, prin distrugerea întregului neam 
omenesc aproape 261 , prin amestecul şi împărţirea limbilor 262 , prin 
supravegherea îngerilor 263 , prin incendierea oraşelor 264 , prin apariţiile tipice 
dumnezeieşti, prin războaie, prin biruinţe, prin înfrângeri, prin semne şi 
minuni, prin diferite puteri, prin lege, prin profeţi. Prin toate acestea se 
căuta să se distrugă păcatul, care se răspândise în multe feluri, care 
subjugase pe om şi care îngrămădise în viaţă tot felul de răutate şi să 
readucă pe om la o existenţă fericită. Dar pentru că prin păcat a intrat 
moartea în lume 265 , ca o fiară sălbatică şi neîmblînzită, distrugând viaţa 
omenească, trebuia ca cel care avea să aducă mântuirea să fie fără de păcat, 
să nu fie supus prin păcat morţii, ci încă prin el să fie întărită şi înnoită 
firea, să fie povăţuită prin fapte, să fie învăţată calea virtuţii, care 
depărtează de la stricăciune şi conduce spre viaţa veşnică. In sfârşit, 
Dumnezeu arată noianul cel mare al dragostei de oameni pe care o are 
pentru om. Căci însuşi creatorul şi Domnul primeşte să lupte pentru 



258 Facerea III, 7. 

259 Facerea III, 21. 

260 Facerea III, 23-24. 

261 Facerea VI, 13. 

262 Facerea XI, 7. 

263 Facerea XVIII, 1-33; XIX, 1 -22 

264 



Facerea XIX, 24-25. 
265 Romani V, 12. 

creatura Lui şi se face învăţător cu fapta. Şi pentru că duşmanul amăgeşte 
pe om cu nădejdea Dumnezeirii 266 , acum este amăgit, căci Domnul s-a 
îmbrăcat cu haina trupului şi arată în acelaşi timp bunătatea, înţelepciunea, 
dreptatea şi puterea lui Dumnezeu. Bunătatea, pentru că n-a trecut cu 
vederea slăbiciunea făpturii Lui, ci s-a îndurat de cel căzut şi i-a întins 
mâna. Dreptatea, pentru că omul fiind biruit, nu îngăduie ca altcineva decât 
omul să învingă pe tiran şi nici nu răpeşte cu forţa pe om de la moarte, ci pe 
acela pe care altă dată moartea îl subjugase prin păcat, pe acesta cel bun şi 
cel drept 1-a făcut iarăşi biruitor şi a mântuit pe cel asemenea prin unul 
asemenea, lucru ce părea cu neputinţă. înţelepciunea, pentru că a găsit 
dezlegarea cea mai potrivită a acestui lucru imposibil. Căci prin bunăvoinţa 
lui Dumnezeu şi a Tatălui, Fiul Unul-Născut şi Cuvântul lui Dumnezeu, cel 
care este în sânul lui Dumnezeu şi al Tatălui 267 , cel deofiinţă cu Tatăl şi cu 
Sfântul Duh, cel mai înainte de veci, cel fără de început, cel care era dintru 
început şi era cu Dumnezeu şi cu Tatăl şi era Dumnezeu 268 şi există în 
chipul lui Dumnezeu 269 , se pogoară aplecând cerurile, adică smerind fără să 
smerească înălţimea Lui cea nesmerită, se pogoară spre robii Lui printr-o 
pogorâre inexprimabilă şi incomprehensibilă. Căci aceasta înseamnă 
pogorârea. Şi fiind Dumnezeu desăvârşit, se face om desăvârşit şi 
săvârşeşte cea mai mare noutate din toate noutăţile, singurul nou sub 
soare 270 , prin care se arată puterea infinită a lui Dumnezeu. Căci ce poate fi 
mai mare decât ca Dumnezeu să se facă om? Şi Cuvântul s-a făcut fără 
schimbare trup 271 din Duhul cel Sfânt şi din Măria Sfânta Pururea Fecioară 
Născătoarea de Dumnezeu. Şi singurul iubitor de oameni se face mijlocitor 
între om şi Dumnezeu 272 , fiind zămislit în preacuratul pântece al Fecioarei, 
nu din voinţă sau din poftă sau din legătură bărbătească 273 sau din naştere 
voluptuoasă, ci de la Duhul Sfânt şi în chipul celei dintâi faceri a lui Adam. 
Şi se face supus Tatălui, prin luarea firii noastre, vindecând neascultarea 
noastră şi făcându-ni-se pildă de ascultare, în afară de care nu este cu 
putinţă să dobândim mântuire. 



CAPITOLUL II 

Despre modul zămislirii Cuvântului 

şi a întrupării lui dumnezeieşti 



266 Facerea III, 5. 

267 Ioan I, 18. 

268 Ioan I, 1-2. 

269 Filipeni II, 6. 

270 Eclesiastul 1,9-10. 

271 Ioan I, 14. 

272 1 Timotei II, 5. 
273 Ioan I, 13. 

îngerul Domnului a fost trimis la Sfânta Fecioară, care se trage din 
seminţia lui David 274 : „Căci este evident că Domnul nostru a răsărit din 
Iuda, din care seminţie nimeni nu s-a apropiat de altar" 275 , după cum a spus 
dumnezeiescul apostol. Despre aceasta vom vorbi mai precis mai pe urmă. 
Acesteia binevestindu-i îngerul i-a zis: „Bucură-te cea plină de dar, 
Domnul este cu tine" 276 . Ea s-a înspăimântat din pricina cuvântului, iar 
îngerul a zis către ea: Nu te teme, Mărie, căci ai găsit har la Domnul şi vei 
naşte Fiu şi îi vei pune numele Iisus" 277 . „Căci el va mîntui pe poporul lui 
de păcatele sale" 278 . Pentru aceea cuvântul Iisus se tălmăceşte mântuitor. Iar 
ea nedumerindu-se a zis: Cum va fi mie aceasta, pentru că eu nu cunosc 
bărbat?" 279 . Iarăşi zice îngerul către ea: „Duhul cel Sfânt se va pogorî peste 
tine şi puterea celui prea înalt te va umbri. Pentru aceea şi Sfântul născut 
din tine se va numi Fiul lui Dumnezeu" 280 . Iar ea a zis către el: „Iată roaba 
Domnului, fie mie după cuvântul tău" 281 . 

Deci după asentimentul sfintei Fecioare, Duhul cel Sfânt s-a pogorât 
peste ea potrivit cuvântului Domnului, pe care 1 -a spus îngerul, curăţind-o 
şi dându-i în acelaşi timp şi puterea de a primi Dumnezeirea Cuvântului şi 
puterea de a naşte. Atunci a umbrit-o înţelepciunea enipostatică şi puterea 
prea înaltului Dumnezeu, adică Fiul lui Dumnezeu, cel deofiintă cu Tatăl, 
ca o sămânţă dumnezeiască şi şi-a alcătuit Lui din sângiurile ei sfinte şi 
prea curate, trup însufleţit cu suflet raţional şi cugetător, pârga frământăturii 
noastre. Nu şi-a alcătuit corpul pe cale seminală, ci pe cale creaţionistă, 
prin Duhul Sfânt. Nu şi-a alcătuit forma trupului treptat prin adăugiri, ci a 
fost desăvârşit dintr-o dată. însuşi Cuvântul lui Dumnezeu s-a făcut 
ipostasă trupului. Căci Cuvântul dumnezeiesc nu s-a unit cu un trup care 
exista aparte mai dinainte, ci locuind în pântecele Sfintei Fecioare, şi-a 
construit, fără ca să fie circumscris în ipostasă lui, din sângiurile curate ale 
pururea Fecioarei, trup însufleţit cu suflet raţional şi cugetător, luând pârga 
frământăturii omeneşti, şi însuşi Cuvântul s-a făcut ipostasă trupului. In 
chipul acesta este simultan şi trup: trup al Cuvântului lui Dumnezeu şi trup 
însufleţit, raţional şi cugetător. Pentru aceea nu vorbim de om îndumnezeit, 
ci de Dumnezeu întrupat. Căci fiind prin fire Dumnezeu desăvârşit, acelaşi 
s-a făcut prin fire om desăvârşit. Nu şi-a schimbat firea, nici nu avem o 
iluzie de întrupare, ci s-a unit după ipostasă în chip neamestecat, 



274 Matei I, 16;LucaI, 27. 

275 Evrei VIII, 14, 13. 

276 Luca I, 28. 

277 Luca 1,30-31. 

278 Matei 1,21. 

279 Luca I, 34. 

280 Luca I, 35. 

281 Luca 1,38. 

neschimbat şi neîmpărţit cu trup însufleţit, raţional şi cugetător, care are în 
el însuşi existenţa, pe care 1-a luat din Sfânta Fecioară, fără ca să se 
schimbe firea Dumnezeirii Lui în fiinţa trupului şi fără ca să se schimbe 
fiinţa trupului în firea Dumnezeirii Lui şi fără ca să rezulte o singură fire 
compusă din firea Lui dumnezeiască şi din firea omenească pe care a 
luat-o. 



CAPITOLUL III 
Despre cele două firi contra monofiziţilor 

Firile s-au unit unele cu altele fără să se schimbe şi fără să se prefacă. 
Firea dumnezeiască nu s-a îndepărtat de simplitatea ei proprie, iar firea 
omenească nici nu s-a schimbat în firea Dumnezeirii, nici n-a devenit 
inexistentă şi nici din cele două firi nu s-a făcut o singură fire compusă. 
Firea compusă nu poate să fie deofiinţă cu nici una din cele două firi din 
care a fost compusă, deoarece din naturi deosebite rezultă ceva deosebit. 
Spre exemplu: corpul este compus din cele patru elemente, dar nu se spune 
că este deofiinţă cu focul, nici nu se numeşte foc, nici aer, nici apă, nici 
pământ şi nici nu este deofiinţă cu vreunul din acestea. Dar dacă, după cum 
spun ereticii, Hristos ar fi fost după unire dintr-o singură fire compusă, 
atunci s-a schimbat dintr-o fire simplă într-o fire compusă şi în realitate ei 
nu mai este deofiinţă nici cu firea simplă a Tatălui nici cu aceea a mamei. O 
astfel de fire nu este compusă din Dumnezeire şi omenire, nici nu este în 
Dumnezeire şi omenire şi nu va putea fi numit nici Dumnezeu, nici om, ci 
numai Hristos. Iar cuvântul Hristos nu va fi numele ipostasei, ci, după cum 
ei gândesc, al unei singure firi. 

Dar noi învăţăm că Hristos nu este dintr-o fire compusă, nici că a 
rezultat ceva deosebit din naturi deosebite, după cum rezultă omul din 
suflet şi corp, sau după cum corpul rezultă din cele patru elemente şi din 
cele deosebite, aceleaşi. Mărturisim că Hristos este din Dumnezeire şi 
omenire, acelaşi este şi se numeşte Dumnezeu desăvârşit, şi om 
desăvârşit 282 , din două şi în două firi. Cuvântul Hristos spunem că este 
numele ipostasei; acest cuvânt nu indică numai o singură natură, pe cea 
omenească sau pe cea dumnezeiască, ci arată că este din două naturi. Căci 
El însuşi s-a uns pe sine: a uns ca Dumnezeu corpul cu Dumnezeirea Lui, 
iar ca om a fost uns; căci El este şi Dumnezeu şi om. Dumnezeirea e 
ungerea umanităţii. Căci dacă Hristos ar fi dintr-o singura fire compusă, şi 
dacă este deofiinţă cu Tatăl, atunci va fi şi Tatăl compus şi deofiinţă cu 
trupul, lucru absurd şi plin de toată blasfemia. 



282 Tradus prin corectarea textului ediţiei din Migne PG, după ediţia de la Verona, 1531, f. 63r. 

Cum va fi cu putinţă ca o fire să primească deosebiri substanţiale 
contrare? Cum este cu putinţă ca aceeaşi fire să fie în acelaşi timp zidită şi 
nezidită, muritoare şi nemuritoare, circumscrisă şi necircumscrisă? 

Dacă ei susţin că Hristos are o singură fire, ei vor spune că ea este 
simplă şi prin aceasta vor mărturisi sau că El este numai Dumnezeu şi vor 
introduce o iluzie de întrupare, şi nu întrupare, sau că este numai om, după 
cum susţine Nestorie 283 . Unde mai este atunci adevărul că este desăvârşit în 
Dumnezeire şi desăvârşit în omenire? Şi când vor putea ei susţine că 
Hristos are două firi, dacă ei spun că după unire El are o singură fire 
compusă? Este evident fiecăruia, însă, că Hristos înainte de unire are o 
singură fire. 

Ceea ce face ca ereticii să rătăcească este faptul că ei identifică 
noţiunea de fire şi ipostasă. Când spunem că oamenii au o singură fire, 
trebuie să se ştie că nu spunem aceasta referindu-ne la definiţia sufletului şi 
a corpului, căci este cu neputinţă să spunem că sufletul şi corpul comparate 
unul cu altul sunt de o fire. Dar pentru că ipostasele oamenilor sunt foarte 
multe, toţi primesc aceeaşi definiţie a firii, căci toţi sunt compuşi din suflet 
şi corp, toţi participă firii sufletului şi posedă fiinţa corpului şi o specie 
comună. Spunem o singură fire a ipostaselor celor multe şi diferite. Cu 
toate acestea fiecare ipostasă are două firi, este compusă din două firi, adică 
din suflet şi corp. 

Cu privire la Domnul nostru Iisus Hristos nu se poate admite o 
specie comună. Căci nici nu a fost, nici nu este, nici nu va fi cândva un alt 
Hristos din Dumnezeire şi omenire, în Dumnezeire şi omenire, acelaşi şi 
Dumnezeu desăvârşit şi om desăvârşit. Prin urmare nu se poate vorbi cu 
privire la Domnul nostru Iisus Hristos de o singură fire compusă din 
Dumnezeire şi omenire, după cum se poate vorbi cu privire la individ (om) 
de o singură fire compusă din trup şi suflet. Aici este un individ. Hristos, 
însă, nu este un individ şi nici nu există specia Hristos, după cum există 
specia om. Pentru aceea spunem că unirea s-a făcut din două firi 
desăvârşite, din cea omenească şi cea dumnezeiască; ele nu s-au amestecat, 
nici nu s-au confundat, nici nu s-au combinat, după cum au zis urgisitul de 
Dumnezeu Dioscur 284 , Eutihie 285 şi Sever 286 şi ceata lor blestemată; şi nici 
nu s-au unit printr-o unire personală sau morală sau printr-o unire de 



283 Nestorie, patriarh al Constantinopolei de la 428 - 431, a ajuns reprezentantul ereziei care îi poartă 
numele. Despre Neslorie să se vadă D. Fecioru, op. cit., nota 5, p. 172. 

284 Dioscur, patriarhul Alexandriei de la 444 - 451, a fost unul din cei mai înverşunaţi apărători ai lui 
Eutihie (+ după 451). 

285 Eutihie, arhimandritul unei mănăstiri de lângă Constantinopole, mort după 451, a fost scânteia care a 
dezlănţuit monofizitismul. Punctele doctrinale ale sale se reduceau la următoarele două: a) Hristos nu este 
deofiinţă cu noi; b) după unire n-a avut decât o singură fire. 

286 Sever, episcopul monofizit al Antiohiei, mort după 530, a fost cel mai subtil şi cel mai bun teolog 
monofizit, înverşunarea cu care combate hotărârile sinodului de la Calcedon (451) şi le justifică prin 
aceea că doctrina sa este identică cu doctrina Sfântului Chirii al Alexandriei (+ 444). 

demnitate sau de voinţă sau de cinste sau de nume sau de bunăvoinţă, după 
cum au spus urătorul de Dumnezeu Nestorie, Diodor 287 , Teodor al 
Mopsuestiei 288 şi adunarea lor cea diavolească; ci prin unire, adică după 
ipostasă, fără schimbare, fără confundare, fără prefacere, fără împărţire şi 
fără depărtare. Mărturisim o singură ipostasă în două firi desăvârşite a 
Fiului lui Dumnezeu întrupat. Afirmăm că Dumnezeirea şi omenirea au 
aceeaşi ipostasă şi mărturisim că după unire se păstrează în el cele două firi. 
Nu aşezăm pe fiecare din firi deosebit şi separat, ci unite una cu alta într -o 
singură ipostasă compusă. Spunem că unirea este substanţială, adică reală şi 
nu imaginară. Iar când spunem substanţială nu înţelegem că cele două firi 
au dat naştere unei firi compuse, ci că sunt unite una cu alta în chip real 
într-o singură ipostasă compusă a Fiului lui Dumnezeu şi stabilim că se 
păstrează deosebirea lor substanţială. Ceea ce este creat a rămas creat, iar 
ceea ce este necreat a rămas necreat; ceea ce este muritor a rămas muritor, 
iar ceea ce este nemuritor a rămas nemuritor; ceea ce este circumscris a 
rămas circumscris, iar ceea ce este necircumscris a rămas necircumscris; 
ceea ce este văzut a rămas văzut, iar ceea ce este nevăzut a rămas nevăzut. 
Unul străluceşte prin minuni, iar celălalt s-a supus ocărilor. 

Cuvântul îşi împropriază cele omeneşti — căci ale Lui sunt toate cele 
ale sfântului Lui trup — împărtăşeşte corpului cele ale Lui proprii, potrivit 
modului comunicării însuşirilor, din cauza întrepătrunderii reciproce a 
părţilor şi a unirii după ipostasă şi pentru că a fost unul şi acelaşi cel care a 
lucrat atât pe cele dumnezeieşti cât şi pe cele omeneşti în fiecare din cele 
două forme cu tovărăşia celeilalte. Pentru aceea se zice că s-a răstignit 
Domnul slavei 289 , deşi firea Lui dumnezeiască nu a pătimit. Tot astfel se 
mărturiseşte că Fiul omului era în cer înainte de patimă, după cum însuşi 
Domnul a spus 290 . Unul şi acelaşi a fost Domnul slavei, care a fost prin fire 
şi cu adevărat Fiul omului, adică om. Cunoaştem că atât minunile cât şi 
patimile sunt ale Lui, deşi acelaşi cu altă natură făcea minunile şi cu alta 
suferea patimile. Aceasta pentru motivul că ştim că după cum se păstrează 
unitatea ipostasei Lui, tot astfel se păstrează şi deosebirea substanţială a 
firilor. Şi cum s-ar păstra deosebirea, dacă nu s-ar păstra cele care se 
deosebesc unele de altele? Iar deosebirea este ceea ce face ca lucrurile s ă se 
deosebească între ele. Aşadar în ce priveşte modul prin care se deosebesc 
firile lui Hristos una de alta, adică cu privire la fiinţă, spunem că El se 
uneşte cu extremităţile: în virtutea Dumnezeirii Sale se uneşte cu Tatăl şi cu 



287 Diodor, episcopul Tarsului, mort înainte de 378, a fost întemeietorul şcolii exegetice din Antiohia. Din 
pricina doctrinei sale hristologice poate fi socotit, după cum spune Sf. Chirii al Alexandriei, drept izvorul 
ereziei nestoriene. 

288 Teodor, episcopul Mopsuestiei, a trăit în sec. IV. Despre Teodor să se vadă: D Fecioru, op. cit, nota 3, 
p. 184. 

289 1 Corinteni II, 8. 
290 Ioan 1,13. 

Duhul; iar în virtutea omenirii Sale se uneşte cu Maica Sa şi cu toţi 
oamenii. Dar cu privire la modul prin care sunt unite firile Lui, spunem că 
se deosebeşte de Tatăl şi de Duhul, de Maica Sa şi de ceilalţi oameni. Firile 
se unesc în ipostasa Lui şi au o ipostasă compusă, în virtutea căreia se 
deosebeşte de Tatăl şi de Duhul, de Maica Sa şi de noi. 



CAPITOLUL IV 
Despre modul comunicării însuşirilor 

Am spus în repetate rânduri că altceva este fiinţa şi altceva este 
ipostasa, şi că fiinţa indică specia comună şi cuprinzătoare a ipostaselor de 
aceeaşi specie, spre exemplu: Dumnezeu, omul, iar ipostasa arată individul 
(persoana) adică Tatăl, Fiul, Sf. Duh, Petru, Pavel. Aşadar, trebuie să se ştie 
că numele de Dumnezeire şi omenire indică fiinţele sau firile; iar numele de 
Dumnezeu şi om se referă şi la fire, ca atunci când spunem că Dumnezeu 
este fiinţă incomprehensibilă şi că Dumnezeu este unul; se ia, însă, şi 
despre ipostase, când cel particular prime şte numele celui general, ca atunci 
când Scriptura zice: „Pentru aceea te -a uns pe Tine, Dumnezeul Tău" 291 . 
Căci iată a arătat pe Tatăl şi pe Fiul. Sau atunci când spune: „Era un om în 
ţara Avsitidi" 292 , căci a arătat numai pe Iov. 

Cu privire la Domnul nostru Iisus Hristos, pentru c ă ştim că are două 
firi şi o singură ipostasă compusă din cele două, când avem în vedere firile, 
le numim Dumnezeire şi omenire; dar când avem în vedere ipostasa 
compusă din firi, îl numim când după amândouă firile: Hristos, Dumnezeu 
şi om în acelaşi timp, Dumnezeu întrupat, când după una din părţi: 
Dumnezeu numai, Fiu al lui Dumnezeu, om numai, Fiu al omului, când 
numai după cele înalte şi când numai după cele smerite. Căci unul este cel 
care este deopotrivă şi acela şi acesta; unul existând fără vreo pricină 
totdeauna din Tatăl, iar altul făcându-se mai pe urmă pentru iubirea de 
oameni. 

Cînd vorbim despre Dumnezeirea Lui nu-i acordăm Dumnezeirii 
însuşirile firii omeneşti, căci nu spunem că Dumnezeirea este pasibilă sau 
creată. De asemenea, nici nu atribuim trupului Lui, adică omenirii lui, 
însuşirile Dumnezeirii, căci nu spunem că trupul, adică omenirea, este 
necreată. Când este, însă, vorba de ipostasă, fie că o numim după cele două 
firi, fie că o numim după una din părţi, îi atribuim însuşirile celor două firi. 
Căci Hristos — şi acest nume cuprinde amândouă firile — se numeşte şi 
Dumnezeu şi om, şi creat şi necreat, şi pasibil şi impasibil. Când este însă 
numit după una din părţi, Fiul lui Dumnezeu şi Dumnezeu, primeşte 

291 Psalmi XLIV, 9. 

292 Iov 1,1. 

însuşirile firii cu care s-a unit, adică ale trupului, şi este numit Dumnezeu 
pasibil, Domnul slavei răstignit 293 , nu în atât ca Dumnezeu, ci în atât că 
acelaşi este şi om. Şi când este numit om şi Fiu al omului primeşte 
însuşirile şi măririle firii dumnezeieşti: copil înainte de veci, om fără de 
început, nu în atât ca om şi copil, ci în atât ca Dumnezeu, care există înainte 
de veci şi care s-a făcut în vremurile din urmă copil. Acesta este modul 
comunicării însuşirilor, anume că fiecare fire dă celeilalte propriile ei 
însuşiri în virtutea identităţii ipostasei şi întrepătrunderii reciproce. Potrivit 
acesteia putem spune despre Hristos: „Acesta este Dumnezeul nostru, care 
s-a arătat pe pământ şi cu oamenii a petrecut" 294 , precum şi: omul acesta 
este necreat, impasibil şi necircumscris. 



CAPITOLUL V 
Despre numărul firilor 

După cum cu privire la Dumnezeire mărturisim o singură fire, şi după cum 
spunem că sunt în realitate trei ipostase şi afirmăm că toate însuşirile 
naturale şi substanţiale sunt simple, şi că cunoaştem deosebirea ipostaselor 
numai în cele trei însuşiri, anume în necauzat şi părintesc, în cauzat şi 
firesc, în cauzat şi purces, şi cunoaştem că ipostasele sunt nedespărţite şi 
nedespreunate unele de altele, unite şi întrep ătrunse fără confundare — ele 
sunt unite, dar nu se confundă, căci sunt trei, chiar dacă sunt unite, căci sunt 
despărţite, dar fără să se despreuneze. Şi chiar dacă fiecare există în sine, 
adică este o ipostasă desăvârşită şi are o însuşire proprie, adică un mod 
deosebit de existenţă, totuşi sunt unite prin fiinţă şi prin însuşirile naturale 
şi prin aceea că nu se despart şi nici nu se depărtează de ipostasă 
părintească; pentru aceea este şi se numeşte un singur Dumnezeu — tot 
astfel şi cu privire la dumnezeiasca şi inexprimabila întrupare, care 
depăşeşte orice minte şi orice înţelegere a unicului Dumnezeu Cuvântul al 
Sfintei Treimi, Domnul nostru Iisus Hristos, mărturisim două naturi, cea 
dumnezeiască şi cea omenească, care s-au legat reciproc şi s-au unit după 
ipostasă, formând din cele două firi o singură ipostasă compusă. Spunem că 
se păstrează cele două firi şi după unire în singura ipostasă compusă, adică 
în singurul Hristos şi că atât ele cât şi însuşirile lor naturale există în 
realitate: unite fără să se confunde, despărţite fără să se despartă şi 
numărate. Şi după cum cele trei ipostase ale Sfintei Treimi sunt unite fără 
confundare şi se despart fără să se despartă şi se numără — iar numărul nu 
produce în ele împărţire sau separare sau înstrăinare şi tăiere, căci 
cunoaştem un singur Dumnezeu: pe Tatăl, pe Fiul şi pe Sfântul Duh — în 



293 1 Corinteni II, 8. 
294 Baruh III, 36, 38. 

acelaşi chip şi firile lui Hristos, chiar dacă sunt unite, sunt unite fără să se 
amestece. Şi chiar dacă se întrepătrund reciproc, totuşi nu primesc 
schimbare sau prefacerea uneia în alta. Fiecare fire îşi păstrează 
neschimbată însuşirea ei naturală. Pentru aceea se şi numără, iar numărul 
nu introduce împărţire. Căci unul este Hristos, desăvârşit în Dumnezeire şi 
omenire. Numărul nu este cauza naturală a împărţirii sau a unirii, ci indică 
cantitatea celor numărate, fie că sunt unite, fie că sunt despărţite. Unite în 
sensul în care spunem că acest zid are 50 de pietre: despărţite în sensul în 
care spunem că în cîmpia aceasta se găsesc 50 de pietre. Sau un alt 
exemplu: sunt unite în sensul în care în c ărbune sunt două naturi, adică foc 
şi lemn; despărţite în sensul că alta este natura focului şi alta natura 
lemnului. Altul este motivul care le uneşte şi le desparte şi nu numărul. 
Aşadar, după cum este cu neputinţă să spui că cele trei ipostase ale 
Dumnezeirii — chiar dacă sunt unite unele cu altele — fac o singură 
ipostasă, ca să nu se amestece şi să se nimicească deosebirea ipostaselor, tot 
astfel este cu neputinţă să spui că cele două firi ale lui Hristos, unite după 
ipostasă, sunt o singură fire, pentru ca să nu nimicim, să amestecăm şi să 
desfiinţăm deosebirea lor. 



CAPITOLUL VI 

întreaga fire dumnezeiască în una din ipostasele 

ei s-a unit cu întreaga fire omenească 

şi nu parte cu parte 

Cele comune şi universale sunt atribuite şi celor particulare care sunt 
sub ele. Comun este fiinţa, ca specie, iar particular ipostasă. Este particular 
nu că ar avea o parte a firii, căci nu are o parte din ea, ci particular prin 
număr, spre exemplu: individul. Ipostasele se deosebesc prin număr şi nu 
prin fire. Fiinţa este afirmată de ipostasă, pentru că fiinţa este desăvârşită în 
fiecare din ipostasele de aceeaşi specie. Pentru aceea ipostasele nu se 
deosebesc între ele în ceea ce priveşte fiinţa, ci în ceea ce priveşte 
accidentele, care sunt însuşiri caracteristice, însuşirile caracteristice, însă, 
aparţin ipostaselor şi nu firii. Ipostasă se defineşte: fiinţa împreună cu 
accidentele. Pentru aceea ipostasă posedă comunul împreună cu 
particularul şi existenţa în sine. Fiinţa, însă, nu există în sine, ci este 
considerată în ipostase. Prin urmare, dacă pătimeşte una din ipostase, atunci 
întreaga fiinţă pătimeşte, căci a pătimit ipostasă, şi se spune că a pătimit în 
una din ipostasele ei. Dar nu este necesar ca să sufere toate ipostasele de 
aceeaşi specie cu ipostasă care suferă. 

Astfel, mărturisim că firea Dumnezeirii este în chip desăvârşit 
întreagă în fiecare din ipostasele ei, toată în Tatăl, toată în Fiul, toată în 

Sfântul Duh. Pentru aceea Tatăl este Dumnezeu desăvârşit, Fiul Dumnezeu 
desăvârşit, Sfântul Duh Dumnezeu desăvârşit. Astfel şi în întruparea 
unicului Dumnezeu Cuvântul al Sfintei Treimi spunem c ă firea întreagă şi 
desăvârşită a Dumnezeirii în una din ipostasele ei s-a unit cu toată firea 
omenească şi nu parte cu parte. Căci spune dumnezeiescul apostol: „în el 
locuieşte în chip trupesc toată deplinătatea Dumnezeirii" 295 , adică în trupul 
Lui. Iar ucenicul acestuia, purtătorul de Dumnezeu Dionisie, cel prea bine 
cunoscător al celor dumnezeieşti, spune că Dumnezeirea a comunicat cu 
noi în întregime în una din ipostasele ei 296 . Nu suntem siliţi să spunem că s- 
au unit după ipostasă toate ipostasele sfintei Dumnezeiri, adie ă cele trei, cu 
toate ipostasele omenirii. Căci prin nimic altceva nu a fost părtaş Tatăl şi 
Sfîntul Duh la întruparea Cuvântului lui Dumnezeu decât prin bun ăvoinţă şi 
voinţă. Spunem, însă, că s-a unit întreaga fiinţă a Dumnezeirii cu întreaga 
fire omenească. Dumnezeu Cuvântul n-a lăsat nimic din cele ce a sădit în 
firea noastră când ne-a plăsmuit la început, ci le -a luat pe toate, corp, suflet 
gânditor şi raţional şi însuşirile acestora. Căci vieţuitoarea lipsită de una din 
acestea nu este om. El în întregime m-a luat pe mine în întregime, El în 
întregime s-a unit cu mine în întregime, ca să-mi dăruiască mie în întregime 
mântuirea. Căci ceea ce este neluat este nevindecat. 

Aşadar, Cuvântul lui Dumnezeu s-a unit cu trupul prin intermediul 
minţii, care stă la mijloc între curăţenia lui Dumnezeu şi grosolănia 
trupului. Căci mintea este puterea conducătoare a sufletului şi a trupului. 
Mintea este partea cea mai curată a sufletului, iar Dumnezeu este superior 
mintii. Şi când cel superior îngăduie, mintea lui Hristos îşi arată propia sa 
conducere. Cu toate acestea este supusă, urmează celui superior şi lucrează 
pe acelea pe care voinţa dumnezeiasca le vrea. 

Mintea s-a făcut lăcaş Dumnezeirii unite cu ea după ipostasă, după 
cum şi trupul; ea nu locuieşte împreună cu Dumnezeirea, după cum 
rătăceşte părerea blestemată a ereticilor, zicând că într-un vas de 50 de litri 
nu încap 100 de litri, judecând pe cele imateriale în chip material. C ăci cum 
se va putea spune că Hristos este Dumnezeu desăvârşit şi om desăvârşit şi 
deofiinţă cu Tatăl şi cu noi, dacă în El s-a unit o parte a firii dumnezeieşti 
cu o parte a firii omeneşti? 

Spunem că firea noastră s-a sculat din morţi şi s-a înălţat şi s-a aşezat de-a 
dreapta Tatălui, nu în sensul că toate ipostasele oamenilor au înviat şi s-au 
aşezat de-a dreapta Tatălui, ci în sensul că firea noastră întreagă este în 
ipostasă lui Hristos. Căci zice dumnezeiescul apostol: „Ne-a sculat 
împreună cu El, ne-a aşezat împreună cu El, în Hristos" 297 . 

Spunem şi aceasta că unirea s-a făcut din fiinţe comune. Căci orice 

295 Coloseni II, 9. 

296 Despre numele dumnezeieşti, Migne, PG, III, 592 A. 

297 Efeseni II, 6. 

fiinţă este comună ipostaselor cuprinse sub ea şi nu se poate găsi o fire sau 
fiinţă particulară şi deosebită, pentru că atunci ar fi necesar să spunem că 
aceleaşi ipostase sunt şi de aceeaşi fiinţă şi de fiinţă deosebită şi să spunem 
că Sfânta Treime, potrivit Dumnezeirii ei, este şi de aceeaşi fiinţă şi de 
fiinţă deosebită. Prin urmare aceeaşi fire se găseşte în fiecare din ipostasele 
ei. Iar când spunem după fericiţii Atanasie 298 şi Chirii 299 că firea Cuvântului 
s-a întrupat 300 spunem că Dumnezeirea s-a unit cu trupul. Pentru aceea nu 
putem să spunem că firea Cuvântului a pătimit, căci nu a pătimit în El 
Dumnezeirea. Spunem, însă, că a pătimit în Hristos firea omenească, fără 
să lăsăm să se înţeleagă toate ipostasele omeneşti, ci mărturisim că Hristos 
a suferit în firea omenească. Astfel când spunem „firea Cuvântului" 
indicăm pe însuşi Cuvântul. Iar Cuvântul posedă şi comunul fiinţei, dar şi 
particularul ipostasei. 



CAPITOLUL VII 
Despre singura ipostasă compusă a Cuvântului lui Dumnezeu 

Spunem deci că dumnezeiasca ipostasă a Cuvântului lui Dumnezeu a 
preexistat fără de timp şi veşnic, că este simplă, necompusă, necreată, 
necorporală, nevăzută, impalpabilă, necircumscrisă şi are pe toate câte le 
are Tatăl, pentru că este deofiinţă cu El; se deosebeşte de ipostasă 
părintească prin modul naşterii şi prin relaţie, este desăvârşită şi nu se 
desparte niciodată de ipostasă Tatălui, în vremurile din urmă, însă, 
Cuvântul, fără să se despartă de şanurile părinteşti, a locuit, cum numai El 
ştie, în pântecele Sfintei Fecioare, în chip necircumscris, fără de sămânţă şi 
într-un chip incomprehensibil şi şi -a luat în însăşi ipostasă Lui cea mai 
înainte de veci corp din Sfânta Fecioară. 

Cuvântul lui Dumnezeu era în toate şi mai presus de toate, chiar când 
era în pântecele Sfintei Născătoare de Dumnezeu, în ea era prin energia 
întrupării. Aşadar s-a întrupat, luând din ea pârga frământăturii noastre, 



298 Sf. Atanasie, episcopul Alexandriei, apărătorul dogmei deofiinţimei Fiului cu Tatăl, a trăit între 295 - 
373. Despre Sf. Atanasie să se vadă: T. M. Popescu, Sfântul Atanasie Patriarhul Alexandriei, Chişinău, 
1927; Pr. Cicerone Iordăchescu, Sfântul Atanasie, în „Misionarul"; D. Fecioru, op. cit, nota 2, p. 33-34. 

299 f. Chirii, episcopul Alexandriei, mort în 444, a avut acelaşi rol pentru hristologie pe care 1-a avut Sf. 
Atanasie pentru deofiinţimea persoanelor Sfintei Treimi. Despre Sf. Chirii să se vadă: D. Fecioru, op. cit., 
nota 10, p. 132-133. 

300 Aici este vorba de celebra formulă: „o singură fire întrupată a lui Dumnezeu Cuvântul". Această 
formulă a apărut într-o mărturisire de credinţă (MG, XXVIII, col. 25-30), care a circulat sub numele 
Sfântului Atanasie; de fapt, această măturisire nu aparţine lui Atanasie, ci lui Apolinarie al Laodiceii (+ 
între 385 - 392). Sf. Chirii al Alexandriei, socotind formula atanasiană, şi-o însuşeşte în multe scrieri 
justificând-o: Combaterea blasfemiilor lui Nestorie, MG, LXXVI, col. 60, 61 C; Cuvânt adresat prea 
binecredicioaselor împărătese, MG, LXXVI, col 1212 A; Epistola XL, MG, LXXVII, col. 193 A; Epistola 
XLIV, MG, LXXVI I, col. 224 D; Epistola XLVI, MG, LXXVII, col. 245 A. Acelaşi lucru îl face şi Sf. 
Ioan Damaschin în lurarea de faţă, Cartea III. cap. XI. 

trup însufleţit cu suflet raţional şi cugetător. Pentru aceea însăşi ipostasa 
Cuvântului lui Dumnezeu s-a făcut ipostasa trupului, iar ipostasa 
Cuvântului, care era mai înainte simplă, a devenit compusă. Compusă din 
două firi desăvârşite, din Dumnezeire şi omenire. Ea are atât însuşirea 
caracteristică şi determinantă a fiimii dumnezeieşti a Cuvântului lui 
Dumnezeu, potrivit căreia se deosebeşte de Tatăl şi de Duhul, cât şi 
însuşirile caracteristice şi determinante ale trupului, potrivit cărora se 
deosebeşte de mamă şi de ceilalţi oameni. Are apoi şi însuşirile firii 
dumnezeieşi, potrivit cărora este unit cu Tatăl şi cu Duhul, şi însuşirile firii 
omeneşti, potrivit cărora este unit cu Maica Sa şi cu noi. Mai mult, se 
deosebeşte de Tatăl şi de Duhul, de Maica Sa şi de noi, prin aceea că 
acelaşi este simultan şi Dumnezeu şi om. Căci ştim că aceasta este însuşirea 
cea mai specială a ipostasei lui Hristos. 

Prin urmare mărturisim că El este unicul Fiu al lui Dumnezeu şi după 
întrupare şi acelaşi este şi Fiul omului, un Hristos, un Domn, singurul Fiul 
Unul-Născut şi Cuvântul lui Dumnezeu, Iisus Domnul nostru. Cinstim 
două naşteri ale Lui, una din Tatăl înainte de veci, mai presus de cauză, de 
raţiune, de timp şi fire, şi alta în vremurile din urmă, pentru noi, asemenea 
nouă şi mai presus de noi. Pentru noi, pentru că este pentru mântuirea 
noastră. Asemenea nouă, pentru că s-a făcut om din femeie şi la timpul 
firesc sorocit pentru naştere. Mai presus de noi, pentru că nu s-a născut din 
sămânţă, ci din Duhul Sfânt şi din Sfânta Fecioară Măria, mai presus de 
legea naşterii. Nu-1 propovăduim numai Dumnezeu, lipsit de omenirea 
noastră, şi nici numai om, lipsindu-1 de Dumnezeire. Nu propovăduim două 
persoane deosebite, ci una şi aceeaşi, şi Dumnezeu şi om în acelaşi timp, 
Dumnezeu desăvârşit şi om desăvârşit; în totul Dumnezeu şi în totul om; 
acelaşi în totul Dumnezeu împreună cu trupul său şi în totul om împreună 
cu Dumnezeirea Lui mai presus de Dumnezeire. Prin expresia „Dumnezeu 
desăvârşit şi om desăvârşit", arătăm deplinătatea şi desăvârşirea firilor. Prin 
expresia „în totul Dumnezeu şi în totul om", arătăm unitatea şi 
indivizibilitatea ipostasei. 

Mărturisim o singură fire întrupată a lui Dumnezeu Cuvântul. Prin 
expresia „întrupată" indicăm, împreună cu fericitul Chirii, fiinţa trupului 
Aşadar, Cuvântul s-a întrupat şi n-a pierdut imaterialitatea sa: în întregime 
s-a întrupat şi în întregime este necircumscris. în ce priveşte corpul se 
micşorează şi se strânge; în ce priveşte Dumnezeirea este necircumscris, 
pentru că trupul lui nu se compară cu Dumnezeirea Lui necircumscris ă. 

Prin urmare Domnul nostru Iisus Hristos în totul este Dumnezeu 
desăvârşit, dar nu în întregime Dumnezeu, căci nu este numai Dumnezeu, 
ci şi om; şi în totul este om desăvârşit, dar nu în întregime om, căci nu este 
numai om, ci şi Dumnezeu. Căci expresia „în întregime" arată firea, iar „în 
totul" arată ipostasa, după cum expresia „alta" arată firea, iar expresia 

„altul" arată ipostasa. 

Trebuie să se ştie că chiar dacă spunem că firile Domnului pătrund 
unele în altele, totuşi ştim că întrepătrunderea provine din partea firii 
dumnezeieşti. Căci aceasta străbate prin toate 301 , după cum voieşte, dar prin 
ea nu pătrunde nimic. Şi ea împărtăşeşte trupului din măririle sale, dar 
rămâne impasibilă şi nu participă la patimile trupului. Căci dacă soarele, 
care ne împărtăşeşte nouă din energiile lui, nu participă la cele ale noastre, 
cu cât mai mult Făcătorul şi Domnul soarelui! 



CAPITOLUL VIII 
Către cei ce spun: firile Domnului se reduc la o cantitate continuă 

sau la una întreruptă 

Dacă va întreba cineva despre firile Domnului dacă se reduc la o 
cantitate continuă sau la una întreruptă, vom spune că firile Domnului nu 
sunt nici un corp, nici o suprafaţă, nici o linie, nici timp, nici spaţiu, ca să 
se reducă la o cantitate continuă. Căci acestea sunt lucrurile care se numără 
continuu. 

Trebuie să se ştie că numărul este pentru acelea ce se deosebesc şi 
este cu neputinţă să se numere cele care nu se deosebesc întru nimic, 
întrucât se deosebesc întru atâta se şi numără. Spre exemplu: Petru şi Pavel, 
întrucât sunt uniţi nu se numără, căci sunt uniţi prin definiţia fiinţei şi nu 
pot să se numească două firi. Dar prin faptul că se deosebesc după ipostasa, 
se numesc două ipostase. Astfel numărul este pentru acelea care se 
deosebesc; şi în modul în care se deosebesc cele ce se deosebesc, în acela şi 
mod se şi numără. 

Aşadar, firile Domnului sunt unite după ipostasa fără de amestecare, 
dar se împart fără să se despartă prin definiţia şi prin modul deosebirii. Prin 
modul în care sunt unite nu se numără, căci nu spunem că firile lui Hristos 
sunt două după ipostasa. Dar prin modul în care se împart, fără să se 
despartă, se numără, căci firile lui Hristos sunt două prin definiţia şi prin 
modul deosebirii. Deoarece prin faptul că sunt unite după ipostasa şi au 
întrepătrunderea reciprocă, sunt unite fără amestecare, păstrându-şi fiecare 
propria sa deosebire naturală. Prin urmare, pentru că firile se numără numai 
prin modul deosebirii se vor reduce la cantitatea întreruptă. 

Unul este deci Hristos, Dumnezeu desăvârşit şi om desăvârşit, căruia 
împreună cu Tatăl şi cu Duhul ne închinăm printr-o singură închinăciune 
împreună cu preacuratul Lui trup, deoarece nu susţinem că trupului Lui nu i 
se cuvine închinăciune. Trupul este adorat în singura ipostasa a Cuvântului, 



Ieremia XXIII, 24. 

care s-a făcut ipostasa trupului. Prin aceasta nu ne închinăm făpturii, căci 
nu ne închinăm trupului Lui ca unui simplu trup, ci ca unuia unit cu 
Dumnezeirea, pentru că cele două firi ale Lui se reduc la o singură persoană 
şi la o singură ipostasa a lui Dumnezeu Cuvântul. Mă tem să ating 
cărbunele din pricina focului care este unit cu lemnul. Mă închin celor două 
firi ale lui Hristos din cauza Dumnezeirii unită cu trupul. Căci nu introduc a 
patra persoană în Treime — să nu fie! — , ci mărturisesc o singură persoană 
a lui Dumnezeu Cuvântul şi a trupului Lui. Căci Treimea a rămas Treime şi 
după întruparea Cuvântului 302 . 



CAPITOLUL IX 
Răspuns la întrebarea: dacă există fire neipostatică 

Chiar dacă nu există fire neipostatică sau fiinţă nepersonală — căci 
atât fiinţa cât şi natura este considerată în ipostase şi persoane — totuşi nu 
este necesar ca firile unite unele cu altele după ipostasa să posede fiecare o 
ipostasa proprie. Aceasta pentru motivul că este cu putinţă ca să se 
împreune într-o singură ipostasa, fără ca să fie neipostatice şi fără ca să aibă 
fiecare o ipostasa deosebită, ci amândouă să aibă una şi aceeaşi ipostasa. 
Astfel aceeaşi ipostasa a Cuvântului este ipostasa celor două firi, fără ca să 
îngăduie ca una din ele să fie neipostatică, fără ca să permită să aibă una 
faţă de alta ipostase deosebite şi fără ca să fie uneori a acesteia, iar alteori a 
celeilalte, ci este totdeauna ipostasa amândurora în chip neîmpărţit şi 
nedespărţit. Ipostasa nu este împărţită şi despărţită şi nici nu dă o parte a ei 
uneia, iar altă parte alteia, ci toată acesteia şi toată celeilalte, pentru că este 
neîmpărţită şi completă. Trupul lui Dumnezeu Cuvântul nu există într-o 
ipostasa proprie, nici nu s-a făcut o altă ipostasa în afară de ipostasa lui 
Dumnezeu Cuvântul, ci există în aceea, îşi are mai degrabă ipostasa sa în 
ipostasa Cuvântului, şi nu are o ipostasa care să existe prin sine însăşi. 



302 După acest capitol se află în ediţia Migne PG un text pe care nu l-am încorporat traducerii, deoarece 
reproduce, în idei şi în cuvinte, textul capitolului IX. Pentru aceasta îl dau în notă. Dar ca să se vadă 
asemănarea dintre cele două texte, am subliniat textele identice. 
Către cei care întreabă dacă cele două firi se reduc la o cantitate continuă sau la una întreruptă. 

„Firile Domnului nu sunt nici un corp, nici o suprafa ţă, nici linie, nici spaţiu, nici timp ca să se reducă la o 
cantitate continuă. Căci acestea sunt lucrurile care se numără continuu. Firile Domnului sunt unite după 
ipostasa fără amestecare şi se împart fără să se despartă, prin definiţia şi modul deosebirii. Nu spunem că 
firile lui Hristos sunt două ipostase sau două după ipostasa. Dar prin modul prin care se împart fără să se 
despartă, se numără, căci sunt două firi prin definiţia şi modul deosebirii. Deoarece prin faptul că sunt 
unite după ipostasa şi au întrepătrunderea reciprocă, sunt unite fără amestecare şi nu primesc schimbarea 
uneia în alta, păstrându-şi fiecare şi după unire propria sa deosebire naturală. Ceea ce este creat a rămas 
creat, ceea ce este necreat a rămas necreat. Prin urmare, pentru că firile se numără numai prin modul 
deosebirii, se vor reduce la cantitatea întreruptă. Este cu neputinţă să se numere cele care nu se deosebesc 
întru nimic, întrucît se deosebesc întru atâta se şi numără. Spre exemplu: Petru şiPavel, întrucît sunt uniţi, 
nu se numără, căci sunt uniţi prin definiţia fiinţei şi nici nu sunt, nici nu se numesc două firi. Dar prin 
faptul case deosebesc după ipostasa se numesc două ipostase. încât deosebirea este cauza numărului". 

Pentru aceea nici nu este neipostatic şi nici nu introduce o altă ipostasă în 
Treime. 



CAPITOLUL X Despre Trisaghion 

Ca o consecinţă a celor spuse mai sus, hotărâm că este o hulă adaosul 
pus la Trisaghion de Petru Gnafevs 303 cel prost, pentru că sau introduce o a 
patra persoană şi face deosebire între Fiul lui Dumnezeu, puterea 
enipostatică a Tatălui, şi între cel răstignit, ca şi cum ar fi altul decât „cel 
puternic", sau învaţă că Sfânta Treime este pasibilă şi că s-a răstignit 
împreună cu Fiul şi Tatăl şi Duhul Sfânt. Departe cu această vorbărie 
hulitoare şi fără rost! Noi raportăm cuvintele „Sfinte Dumnezeule" la Tatăl 
şi prin aceasta nu dăm numai Lui numele Dumnezeirii, deoarece ştim că 
este Dumnezeu şi Fiul şi Sfântul Duh. Cuvintele „Sfinte tare" le raportăm 
la Fiul, dar nu lipsim pe Tatăl şi pe Sfântul Duh de putere. Iar cuvintele 
„Sfinte fără de moarte" le raportăm la Duhul Sfînt, fără ca să punem în 
afară de nemurire pe Tatăl şi pe Fiul, ci raportăm în chip simplu şi absolut 
toate numirile dumnezeieşti la fiecare dintre ipostase, imitând pe 
dumnezeiescul apostol care zice: „Pentru noi este un singur Dumnezeu, 
Tatăl, în care sunt toate, şi noi din El; şi un singur Domn, Iisus Hristos, prin 
care sunt toate şi noi prin El" 304 ; şi un singur Duh Sfânt în care sunt toate şi 
noi în El. Nu numai el, dar şi Grigore Teologul, care spune undeva aşa: 
„Pentru noi este un singur Dumnezeu, Tatăl, din care sunt toate şi un singur 
Domn, Iisus Hristos, prin care sunt toate şi un singur Duh Sfânt în care sunt 
toate" 305 . Cuvintele „din care", „prin care" şi „în care" nu indică o 
deosebire de firi — căci dacă ar fi aşa nu s-ar putea schimba prepoziţiile 
sau ordinea numelor — ci ele caracterizează însuşirile unei singure şi 
neamestecate firi. Şi aceasta este evident din aceea că se adună iarăşi în 
una, dacă nu se citeşte superficial ceea ce se găseşte la acelaşi apostol: „Din 
El şi prin El şi în El toate. A Lui este slava în vecii vecilor, Amin" 306 . 
Că Trisaghionul se raportează nu numai la Fiul, ci la Sfânta Treime este 
martor dumnezeiescul şi sfinţitul Atanasie 307 , Vasile 308 şi Grigore 309 şi tot 



303 Petru Gnafevs (+ 488), monofizit, a fost în trei rânduri patriarh al Antiohiei: 469(470), 475(476) şi 485 
- 488. El s-a făcut celebru prin introducerea cuvintelor „care ai fost răstignit pentru noi" în ..Sfinte 
Dumnezeule", înainte de: „miluieşte-ne pe noi". Odată introduse aceste cuvinte, urmează că imnul 
Trisaghion nu se raportează la Sf. Treime, ci numai la Hristos. Dar, îndeobşte, Trisaghionul era raportat la 
Sf. Treime, aşa că dacă se admitea adaosul lui Gnafevs, însemna că se introduce vechea erezie 
patripasiană. 

304 Corinteni VIII, 6. 

305 Cuvântul 31, La sfintele Lumini , MG, XXXVI, col. 348 AB. 

306 Romani XI, 36. 

307 Epistolă despre sinoadele ţinute în Italia la Rimini şi în Seleuda Italiei, MG, XXVI, col. 760 B. 

308 Cuvântul W contra lui Eunomiu despre Sfântul Duh, MG, XXIX, col. 661 A; Epistola CCXXVI, MG, 

corul purtătorilor de Dumnezeu părinţi. Căci sfinţii Serafimi ne indică în 
chip precis prin repetarea cuvântului „sfânt" de trei ori, pe cele trei ipostase 
ale Dumnezeirii suprafiinţiale. Prin o singură Domnie, ei indică o singură 
fiinţă şi împărăţie a Treimii tearhice. Căci zice Grigore Teologul: „Astfel 
Sfintele Sfintelor, care sunt acoperite de Serafimi şi sunt slăvite de trei ori 
prin cuvântul «sfânt», se unesc într-o singură Domnie şi Dumnezeire" 310 . 
Acelaşi lucru 1-a gândit într-un mod foarte frumos şi foarte înalt unul din 
cei dinaintea noastră. 

Cei care au compus Istoria Bisericească spun că în timp ce poporul 
din Constantinopole făcea litanii pentru înlăturarea unei urgii trimise de 
Dumnezeu, petrecută în timpul arhiepiscopului Proclu 311 , s-a întâmplat să 
fie răpit un copil din norod şi a fost învăţat în chip tainic imnul Trisaghion 
prin învăţătură îngerească astfel: „Sfinte Dumnezeule, Sfinte tare, Sfinte 
fără de moarte, miluieste-ne pre noi". Şi întorcându-se iarăşi copilul a vestit 
învăţătura tainică; şi tot norodul a cântat imnul şi astfel s -a curmat urgia. Iar 
în sfântul, marele şi ecumenicul al patrulea sinod, adică la Calcedon, s-a 
predat ca acest imn Trisaghion să se cânte aşa. Şi astfel se găseşte în actele 
acestui sfânt sinod 312 . Ar fi într-adevăr de râs şi de batjocură ca această 
cântare întreit sfântă, pe care am învăţat-o în chip tainic prin îngeri, care a 
fost crezută din cauză că a încetat nenorocirea, care a fost ratificată şi 
întărită de sinodul atâtor sfinţi părinţi şi care a fost mai întâi cântată de 
Serafimi, ca să se arate Dumnezeirea în trei ipostase, să se calce în picioare 
şi să se îndrepte aşa-zicând de părerea nejudecată a lui Gnafevs, ca şi cum 
el ar fi mai presus de Serafimi. Dar ce obrăznicie, ca să nu zic nebunie! 
Noi, însă, aşa spunem chiar dacă ar crăpa demonii: „Sfinte Dumnezeule, 
Sfinte tare, Sfinte fără de moarte, miluieşte-ne pre noi". 



CAPITOLUL XI 

Despre firea considerată în specie şi în individ. Despre 

deosebire, unire şi întrupare. Cum trebuie înţeleasă expresia: 

„O singură fire întrupată a lui Dumnezeu Cuvântul" 

Firea se înţelege sau abstract — căci nu există prin sine însăşi — sau 
comun în toate ipostasele de aceeaşi specie, unindu-le, şi se numeşte fire 
considerată în specie, sau integral prin adăugarea accidentelor, aşa cum 
există într-o ipostasă, şi se numeşte fire considerată în individ; ea este 

XXXII, col. 848 C. 

309 Cuvântul XXXVI, La Teofanie, adică la Naşterea Mântuitorului, MG, XXXVI. col. 320 BC. 

310 Cuvântul XXXVI, La Teofanie, adică la Naşterea Domnului, MG, XXXVI, col. 320 BC. 

311 Proclu a fost patriarh al Constantinopolei între 437 şi c. 446. Să se vadă şi D. Feciorii, op. cit, nota 6, 
p. 62. 

312 Mansi, Sacrorum conciliorum nova et amplissima collectio, Paris - I.eipzig, VI, col. 936 C. 

aceeaşi cu cea considerată în specie. Dumnezeu Cuvântul întrupat nu a luat 
nici o fire care se înţelege în chip abstract — căci aceasta nu este întrupare, 
ci înşelăciune şi aparenţă de întrupare — şi nici pe cea considerată în specie 
— căci n-a luat toate ipostasele — ci a luat pe cea considerată în individ, 
care este aceeaşi cu cea considerată în specie — căci a luat pârga 
frământăturii noastre. Aceasta n-a existat prin sine însăşi şi n-a fost mai 
înainte individ ca să fi fost luată ca atare de El, ci a fost o fire care a existat 
în ipostasa Lui. Căci însăşi ipostasa lui Dumnezeu Cuvântul s-a făcut 
ipostasa trupului, şi, potrivit acesteia, „Cuvântul s-a făcut trup" 313 , fără să se 
schimbe Cuvântul, trupul s-a făcut Cuvânt fără să se modifice trupul, iar 
Dumnezeu s-a făcut om. Cuvântul este Dumnezeu şi omul este Dumnezeu, 
din pricina unirii ipostatice. Prin urmare, este acelaşi lucru a spune firea 
Cuvântului şi firea considerată în individ. Căci prin aceasta nu se indică în 
sens propriu şi exclusiv nici individul, adică ipostasa, nici comunul 
ipostaselor, ci firea comună considerată şi studiată în una din ipostase. 

Altceva este unirea şi altceva este întruparea. Unirea indică numai 
legătura; ea nu indică şi cu cine s-a făcut legătura, întruparea, însă, este 
acelaşi lucru cu a spune înomenire, şi indică unirea cu trupul, adică cu 
omul, după cum şi înroşirea fierului indică unirea cu focul. însuşi fericitul 
Chirii în scrisoarea a doua către Suchensos, interpretând cuvintele „o 
singură fire întrupată a lui Dumnezeu Cuvântul", spune astfel: „Dacă atunci 
când am spus o singură fire a Cuvântului, am fi tăcut fără să adăugăm 
«întrupată», ci am fi exclus întruparea, poate că ar fi avut o oarecare 
crezare cuvântul lor, când prefăcându-se întreabă: Dacă «în întregime» este 
o fire, unde este «desăvârşirea în omenire»? Sau: cum există fiinţa cea 
asemenea nouă? Dar pentru că prin expresia întrupată» s-a introdus 
desăvârşirea în omenire şi indicarea fiinţei noastre, să înceteze de a se 
sprijini pe un toiag de trestie" 314 , în acest text Sfântul Chirii a pus firea 
Cuvântului în loc de fire. Dacă ar fi luat firea în locul ipostasei, ar fi fost 
firesc să spună acelaşi lucru şi fără cuvântul „întrupat", căci nu greşim dacă 
spunem în chip absolut o singură ipostasa a lui Dumnezeu Cuvântul. De 
asemenea şi Leontie Bizantinul 315 a înţeles expresia raportând-o la fire şi nu 
la ipostasa. Dar în apologia celui de al doilea anatematism îndreptat către 
reproşurile lui Teodoreit 316 , astfel zice fericitul Chirii: „Firea Cuvântului, 



313 IoanI, 14 

314 



Epistola XLVI, Migne PG, LXXVI, col. 244 A. 

315 Leontie Bizantinul (+ 542) este cel mai subtil teolog al epocii lui Iustinian. Lui i se datore şte crearea 
teoriei „enipostasierii" pe care o aplică hristologiei şi de care se foloseşte foarte mult Sf. Ioan Damaschin. 
El a înţeles cel mai bine acordul care există între formulele efesene şi calcedoniene şi s-a silit să „arate 
acest acord şi mai cu seamă să convingă pe monofiziţi că pot fi calcedonieni fără să fie nestorieni". 
Despre raportul lui Leontie cu călugării sciţi să se vadă: Pr. V. Sibiescu, Călugării sciţi, Sibiu, 1936. 

316 Teodoret (+ c. 460), episcopul Cirului, a fost figura cea mai reprezentativă a şcolii din Antonia. Despre 
Teodoret să se vadă: D. Fecioru, op. cit, nota 9, p. 129-130. 

adică ipostasa, care este însuşi Cuvântul" 317 , Astfel expresia firea 
Cuvântului nu indică nici numai ipostasa şi nici comunul ipostaselor, ci 
firea comună considerată integral în ipostasa Cuvântului. 

S-a spus deci că firea Cuvântului s-a întrupat, adică s-a unit cu 
trupul. Până acum însă n-am auzit că firea Cuvântului a suferit în trup, ci 
am fost învăţaţi că Hristos a suferit în trup. Pentru aceea expresia „firea 
Cuvântului" nu indică ipostasa. Rămâne deci să spunem că a fi întrupat 
înseamnă a fi unit cu trupul, iar a se face Cuvântul trup înseamnă că însăşi 
ipostasa Cuvântului a devenit în chip neschimbat ipostasa trupului. S -a spus 
de asemenea, că Dumnezeu s-a făcut om şi că omul s-a făcut Dumnezeu — 
căci Cuvântul fiind Dumnezeu s-a făcut fără schimbare om. N-am auzit 
deloc că Dumnezeirea s-a făcut om, sau s-a întrupat sau s-a înomenit. Am 
fost învăţaţi, însă, că Dumnezeirea s-a unit cu omenirea în una din 
ipostasele ei. S-a spus, de asemenea, că Dumnezeu capătă formă sau fiinţă 
străină, adică a noastră. Căci numele „Dumnezeu" se dă fiecăreia dintre 
ipostase, dar numele „Dumnezeire" nu putem să-1 dăm ipostaselor. Căci n- 
am auzit că Dumnezeire este numai Tatăl sau numai Fiul sau numai Sfântul 
Duh. Cuvântul Dumnezeire indică firea, iar cuvântul Tată indică ipostasa, 
după cum şi omenirea indică firea, iar Petru indică ipostasa. Cuvântul 
„Dumnezeu" indică şi comunul firii, dar se dă prin derivaţie şi fiecăreia din 
ipostase, în acelaşi fel şi cu cuvântul „om". Dumnezeu este cel care are fire 
dumnezeiască, iar om cel care are fire omenească. 

Pe lângă acestea toate, trebuie să se ştie că Tatăl şi Duhul Sfânt sub 
nici un motiv nu au participat la întruparea Cuvântului decât numai prin 
minuni, bunăvoinţă şi voire. 



CAPITOLUL XII 
Sfânta Fecioară este Născătoare de Dumnezeu. Contra nestorienilor 

Propovăduim că Sfânta Fecioară este în sensul propriu şi real Născătoare de 
Dumnezeu. Prin faptul că cel născut din ea este Dumnezeu adevărat, este 
adevărată Născătoare de Dumnezeu aceea care a născut pe Dumnezeul 
adevărat, întrupat din ea. Spunem că Dumnezeu s-a născut din ea, nu în 
sensul că Dumnezeirea Cuvântului a luat din ea începutul existenţei, ci în 
sensul că însuşi Cuvântul lui Dumnezeu, cel născut înainte de veci, în afară 
de timp, din Tatăl, care există fără de început şi veşnic împreună cu Tatăl şi 
cu Duhul, în zilele cele mai de pe urmă, pentru mântuirea noastră, s-a 
sălăşluit în pântecele ei, s-a întrupat şi s-a născut din ea fără să se schimbe. 
Sfânta Fecioară n-a născut simplu om, ci un Dumnezeu adevărat: şi 



317 Către cei care îndrăznesc să apere învăţătura lui Nestorie spunând că este justă. Contra lui Teodoret, 

nu un Dumnezeu simplu, ci un Dumnezeu întrupat. Cuvântul nu şi -a 
pogorât din cer corpul, care să fi trecut prin ea ca printr-un tub, ci a luat din 
ea un trup de o fiinţă cu noi pe care 1-a ipostasiat în El însuşi. Căci dacă şi- 
ar fi adus corpul din cer şi n-ar fi luat firea noastră, la ce mai foloseşte 
înomenirea? Inomenirea lui Dumnezeu Cuvântul pentru aceasta s -a făcut ca 
însăşi firea, care a păcătuit, care a căzut şi care s-a corupt, să învingă pe 
tiranul, care a înşelat-o şi astfel să se elibereze de stricăciune, după cum 
spune dumnezeiescul apostol: „Pentru că prin om moartea, tot prin om 
învierea morţilor" 318 . Dacă prima este adevărată, este adevărată şi a doua. 

Dar dacă spune: „Primul Adam, din pământ, pământesc, al doilea 
Adam, Domnul din cer" 319 , nu afirmă că este din cer corpul lui, ci evident 
că nu este simplu om. Căci iată 1-a numit şi Adam şi Domn, indicând pe 
amândoi. Cuvântul „Adam" se tălmăceşte: făcut din pământ; şi este 
neîndoielnic că firea omului este făcută din pământ, pentru că a fost 
plăsmuită din pământ. Cuvântul „Domn", însă, arată fiinţa dumnezeiască. 

Şi iarăşi spune apostolul: „A trimis Dumnezeu pe Fiul Său Unul- 
Născut, care s-a făcut din femeie" 320 . N-a spus „prin femeie", ci „din 
femeie". A arătat aşadar dumnezeiescul apostol că însuşi Fiul Unul -Născut 
al lui Dumnezeu şi Dumnezeu este cel făcut om din Fecioară şi că însuşi cel 
născut din Fecioară este Fiul lui Dumnezeu şi Dumnezeu. Căci s-a născut 
în chip corporal, întrucât s-a făcut om. N-a locuit într-un om mai dinainte 
făcut, ca în profeţi, ci însuşi s-a făcut om în chip substanţial şi real, adică în 
ipostasa Lui există un trup însufleţit cu suflet raţional şi gânditor şi El 
însuşi s-a făcut ipostasa trupului. Aceasta înseamnă cuvintele: „s-a făcut 
din femeie". Căci cum ar fi fost sub lege însuşi Cuvântul lui Dumnezeu, 
dacă n-ar fi fost om deofiintă cu noi? 

Pentru aceea pe bună dreptate şi cu adevărat numim Născătoare de Dum- 
nezeu pe Sfânta Măria. Acest nume constituie toată taina întrupării. Iar 
dacă aceea care a născut este Născătoare de Dumnezeu, negreşit şi cel 
născut din ea este Dumnezeu şi, negreşit, este şi om. Căci cum s-ar fi 
născut din femeie Dumnezeu, care are existenţa înainte de veci, dacă nu s- 
ar fi făcut om? Este evident că Fiul omului este om. Iar dacă cel născut din 
femeie este Dumnezeu, este evident că este unul şi acelaşi atât cel născut 
din Dumnezeu Tatăl, potrivit fiinţei dumnezeieşti şi fără de început, cât şi 
cel care în vremurile din urmă s-a născut din Fecioară, potrivit fiinţei care 
are început şi cade sub timp, adică fiinţei omeneşti. Acest fapt indică o 
singură ipostasa, două firi şi două naşteri ale Domnului nostru Iisus Hristos. 
Nu numim deloc pe Sfânta Fecioară Născătoare de Hristos. Această 
denumire a născocit-o spurcatul, pângăritul Nestorie, cel cu cuget iudeu, 

vasul necurăţiei, pentru a desfiinţa termenul: „Născătoare de Dumnezeu", 
ca supărător şi spre a necinsti pe singura care cu adevărat este mai cinstită 
decât toată zidirea, pe Născătoarea de Dumnezeu, chiar dacă ar crăpa el 
împreună cu Satan, tatăl său. Hristos (= uns) este şi David regele şi Aaron 
arhiereul, căci demnitatea de împărat şi preoţia se ungeau. Poate să se 
numească de asemenea Hristos orice om purtător de Dumnezeu; acesta, 
însă, nu este Dumnezeu prin fire. Astfel urgisitul de Dumnezeu Nestorie s-a 
semeţit să numească purtător de Dumnezeu pe cel născut din Fecioară. 
Departe de noi de a-1 numi sau de a gândi că este purtător de Dumnezeu! 
Nu, ci îl numim Dumnezeu întrupat. Căci însuşi Cuvântul s-a făcut trup, a 
fost conceput din Fecioară, s-a născut Dumnezeu împreună cu natura pe 
care a luat-o şi care a fost îndumnezeită de El în acelaşi timp în care a fost 
adusă la existenţă, în aşa fel încât cele trei: luarea naturii noastre, existenţa 
şi îndumnezeirea ei de Cuvânt s-au întâmplat simultan. Şi în chipul acesta 
Sfânta Fecioară se înţelege şi se numeşte Născătoare de Dumnezeu şi nu 
numai din pricina firii Cuvântului, ci şi din pricina îndumnezeirii firii 
omeneşti. Zămislirea şi existenţa acestora, adică zămislirea Cuvântului şi 
existenţa trupului în însuşi Cuvântul, au avut loc într-un chip minunat în 
acelaşi timp. însăşi Maica lui Dumnezeu a dat în chip minunat Făcătorului 
să se plăsmuiască, iar lui Dumnezeu şi făcătorului universului să se facă 
om, îndumnezeind ceea ce a luat; unirea a păstrat cele unite aşa cum ele au 
şi fost unite, anume nu numai firea dumnezeiască, dar şi firească 
omenească a lui Hristos, cea mai presus de noi şi cea asemenea nouă. Nu s- 
a făcut mai întâi om, şi mai pe urmă Dumnezeu, ci totdeauna, din primul 
moment al existenţei, a existat în amândouă chipurile, pentru că de la 
începutul zămislirii a avut existenţa în însuşi Cuvântul. Este omenesc, deci, 
potrivit firii omeneşti; şi este a lui Dumnezeu şi dumnezeiesc într-un chip 
supranatural. Mai mult, a avut şi însuşirile unui corp însufleţit, căci 
Cuvântul le-a primit pe acestea în virtutea întrupării. Acestea, potrivit 
ordinii activităţii naturale, sunt cu adevărat naturale. 



CAPITOLUL XIII Despre însuşirile celor două firi 

Mărturisind că acelaşi Iisus Hristos, Domnul nostru, este Dumnezeu 
desăvârşit şi om desăvârşit, spunem că acelaşi le are pe toate câte le are 
Tatăl, afară de nenaştere şi le are pe toate câte le are Adam cel dintâi, afară 
de păcat numai, adică: corp şi suflet raţional şi cugetător. Potrivit celor 
două firi, el are duble însuşirile naturale ale celor două firi: două voinţe 
naturale, cea dumnezeiască şi cea omenească; două activităţi naturale, cea 
dumnezeiască şi cea omenească; doi liberi arbitri naturali, cel dumnezeiesc 
şi cel omenesc; şi înţelepciune şi cunoştinţă atât dumnezeiască cât şi 

omeneasca. Căci, fiind deofiinţă cu Dumnezeu şi cu Tatăl, voieşte şi 
lucrează liber ca Dumnezeu; dar fiind deofiinţă şi cu noi, acelaşi voieşte şi 
lucrează liber ca om. Ale Lui sunt minunile, ale Lui sunt şi patimile. 



CAPITOLUL XIV 
Despre voinţele şi libertăţile voinţelor Domnului nostru Iisus Hristos 

Aşadar, pentru că Hristos are două firi, spunem că are două voinţe 
naturale şi două activităţi naturale. Dar pentru că este o singură ipostasă a 
celor două firi ale lui, spunem că este unul şi acelaşi cel care voieşte şi cel 
care lucrează în chip natural potrivit celor dou ă firi, din care, în care şi care 
este Hristos, Dumnezeul nostru. El nu voieşte şi nu lucrează în chip 
despărţit, ci unit, căci voieşte şi lucrează în fiecare din cele două forme cu 
participarea celeilalte. Căci cele care au aceeaşi fiinţă au aceeaşi voinţă şi 
activitate; dar cele care au fiinţa deosebită, acelea au şi voinţa şi activitatea 
deosebită. Şi contrariul: cele care au aceeaşi voinţă şi activitate, acelea au 
aceeaşi fiinţă; iar cele care au voinţa şi activitatea deosebită, acelea au şi 
fiinţa deosebită. 

Pentru aceea cu privire la Tatăl şi la Fiul şi la Sfântul Duh deducem 
identitatea firii din identitatea activităţii şi a voinţei; iar cu privire la 
dumnezeiasca întrupare, deducem deosebirea firilor din deosebirea 
activităţilor şi voinţelor. Cunoscând deosebirea firilor, mărturisim o dată cu 
aceasta şi deosebirea voinţelor şi a activităţilor. Căci după cum numărul 
firilor — înţeles şi rostit în chip cucernic — ale aceluiaşi şi ale unui singur 
Hristos nu împarte pe unul Hristos, ci indică deosebirea firilor păstrată şi în 
unire, tot astfel şi numărul voinţelor şi activităţilor legate în chip substanţial 
de firile Lui — căci cu amândouă firile Lui voia şi lucra mântuirea noastră 
— nu introduce împărţire — să nu fie! — ci arată atât numai păstrarea şi 
conservarea lor chiar în unire. Căci afirmăm că voinţele şi activităţile sunt 
însuşiri fireşti şi nu ipostatice. Aceasta este puterea voliţională şi activă, 
potrivit căreia voieşte şi lucrează, atât pe cele pe care le voieşte cât şi pe 
cele pe care le lucrează. Dacă am admite că acestea sunt însuşiri ipostatice, 
atunci am fi siliţi să spunem că cele trei ipostase ale Sfintei Treimi sunt cu 
voinţe şi activităţi deosebite. 

Căci trebuie să se ştie că nu este acelaşi lucru a voi şi a voi într-un fel 
oarecare (to ttuxj Geâvei). A voi este o însuşire a firii ca şi a vedea, căci o 
au toţi oamenii. Dar a voi într-un fel oarecare nu este o însuşire a firii, ci a 
felului nostru de a gândi, după cum şi a vedea într-un fel oarecare, bine sau 
rău, căci nu toţi oamenii voiesc la fel şi nici nu văd la fel. Acelaşi lucru îl 
vom admite şi despre activităţi. Căci a voi într-un fel oarecare, a vedea într- 
un fel oarecare sau a lucra într-un fel oarecare este modul întrebuinţării 

voinţei, vederii şi activităţii şi sunt proprii numai aceluia care face uz de ele 
şi îl deosebeşte de ceilalţi în virtutea aşa-numitei deosebiri comune. 

A voi în mod simplu se numeşte voire (GeAnaia) sau putere 
volitională, care este o dorinţă raţională şi o voinţă firească. Dar a voi într- 

5 ~ 5 5*5 

un fel oarecare, adică ceea ce este supus voirii, se numeşte lucru voit 
(GeÂnTov) şi voinţă gnomică (6£Ar|[ia yvoj[ir|Kov). Iar voliţional 
(BeAnTiKov) este cel care are facultatea de a voi, spre exemplu: firea 
dumnezeiască, ca şi firea omenească, este volitională. Cel care voieşte 
(Beâojv) este acela care face uz de voire, adică ipostasa, spre exemplu: 
Petru. 

Aşadar, pentru că unul este Hristos şi una este ipostasa Lui, unul şi 
acelaşi este cel care voieşte în chip dumnezeiesc şi omenesc. Dar deoarece 
are două firi voliţionale, pentru că sunt raţionale, — căci tot ceea ce este 
raţional este şi voliţional şi liber — vom spune despre El că are două voiri, 
adică două voinţe naturale. Acelaşi este voliţional potrivit celor două firi 
ale Lui. El a luat puterea volitională care există în chip firesc în noi. Şi 
pentru că unul este Hristos şi acelaşi care voieşte potrivit fiecăreia din cele 
două firi vom spune despre El că are acelaşi lucru voit, nu în sensul că voia 
numai pe acelea, pe care în chip firesc le -a voit ca Dumnezeu — căci nu 
este o însuşire a Dumnezeirii a voi să mănânci sau să bei sau altele 
asemenea — ci că El voia pe acelea care ajută la menţinerea firii omeneşti, 
şi aceasta nu în virtutea unei împotriviri de păreri, ci în virtutea însuşirii 
firilor. Căci atunci le voia pe acestea în chip firesc, când voinţa Lui 
dumnezeiască le voia şi îngăduia trupului să sufere şi să facă cele ale sale. 

Voirea se află în chip firesc în om; şi acest lucru este evident din 
următoarea argumentare. Dacă facem abstracţie de viaţa dumnezeiască, trei 
sunt felurile vieţii: vegetativă, senzitivă şi gânditoare. însuşirea distinctă a 
vieţii vegetative este puterea de nutriţie, de creştere şi de naştere; a vieţii 
senzitive, mişcarea impulsivă, iar a vieţii raţionale şi gânditoare liberul 
arbitru. Aşadar, dacă în chip firesc se află în viaţa vegetativă puterea de 
nutriţie, iar în viaţa senzitivă mişcarea impulsivă, urmează că în chip 
natural se află în viaţa raţională şi gânditoare liberul arbitru. Liberul arbitru 
nu este nimic altceva decât voirea. Prin urmare, dacă Cuvântul s-a făcut 
trup însufleţit, gânditor şi liber, s-a făcut şi voliţional. 

Mai mult: noi n-avem nevoie să învăţăm cele naturale. Nimeni nu 

5 

învaţă să gândească, să trăiască, să flămânzească, să înseteze sau să 
doarmă. Şi nici nu învăţăm să voim. Prin urmare a voi este ceva natural. 

Şi iarăşi: în fiinţele lipsite de raţiune conduce firea; în om, însă, este 
condusă firea, pentru că omul se mişcă în chip liber potrivit voinţei; prin 
urmare omul este prin fire voliţional. 

Şi iarăşi: omul a fost făcut după chipul fericitei şi suprafiinţialei 
Dumnezeiri; firea dumnezeiască, însă, este prin natură şi liberă şi 

voliţională; prin urmare omul, fiind o icoană a ei, este prin natură şi liber şi 
voliţional. Căci părinţii au definit liberul arbitru voinţă. 

Mai mult: în toţi oamenii există voinţa şi nu la unii există, iar la alţii 
nu există; dar ceea ce se observă în chip obştesc la toţi caracterizează firea 
care este în indivizii de sub ea; prin urmare, omul este prin natură 
voliţional. 

Şi iarăşi: nu se poate spune despre fire că este mai mult sau mai puţin 
decât este ea; de asemenea, voinţa există în toţi şi nu în unii mai mult, iar în 
alţii mai puţin; prin urmare, omul este prin fire voliţional. Şi acum dacă 
omul este prin fire voliţional, urmează că şi Domnul este prin fire 
voliţional, nu numai ca Dumnezeu, dar şi pentru că a fost om. După cum a 
luat firea noastră, tot astfel a luat, prin fire, şi voinţa noastră. Şi pentru acest 
motiv părinţii au spus că El şi-a format în El însuşi voinţa noastră. 

Daca voinţa nu este ceva care ţine de natură, va fi sau ipostatică sau 
contra naturii. Dar dacă este ipostatică, Fiul va avea altă voinţă decât Tatăl, 
căci ipostaticul este caracterul ipostasei numai. Dar dacă este contra naturii, 
voinţa va fi o distrugere a naturii, căci cele contra naturii distrug pe cele 
potrivit naturii. 

Dumnezeu şi Tatăl tuturora voieşte sau ca Tată sau ca Dumnezeu. 
Dar dacă voieşte ca Tată, voinţa Lui va fi alta decât voinţa Fiului, căci Fiul 
nu este Tatăl. Dar dacă voieşte ca Dumnezeu, şi este Dumnezeu şi Fiul şi 
este Dumnezeu şi Sfântul Duh, urmează că voinţa este a firii, adică 
firească. 

încă: dacă, după cum spun părinţii, cele care au o singură voinţă, 
acelea au şi o singură fiinţă, urmează că una singură este voinţa 
Dumnezeirii lui Hristos şi una singură a omenirii lui. Prin urmare, una şi 
aceeaşi va fi fiinţa acestora. 

Şi iarăşi: dacă, după cum spun părinţii, deosebirea firii nu se distinge 
într-o singură voinţă, este necesar ca sau să nu vorbească de o deosebire 
naturală în Hristos cei care vorbesc de o singură voinţă, sau să nu vorbească 
de o voinţă cei cari vorbesc de o deosebire naturală. 

Şi iarăşi: dacă, după cum spune dumnezeiasca Evanghelie, că 
„venind Domnul în părţile Tirului şi ale Sidonului şi intrând într-o casă a 
voit să nu ştie nimeni de El, dar n-a putut să se ascundă" 321 ; dacă voinţa Lui 
dumnezeiasca este atotputernică şi dacă voind să se ascundă n-a putut, 
urmează că voind ca om n-a putut, deci era voliţional şi ca om. 

Şi iarăşi: „Venind la locul Căpăţânii, a zis: Mi-i sete. Şi i-au dat Lui 
vin amestecat cu fiere. Şi gustând n-a voit să bea" 322 . Dacă a însetat ca 
Dumnezeu şi gustând n-a voit să bea, urmează că are afecte şi ca 
Dumnezeu, căci este afect atât setea cât şi gustarea. Dar dacă n-a însetat ca 



321 Marcu VII, 24. 

322 Matei XVII, 34; Ioan XIX, 28-30. 

Dumnezeu, negreşit a însetat ca om şi prin urmare a fost voliţional şi ca 
om. 

Fericitul Pavel apostolul zice: „S-a făcut ascultător până la moarte, şi 
la moarte pe cruce" 323 . Ascultarea este supunerea unei voinţe care există, nu 
a unei voinţe care nu există 324 . Căci nu vom spune că fiinţa lipsită de 
raţiune este ascultătoare sau neascultătoare. Domnul s-a făcut ascultător 
Tatălui, nu pentru că a fost Dumnezeu, ci pentru că a fost om. Ca 
Dumnezeu nu era nici ascultător, nici neascultător, deoarece a fi ascultător, 
şi neascultător, după cum a spus purtătorul de Dumnezeu Grigore, aparţine 
celor care sunt supuse 325 . Prin urmare, Hristos a fost voliţional şi ca om. 
Când spunem voinţă naturală nu afirmăm că aceasta este constrângătoare, 
ci liberă; căci dacă este raţională, este negreşit şi liberă. Nu numai firea 
dumnezeiască şi nezidită nu are nimic constrângător, dar nici firea 
cugetătoare şi creată. Lucrul acesta este evident. Dumnezeu, fiind prin fire 
bun, prin fire creator şi prin fire Dumnezeu, nu este prin constrângere 
acestea. Căci cine este acela care să-1 constrângă? 

Trebuie să se ştie că liberul arbitru se vorbeşte în sens omonim, dar 
în alt fel cu privire la Dumnezeu, în alt fel cu privire la îngeri şi în alt fel cu 
privire la oameni. Cu privire la Dumnezeu în chip suprafiinţial. Cu privire 
la îngeri în aşa fel că la ei executarea merge împreună cu dispoziţia spre 
acţiune, fără ca să se scurgă vreun timp între dispoziţie şi executare. Având 
în chip firesc liberul arbitru, fac uz de el neîmpiedicat, căci nu au nici o 
împotrivire din partea trupului şi nici nu au pe cineva care să-i ispitească. 
Dar cu privire la oameni în aşa fel că la ei dispoziţia este concepută în timp 
înaintea execuţiei. Omul este liber şi are în chip firesc liberul arbitru; el are 
însă şi ispita diavolului şi mişcarea corpului. Aşadar prin ispită şi prin 
greutatea corpului execuţia este posterioară dispoziţiei. 

Dacă Adam a ascultat pentru că a voit şi daca a mâncat pentru că a 
voit, urmează că în noi voinţa a pătimit pentru prima oară. Iar dacă voinţa a 
pătimit pentru prima oară şi Cuvântul întrupat n-a luat-o pe aceasta 
împreună cu firea, urmează că nu ne-am făcut în afară de păcat. 

Mai mult: dacă facultatea liberului arbitru al firii omeneşti este opera 
Cuvântului, dar Cuvântul n-a luat-o pe aceasta, urmează că sau cunoaşte că 
nu este bună creaţia Sa, sau ne invidiază dacă ne vindecă această facultate; 
prin aceasta pe noi ne lipseşte de o vindecare completă, iar pe El se arată ca 
fiind stăpânit de patimă, căci nu vrea sau nu poate să ne mântuiască 
desăvârşit. 

Este cu neputinţă să spunem ceva compus din două voinţe, după cum 
spunem o ipostasă compusă din două firi. Mai întâi, pentru că sunt 



323 Filipeni II, 8. 

324 Tradus prin corectarea textului ediţiei din Migne PG, după ediţia din Verona, 1531, f. 79v. 

325 Cuvântul al patrulea teologic, despre Fiul, Migne PG, XXXVI, col., 109 C. 

compuse numai cele care există într-o ipostasă şi nu acelea care se găsesc 
sub o altă noţiune şi nu sub a sa proprie. Al doilea, pentru că dacă vom 
spune că pot forma ceva compus voinţele şi activităţile, vom fi siliţi să 
spunem că pot forma ceva compus şi celelalte însuşiri fireşti, anume 
însuşirea de a fi nezidit şi zidit, nevăzut şi văzut şi altele ca acestea. Cum se 
va numi voinţa compusă din voinţe? Căci este cu neputinţă ca ceea ce s-a 
compus să fie numit cu numele acelora din care a fost compus. Pentru că 
atunci vom numi fire şi nu ipostasă ceea ce a fost compus din firi. Mai 
mult: dacă vom spune că Hristos are o voinţă compusă, îl despărţim de 
Tatăl prin voinţă, căci voinţa Tatălui nu este compusă. Prin urmare, rămâne 
să spunem că numai ipostasă lui Hristos este compusă şi comună; şi după 
cum este o ipostasă compusă şi comună a firilor tot astfel este şi a 
însuşirilor sale fireşti. 

Este cu neputinţă să vorbim de opinie (yvojun) şi de preferinţă 
(TrpocupEaia) cu privire la Domnul, dacă ar fi să vorbim în sensul propriu 
al cuvântului. Căci opinia este o dispoziţie pentru ceea ce a fost judecat, 
după cercetare şi deliberare, adică sfat şi judecată, asupra lucrului pe care 
nu-1 cunoaştem. După părere urmează preferinţa, care alege şi preferă pe 
unul în locul altuia. Domnul, însă, pentru că n-a fost simplu om, ci şi 
Dumnezeu, şi pentru că ştia toate nu avea nevoie de gândire, de cercetare, 
de deliberare şi de judecată; El, în chip firesc, era atras spre bine şi se 
îndepărta de rău. Astfel spune şi proorocul Isaia că „înainte de a cunoaşte 
copilul să aleagă pe cele rele, va alege binele; pentru că înainte de a 
cunoaşte copilul binele sau răul, va lepăda răul ca să aleagă binele" 326 . 
Cuvântul „înainte" arată că El nu cercetează şi deliberează în felul nostru, 
ci fiind Dumnezeu şi subzistând în chip dumnezeiesc în trup, adie ă unit cu 
trupul după ipostasă, avea binele prin fire, pentru că era Dumnezeu şi 
pentru că ştia toate. Virtuţile sunt naturale şi există în toţi în chip natural şi 
deopotrivă, chiar dacă nu toţi fac deopotrivă cele ale firii. Căci prin 
călcarea poruncii ne-am abătut de la cele conforme naturii la cele contra 
naturii. Domnul, însă, ne-a adus de la cele contra naturii la cele conforme 
naturii. Aceasta înseamnă cuvintele „după chip şi după asemănare" 327 . Iar 
asceza şi ostenelile acesteia n-au fost născocite pentru a dobândi virtutea, 
adusă din afară, ci pentru a da la o parte viciul străin şi contra firii, după 
cum şi rugina nu este ceva firesc, ci ceva care se depune din pricina 
neglijenţei; prin muncă, însă, o îndepărtăm şi dăm la iveală strălucirea 
naturală a fierului. 

Trebuie să se ştie că termenul opinie (yvu)[ir|) are multe sensuri şi multe 
însemnări. Uneori înseamnă îndemn, după cum zice dumnezeiescul apostol: 



326 Isaia VII, 15. 

327 Facerea I, 26. 

„Despre fecioare nu am poruncă de la Domnul, ci îndemn vă dau" 328 . 
Alteori înseamnă sfat, ca atunci când spune profetul David: „Asupra 
poporului tău sfat au urzit" 329 . Alteori înseamnă hotărâre, ca atunci când 
Daniil spune: „Pentru cine a ieşit această hotărâre fără de ruşine?" 330 . 
Alteori se ia în loc de credinţă, de părere sau de cugetare şi, ca să spun pe 
scurt, cuvântul opinie (yvojun) se ia în 28 de sensuri. 



CAPITOLUL XV 
Despre activităţile care sunt în Domnul nostru Iisus Hristos 

Cu privire la Domnul nostru Iisus Hristos spunem că are şi două 
activităţi. Ca Dumnezeu şi deofiintă cu Tatăl a avut activitate 
dumnezeiască, iar ca om şi deofiintă cu noi a avut activitatea firii omeneşti. 
Trebuie să se ştie că altceva este activitatea (evepyEia), altceva activ 
(EvepynTiKo), altceva actul (£V£pyn|ia), şi altceva cel care activează (o 
Evepycov). Activitatea este mişcarea eficace şi substanţială a firii; activă 
este natura de unde provine activitatea; actul este îndeplinirea activităţii; cel 
care activează este cel care face uz de activitate, adică ipostasa. Activitatea 
se numeşte însă şi act, iar actul şi activitate, după cum şi creatura se 
numeşte creaţie, căci zicem astfel: „toată creaţia", indicând creaturile. 

Trebuie să se ştie că activitatea este o mişcare şi ea mai degrabă 
lucrează sub o cauză externă decât lucrează în mod activ, după cum zice 
Grigore Teologul în cuvântarea despre Sf. Duh: „Dacă există o activitate, 
atunci este evident că va lucra sub o cauză externă şi nu va lucra din 
proprie iniţiativă, şi va înceta imediat după ce va fi lucrat sub impulsul 
altuia" 331 . 

Trebuie să se ştie că însăşi viaţa este o activitate şi este prima 
activitate a vieţuitoarei. Activitate este şi toată alcătuirea vieţuitoarei: 
puterea de nutriţie, de creştere, adică vegetală 332 , mişcarea impulsivă, adică 
senzitivă, facultatea gândirii şi a liberului arbitru. Activitatea este 
îndeplinirea puterii. Dacă toate acestea se văd la Hristos, vom spune deci 
despre El că are şi activitate omenească. 

Se numeşte activitate şi primul gând care se naşte în noi; el este o activitate 
simplă şi fără relaţie prin aceea că mintea dă la iveală, prin sine însăşi, în 
chip tainic, propriile ei gânduri, fără de care nu s-ar putea numi pe bună 
dreptate minte. Se numeşte iarăşi activitate şi exteriorizarea şi răspândirea 



328 1 Corinteni VII, 25. 

329 Psalmi LXXXII, 4. 

330 Daniil II, 15. 

331 Cuvântul XXXI, al cincilea teologic, despre Sfântul Duh, Migne PG, XXXVI, col. 140 A. 

332 Tradus prin corectarea textului ediţiei din Migne PG, după ediţia de la Verona, 1531, f. 82r. 

celor gândite prin exprimarea cuvântului. Această activitate, însă, nu este 
fără relaţie şi simplă, ci ea se găseşte într-o relaţie, pentru că este alcătuită 
din gândire şi cuvânt. Activitate este şi însăşi relaţia ce există între 
săvârşitor şi lucrul săvârşit. Se numeşte activitate şi însăşi îndeplinirea 
activităţii. Prima activitate este o activitate a sufletului numai; a doua este a 
sufletului care face uz de corp; a treia a corpului însufleţit cu minte; a patra, 
îndeplinirea. Mintea vede mai dinainte ceea ce are să se întâmple şi 
lucrează prin corp potrivit acestei vederi. Aşadar sufletul este cel care 
conduce; el se foloseşte de corp ca de un instrument, conducându-1 şi 
dirijându-1. Activitatea corpului este alta: ea este condusă şi pusă în mişcare 
de suflet, îndeplinirea aparţine şi trupului şi sufletului; trupului aparţine 
atingerea, ţinerea în mâini şi cuprinderea a ceea ce se lucrează; sufletului îi 
aparţine forma şi înfăţişarea a ceea ce se face. Tot astfel şi despre Domnul 
nostru Iisus Hristos, puterea facerii de minuni a fost activitatea Dumnezeirii 
lui; dar lucrarea cu mâinile, a voi, a spune: „vreau, curăţeşte-te" 333 a fost 
activitatea omenirii Lui. îndeplinirea aparţine pe de o parte firii omeneşti, 
cum este ruperea pâinilor 334 , auzirea leprosului şi rostirea cuvântului 
„vreau" 335 , iar pe de altă parte a celei dumnezeieşti cum este înmulţirea 
pâinilor 336 şi curăţirea leprosului 337 . Prin amândouă, prin activitatea 
sufletului şi a corpului, a arătat unica, aceeaşi, asemenea şi întocmai 
activitate dumnezeiască a Lui. Căci după cum cunoaştem că firile sunt unite 
şi că au întrepătrunderea una în alta şi nu tăgăduim deosebirea acestora, ci 
le numărăm şi cunoaştem că sunt nedespărţite, tot astfel cunoaştem şi 
unirea voinţelor şi a activităţilor, cunoaştem şi deosebirea şi le numărăm, 
dar nu introducem despărţire. Căci în chipul în care s-a îndumnezeit trupul 
şi n-a suferit schimbarea firii, în acelaşi chip şi voinţa şi activitatea Lui s-au 
îndumnezeit, dar nu ies din propriile lor graniţe. Căci unul este cel care este 
şi aceasta şi aceea, şi în chipul acesta şi în chipul acela, adică cel care 
voieşte şi lucrează dumnezeieşte şi omeneşte. 

Aşadar este necesar să spunem că Hristos a avut două activităţi, din cauză 
că a avut două firi. Cele care au firea deosebită, acelea au şi activitatea deo- 
sebită; iar cele care au activitatea deosebită, acelea au şi firea deosebită. Şi 
contrariul: cele care au aceeaşi fire, acelea au şi aceeaşi activitate; iar cele 
care au o singură activitate, acelea au şi o singură fiinţă, după cum spun 
părinţii, grăitorii celor dumnezeieşti. Aşadar, este necesar una din două: sau 
să spunem că una este şi firea lui Hristos, dacă spunem că Hristos are o 
singură activitate, sau, dacă ne ţinem de adevăr şi mărturisim potrivit Evan- 



333 Matei VIII, 3; Marcu I, 41; Luca V, 13. 

334 Matei XIV, 19; Marcu VI, 41; Luca IX, 16; Ioan VI, 1 1. 

335 Matei VIII, 3; Marcu I, 41; Luca V, 13. 

336 Matei XIV, 19-21; Marcu VI, 36-44; Luca IX, 12-17; Ioan VI, 5-14. 

337 Matei VIII, 3; Marcu I, 42; Luca V, 13. 

gheliei şi părinţilor că Hristos are două firi, trebuie să mărturisim şi două 
activităţi corespunzătoare acestora. Căci fiind, în virtutea Dumnezeirii, 
deofiinţă cu Dumnezeu şi cu Tatăl, va fi asemenea Lui şi în ce priveşte 
activitatea. Şi apoi fiind, în virtutea omenirii, deofiinţă cu noi, va fi 
asemenea nouă în ce priveşte activitatea. Căci spune fericitul Grigore, 
episcopul Nişei 338 : „Cele care au o singură activitate, negreşit că au şi 
aceeaşi putere, căci orice activitate este îndeplinirea puterii" 339 . Este cu 
neputinţă ca firea nezidită şi cea zidită să aibă o singură fire, sau o singură 
putere, sau o singură activitate. Dar dacă vom spune că Hristos are o 
singură activitate, vom atribui Dumnezeirii Cuvântului afectele sufletului 
raţional, adică frica, supărarea şi neliniştea. 

Dacă vei obiecta însă că sfinţii părinţi vorbind despre Sfânta Treime 
au spus: cele care au o singură fiinţă acelea au şi o singură activitate, şi cele 
care au o fiinţă deosebită acelea au şi activitatea deosebită şi că nu trebuie 
să aplicăm asupra întrupării termenii întrebuinţaţi asupra Dumnezeirii, vom 
spune: dacă părinţii au vorbit numai despre Dumnezeire şi dacă Fiul după 
întrupare nu este de aceeaşi activitate cu Tatăl, nu va fi nici de aceeaşi 
fiinţă. Şi atunci cui vom atribui aceste cuvinte: „Tatăl Meu până acum 
lucrează şi Eu lucrez" 340 ; şi: „Fiul face de asemenea pe acelea pe care vede 
că Tatăl le face" 341 ; şi: „Dacă nu mă credeţi pe Mine, credeţi faptelor 
Mele" 342 ; şi: „Faptele pe care le fac Eu mărturisesc despre Mine" 343 ; şi: 
„După cum Tatăl învie pe morţi şi dă viaţă, tot aşa şi Fiul dă viaţă acelora 
cărora vrea" 344 . Toate aceste locuri îl arată nu numai deofiinţă cu Tatăl şi 
după întrupare, dar şi de aceeaşi activitate. 

Şi iarăşi: dacă purtarea de grijă de toate nu este numai opera Tatălui 
şi a Sfântului Duh, ci şi a Fiului şi după întrupare, şi dacă aceasta este 
activitate, urmează că şi după întrupare este de aceeaşi activitate cu Tatăl. 

Dacă cunoaştem din minuni că Hristos este de aceeaşi fiinţă cu Tatăl 
şi dacă minunile sunt o activitate a lui Dumnezeu, urmează că este după 
întrupare de aceeaşi activitate cu Tatăl. 

Dacă activitatea Dumnezeirii Lui şi a trupului Lui este una, atunci ea va fi 
compusă, iar Hristos va avea sau altă activitate decât Tatăl, sau şi Tatăl va 
avea o activitate compusă. Iar dacă activitatea este compusă, este clar că şi 
firea. 

Iar dacă vor spune că prin activitate se introduce persoana, vom 



338 Sf. Grigore de Nyssa (+ c. 385), fratele cel mai mic al Sfântului Vasile, a fost episcopul Nişei. Despre 
Sf. Grigore să se vadă: D. Fecioru, op. cit, nota 4, p. 46. 



339 Explicarea Rugăciunii Domneşti, MG, XLIV, col. 1 160 A, 

340 Ioan, V, 17. 

341 Ioan V, 19. 

342 Ioan X, 38. 



343 Ioan X, 25. 

344 Ioan V, 21. 

spune că dacă prin activitate se introduce persoana, atunci potrivit unei 
juste inversiuni şi energia va fi introdusă prin persoană, în chipul acesta 
Sfânta Treime va avea trei activităţi, pentru că are trei persoane sau 
ipostase; sau, pentru că are o activitate, va avea o persoană sau o singură 
ipostasă. Sfinţii Părinţi, însă, au spus în de comun acord că cele care au 
aceeaşi fiinţă au şi aceeaşi activitate. 

Mai mult: dacă prin activitate se introduce persoana, atunci cei care 
au hotărât să nu se vorbească nici de o activitate, nici de două activităţi ale 
lui Hristos 345 au poruncit să nu se vorbească nici de o persoană a lui şi nici 
de două. 

Şi după cum cu privire la cuţitul înroşit în foc se păstrează firile 
focului şi ale fierului, tot astfel şi cele două activităţi şi îndeplinirile lor. 
Fierul are proprietatea de a tăia, iar focul proprietatea de a arde; tăierea, 
însă, este îndeplinirea activităţii fierului; iar arderea este îndeplinirea 
activităţii focului. Deosebirea acestora se păstrează în tăierea cea arsă şi în 
arderea cea tăiată, cu toate că după unirea fierului cu focul nici arderea nu 
s-a îndeplinit fără tăiere, nici tăierea fără ardere. Şi nici nu spunem că sunt 
două cuţite înroşite în foc din pricina dublei activităţi naturale şi nici nu 
amestecăm deosebirile lor substanţiale din pricină că este un singur cuţit 
înroşit în foc. Tot astfel şi în Hristos; a Dumnezeirii Lui este activitatea Lui 
dumnezeiască şi atotputernică, iar a omenirii Lui activitatea noastră, 
îndeplinirea activităţii omeneşti este ţinerea mâinii copilei şi ridicarea, iar a 
celei dumnezeieşti, învierea 346 . Altceva este aceasta şi altceva cealaltă, 
chiar dacă există nedespărţite una de alta în activitatea Lui teandrică. Dar 
dacă pentru motivul că ipostasă Domnului este una, va fi şi activitatea Lui 
una, atunci şi firea Lui va fi una, pentru că una este ipostasă Lui. 
Şi iarăşi: dacă am spune cu privire la Domnul că are o singură activitate, 
vom spune că aceasta este sau dumnezeiască sau omenească sau nici una 
din două. Dacă este dumnezeiască, vom spune că este numai Dumnezeu, 
lipsit de omenirea noastră; dacă este omenească, vom huli, spunând că este 
simplu om; iar dacă spunem că nu este nici dumnezeiască, nici omenească, 
vom spune că nu este nici Dumnezeu, nici om, nici deofiinţă cu Tatăl, nici 
cu noi. Identitatea după ipostasă s-a făcut prin unire; iar dacă nu-i aşa, 
atunci se distruge deosebirea firilor. Dacă este păstrată, însă, deosebirea 
firilor, vor fi păstrate negreşit şi activităţile acestora. Căci nu există fire fără 
activitate. 

Dacă Stăpânul Hristos are o singură activitate, atunci va fi sau creată 
sau necreată, căci nu există o activitate intermediară acestora, după cum nu 



345 Este vorba de mărturisirea de credinţă redactată în 636 de Sergie, patriarhul Constantinopolei şi 
semnată de împăratul Heraclie în 638, prin care se interzicea de a se vorbi de o activitate sau două 
activităţi în Mântuitorul Hristos. 

346 Matei, IX, 25; Marcu, V, 41 -42; Luca, VIII, 54-55. 

există nici fire. Aşadar, dacă este creată va arăta numai firea cea creată; iar 
dacă este necreată, va caracteriza numai flinta cea necreată. Căci trebuie 
negreşit ca însuşirile fireşti să fie corespunzătoare firilor. O fire imperfectă, 
însă, este cu neputinţă să existe. Activitatea firească nu există în însuşirile 
cele din afara firii şi este evident că nici nu poate să fie, nici nu poate să se 
cunoască fire fără activitate firească. Căci fiecare, atât timp cât nu se 
schimbă, îşi învederează firea sa prin cele ce activează. 

Dacă Hristos are o singură activitate, atunci aceeaşi activitate face şi 
pe cele dumnezeieşti şi pe cele omeneşti. Nici una din existenţe, atât timp 
cât rămâne în însuşirile ei fireşti, nu poate să facă ceva contrar firii ei. 
Focul nu răceşte şi încălzeşte şi nici apa nu usucă şi udă. Prin urmare în ce 
chip Hristos, care este prin fire Dumnezeu şi care s-a făcut prin fire om, a 
săvârşit atât minunile cât şi patimile, cu o singură activitate? 

Aşadar, dacă Hristos a luat minte omenească, adică suflet gânditor şi 
raţional, negreşit că El trebuie să fi gândit şi trebuie să fi gândit pururea; iar 
cugetarea este o activitate a minţii; prin urmare Hristos a fost activ şi ca om 
şi a fost activ pururea. 

Prea înţeleptul şi marele Sfânt Ioan Hrisostom 347 , în explicarea 
Faptelor Apostolilor, spune astfel în a doua omilie: „Nu ar greşi cineva 
dacă ar numi patima Lui faptă, căci prin faptul că a pătimit toate, a făcut 
lucrul acela mare şi minunat, distrugând moartea şi făcând toate 
celelalte" 348 . 

Dacă orice activitate, după cum au decis despre aceasta învăţaţii, se de- 
fineşte ca o mişcare substanţială a unei firi, atunci unde a văzut cineva o 
fire imobilă sau complet inactivă, sau unde a găsit o activitate, care să nu 
fie mişcarea unei puteri fireşti? Dar după cum spune fericitul Chirii, nici un 
om care cugetă just nu va admite că Dumnezeu şi creatura au o singură 
activitate firească 349 . Firea omenească nu învie pe Lazăr 350 şi nici puterea 
dumnezeiască nu lăcrămează 351 . Căci plânsul este propriu firii omeneşti, iar 
viaţa este proprie vieţii enipostatice. Cu toate acestea, fiecare din ele este 
comună amândurora firilor din cauza identităţii ipostasei. Căci unul este 
Hristos şi una este persoana Lui, adică ipostasa. Şi totuşi are două firi, a 
Dumnezeirii şi a omenirii Lui. Aşadar, din Dumnezeire decurge în chip 
firesc slava care a fost comună fiecăreia din cele două firi din pricina 
identităţii ipostasei, iar din trup cele smerite, care sunt comune fiecăreia din 



347 Despre Sf. Ioan Hrisostom (+ 407) să se vadă T.M. Popescu, în „Fântâna Darurilor", 1937 şi D. 
Fecioru, op. cit, nota 6, p. 48-49. 

348 Comentar la Faptele Apostolilor, Migne PG, LX, col. 18. 

349 Citatul nu este al Sfântului Chirii, ci al Sfântului Grigore de Nyssa, Contra lui Eunomiu, Migne PG, 
XLV, col. 705 C. Cf. Dr. Dionys Stiefenhofer, Des heiligen Johannes von Damaskus Genaue Darlegung 
des onhodoxen Glaubens, Munchen, 1923, p. 160, nota 3. 

350 Ioan XI, 1-44. 

351 Ioan XI, 35. 

cele două firi. Căci unul este şi acelaşi cel care este aceasta şi aceea, adică 
Dumnezeu şi om, şi ale aceluiaşi sunt atât cele ale Dumnezeirii cât şi cele 
ale omenirii. Dumnezeirea săvârşea minunile, dar nu le săvârşea fără trup; 
trupul, însă, pe cele smerite, dar nu fără Dumnezeire, în timp ce trupul 
pătimea, Dumnezeirea era unită cu El, cu toate acestea rămânea impasibilă 
şi săvârşea patimile cele mântuitoare. Şi în timp ce Dumnezeirea 
Cuvântului lucra, sfânta Lui minte era unită cu ea, gândind şi ştiind cele ce 
se săvârşeau. 

Aşadar Dumnezeirea împărtăşeşte corpului măririle sale proprii, dar 
ea nu participă patimilor trupului. Căci n-a suferit trupul Lui prin 
Dumnezeire aşa după cum Dumnezeirea a lucrat prin trup. Trupul n-a fost 
decât un instrument al Dumnezeirii. Aşadar, chiar dacă din primul moment 
al zămislirii n-a fost nici cea mai mică despărţire între cele două firi, ci 
faptele fiecăreia din cele două firi au fost continuu ale unei singure 
persoane, totuşi cu nici un chip nu amestecăm pe acelea care s-au săvârşit 
în mod nedespărţit, ci cunoaştem din calitatea faptelor ale cărei din cele 
două firi este fiecare faptă. 

Prin urmare, Hristos lucrează potrivit fiecăreia din cele două firi ale 
lui şi fiecare fire din cele două lucrează în El cu participarea celeilalte. 
Cuvântul, în virtutea stăpânirii şi puterii Dumnezeirii, lucrează cele ce sunt 
ale Cuvântului, toate câte sunt domneşti şi împărăteşti. Iar corpul lucrează 
pe ale sale, potrivit voinţei Cuvântului, care s-a unit cu el şi căruia îi 
aparţine. Corpul nu se mişcă spre efectele fireşti, nici nu se îndepărta şi 
evita de la sine pe cele dureroase sau pe cele care veneau din afară, ci 
corpul lui lucra aşa potrivit firii sale, prin faptul că voia Cuvântul şi 
îngăduia în vederea mântuirii să pătimească aceasta şi să săvârşească 
propriile sale activităţi pentru ca, prin faptele firii sale, să fie învederat 
adevărul. 

Dar după cum, în chip suprafiinţial, a luat fiinţă născându-se din Fecioară, 
tot astfel lucrează şi cele omeneşti mai presus de om, mergând cu picioare 
pământeşti pe apă nestatornică 352 , nu pentru că apa s-a prefăcut în pământ, 
ci pentru că, prin puterea suprafirească a Dumnezeirii Lui, apa şi-a pierdut 
calitatea ei de a mai curge şi n-a cedat greutăţii picioarelor materiale. Nu 
săvârşea în chip omenesc pe cele omeneşti, căci nu era numai om, ci şi 
Dumnezeu. Pentru aceea şi patimile Lui sunt de viaţă făcătoare şi 
mântuitoare. Şi nici nu lucra în chip dumnezeiesc pe cele dumnezeieşti, 
căci nu era numai Dumnezeu, ci şi om. Pentru aceea săvârşea minunile prin 
pipăit, prin cuvânt şi prin cele asemenea. 

Dar dacă ar spune cineva: noi vorbim de o activitate cu privire la 
Hristos fără ca să desfiinţăm activitatea omenească; aceasta pentru motivul 



: Matei XIV, 25-26; Marcu VI, 48-49. 

că activitatea omenească, în opoziţie cu activitatea dumnezeiască, se 
numeşte patimă; prin urmare, potrivit acestei cugetări vorbim de o singură 
activitate cu privire la Hristos. 

La aceasta vom spune: potrivit acestui raţionament şi cei care 
vorbesc de o singură fire nu vorbesc de aceasta desfiinţând pe cea 
omenească, ci pentru că firea omenească, în opoziţie cu cea dumnezeiască, 
se numeşte pasibilă. Dar departe de noi de a numi patimă activitatea 
omenească din pricina opoziţiei ei cu activitatea dumnezeiască. Căci, în 
general vorbind, nu se cunoaşte şi nici nu se defineşte existenţa cuiva din 
juxtapunere sau din comparaţie. Dacă ar fi aşa, ar urma ca lucrurile să fie 
alternativ cauzele lor. Căci dacă activitatea omenească este patimă din 
pricină că cea dumnezeiască este activitate, atunci negreşit că şi firea 
omenească va fi rea din pricină că firea dumnezeiască este bună. Şi invers 
prin antiteză: mişcarea dumnezeiască se numeşte activitate, pentru că 
mişcarea omenească se numeşte patimă, iar firea dumnezeiască va fi bună 
pentru că firea omenească este rea. In chipul acesta toate făpturile vor fi 
rele, iar cel care a spus: „Şi a văzut Dumnezeu toate câte a făcut şi iată 
foarte bune" 353 , minte. 

Dar noi spunem că sfinţii părinţi au numit mişcarea omenească în multe 
feluri, potrivit problemelor pe care le discutau. Au numit -o putere, 
activitate, deosebire, mişcare, însuşire, calitate şi patimă. Au numit-o 
putere, nu în opoziţie cu cea dumnezeiască, ci pentru că este o putere care 
îşi are cauza în ea însăşi şi pentru că este neschimbătoare. Au numit-o 
activitate, pentru că este ceva caracteristic, care scoate la iveală ceea ce este 
asemenea în toate cele de aceeaşi specie. Au numit-o deosebire, pentru că 
ea face deosebirea între specii. Au numit-o mişcare, pentru că ea indică 
specia. Au numit-o însuşire, pentru că ea constituie specia şi se află numai 
în ea şi nu în alta. Au numit-o calitate, pentru că ea este specifică speciei. 
Au numit-o patimă, pentru că se mişcă — căci toate cele ce sunt din 
Dumnezeu şi după Dumnezeu, prin faptul că se mişcă, suferă, pentru că ele 
nu sunt prin ele mişcătoare şi prin sine puternice. Aşadar, după cum s-a 
spus, nu se numeşte aşa prin opoziţie 354 , ci potrivit felului de a fi, sădit în ea 
la creaţie de către cauza făcătoare a universului. Pentru aceea sfinţii părinţi, 
dându-i acelaşi nume au numit-o activitate. Căci cel care a spus 355 : 
„Lucrează în fiecare din cele două forme cu participarea celeilalte" 356 , ce 
altceva a făcut decât cel care a spus: „Şi postind patruzeci de zile, după 
aceea a flămânzit" 357 . Căci a îngăduit firii să lucreze cele ale sale când a 



353 Facerea 1,31. 

354 Tradus prin corectarea textului ediţiei Migne PG, după ediţia de la Verona, 1531, f. 86v. 

355 Este vorba de papa Leon cel Mare (+ 461) şi de Epistola XXVIII, către Flavian patriarhul 
Constantinopolei (+ 449). 

356 Epistola XXVIII către Flavian, Migne PG, LIV, col. 768 B. 

357 Matei IV, 2. 

voit. Sau ce altceva au spus cei care au afirmat c ă Hristos are în El o activi- 
tate deosebită, sau cei care au afirmat că are o activitate dublă, sau cei care 
au afirmat că are alta şi alta? Aceste din urmă numiri indică prin antonimie 
pe cele două activităţi. De multe ori prin antonimie se indică numărul ca 
prin a zice: dumnezeiesc şi omenesc. Căci deosebirea este ceea ce face ca 
lucrurile să se deosebească între ele. Dar cele care nu există cum pot să se 
deosebească? 



CAPITOLUL XVI 

Către cei care spun: Dacă omul are două firi 

şi două activităţi, este necesar ca Hristos să aibă 

trei firi şi tot atâtea activităţi 

Omul, luat separat, fiind alcătuit din două firi, din suflet şi din corp, 
şi avându-le pe acestea neschimbate în el, se poate spune, pe bună dreptate, 
că are două firi. Fiecare păstrează şi după unire însuşirea naturală. Nici 
corpul nu este nemuritor, ci muritor; nici sufletul muritor, ci nemuritor; nici 
corpul nevăzut, nici sufletul vizibil ochilor trupului, ci unul raţional, 
gânditor şi necorporal, altul, gros, vizibil şi iraţional. Cele care se împart 
prin opoziţie după fiinţă nu sunt de aceeaşi fire; prin urmare sufletul şi 
corpul nu sunt de aceeaşi fiinţă. 

Şi iarăşi: omul este fiinţă raţională şi muritoare. Dacă orice definiţie 
indică firile asupra cărora se face definiţia şi dacă potrivit noţiunii de fire 
nu este identitate între raţional şi muritor, urmează că omul, potrivit legii 
propriei sale definiţii, nu are o singură fire. 

Iar dacă se spune uneori că omul are o singură fire, atunci se ia 
numele firii în locul speciei, ca atunci când spunem că omul nu se 
deosebeşte de om prin vreo deosebire a firii. Dar pentru că toţi oamenii au 
aceeaşi constituţie şi pentru că sunt compuşi din suflet şi corp şi pentru că 
fiecare om are două firi, toţi se reduc la o singură definiţie. Acest lucru nu 
este absurd. Şi sfinţitul Atanasie, în lucrarea: „Contra celor care hulesc 
Duhul Sfânt", a spus că există o singură fire a tuturor făpturilor, pentru că 
sunt făcute. El spune astfel: „Este cu putinţă să se vadă iarăşi că Duhul 
Sfânt este superior creaţiei, că este altceva decât firea celor făcute şi că este 
propriu numai Dumnezeirii" 358 . Tot ceea ce este comun şi se observă în 
mulţi, fără ca să fie în unul mai mult, iar în altul mai puţin, se numeşte 
fiinţă. Prin urmare, pentru acest motiv, se zice o singură fire a oamenilor, 
pentru că orice om este compus din suflet şi corp. Despre ipostasa 
Domnului însă, nu putem spune o singură fire, căci fiecare din firi 



358 Epistola I, către Serapion, contra celor cari hulesc şi spun că Duhul cel Sfânt este făptura. Migne PG, 
XXVI, col. 589 C. 

113 



Sfântul Ioan Damaschin 

păstrează, şi după unire, însuşirea firească şi nu este cu putinţă să găsim o 
specie Hristos. N-a fost un alt Hristos, din Dumnezeire şi omenire, acelaşi 
şi Dumnezeu şi om. 

Şi iarăşi: nu este acelaşi lucru a fi unul potrivit speciei de om, şi a fi 
unul potrivit fiinţei sufletului şi trupului. A fi unul potrivit speciei de om 
indică completa asemănare în toţi oamenii; a fi unul potrivit fiinţei 
sufletului şi corpului, însă, distruge însăşi existenţa acelora, ducându-i la 
completă inexistenţă. Căci sau cel unul îşi va schimba fiinţa în cealaltă 
fiinţă, sau din cele două se va face altceva, sau amândouă se vor schimba 
sau, dacă rămân în definiţiile lor proprii, vor fi două firi. Căci, potrivit 
noţiunii de fiinţă, nu este identitate între corporal ş i necorporal. Prin urmare 
nu este necesar, dacă vorbim de o singură fire cu privire la om — căci 
vorbim de o singură fire nu pentru că este identică calitatea substanţială a 
sufletului şi a corpului, ci pentru că sunt cu totul asemenea indivizii de sub 
specia om — să vorbim de o singură fire cu privire la Hristos, pentru că aici 
nu există o specie care să cuprindă mai multe ipostase. 

Mai mult: se spune că tot ceea ce este compus constă din cele 
imediat compuse. Căci nu spunem că o casă este compusă din pământ şi 
apă, ci din cărămizi şi lemn. Dacă ar fi aşa ar fi necesar să spunem că omul 
este compus din cel puţin cinci firi, adică din cele patru elemente şi suflet. 
Tot astfel şi cu privire la Domnul nostru Iisus Hristos, nu avem în vedere 
părţile părţilor, ci pe cele ce sunt imediat unite, adică Dumnezeirea şi 
omenirea. 

Mai mult: dacă noi spunem că omul are două firi, vom fi siliţi să 
admitem la Hristos trei firi; şi atunci şi voi veţi învăţa că Hristos este din 
trei firi, pentru că spuneţi că omul este din două firi. Tot astfel şi despre 
activităţi, căci este necesar ca activitatea să corespundă firii. Că omul se 
numeşte şi este din două firi este martor Grigore Teologul, care zice: „Sunt 
două firi, Dumnezeu şi omul, pentru că este şi suflet şi corp" 359 . Iar în 
cuvântarea la Botezul Domnului zice astfel: „Pentru că noi suntem dubli, 
din suflet şi corp, din o fire văzută şi nevăzută, este dublă şi curăţirea, prin 
apă şi prin duh" 360 . 



CAPITOLUL XVII 
Despre îndumnezeirea firii trupului şi a voinţei Domnului 

Trebuie să se ştie că nu spunem că trupul Domnului s-a îndumnezeit, 
s-a făcut asemenea lui Dumnezeu şi Dumnezeu în virtutea unei modific ări 
sau schimbări sau prefaceri sau amestecări a firii, ci, după cum spune 

359 Epistola CI, către presbiterul Clindonie contra lui Apolinarie, Migne PG, XXXVII, col. 1 80 A. 

360 Cuvântul XL La Sfântul Botez, Migne PG, XXXVI, col. 368 A. 

Grigore Teologul, „dintre firi, una a îndumnezeit şi alta a fost 
îndumnezeită" 361 , iar eu îndrăznesc să spun că a fost făcută asemenea lui 
Dumnezeu, căci cel care unge s-a făcut om, iar cel care a fost uns s-a făcut 
Dumnezeu. Acestea nu prin schimbarea firii, ci prin unirea în vederea 
întrupării, adică după ipostasă, potrivit căreia trupul s-a unit, fără să se 
despartă, cu Dumnezeu Cuvântul şi prin întrepătrunderea firilor uneia în 
alta, în chipul în care vorbim şi de înrosirea fierului prin foc. După cum 
mărturisim că întruparea s-a făcut fără modificare şi schimbare, tot astfel 
hotărâm că s-a făcut şi îndumnezeirea trupului. Prin faptul că „Cuvântul s-a 
făcut trup" 362 , nici Cuvântul n-a ieşit din graniţele Dumnezeirii Sale şi nici 
din măririle Sale proprii demne de Dumnezeu şi nici trupul, pentru că s-a 
îndumnezeit, nu şi-a schimbat firea lui sau însuşirile lui fireşti. Căci au 
rămas, şi după unire, firile neamestecate, iar însuşirile acestora nevătămate. 
Trupul Domnului, însă, s-a îmbogăţit cu activităţile dumnezeieşti în 
virtutea unirii prea curate cu Cuvântul, adică după ipostasă, fără să sufere 
vreo pierdere însuşirile cele fireşti. Căci nu lucrează cele dumnezeieşti în 
virtutea energiei lui, ci în virtutea Cuvântului unit cu el, Cuvântul ar ătându- 
şi prin el propria lui energie. Căci fierul înroşit în foc arde, nu pentru că 
posedă, în virtutea unui principiu firesc, energia de a arde, ci pentru că 
posedă această energie din pricina unirii cu focul. 

Aşadar, trupul era muritor prin el însuşi, dar dătător de viaţă din 
cauza unirii după ipostasă cu Cuvântul. Tot astfel şi cu îndumnezeirea 
voinţei; nu spunem că activitatea firească a ei a fost modificată, ci că s-a 
unit cu voinţa Lui dumnezeiască şi atotputernică şi a devenit voinţa 
Dumnezeului înomenit. Pentru aceea voinţa firii Sale omeneşti voind să se 
ascundă n-a putut de la sine 363 , din cauză că Dumnezeu Cuvântul a binevoit 
să-şi arate în El însuşi existenţa reală a slăbiciunii voinţei omeneşti. Voind, 
însă, a curăţat pe lepros 364 din pricina unirii cu voinţa dumnezeiască. 
Trebuie să se ştie că îndumnezeirea firii şi a voinţei este dovada cea mai 
semnificativă şi cea mai demonstrativă despre existenţa celor două firi şi 
celor două voinţe. Căci după cum înrosirea prin foc nu schimbă în foc firea 
celui înroşit prin foc, ci arată atât pe cel înroşit prin foc, cât şi pe cel care 
înroşeşte prin foc, şi arată că sunt două şi nu unul, tot astfel şi 
îndumnezeirea nu dă naştere unei singure firi compuse, ci arată două firi şi 
unirea cea după ipostasă. Căci spune Grigore Teologul: „Dintre firi, una a 
îndumnezeit şi alta a fost îndumnezeită" 365 . Şi prin cuvintele „dintre firi", 
„una" şi „alta" a arătat că sunt două. 



361 Cuvântul XXXVIII La Teofanie, adică la Naşterea Mântuitorului, Migne PG, XXXVI, col. 325 BC. 

362 Ioan I, 14. 

363 Marcu VII, 24. 

364 Matei VIII, 3; Marcu I, 42; Luca V, 13. 

365 Cuvântul XXXVIII La Teofanie, adică la Naşterea Mântuitorutui, Migne PG, XXXVI, 325 BC. 

CAPITOLUL XVIII 
încă despre voinţe şi liberul arbitru, minte şi înţelepciune 

Când spunem că Hristos este Dumnezeu desăvârşit şi om desăvârşit, 
negreşit îi atribuim pe toate cele fireşti, atât ale Tatălui cât şi ale Mamei. 
S-a făcut om ca să învingă pe cel învins. Căci cel care poate totul nu era 
lipsit de puterea de a elibera pe om de tiran prin stăpânirea şi puterea Sa 
atotputernică. Aceasta însă ar fi dat motiv de acuzare tiranului, anume că 
omul a fost învins de el, dar a fost silit de Dumnezeu. Dumnezeu cel 
milostiv şi de oameni iubitor, însă, voind să arate biruitor pe cel căzut, se 
face om, ca să ridice pe cel asemenea prin unul asemenea. 

Nimeni nu tăgăduieşte că omul este o fiinţă raţională şi gânditoare. 
Cum s-a făcut însă Cuvântul om, dacă a luat un trup fără suflet sau un suflet 
fără minte? Unul ca acesta nu este om. Dar ce folos am fi avut din 
întrupare, dacă cel care a fost supus pentru prima dată patimii n-a fost 
mântuit, nici nu a fost reînnoit şi nici întărit prin legătura cu Dumnezeu? 
Căci ceea ce n-a fost luat, n-a fost vindecat. Prin urmare Cuvântul ia pe om 
în întregime şi ia de asemenea şi partea lui cea mai bună, care a căzut sub 
boală, ca să dea mântuire omului în întregime. O minte neînţeleaptă şi 
lipsită de cunoştinţă nu poate să existe niciodată. Iar dacă este inactivă şi 
imobilă, negreşit este şi neexistentă. 

Aşadar, Dumnezeu Cuvântul, voind să înnoiască pe „cea după chipul 
lui Dumnezeu" 366 , s-a făcut om. Dar care era „cea după chipul lui 
Dumnezeu", dacă nu mintea? A luat oare Cuvântul partea mai rea din om, 
lăsând partea mai bună? In adevăr mintea este intermediarul între 
Dumnezeu şi trup, al trupului ca împreună locuitor, al lui Dumnezeu ca 
chip. Mintea, aşadar, se amestecă cu mintea şi mintea este la mijloc între 
curăţenia lui Dumnezeu şi grosolănia corpului. Dacă Hristos a luat un suflet 
fără minte, atunci a luat sufletul unei fiinţe iraţionale. 

~ 5 5 

Dacă Evanghelistul a spus: „Cuvântul s-a făcut trup" 367 , trebuie să se ştie că 
uneori în Sfânta Scriptură omul este numit suflet, ca în următorul text: 
„Iacov a intrat în Egipt cu 75 de suflete" 368 ; alteori este numit trup, ca în 
următorul text: „Tot trupul va vedea mântuirea lui Dumnezeu" 369 . Aşadar, 
Domnul nu s-a făcut trup lipsit de suflet, nici lipsit de minte, ci om. Căci 
însuşi spune: „De ce mă loveşti pe mine, omul care v-a vorbit 



366 Facerea I, 26. 

367 Ioan I, 14. 

368 Facerea XLVI, 27. 
369 LucaIII, 6;IsaiaXL, 5. 

adevărul?" 370 . Aşadar, a luat trup însufleţit cu suflet raţional şi cugetător, 
care conduce trupul, dar este condus de Dumnezeirea Cuvântului. 

Prin urmare a avut în chip firesc şi ca Dumnezeu şi ca om voinţă. 
Voinţa omenească urma şi se supunea voinţei Lui; nu se mişca prin propria 
ei opinie, ci voia pe acelea pe care le voia voinţa Lui dumnezeiască. Căci 
prin îngăduinţa voinţei dumnezeieşti, suferea în chip firesc cele ale Sale. In 
momentul când a îndepărtat moartea, în chip firesc a îndepărtat-o, a trăit 
clipe de agonie şi s-a înfricoşat pentru motivul că voinţa Lui dumnezeiască 
a voit şi a îngăduit. Iar când voinţa Lui dumnezeiască a voit ca voinţa Lui 
omenească să aleagă moartea, atunci ea de bunăvoie s-a supus patimii, căci 
s-a dat pe sine însuşi de bunăvoie morţii, nu numai ca Dumnezeu, ci şi ca 
om. Pentru aceea ne-a dăruit îndrăzneală contra morţii, înainte de 
mântuitoarea patimă, Domnul spune astfel: „Tată, dacă este cu putinţă 
treacă de la Mine paharul acesta" 371 . Din aceste cuvinte este clar că El avea 
să bea paharul ca om, nu ca Dumnezeu. Prin urmare, ca om voieşte să 
treacă paharul, căci cuvintele pronunţate de El exprimă frica firii omeneşti. 
„Dar să nu se facă voia Mea" 372 , adică aceea potrivit căreia sunt de altă 
fiinţă decât Tine, ci voinţa Ta, adică a Mea şi a Ta, potrivit căreia sunt 
deofiinţă cu Tine. Iar acestea sunt iarăşi cuvintele îndrăznelii. Căci sufletul 
Domnului, care a fost om adevărat, potrivit bunăvoinţei Lui, simţind 
dragostea firească de fiinţa Sa omenească, a încercat mai întâi slăbiciunea 
firii Sale la gândul despărţirii de corp, dar fiind întărită de voinţa 
dumnezeiască, are iarăşi îndrăzneala contra morţii. Pentru că acelaşi a fost 
în totul Dumnezeu împreună cu omenirea Lui şi în totul om împreună cu 
Dumnezeirea Lui; acelaşi ca om a supus, în El şi prin El, lui Dumnezeu şi 
Tatălui ceea ce este omenesc şi a fost ascultător Tatălui dându-se pe El 
însuşi exemplul şi pilda cea mai bună. 

A voit în chip liber prin voinţa dumnezeiască şi omenească. Voinţa liberă 
este înnăscută, negreşit, în orice fire raţională. Căci la ce va avea raţiunea 
dacă nu judecă în chip liber? O dorinţă naturală a sădit creatorul şi în 
fiinţele iraţionale; aceasta le conduce în chip necesar pentru menţinerea firii 
lor proprii. Căci cele lipsite de raţiune nu pot conduce, ci sunt conduse de 
dorinţa naturală. Pentru aceea la fiinţele iraţionale dorinţa şi impulsul spre 
faptă sunt simultane, căci ele nu fac uz de raţiune, de deliberare, de gândire 
sau judecată. Pentru aceea nu sunt lăudate şi fericite dacă săvârşesc virtutea 
şi nici nu sunt pedepsite dacă fac răul. Firea raţională are în adevăr o 
dorinţă naturală care activează; în aceia, însă, care păzesc starea naturală, 
este condusă şi orînduită de raţiune. Căci aceasta este superioritatea 
raţiunii: voinţa liberă, pe care o numim o activitate firească în raţiune. 



370 Ioan VIII, 23; VIII, 40. 

371 Matei XXVI, 39; Marcu XIV, 36; Luca XXII, 42. 

Pentru aceea când săvârşeşte virtutea este lăudată şi fericită, iar când 
săvârşeşte viciul este pedepsită. 

Prin urmare, sufletul Domnului a voit mişcându-se în chip liber, dar 
a voit în chip liber pe acelea pe care voinţa Lui dumnezeiască a voit ca să le 
vrea. Trupul nu se mişca la un semn al Cuvântului — Moise şi toţi sfinţii se 
mişcau la un semn dumnezeiesc — ci acelaşi unul fiind şi Dumnezeu şi om 
a voit potrivit unei voinţe dumnezeieşti şi omeneşti. Pentru aceea cele două 
voinţe ale Domnului nu se deosebeau unele de altele în opinie, ci mai 
degrabă în putere firească. Căci voinţa Lui dumnezeiească era fără de 
început, atoatefăcătoare, era însoţită de putere şi era impasibilă; voinţa Lui 
omenească, însă, a luat început în timp şi a suferit înseşi afectele naturale şi 
neprihănite. In chip natural ea nu era atotputernică; dar prin faptul că a fost 
cu adevărat şi real voinţa Cuvântului lui Dumnezeu a fost şi atotputernică. 



CAPITOLUL XIX Despre activitatea teandrică 

Când fericitul Dionisie spune că Hristos a trăit printre oameni cu o 
activitate nouă, teandrică 373 , nu suprimăm activităţile fireşti ale celor două 
firi, în sensul că ar spune că a rezultat o singură activitate din cea 
dumnezeiască şi cea omenească — căci dacă ar fi aşa, am fi spus şi o 
singură fire nouă, rezultată din cea omenească şi cea dumnezeiască. Căci, 
după cum spun Sfinţii Părinţi, cele care au o singură activitate acelea au şi 
o singură fiinţă — , ci fericitul Dionisie a numit cele două activităţi astfel, 
voind să arate modul nou şi inexprimabil de manifestare al activităţilor 
fireşti ale lui Hristos, mod înrudit cu modul inexprimabil al întrepătrunderii 
reciproce a firilor lui Hristos, traiul lui ca om, străin şi minunat şi 
necunoscut firii existenţelor, ca şi felul comunicării însuşirilor care rezultă 
din unirea inexprimabilă a firilor. Nu spunem că activităţile sunt despărţite 
şi nici că firile activează despărţit, ci fiecare lucrează în chip unit ceea ce 
are propriu cu participarea celeilalte. Nici pe cele omene şti nu le-a lucrat în 
chip omenesc, căci n-a fost simplu om, şi nici pe cele dumnezeieşti numai 
ca simplu Dumnezeu, pentru că n-a fost simplu om, ci El a fost în acelaşi 
timp şi Dumnezeu şi om. Căci după cum cunoaştem unirea şi deosebirea 
firească a firilor, tot astfel cunoaştem unirea şi deosebirea voinţelor şi 
activităţilor fireşti. 

Trebuie să se ştie aşadar că despre Domnul nostru Iisus Hristos 
vorbim când ca despre două firi, când ca despre o singură persoană, dar şi 
una şi alta se raportează la un singur concept. Cele două firi sunt un singur 
Hristos; iar singurul Hristos este cele două firi. Aşadar este acelaşi lucru 



373 Epistola IV către Gaius, Migne PG, III, 1072 C. 

când spui: Hristos lucrează potrivit fiecăreia din cele două firi ale Lui, şi: 
fiecare din cele două firi lucrează în Hristos cu participarea celeilalte. Prin 
urmare firea dumnezeiască participă corpului care lucrează, prin faptul că 
prin bunăvoinţa voinţei dumnezeieşti i se îngăduie să sufere şi să facă cele 
ale Sale şi prin faptul că activitatea trupului este negreşit mântuitoare. 
Aceasta din urmă nu este opera activităţii omeneşti, ci a celei dumnezeieşti. 
Trupul participă la Dumnezeirea Cuvântului, care lucrează, pentru că 
săvârşeşte lucrările cele dumnezeieşti prin corp ca printr-un instrument şi 
pentru că unul este cel care lucrează atât dumnezeieşte cât şi omeneşte în 
acelaşi timp. 

Trebuie să se ştie că sfânta Lui minte lucrează lucrările ei naturale, 
gândind şi cunoscând, că este mintea lui Dumnezeu şi că este adorată de 
toată făptura, amintindu-şi de traiul şi de patimile Sale de pe pământ. 
Participă la Dumnezeirea activă a Cuvântului, conduce şi guvernează totul, 
gândind, cunoscând şi conducând nu ca minte simplă a unui om, ci ca una 
unită cu Dumnezeu după ipostasă şi care este minte a lui Dumnezeu. 

Prin urmare, termenul „activitate teandrică" arată aceasta, anume că 
Dumnezeu s-a făcut bărbat, adică s-a înomenit şi activitatea Lui omenească 
a fost dumnezeiască, adică îndumnezeită; activitatea Lui omenească n-a 
fost lipsită de activitatea Lui dumnezeiască, iar activitatea Lui 
dumnezeiască n-a fost lipsită de activitatea Lui omenească, ci fiecare este 
considerată împreună cu cealaltă. Felul acesta se numeşte perifrază, anume 
când cineva cuprinde printr-un singur cuvânt două lucruri. După cum 
spunem că este una atât arderea care taie, cât şi tăierea care arde a cuţitului 
înroşit în foc; dar spunem că altă lucrare este tăierea şi alta arderea, şi că 
arderea focului şi tăierea cuţitului sunt activităţile unor firi deosebite, tot 
astfel şi când vorbim de o singură activitate teandrică a lui Hristos, 
înţelegem pe cele două activităţi ale celor două firi ale Lui, a Dumnezeirii 
Lui, activitatea dumnezeiască, iar a omenirii Lui, activitatea omenească. 



CAPITOLUL XX 
Despre afectele fireşti şi neprihănite ale lui Hristos 

Mărturisim că Hristos a luat toate afectele fireşti şi neprihănite ale 
omului. Căci a luat pe om în întregime, şi a luat pe toate cele ale omului, 
afară de păcat. Acesta nu este firesc, nici însămânţat în noi de creator, ci s-a 
născut în voinţa noastră liberă, prin noua însămânţare a diavolului, fără a ne 
stăpâni prin forţă. Se numesc afecte fireşti şi neprihănite acelea ce nu sunt 
în puterea noastră, adică acelea care au apărut în viaţă din pricina 
condamnării prilejuite de călcarea poruncii, spre exemplu: foamea, setea, 
oboseala, durerea, lacrimile, coruptibilitatea, fuga de moarte, frica, agonia, 

din care provine sudoarea, picăturile de sânge, ajutorul îngerilor, din 
pricina neputinţei firii şi cele asemenea, care există în chip firesc în toţi 
oamenii. 

Prin urmare pe toate le-a luat ca pe toate să le sfinţească. A fost 
ispitit 374 şi a învins ca să ne dea nouă biruinţă şi să dea firii putere de a 
învinge pe duşman, pentru ca firea învinsă odinioară să învingă 375 pe 
învingătorul de altă dată prin aceleaşi ispite, prin care a fost învinsă. 

Cel rău 1-a ispitit pe Hristos din afară şi nu prin gânduri, la fel ca şi 
pe Adam. Căci şi pe acesta nu 1-a ispitit prin gânduri, ci prin şarpe. 
Domnul, însă, a respins ispita şi ca fumul a împrăştiat-o, pentru ca să fie 
învinse şi de noi afectele care l-au ispitit pe El şi le-a învins, şi Adam cel 
nou să mântuiască pe Adam cel vechi. 

Fără îndoială afectele noastre fireşti erau în Hristos şi conform firii şi 
mai presus de fire. Afectele activau în El conform firii, când îngăduia 
trupului să sufere cele ale Sale; erau, însă, mai presus de fire, pentru că în 
Domnul afectele fireşti nu precedau voinţa, în El nu se poate vedea nimic 
silit, ci toate sunt de bunăvoie. Dacă a voit a flămânzit, dacă a voit a însetat, 
dacă a voit i-a fost frică, dacă a voit a murit. 



CAPITOLUL XXI 
Despre neştiinţă şi robie 

Trebuie să se ştie că Hristos a luat o fire ignorantă şi roabă. Căci 
firea omului este roabă lui Dumnezeu, care a făcut-o, şi nu cunoaşte pe cele 
viitoare. Aşadar, dacă, după cum spune Grigore Teologul, desparţi vizibilul 
de spiritual 376 , trupul se numeşte rob şi ignorant. Din pricina identităţii 
ipostasei, însă, şi a unirii nedespărţite, sufletul Domnului a fost îmbogăţit 
cu cunoaşterea celor viitoare şi cu celelalte faceri de minuni. Trupul 
oamenilor, potrivit firii Lui, nu este făcător de viaţă; trupul Domnului, însă, 
unit după ipostasă cu însuşi Cuvântul lui Dumnezeu, nu s-a despărţit de 
mortabilitatea firească, ci a devenit făcător de viaţă din cauza unirii după 
ipostasă cu Cuvântul şi nu putem spune că n-a fost şi nu este totdeauna 
făcător de viaţă. Tot astfel firea omenească nu posedă în chip substanţial 
cunoaşterea celor viitoare; sufletul Domnului, însă, din pricina unirii cu 
însuşi Dumnezeu Cuvântul şi a identităţii ipostatice a fost îmbogăţit, după 
cum am spus, cu celelalte minuni şi cu cunoaşterea celor viitoare. 

Trebuie să se ştie că nu putem să-L numim rob. Căci numele robiei şi 
al stăpânirii nu indică firea, ci relaţia, cum este numele de Tată şi de Fiu. 



374 Matei, IV, 1 - 1 1 ; Marcu, I, 12-13; Luca, IV, 1-13. 

375 Tradus prin corectarea textului ediţiei Migne PG, după ediţia de la Verona. 1531, f. 93r. 

376 Cuvântul XXX, al patrulea cuvânt teologic, despre Fiul, Migne PG, XXXVI, col.l24B. 

Aceste nume nu indică fiinţa, ci relaţia. Aşadar, după cum am spus şi 
despre neştiinţă, tot astfel şi aici, dacă desparţi prin gânduri pure sau pe 
cale abstractă, ceea ce este creat de ceea ce este necreat, atunci trupul este 
rob, dacă nu este unit cu Dumnezeu Cuvântul. Dar o dată ce s-a unit după 
ipostasă cum va fi rob? Căci unul fiind Hristos, nu poate fi Lui şi rob şi 
Domn. Aceste nume nu se spun despre cele absolute, ci despre cele 
relative. Aşadar cui va fi rob? Tatălui? Dar dacă este rob Tatălui nu sunt ale 
Fiului toate câte le are Tatăl 377 . Iar rob al Său nu este nici într-un caz. Dar 
dacă este rob, în ce sens spune apostolul despre noi, care am fost înfiaţi prin 
El 378 : „încât nu mai eşti rob, ci fiu" 379 ? Se numeşte rob cu numele — căci 
El nu este rob — deoarece a luat pentru noi chip de rob 380 şi a fost numit 
rob împreună cu noi 381 . Impasibil fiind, a robit pentru noi patimilor, şi s-a 
făcut slujitor mântuirii noastre. Dar cei care numesc pe Hristos rob, împart 
pe unul Hristos în două, întocmai ca Nestorie. Noi, însă, îl numim Stăpânul 
şi Domnul întregii creaţii şi afirmăm că unul Hristos, acelaşi Dumnezeu şi 
om în acelaşi timp, ştie totul. „Căci în El sunt toate visteriile cele ascunse 
ale înţelepciunii şi ale cunoaşterii" 382 . 



CAPITOLUL XXII 
Despre progresul Domnului în înţelepciune, vârstă şi har 

„El sporea, spune Scriptura, în înţelepciune, în vârstă şi în har" 383 . 
Creştea în vârstă; dar prin creşterea în vârstă scotea la iveală înţelepciunea 
care se afla în El. Mai mult: El îşi făcea progres al Său progresul oamenilor 
în înţelepciune, în har şi în îndeplinirea buneivoinţe a Tatălui, adică 
cunoaşterea lui Dumnezeu şi mântuirea oamenilor, şi-şi însuşea 
pretutindeni firea noastră. Dar cei care afirmă că El progresa în înţelepciune 
şi în har, ca şi cum ar fi primit un adaos la acestea, afirmă implicit că unirea 
celor două firi nu s-a făcut din primul moment al existenţei Sale în trup şi 
nici nu mărturisesc unirea după ipostasă, ci ascultînd 384 de prostul Nestorie, 
născocesc o unire relativă şi o simplă locuire a Cuvântului în om, „neştiind 
nici ce vorbesc, nici despre ce lucruri dau adeverire" 385 . Căci dacă trupul 
s-a unit cu adevărat cu Dumnezeu Cuvântul din primul moment al 
existenţei Sale în trup, şi mai mult că a existat în El şi avea identitatea 



377 IoanXVI, 15. 

378 Galateni IV, 4-5. 

379 Galateni IV, 7. 

380 Filipeni II, 7. 
381 Filimonl6. 
382 Coloseni II, 3. 

384 Tradus prin corectarea textului ediţiei Migne PG, după ediţia de la Verona. 1531, f. 94v. 
385 1 Timotei I, 7. 

ipostatică cu El, cum oare nu 1-a îmbogăţit în chip desăvârşit cu toată 
înţelepciunea şi harul? Trupul nu s-a împărtăşit de har şi nici n-a participat 
prin har însuşirilor Cuvântului, ci, mai degrabă, în virtutea unirii după 
ipostasă, prin care atât cele omeneşti cât şi cele dumnezeieşti sunt ale unuia 
singur Hristos — căci acelaşi era şi Dumnezeu şi om în acelaşi timp - 
izvorăşte lumii harul, înţelepciunea şi plinătatea tuturor bunurilor. 



CAPITOLUL XXIII 
Despre teamă 

Numele de teamă are un sens dublu. Este o teamă firească, când sufletul nu 
vrea să se despartă de corp, din pricina dragostei naturale şi a familiarităţii 
puse în el de la început de creator, în virtutea căreia, în chip firesc, se teme, 
agonizează şi evită moartea. Definiţia acestui fel de teamă este următoarea: 
teama firească este o putere care se alipeşte prin teamă de existenţă. In 
adevăr, dacă toate au fost aduse de creator de la neexistentă la existentă, au 
în chip firesc dorinţa de a exista şi nu de a nu exista. Caracterul firesc al 
acestora este tendinţa spre cele ce menţin firea. Prin urmare şi Dumnezeu 
Cuvântul, făcându-se om, a avut această dorinţă; în cele care menţin firea 
şi-a arătat tendinţa prin care era împins spre mâncare, băutură şi somn şi a 
făcut în chip natural experienţa tuturor acestora; în cele care distrug firea, 
însă, şi-a arătat repulsia, ca în timpul patimii când, în chip voluntar, s-a 
temut de moarte. Chiar dacă cele ce s-au făcut s-au făcut prin legea firii, 
totuşi nu s-au făcut în chip silit, cum este cazul cu noi. Căci voind în chip 
voluntar le-a primit pe cele fireşti. Prin urmare, această teamă, frică şi 
agonie aparţin afectelor naturale şi neprihănite; ele nu sunt supuse 
păcatului. 

Este apoi o teamă care constă din trădarea gândurilor, din necredinţa 
şi din neştiinţa ceasului morţii, ca atunci când ne speriem în timpul nopţii 
când se produce vreun zgomot. Această teamă este contra firii şi o definim 
astfel : frica contra firii este teama provocată în noi pe neaşteptate. Domnul 
n-a avut acest fel de frică. Pentru aceea niciodată nu s-a temut în acest fel, 
afară de momentul patimii, chiar dacă de multe ori s-a temut în virtutea 
întrupării Sale, căci El cunoştea timpul morţii. 

Că s-a temut cu adevărat spune sfinţitul Atanasie în lucrarea contra lui 
Apolinarie : „Pentru aceasta Domnul a spus: «Acum s-a tulburat sufletul 
meu» 386 . Cuvântul «acum» arată momentul când a voit; totuşi a arătat şi 
existenţa fricii; n-a numit neexistenţa ei ca existentă, ca şi cum cele spuse 
de El s-ar fi întâmplat în aparenţă. Toate s-au întâmplat prin fire şi cu 

386 Ioan XII, 27. 

adevărat" 387 . Iar mai jos: „Cu nici un chip Dumnezeirea nu-şi împropriază 
patima fără de un trup care suferă; nici nu arată tulburare sau durere fără de 
un suflet care se întristează şi se tulbură, nici nu se nelinişteşte sau se roagă 
fără de o minte care se nelinişteşte şi se roagă. Dar chiar daca cele săvârşite 
nu s-au întâmplat prin învingerea firii, totuşi s-au săvârşit spre arătarea 
existenţei" 388 . Cuvintele „cele săvârşite nu s-au întâmplat prin învingerea 
firii" arată că a suferit acestea de bună voie. 



CAPITOLUL XXIV 
Despre rugăciunea Domnului 

Rugăciunea este ridicarea minţii către Dumnezeu. Sau: rugăciunea 
este cererea celor ce se cuvin de la Dumnezeu. Aşadar, în ce sens se ruga 
Domnul la învierea lui Lazăr 389 şi în timpul patimii 390 ? Căci sfânta Lui 
minte n-a avut nevoie să se urce către Dumnezeu, o dată ce era unită după 
ipostasă cu Dumnezeu Cuvântul, şi n-avea nevoie să ceară ceva de la 
Dumnezeu. Căci unul este Hristos. Dar împropriindu-şi persoana noastră şi 
formând în El însuşi firea noastră, ni s-a făcut nouă pildă, ne-a învăţat să 
cerem de la Dumnezeu, să ne ridicăm mintea spre El, deschizându-ne nouă, 
prin sfânta Lui minte, urcarea spre Dumnezeu. Căci după cum a suferit 
afectele, pentru ca să ne dea biruinţă asupra lor, tot astfel s-a şi rugat, ca să 
ne deschidă, după cum am spus, urcarea către Dumnezeu şi să plinească în 
locul nostru toată dreptatea 391 , după cum a spus către Ioan, şi să ne împace 
cu Tatăl Lui, să-1 cinstească ca principiu şi cauză şi să arate că El nu este 
potrivnic lui Dumnezeu. Când la învierea lui Lazăr a spus: „Tată, îţi 
mulţumesc că m-ai ascultat. Eu însă ştiam că totdeauna mă asculţi; dar am 
spus pentru poporul care se află aici ca să cunoască că Tu m-ai trimis" 392 , 
nu este clar tuturor că a rostit aceste cuvinte pentru a cinsti pe Tatăl, ca pe 
cauza Lui, şi a arăta că nu este potrivnic lui Dumnezeu? 
Dar când a spus: „Tată, de este cu putinţă, treacă de la Mine paharul acesta, 
da nu cum voiesc Eu, ci cum Tu voieşti" 393 , nu este clar oricăruia că ne 
învaţă să cerem în ispite ajutor numai de la Dumnezeu, s ă preferăm voinţa 
dumnezeiască voinţei noastre şi arată că şi-a împropriat cele ale firii noastre 
şi că are cu adevărat două voinţe, corespunzătoare firilor Lui, fireşti, dar nu 
potrivnice? A spus „Tată", pentru că este deofiinţă cu El; a spus „de este cu 



387 Cuvântul I despre întruparea Domnului contra lui Apolinarie, Migne PG, XXVI. col. 1 124 A. 

388 Cuvântul II despre mântuitoarea întrupare a lui Hristos contra lui Apolinarie , MG. XXVI, col. 1153 B. 

389 Ioan XI, 41-42. 

390 Matei XXVI, 39-44; Marcu XIV, 32-41 ; Luca XXII, 41-46; Ioan XVII, 1 -26. 

391 Matei III, 15. 

392 Ioan XI, 41-42. 

393 Matei XXVI, 39; Marcu XIV, 36; Luca XXII, 42. 

putinţă" nu pentru că nu ştia — căci ce este cu neputinţă la Dumnezeu? — 
ci pentru ca să ne înveţe pe noi să preferăm voinţa dumnezeiască voinţei 
noastre. Cu neputinţă este numai ceea ce Dumnezeu nu, voieşte, nici nu 
îngăduie. A spus: „Dar nu cum voiesc Eu, ci cum Tu voieşti" 394 , deoarece 
ca Dumnezeu are aceeaşi voinţă cu Tatăl; ca om, însă, arată, în chip natural, 
voinţa omenirii Lui. în adevăr, aceasta în chip firesc evită moartea. 

A spus cuvintele: „Dumnezeul Meu, Dumnezeul Meu, pentru ce m-ai 
părăsit" 395 , pentru că şi-a impropriat persoana noastră. Căci Tatăl nu este 
Dumnezeul lui Hristos, afară numai dacă, despărţind pe cale abstractă 
vizibilul de spiritual, s-ar fi aşezat în acelaşi rând cu noi, şi nici n-a fost 
părăsit vreodată de Dumnezeirea Sa, ci noi suntem cei părăsiţi şi noi cei 
trecuţi cu vederea. Pentru aceea s-a rugat, pentru că şi-a împropriat firea 
noastră. 



CAPITOLUL XXV 
Despre împroprierea firii noastre 

Trebuie să se ştie că sunt două feluri de împroprieri: una firească şi 
substanţială şi alta personală şi relativă, Impoprierea firească şi substanţială 
este aceea potrivit căreia Domnul, pentru iubirea de oameni, a luat firea 
noastră şi toate însuşirile fireşti, căci s-a făcut om prin natură şi cu adevărat 
şi a experimentat însuşirile fireşti, împroprierea personală şi relativă este 
atunci când ia locul altei persoane, pe baza unei relaţii oarecare, adică mila 
sau dragostea, sau când rosteşte în locul altei persoane pentru ea cuvinte 
care nici într-un caz nu se potrivesc Lui. Potrivit acestei împroprieri 
personale şi relative şi-a împropriat blestemul şi părăsirea noastră şi cele 
asemenea care nu sunt fireşti, fără ca El să fie sau facă acestea, ci a luat 
persoana noastră şi a fost aşezat în acelaşi rând cu noi. Un astfel de sens au 
cuvintele: „S-a făcut blestem pentru noi" 396 . 



CAPITOLUL XXVI 

Despre patima corpului Domnului 

şi despre impasibilitatea Dumnezeirii Lui 

Prin urmare însuşi Cuvântul lui Dumnezeu a suferit toate în trup, în 
timp ce firea Lui dumnezeiască şi singura impasibilă a rămas impasibilă. 
Căci prin faptul ca a suferit unul Hristos, compus din Dumnezeire şi 



394 Ibidem. 

395 Matei XXVII, 46; Marcu XV, 34. 

396 Galateni III, 13. 

omenire şi care este în Dumnezeire şi omenire, a suferit firea cea pasibilă, 
ca una ce prin natură este pasibilă, dar n-a suferit împreună cu ea şi firea 
impasibilă. Sufletul este pasibil; pentru aceea, când corpul este tăiat el 
simte durere şi suferă împreună cu corpul, cu toate că el n-a fost tăiat. 
Dumnezeirea, însă, pentru că este impasibilă, n-a suferit împreună cu 
corpul. 

Trebuie să se ştie că spunem: Dumnezeu a suferit în trup, dar nici 
într-un caz că Dumnezeirea a suferit în trup, sau că Dumnezeu a suferit prin 
trup. Căci dacă atunci când soarele luminează un copac, iar securea taie 
copacul, soarele rămâne netăiat şi impasibil, cu atât mai mult rămâne 
impasibilă Dumnezeirea impasibilă a Cuvântului unită cu trupul după 
ipostasă, atunci când trupul suferă! Şi după cum dacă cineva varsă apă pe 
un fier înroşit în foc, unul, adică focul, care are însuşirea naturală de a 
suferi din pricina apei, se stinge, dar fierul rămâne nevătămat, căci nu are 
însuşirea naturală de a se strica din pricina apei, cu cât mai mult suferinţa 
nu este proprie Dumnezeirii, singura impasibil ă, şi cu atât mai mult rămâne 
depărtată de suferinţă, atunci când trupul suferea! Dar nu este necesar ca 
exemplele să se potrivească complet şi perfect, în exemple este necesar să 
se observe asemănarea şi deosebirea, căci altfel nu este exemplu. Căci 
asemănarea în totul va fi identitate şi nu exemplu, şi aceasta este valabilă 
mai ales despre cele dumnezeieşti. Este însă cu neputinţă să se găsească 
exemple întru totul asemenea cu privire la doctrina despre Dumnezeu şi 
despre întrupare. 



CAPITOLUL XXVII 

Dumnezeirea Cuvântului rămâne nedespărţită de suflet şi de corp şi în 

moartea Domnului, şi rămâne o singură ipostasă 

Domnul nostru Iisus Hristos a fost fără de păcat, „căci păcat n-a făcut cel 
care ridică păcatul lumii şi nici nu s-a găsit viclenie în gura Lui" 397 . Nu era 
supus morţii, de vreme ce prin păcat a intrat moartea în lume 398 . Aşadar, 
Domnul moare, primind în locul nostru moartea, se aduce pe sine însu şi în 
locul nostru jertfă Tatălui, căci noi am păcătuit faţă de Tatăl, şi El trebuia 
ca să-1 primească pe El, în locul nostru, preţ de răscumpărare ca astfel să ne 
libereze pe noi de condamnare. Sângele Domnului n-a fost adus ca jertfă 
tiranului. Să nu fie! Aşadar, moartea se apropie şi înghiţind momeala 
corpului este străbătută de undiţa Dumnezeirii; şi gustând din corpul 
infailibil şi făcător de viaţă este distrusă şi dă îndărăt pe toţi aceia pe care 
altădată i-a înghiţit. Căci după cum întunericul dispare când vine lumina, 

397 1 Petru, II. 22; Isaia LIII, 9; Ioan I, 29. 
398 Romani V, 12. 

tot astfel şi stricăciunea este alungată la apropierea vieţii; atunci toţi capătă 
viaţă, iar cel care a introdus stricăciunea în viaţă, distrugere. 

Aşadar, chiar dacă a murit ca om, şi chiar dacă Sfântul Lui suflet s-a 
despărţit de corpul Lui prea curat, totuşi Dumnezeirea nu s-a despărţit de 
cele două, adică de suflet şi de corp, şi astfel nici unica ipostasă nu s-a 
despărţit în două ipostase. Căci corpul şi sufletul au avut de la început, în 
acelaşi timp, existenţa în ipostasă Cuvântului, şi cu toate că în timpul morţii 
a fost despărţit sufletul de trup, totuşi fiecare a rămas, având existanţa în 
unica ipostasă a Cuvântului. Astfel, unica ipostasă a Cuvântului a fost şi 
ipostasă Cuvântului şi a sufletului şi a trupului. Niciodat ă, nici sufletul, nici 
corpul n-au avut o ipostasă proprie, alta decât ipostasă Cuvântului. Ipostasă 
Cuvântului a fost totdeauna una şi niciodată două. Prin urmare, ipostasă lui 
Hristos este una totdeauna. Chiar dacă spaţial sufletul s-a despărţit de corp, 
ipostatic, însă, era unit prin Cuvânt. 



CAPITOLUL XXVIII 
Despre coruptibilitate şi distrugere 

Numele de coruptibilitate are două sensuri: indică aceste afecte 
omeneşti: foamea, setea, oboseala, străpungerea cu cuiele, moartea, adică 
despărţirea sufletului de corp, şi cele asemenea. Potrivit acestei însemnări 
spunem că trupul Domnului este coruptibil, căci a luat pe toate acestea de 
bunăvoie. Coruptibilitatea, însă, înseamnă şi descompunerea şi dispariţia 
completă a corpului în elementele din care a fost compus. Aceasta este 
numită de mulţi mai ales distrugere. Corpul Domnului n-a avut experienţa 
acesteia, după cum spune profetul David: „Că nu vei părăsi sufletul meu în 
iad, şi nici nu vei da ca să vadă cel cuvios al tău distrugere" 399 . 

Este necucernic să spui că este incoruptibil corpul Domnului înainte 
de înviere, după concepţia nebunului Iulian şi Gaian, potrivit primului sens 
al Cuvântului coruptibilitate. Căci dacă era incoruptibil nu era deofiinţă cu 
noi şi atunci nu s-au întâmplat cu adevărat, ci numai în aparenţă, acelea 
care spune Evanghelia că s-au întâmplat, foamea, setea, cuiele, împungerea 
coastei, moartea. Iar dacă s-au întâmplat aparent, atunci taina întrup arii este 
o înşelăciune şi o minciună, atunci aparent şi nu adevărat s-a făcut om, 
atunci aparent şi nu adevărat am fost mântuiţi. Să nu fie! Iar cei care 
vorbesc aşa să fie lipsiţi de mântuire. Noi, însă, am dobândit mântuirea cea 
adevărată şi o vom dobândi. După al doilea sens al cuvântului 
coruptibilitate, mărturisim că trupul Domnului este incoruptibil, adică 
nepieritor, după cum ne-au predat purtătorii de Dumnezeu părinţi. Dar după 

399 Psalmi XV, 10. 

învierea din morţi a Mântuitorului, spunem că trupul Domnului este 
incoruptibil şi după primul sens. Şi Domnul a dăruit prin corpul Lui propriu 
şi corpului nostru învierea şi incoruptibilitatea, care urmează după înviere, 
facându-ni-se însuşi pârga învierii, a incoruptibilităţii şi a impasibilităţii. 
„Căci trebuia, spune dumnezeiescul apostol, ca acest corp stric ăcios să se 
îmbrace în nestricăciune" 400 . 



CAPITOLUL XXIX 
Despre pogorârea în iad 

Sufletul îndumnezeit se pogoară în iad, ca după cum celor de pe 
pământ a răsărit soarele dreptăţii 401 , tot astfel să strălucească lumină şi celor 
de sub pământ şi care stau în întuneric şi în umbra morţii 402 ; ca după cum a 
binevestit pacea celor de pe pământ, slobozenie celor robiţi, vedere celor 
orbi 403 , şi celor care au crezut a devenit pricina mântuirii veşnice, iar celor 
care n-au crezut, mustrare a necredinţei, tot astfel şi celor din iad. „Pentru 
ca Lui să se plece tot genunchiul celor cereşti, celor pământeşti şi celor 
dedesupt" 404 . Şi astfel a slobozit pe cei legaţi din veci şi iarăşi a revenit 
dintre morţi deschizându-ne calea către înviere. 



400 1 Corinteni XV, 53. 

401 Maleahi IV, 2. 

402 Luca I, 79; Isaia IX, 2. 
403 IsaiaLXI, 1; Luca IV, 18. 
404 Filipeni II, 10. 

CARTEA A PATRA 



CAPITOLUL I 
Despre cele de după înviere 

După învierea din morţi a lepădat toate afectele, adică 
coruptibilitatea, foamea şi setea, somnul şi oboseala şi cele asemenea. Căci 
chiar dacă a gustat din mâncare după înviere 405 , totuşi nu în virtutea unei 
legi a firii — căci n-a flămânzit — ci în virtutea întrupării Sale, ca să 
învedereze adevărul învierii, anume că este însuşi trupul Lui, care a suferit 
şi a înviat. N-a lepădat nici una din părţile firii, nici corpul, nici sufletul, ci 
avea şi corpul şi sufletul raţional şi gânditor, voliţional şi activ şi astfel se 
aşează în dreapta Tatălui 406 , voind dumnezeieşte şi omeneşte mântuirea 
noastră şi lucrând, pe de o parte dumnezeieşte, purtarea de grijă, 
conservarea şi conducerea tuturora, iar pe de altă parte omeneşte, 
amintindu-şi de vieţuirea Sa de pe pământ, văzând şi cunoscând că este 
adorat de toată făptura raţională. Sfântul Lui suflet cunoaşte că este unit 
după ipostasă cu Dumnezeu Cuvântul şi că este împreună adorat ca suflet al 
lui Dumnezeu şi nu ca simplu suflet, înălţarea de la pământ la cer şi 
coborârea Lui iarăşi sunt activităţi ale unui corp circumscris: „Căci va veni 
iarăşi, spune Sfânta Scriptură, către voi aşa precum l-aţi văzut mergând la 

"407 

cer . 



CAPITOLUL II 
Despre şederea în dreapta Tatălui 

Spunem că Hristos s-a aşezat cu trupul în dreapta lui Dumnezeu şi a 
Tatălui, dar nu vorbim de o dreaptă spaţială a Tatălui. Căci cum va avea o 
dreaptă spaţială cel necircumscris? Dreapta şi stânga au numai lucrurile 
circumscrise. Numim dreapta Tatălui slava şi cinstea Dumnezeirii, în care 
Fiul lui Dumnezeu, ca Dumnezeu şi deofiinţă cu Tatăl, există înainte de 
veci, şi în care, după ce s-a întrupat în vremurile din urmă, sade şi cu 
trupul, deoarece trupul Lui este slăvit împreună cu El. Căci este închinat de 
toată creaţia într-o singură închinăciune împreună cu corpul lut. 



405 Luca XXIV, 41-43. 

406 Marcu XVI, 19; Romani VIII, 34; Efeseni I, 20; Coloseni; III, 1; Evrei XIII, 2; I Petru III, 32. 

407 Faptei, 11. 

CAPITOLUL III 

Către cei care spun: dacă Hristos are două firi, 

sau adoraţi creaţia închinându-vă unei firi create, 

5 5 ~ 

sau spuneţi că o fire este adorată 
şi una neadorată 

Ne închinăm Fiului lui Dumnezeu împreună cu Tatăl şi cu Sfântul 
Duh; înainte de înomenirea Lui îl adorăm necorporal, dar acum, după 
întrupare, îl adorăm pe acelaşi întrupat şi făcut om, dar şi Dumnezeu. 
Aşadar, trupul lui Hristos, în virtutea firii Sale proprii, dac ă vei despărţi pe 
cale abstractă vizibilul de spiritual, este neadorat, pentru că este creat; dar 
pentru că este unit cu Dumnezeu Cuvântul este adorat din pricina 
Cuvântului şi în Cuvânt. Căci în chipul în care împăratului i se dă 
închinăciunea şi când este dezbrăcat şi când este îmbrăcat, iar porfira, ca 
simplă porfiră, se calcă în picioare şi se aruncă, dar când ajunge 
îmbrăcăminte împărătească este cinstită şi slăvită, iar dacă ar dispreţui-o 
cineva este condamnat la moarte, lucru care s-a întâmplat de multe ori, şi 
după cum simplul lemn se poate pipăi, dar când este unit cu focul şi făcut 
cărbune nu poţi să-1 atingi, nu din cauza lui, ci din cauza focului unit cu el 
— căci firea lemnului nu este inaccesibilă pipăitului, ci cărbunele, adică 
lemnul înroşit în foc — tot astfel şi trupul, în virtutea firii sale, nu este 
adorat, dar este adorat în Cuvântul lui Dumnezeu întrupat; nu este adorat 
din pricina lui, ci din pricina lui Dumnezeu Cuvântul, unit cu el după 
ipostasă. Şi nu spunem că ne închinăm unui simplu trup, ci trupului lui 
Dumnezeu, adică Dumnezeului întrupat. 



CAPITOLUL IV 

Pentru ce s-a făcut om 

Fiul lui Dumnezeu şi nu Tatăl şi nici Duhul? 

Ce a săvârşit întrupându-se ? 

Tatăl este Tată şi nu Fiu; Fiul este Fiu şi nu Tată; Duhul este Sfântul 
Duh şi nu Tată şi nici Fiu. Căci însuşirea este imobilă. Altfel cum ar putea 
să rămână însuşire, dacă este mobilă şi se schimbă? Pentru aceea Fiul lui 
Dumnezeu se face Fiu al omului, ca să rămână imobilă însuşirea. Fiind Fiul 
lui Dumnezeu, s-a făcut Fiul omului, întrupându-se din Sfânta Fecioară, iar 
prin aceasta nu s-a depărtat de însuşirea de a fi Fiu. 

Fiul lui Dumnezeu s-a întrupat ca să dăruiască iarăşi omului aceea 

potrivit căreia 1-a făcut la început. Căci 1-a făcut „după chipul lui" 408 , adică 
gânditor şi liber, şi „după asemănare" 409 , adică desăvârşit în virtuţi, atât pe 
cât este cu putinţă firii omeneşti. Un fel de caracteristici ale firii 
dumnezeieşti sunt acestea: lipsa de grijă, curăţia, bunătatea, înţelepciunea, 
dreptatea şi a fi lipsit de orice răutate. Aşadar, la început 1-a pus în 
comuniune cu El — „căci 1-a făcut pentru incoruptibilitate" 410 — şi 1-a 
ridicat prin comuniunea cu El către incoruptibilitate. Din pricina călcării 
poruncii, însă, am întunecat şi am distrus caracteristicile chipului 
dumnezeiesc, am ajuns în viciu şi am fost lipsiţi de comuniunea 
dumnezeiască. „Căci ce împărtăşire are lumina cu întunericul?" 411 . Şi 
ajungând noi în afara vieţii, am căzut în stricăciunea morţii. Pentru că 
Dumnezeu ne-a dat o stare mai bună, dar n-am păzit-o, Cuvântul ia starea 
mai rea, adică firea noastră, ca să înnoiască, prin El însuşi şi în El însuşi, 
starea omului „după chipul şi după asemănarea lui" 412 , ca să ne înveţe pe 
noi vieţuirea în virtute — căci ne-a făcut virtutea prin El însuşi uşoară de 
practicat — ca să ne libereze de stricăciune prin comuniunea cu viaţa, 
facându-se pârga învierii noastre şi să reînnoiască vasul cel netrebnic şi 
stricat, ca să ne răscumpere de tirania diavolului, chemându-ne la 
cunoştinţa de Dumnezeu, să ne întărească şi să ne înveţe să biruim pe tiran 
prin răbdare şi smerenie. 

A încetat religia demonilor, s-a sfinţit zidirea prin dumnezeiescul sânge, s- 
au surpat capiştele şi templele idolilor, s-a sădit cunoştinţa lui Dumnezeu; 
Treimea cea deofiinţă, Dumnezeirea nezidită este închinată, un Dumnezeu 
adevărat, creator şi Domn al tuturora; virtuţile sunt îndeplinite, nădejdea 
învierii s-a dăruit prin învierea lui Hristos; diavolii se înfricoşează de 
oamenii pe care altă dată îi ţineau sub a lor robie. Şi lucru minunat este că 
toate acestea s-au făcut prin cruce, prin patimi şi prin moarte, în tot 
pământul s-a predicat vestea cea bună a cunoaşterii lui Dumnezeu şi n-a 
pus pe fugă pe cei potrivnici cu ajutorul războiului, nici cu ajutorul armelor, 
nici cu ajutorul oştilor; nu, ci puţini oameni goi, săraci, neînvăţaţi, 
persecutaţi, bătuţi, daţi morţii, au biruit pe cei înţelepţi şi pe cei puternici, 
predicând pe cel răstignit în corp şi pe cel care a murit, căci cu ei era 
puterea atotputernică a celui răstignit. Moartea, atât de înfricoşătoare 
înainte, este învinsă; ea, socotită altă dată groaznică şi odioasă, acum este 
preferată vieţii. 

Acestea sunt izbânzile venirii lui Hristos! Acestea sunt semnele 
puterii lui! Căci n-a mântuit ca prin Moise un popor din Egipt şi din robia 



408 Facerea I, 26. 

409 Ibidem. 

410 înţelepciunea lui Solomon II, 23. 
411 IICorinteniVI, 14. 

412 Facerea I, 26. 

lui Faraon, despărţind marea 413 , ci mai mult, a izbăvit întreaga omenire de 
stricăciunea morţii şi de sub robia crudului tiran, a păcatului. Nu duce cu 
forţa spre virtute, nici nu acoperă cu pământ 414 , nici nu arde cu foc 415 şi nici 
nu porunceşte să fie loviţi cu pietre cei păcătoşi 416 , ci convinge, prin 
blândeţe şi îndelungă răbdare, ca oamenii să aleagă virtutea, să lupte prin 
necazuri pentru ea şi să se bucure de roadele ei. Altă dată cei care păcătuiau 
erau pedepsiţi, dar stăruiau mai departe în păcat şi păcatul le era socotit ca 
Dumnezeu; acum, însă, oamenii aleg pentru credinţă şi virtute asupriri, 
torturări şi moarte. 

Slavă Ţie Hristoase, Cuvinte al lui Dumnezeu, înţelepciune. Putere şi 
Dumnezeule atotputernic! Ce-ţi vom da noi neputincioşii, în schimbul 
tuturor acestora? Căci toate sunt ale tale şi nu ceri de la noi nimic altceva 
decât să ne mântuim; dar şi pe aceasta o dai şi din pricina nespusei Tale 
bunătăţi eşti chiar recunoscător celor care o primesc. 
Mulţumesc Tie celui care ne-ai dat existenta, celui care ne-ai dăruit o feri- 

5 5 5 3 

cită existenţă, celui care ne-ai adus, prin negrăita Ta bunăvoinţă, iarăşi la 
această stare pe noi, cei căzuţi din ea! 



CAPITOLUL V 

Pentru cei care întreabă 

dacă ipostasa lui Hristos este creată sau necreată 

Ipostasa Cuvântului lui Dumnezeu înainte de întrupare a fost simpl ă, 
necompusă, necorporală, necreată; când s-a întrupat, însă, şi a devenit 
ipostasa trupului, a ajuns compusă din Dumnezeirea pe care o avea 
întotdeauna, şi din trupul pe care 1-a luat. Ipostasa are însuşirile celor două 
firi şi este cunoscută în două firi. Din această pricină aceeaşi unică ipostasa 
este necreată, în virtutea Dumnezeirii, şi creată, în virtutea omenirii, văzută 
şi nevăzută. Altfel, suntem siliţi sau să împărţim pe unicul Hristos, dacă 
spunem două ipostase, sau să fie negată deosebirea firilor şi să introducem 
schimbare şi amestecare. 



413 Ieşirea XIV, 16-31.; Deuteronom XI, 4. 

414 Numeri XVI, 31-33; Deuteronom XI, 6. 

415 Numeri XVI, 35. 

416 Iisus Navi VII, 25. 

CAPITOLUL VI 
Când Cuvântul a fost numit Hristos? 

Mintea nu s-a unit cu Dumnezeu Cuvântul, după cum mint unii, înainte de 
întruparea din Fecioară şi nici nu s-a numit de atunci Hristos. Această 
absurditate face parte din neroziile lui Origen, care a susţinut preexistenta 
sufletelor. Noi afirmăm, însă, că Fiul şi Cuvântul lui Dumnezeu a devenit 
Hristos din momentul în care s-a sălăşluit în pântecele Sfintei pururea 
Fecioarei, s-a făcut trup în chip neschimbat şi a fost uns trupul cu 
Dumnezeirea. „Aceasta este ungerea omenirii", după cum zice Grigore 
Teologul 417 . Iar prea sfinţitul Chirii al Alexandriei, scriind către împăratul 
Teodosie, a spus acestea: „Eu spun că Iisus Hristos nu trebuie să se 
numească nici Cuvântul din Dumnezeu fără omenire şi nici templul care s-a 
născut din femeie, fără a fi unit cu Cuvântul. Aceasta pentru motivul că 
prin numele Hristos se înţelege Cuvântul cel din Dumnezeu împreunat în 
chip tainic cu omenirea, în virtutea unirii săvârşite prin întrupare" 418 . Iar în 
scrierea către împărătese, spune astfel: „Unii spun că numele Hristos se 
cuvine numai Cuvântului născut din Dumnezeu Tatăl care este gândit şi 
există deosebit. Noi, însă, n-am fost învăţaţi să gândim sau să spunem aşa, 
ci spunem că în momentul în care Cuvântul s-a făcut trup, în acelaşi 
moment a şi fost numit Iisus Hristos. Se numeşte Hristos, pentru că a fost 
uns cu untdelemnul bucuriei 419 , adică cu Duhul de la Dumnezeu şi Tatăl. 
Dar că ungerea este pentru omenire nu se va îndoi nimeni din cei care sunt 
obişnuiţi să judece drept" 420 . Iar Atanasie, cel de veşnică pomenire, în 
cuvântul despre mântuitoarea întrupare spune astfel: „Dumnezeul care 
există înainte de venirea în trup n-a fost om, ci a fost Dumnezeu la 
Dumnezeu 421 , fiind nevăzut şi impasibil. Dar când s-a făcut om este adus 
prin trup numele Hristos, pentru că numelui îi urmează patima şi 
moartea" 422 . 

Chiar dacă Sfânta Scriptură zice: „Pentru aceea te-a uns pe tine 
Dumnezeule, Dumnezeul tău, cu untdelemnul bucuriei" 423 , totuşi trebuie să 
se ştie că de multe ori dumnezeiasca Scriptură întrebuinţează timpul trecut 
în locul viitorului, ca în versetul următor: „După acestea s-a arătat pe 



417 Cuvântul XXX, al patrulea cuvânt teologic, despre Fiul, Migne PG, XXXVI, col. 132 B. 

418 Cuvânt adresai prea binecredinciosului împărat Teodosie, despre credinţa cea adevărată în Domnul 
nostru Iisus Hristos, Migne PG, LXXVI, col. 1 173 C. 

419 Psalmi XLIV, 9; Evrei I, 9. 

420 Cuvânt adresat prea birtecredincioaselor împărătese, Migne PG, LXXVI, col. 1220 C. 

421 Ioan I, 1. 

422 Cuvântul II despre mântuitoarea întrupare a lui Hristos contra lui Apolinarie, Migne PG, XXV, col. 1 
133 B. 

423 Psalmi XLIV, 9; Evrei I, 9. 

pământ şi a petrecut cu oamenii" 424 ; când s-au spus aceste cuvinte nici nu 
s-a arătat, nici n-a petrecut Dumnezeu cu oamenii. De asemenea, şi 
următorul text: „La râul Vavilonului 425 , acolo am şezut şi am plâns" 426 , căci 
aceasta niciodată nu s-a întâmplat. 



CAPITOLUL VII 

Către cei care întreabă dacă 

Sfânta Născătoare de Dumnezeu a născut două firi 

şi dacă au fost răstignite pe cruce două firi 

Cuvintele ayevnToa şi yevnToa , scrise cu un singur v, se raportă la fire şi 
indică firea necreată şi creată. Cuvintele ayevvnToa şi yevvnToa, scrise cu 
doi v, nu se referă la fire, ci la ipostasă şi indică ceea ce este nenăscut şi 
născut. Firea dumnezeiască este ayevnToa, adică necreată; iar cele ce vin 
după firea dumnezeiască sunt yevnTa^ adică create. In firea dumnezeiască 
şi necreată se vede nenăscutul în Tatăl, căci n-a fost născut; născutul în 
Fiul, căci s-a născut din veşnicie din Tatăl; iar purcesul în Sfântul Duh. 
Primele exemplare ale fiecărei specii de animale sunt ayevvnTa, 
nenăscute, dar nu ayevnTa, necreate, căci ele s-au făcut de creator, dar nu 
s-au născut din cele asemenea lor. Cuvântul yevEaia înseamnă creare, iar 
cuvântul yevvnaia înseamnă naştere. Cu privire la Dumnezeu naşterea este 
ieşirea numai din Tatăl a Fiului celui deofiinţă cu El; cu privire la corpuri, 
însă, naşterea este ieşirea unei ipostase de aceeaşi fiinţă din împreunarea 
bărbatului cu femeia. Din aceasta cunoaştem că naşterea nu este o însuşire 
a firii, ci a ipostase lor. Căci dacă naşterea ar aparţine firii, nu s-ar vedea în 
fire şi naşterea şi nenaşterea. Prin urmare Sfânta Născătoare de Dumnezeu 
a născut o ipostasă cunoscută în două firi; în ce priveşte Dumnezeirea Sa a 
fost născut din Tatăl în afară de timp, dar în ce priveşte omenirea sa, a fost 
întrupat în vremurile din urmă din Sfânta Fecioară în timp şi s-a născut în 
trup. 

Dacă cei care întreabă ar lăsa să se înţeleagă că cel care s-a născut 
din Sfânta Născătoare de Dumnezeu este din două firi, spunem: da, sunt 
două firi, căci acelaşi este Dumnezeu şi om. Tot astfel şi despre răstignire, 
înviere şi înălţare. Aceste fapte nu sunt ale firii, ci ale ipostasei. Hristos, 
care este în două firi, a suferit şi a fost răstignit cu firea cea pasibilă, căci pe 
cruce a fost răstignit cu trupul şi nu cu Dumnezeirea. Dar dac ă ar răspunde 
negativ la întrebarea noastră: dacă au murit două firi, vom spune: prin 
urmare n-au fost răstignite cele două firi, ci Hristos a fost născut, adică 



424 BaruhIII, 38. 

425 Tradus prin corectarea textului ediţiei din Migne PG, după ediţia de la Verona, 1531. f 102v. 

426 Psalmi CXXXVI, 1. 

Cuvântul dumnezeiesc înomenindu-se a fost născut în trup, a fost răstignit 
în trup, a pătimit în trup, a murit în trup, rămânând, însă, impasibilă 
Dumnezeirea Lui. 



CAPITOLUL VIII 

In ce sens se numeşte prim născut Fiul 

Unul-Născut al lui Dumnezeu? 

Primul născut este cel născut întâi, fie că este unicul născut, fie că 
este născut înaintea altor fraţi. Dacă Fiul lui Dumnezeu s-ar numi primul 
născut, dar nu s-ar numi Unul-Născut, atunci am presupune că este primul 
născut dintre creaturi, ca şi cum ar fi o creatură. Dar pentru că este numit 
primul născut 427 şi unul născut 428 , trebuie să păstrăm cu privire la El, pe 
amândouă. Spunem că este „primul născut din toată creaţia" 429 , pentru că şi 
El este din Dumnezeu, dar şi creaţia este din Dumnezeu; dar pentru că El 
este Unicul născut, în afară de timp, din fiinţa lui Dumnezeu şi a Tatălui va 
fi numit pe bună dreptate Fiul Unul-Născut, prim născut şi nu prim creat, 
căci creaţia nu este din flinta Tatălui, ci a fost adusă de la neexistentă la 
existenţă prin voinţa Lui. El este numit „primul născut între mulţi fraţi" 430 
— căci este unicul născut şi din mamă — pentru că a participat în chip 
asemănător nouă sângelui şi trupului şi s-a făcut om, iar prin El ne-am făcut 
şi noi fii ai lui Dumnezeu 431 , înfiiaţi fiind prin botez 432 . El, care este prin 
fire Fiul lui Dumnezeu, s-a făcut primul născut între noi, care am ajuns prin 
poziţie şi prin har fii ai lui Dumnezeu şi am fost numiţi fraţi ai Lui. Pentru 
aceea a spus: „Mă urc la Tatăl Meu şi la Tatăl vostru" 433 . N-a spus „Tatăl 
nostru", ci „Tatăl meu", adică este Tatăl Său prin fire, şi: „Tatăl vostru", 
adică prin har. A spus de asemenea „Dumnezeul Meu şi Dumnezeul 
vostru" 434 . N-a spus „Dumnezeul nostru", ci „Dumnezeul Meu", şi înţelegi 
sensul cuvintelor dacă, pe cale abstractă, desparţi vizibilul de spiritual — şi 
„Dumnezeul vostru", pentru că este creator şi Domn. 



427 Luca II, 7; Romani VIII, 29; Coloseni I, 15, 18; Evrei I, 6. 

428 Ioan I, 14, 18; III, 16, 18; I Ioan IV, 9. 

429 Coloseni 1,15. 

430 Romani VIII, 29. 

431 Matei V. 9, 45; Luca VI, 35; Romani IX, 26; II Corinteni VI, 18; Galateni III, 26. 

432 Galateni III, 26-27. 

433 Ioan XX, 17. 

434 Ibidem. 

CAPITOLUL IX 
Despre credinţă şi botez 

Mărturisim un botez spre iertarea păcatelor şi spre viaţa de veci. 
Botezul indică moartea Domnului 435 . Ne îngropăm, deci, prin botez 
împreună cu Domnul, după cum spune dumnezeiescul apostol 436 . Şi după 
cum o dată s-a săvârşit moartea Domnului, tot astfel o dată trebuie să ne 
botezăm. Ne botezăm, după cuvântul Domnului, în numele Tatălui şi al 
Fiului şi al Sfântului Duh 437 ; iar prin aceste cuvinte suntem învăţaţi 
mărturisirea în Tatăl şi în Fiul şi în Sfântul Duh. Aşadar toţi cei care au fost 
botezaţi în Tatăl şi în Fiul şi în Sfântul Duh şi au fost învăţaţi prin aceasta o 
singură fire a Dumnezeirii în trei ipostase şi se botează din nou, aceştia 
răstignesc încă o dată pe Hristos, după cum spune dumnezeiescul apostol: 
„Căci este cu neputinţă ca cei odată luminaţi" şi cele ce urmează, „să se 
înnoiască iarăşi spre pocăinţă, pentru că ei răstignesc pentru ei din nou pe 
Hristos si-1 batjocoresc" 438 . Dar toţi cei care n-au fost botezaţi în Sfânta 
Treime, trebuie rebotezaţi. Chiar dacă spune dumnezeiescul apostol că „ne- 
am botezat în Hristos şi în moartea Lui" 439 , spune totuşi că nu trebuie să se 
facă aşa invocaţia de la botez. Prin aceste cuvinte spune atât numai că 
botezul este tipul morţii lui Hristos 440 , deoarece botezul prin cele trei 
cufundări indică cele trei zile cât a stat Domnul în mormânt. Prin urmare a 
fi botezat în Hristos înseamnă a se boteza cei care cred în el 441 . Şi este cu 
neputinţă să credem în Hristos dacă n-am fost învăţaţi mărturisirea în Tatăl 
şi în Fiul şi în Sfântul Duh. Hristos este Fiul Dumnezeului celui viu, Fiu, pe 
care Tatăl 1-a uns cu Sfântul Duh, după cum spune dumnezeiescul David: 
„Pentru aceea te-a uns pe tine Dumnezeule, Dumnezeul tău, cu 
untdelemnul bucuriei mai mult decât pe părtaşii tăi" 442 . Iar Isaia, ca din 
partea Domnului, spune: „Duhul Domnului peste mine, din cauza căruia m- 
a uns" 443 . Domnul, învăţând pe ucenicii Săi invocaţia de la botez, a spus: 
„Botezându-i în numele Tatălui şi al Fiului şi al Sfântului Duh" 444 . Dum- 
nezeu ne-a făcut pentru nestricăciune; dar pentru că noi am călcat porunca 
lui mântuitoare, ne-a condamnat la stricăciunea morţii; totuşi, ca să nu fie 



435 Romani VI, 4; Coloseni II, 12. 

436 Coloseni II, 12. 

437 Matei XXVIII, 19. 

438 Evrei VI, 4-6. 

439 Romani VI, 3. 

440 Romani VI, 4; Coloseni II, 12. 

441 Galateni III, 27. 

442 Psalmi XLIV, 9; Evrei I, 9. 

443 Isaia LXI, l;LucaIV, 18. 

444 Matei XXVIII, 19. 

răul veşnic, s-a pogorât, în virtutea milostivirii Sale, spre robi şi, făcându-se 
asemenea nouă, ne-a răscumpărat, prin patima sa, din stricăciune. Ne-a iz- 
vorât nouă, din sfânta şi prea curata Lui coastă, izvorul iertării. Apa 
izvorâtă din coasta Sa este spre renaştere şi inundarea păcatului şi a 
stricăciunii, iar sângele este băutura pricinuitoare vieţii veşnice. Ne-a dat 
porunci ca să ne renaştem prin apă şi prin Duh 445 , deoarece prin rugăciune 
şi invocare Sfântul Duh se pogoară asupra apei. Dar pentru că omul este 
dublu, din suflet şi corp, ne-a dat dublă şi curăţirea, prin apă şi prin Duh. 
Duhul, pe de o parte, reînnoieşte în noi starea după chipul şi asemănarea lui 
Dumnezeu 446 ; iar apa, pe de altă parte, curăţeste, prin harul Duhului, corpul 
de păcat, şi-1 eliberează de stricăciune. Apa îndeplineşte icoana morţii, iar 
Duhul dă arvună vieţii. 

De la început „Duhul lui Dumnezeu se purta deasupra apelor" 447 şi 
dintru început Scriptura mărturiseşte despre apă că este curăţitoare. Pe 
timpul lui Noe, Dumnezeu a înecat păcatul mondial prin apă 448 . Prin apă, 
potrivit legii, se curăţeste tot cel necurat, până chiar şi înseşi hainele sunt 
spălate cu apă 449 . Ilie a arătat că harul Duhului este unit cu apa, căci cu apă 
a ars jertfa 450 . Şi potrivit legii, aproape toate se curăţesc cu apă. Căci cele 
văzute sunt simboluri ale celor spirituale. A doua naştere se petrece în 
suflet, căci cu toate că suntem creaturi, credinţa are atâta putere să ne 
înfieze prin Duh şi să ne ducă la fericirea de altă dată. 

Prin botez se dă tuturora în mod egal iertare de păcate; harul Duhului 
însă, în măsura credinţei şi a curăţirii antecedente. Prin urmare, luăm acum 
prin botez pârga Sfântului Duh; iar renaşterea este pentru noi începutul unei 
alte vieţi, pecete, talisman şi luminare. 

Trebuie cu toată puterea şi cu tărie să ne păstrăm pe noi înşine curaţi 
de lucrurile întinate, ca să nu ne întoarcem ca şi câinele la vărsătura sa 451 şi 
să ne facem iarăşi pe noi înşine robii păcatului. „Credinţa fără fapte este 
moartă" 452 după cum şi faptele fără credinţă. Credinţa adevărată se încearcă 
prin fapte. 

Ne botezăm în Sfânta Treime. Aceasta pentru motivul că cei care se 
botează au nevoie de Sfânta Treime pentru menţinerea şi dăinuirea lor şi 
este cu neputinţă ca să nu fie împreună unele cu altele cele trei persoane ale 
Sfintei Treimi, căci Sfânta Treime este nedespărţită. 
Primul botez a fost botezul potopului 453 pentru curmarea păcatului. Al doi- 

445 Ioan III, 5. 

446 Facerea I, 26. 

447 Facerea I, 2. 

448 Facerea VI, 17-22; VII, 1-24; VIII, 1-18. 

449 Levitic XV, 10. 

450 III Regi XVIII, 32-38. 
451 II Petru II, 22. 

452 Iacob II, 26. 

453 Facerea VII, 17-24. 
136 



Dogmatica 

lea, botezul prin mare şi nori 454 , căci norul este simbolul Duhului, iar marea 
simbolul apei. Al treilea, botezul legii vechi, căci tot cel necurat se spăla cu 
apă, ba încă îşi spăla şi hainele şi astfel intra în tabără 455 . Al patrulea, 
botezul lui Ioan 456 , care a fost introductiv şi conducea la pocăinţă pe cei 
botezaţi ca să creadă în Hristos. „Eu, spune Sfântul Ioan Botezătorul, vă 
botez cu apă, dar cel care vine în urma mea vă va boteza cu Duhul Sfânt şi 
cu foc" 457 . Aşadar, Ioan curăţeşte mai dinainte prin apă, în vederea Duhului. 
Al cincilea, botezul Domnului 458 , cu care s-a botezat El însuşi. Se botează 
nu pentru că El a avut nevoie de curăţire, ci pentru că şi-a împropriat 
curăţirea mea, ca să zdrobească capetele balaurilor în apă" 459 , ca să înece 
păcatul, ca să înmormânteze pe tot Adamul cel vechi în apă, ca să 
sfinţească pe Botezător, ca să împlinească legea, ca să descopere taina 
Treimii, ca să ne dea nouă pildă şi exemplu de a ne boteza. Şi noi ne 
botezăm cu botezul desăvârşit al Domnului, cel prin apă şi prin Duh. Se 
zice că Hristos botează cu foc, pentru că a revărsat harul Duhului peste 
sfinţii apostoli în chipul limbilor de foc 460 , după cum spune însuşi Domnul: 
„Ioan v-a botezat cu apă, dar voi veţi fi botezaţi cu Sfântul Duh şi cu foc, 
nu mult după aceste zile" 461 , sau din pricina botezului pedepsitor al focului 
ce va să fie. Al şaselea botez este botezul prin pocăinţă şi lacrimi, care este 
cu adevărat greu. Al şaptelea, botezul prin sânge şi mucenicie, cu care 
însuşi Hristos s-a botezat în locul nostru; ci este foarte cinstit şi fericit, 
pentru că nu se pângăreşte a doua oară cu întinăciunea. Al optulea botez şi 
ultimul 462 , nu este mântuitor, ci pe de o parte distruge răutatea — căci nu 
mai guvernează răutatea şi păcatul — iar pe de altă parte, pedepseşte 
necontenit. 

Duhul Sfânt s-a pogorât peste Hristos în formă corporală ca un porumbel 463 
şi arată pârga botezului nostru şi cinsteşte corpul. Pentru că şi acesta, adică 
corpul, este Dumnezeu prin îndumnezeirea lui. încă de la început a obişnuit 
ca un porumbel să binevestească sfârşitul potopului 464 . Dar peste sfinţii 
apostoli s-a pogorât în chip de foc 465 . Căci El este Dumnezeu, iar 
„Dumnezeu este foc mistuitor" 466 . 

Botezului îi urmează ungerea cu untdelemn; el indică ungerea 



454 1 Corinteni X, 2; Numeri IX, 15-22 
455 Levitic XV, 3-33. 

456 



Matei III, 1-12; Marcu I, 4-8; Luca III, 2-18. 

457 Matei III, 11; Marcu 1. 8; Luca III, 16. 

458 Matei III, 13-17; Marcu I, 9-1 1; Luca III, 21-22; Ioan I, 29-34. 

459 Psalmi LXXIII, 14. 

460 Fapte II, 1-4. 

461 Fapte I, 5. 

462 Adică focul cel veşnic de după judecata obştească. 

463 Matei III, 16; Marcu I, 10; Luca III, 22; Ioan I, 32. 

464 Facerea VIII, 11-12. 

465 Fapte II, 1-4. 

466 Deuteronom IV, 24; Evrei XII, 29. 

noastră, ne face hristoşi (=unşi) şi ne făgăduieşte, prin Duhul Sfânt, mila lui 
Dumnezeu, pentru că porumbelul a dus o ramură de măslin celor care au 
fost izbăviţi de potop 467 . 

Ioan a fost botezat punând mâna pe capul dumnezeiesc al 
Stăpânului 468 şi cu sângele său 469 . 

Nu trebuie să se întârzie botezul, când credinţa acelora care se 
apropie de el a fost mărturisită prin fapte. Cel care se apropie de botez cu 
viclenie va fi mai degrabă pedepsit decât va folosi. 



CAPITOLUL X 
Despre credinţă 

Credinţa este dublă: una, „credinţa din auzite" 470 . Auzind 
dumnezeieştile Scripturi credem în învăţătura Duhului Sfânt. Ea se 
desăvârşeşte prin toate cele legiuite de Hristos, este învederată prin fapte, 
este cucernică şi îndeplineşte poruncile aceluia care ne-a reînnoit. 
Necredincios este acela care nu crede potrivit predaniei Bisericii 
soborniceşti sau acela care are părtăşanie cu diavolul prin fapte urâte. 

„Credinţa este iarăşi încredinţarea despre cele nădăjduite, dovedirea 
lucrurilor nevăzute" 471 , sau o nădejde neîndoielnică şi oarbă în cele 
făgăduite nouă de Dumnezeu şi a dobândirii cererilor noastre. Prima 
credinţă aparţine sufletului noastru, cea de a doua, harurilor duhului. 
Trebuie să se ştie că prin botez ne tăiem împrejur de tot acoperământul de 
la naştere, adică de păcat, şi devenim israeliţi duhovniceşti şi poporul lui 
Dumnezeu 472 . 



CAPITOLUL XI 
Despre cruce şi încă despre credinţă 

„Cuvântul cruce este nebunie pentru cei pierduţi, dar pentru cei care 
ne mântuim este puterea lui Dumnezeu" 473 . „Cel duhovnicesc le judecă pe 
toate, dar omul sufletesc nu primeşte pe cele ale Duhului" 474 . în adevăr, 



467 Facerea VIII, 11. 

468 Nici un text din Evanghelii nu se referă că Sf. Ioan Botezătorul a pus mâna pe capul Mântuitorului 
când 1-a botezat. Afirmaţia aceasta s-a păstrat prin Tradiţie şi prin influenţa iconografiei botezului 
Domnului. 

469 Matei XIV, 3-12; Marcu VI, 17-29. 

470 Romani X, 17. 

471 Evrei XI, 1. 

472 II Corinteni VI, 16; Evrei VIII, 10; Apocalipsa XXI, 3. 
473 1 Corinteni I, 18. 
474 1 Corinteni II, 15, 14. 

crucea este nebunie pentru cei care nu o primesc cu credinţă şi care nu ţin 
seamă de bunătatea şi atotputernicia lui Dumnezeu, ci cercetează cele 
dumnezeieşti cu gânduri omeneşti şi fireşti. Toate cele ale lui Dumnezeu 
sunt mai presus de fire, de cuvânt şi de cuget. Căci dacă cineva va socoti 
cum şi pentru care pricină a adus Dumnezeu pe toate de la neexistenţă la 
existenţă şi va voi să ajungă la această cunoştinţă prin gândire naturală, nu 
va înţelege. Această cunoştinţă este sufletească şi demonică 475 . Dar dacă 
cineva condus prin credinţă va socoti că fiinţa dumnezeiască este bună, 
atotputernică, adevărată, înţeleaptă şi dreaptă va găsi pe toate lucioase şi 
netede şi cale dreaptă. Este cu neputinţă să te mântuieşti fără credinţă 476 , 
căci prin credinţă se menţin toate, atât cele omeneşti, cât şi cele 
duhovniceşti. Nici plugarul nu taie brazda pământului fără credinţă, nici 
negustorul nu-şi încredinţează unui mic lemn sufletul lui noianului înfuriat 
al mării, nici nu se fac nunti, nici altceva din cele ce sunt în viată. Prin 
credinţă înţelegem că toate s-au adus prin puterea lui Dumnezeu de la 
neexistenţă la existenţă şi prin credinţă izbândim toate, atât pe cele 
dumnezeieşti, cât şi pe cele omeneşti. Credinţa este un asentiment care nu 
iscodeşte lucrurile. 

Orice faptă şi orice minune a lui Hristos este foarte mare, dumnezeiasc ă şi 
minunată. Dar cea mai minunată decât toate este cinstita Lui cruce. Căci 
prin nimic altceva decât prin crucea Domnului nostru Iisus Hristos s-a 
distrus moartea, s-a dezlegat păcatul strămoşesc, s-a prădat iadul, s-a dăruit 
învierea, ni s-a dat puterea să dispreţuim cele prezente şi chiar moartea, s-a 
săvârşit întoarcerea la fericirea primară, s-au deschis porţile raiului, s-a 
aşezat firea noastră în dreapta lui Dumnezeu, ne -am făcut copii şi 
moştenitori ai lui Dumnezeu 477 . Prin cruce toate s-au îndeplinit. „Căci toţi 
câţi ne-am botezat în Hristos, spune apostolul, ne -am botezat întru moartea 
lui" 478 . „Toţi câţi în Hristos ne-am botezat, în Hristos ne-am îmbrăcat" 479 . 
„Hristos este puterea lui Dumnezeu şi înţelepciunea lui Dumnezeu" 480 . Iată 
dar că moartea lui Hristos, adică crucea, ne-a îmbrăcat cu înţelepciunea 
enipostatică şi puterea lui Dumnezeu. Cuvântul crucii este puterea lui 
Dumnezeu, sau pentru că prin ea ni s-a arătat puterea lui Dumnezeu, adică 
biruinţa asupra morţii, sau pentru că, după cum cele patru braţe ale crucii se 
ţin şi se strâng prin încheietura de la mijloc, tot astfel se ţin prin puterea lui 
Dumnezeu înălţimea, adâncimea, lungimea şi lăţimea 481 , adică toată creaţia 



475 Demonică in sensul cunoştinţei demonice de care vorbeşte Socrat, aşa că ar fi putut fi tradus aici 
„cunoştinţă demonică" prin „cunoştinţă naturală, pe care o dobândim prin propriile noastre puteri 
sufleteşti". 

476 Evrei XI, 6. 

477 Matei V, 9, 45; Romani VIII, 17; IX, 26; I Corinteni VI, 18; Galateni III, 26, 29; IV, 7. 

478 Romani VI, 3. 

479 Galateni III, 27. 
480 1 Corinteni I, 24. 
481 Efeseni III, 18. 

văzută şi nevăzută. 

Crucea ni s-a dat semn pe frunte în acelaşi chip în care s-a dat lui 
Israil tăierea împrejur. Prin ea ne despărţim cei credincioşi de cei 
necredincioşi şi ne cunoaştem. Crucea este pavăza, arma şi trofeul contra 
diavolului. Crucea este pecetea pentru ca să nu ne atingă nimicitorul, după 
cum spune Scriptura 482 . Crucea este scularea celor căzuţi, sprijinul celor 
care stau, reazemul celor slabi, toiagul celor păstoriţi, călăuza celor 
convertiţi, desăvârşirea celor înaintaţi, mântuirea trupului şi a sufletului, 
izgonitorul tuturor răutăţilor, pricinuitorul tuturor bunătăţilor, distrugerea 
păcatului, răsadul învierii, pomul vieţii veşnice. 

Prin urmare, acest lemn cinstit cu adevărat şi venerabil, pe care 
Hristos s-a adus jertfă pe sine în locul nostru, trebuie venerat pentru că s-a 
sfinţit prin atingerea cu Sfântul Lui trup şi sânge. Trebuie venerate şi cuiele 
şi lancea şi îmbrăcămintea şi Sfântele Lui locaşuri, anume: ieslea, peştera, 
Golgota, mormântul mântuitor şi făcător de viaţă, Sionul, acropola 
Bisericilor, şi cele asemenea, după cum a spus dumnezeiescul părinte, 
David: „Vom intra în locaşurile Lui, ne vom închina în locul unde au stat 
picioarele Lui" 483 . Că în acest text vorbeşte despre cruce, se vede din cele 
ce urmează: „Scoală-te, Doamne, întru odihna Ta" 484 . In adevăr după cruce 
urmează învierea. Dacă dorim casa, patul, haina celor pe care îi iubim, cu 
cât mai mult cele ale lui Dumnezeu şi ale Mântuitorului prin care am şi fost 
mântuiţi! 

Ne închinăm, deci, semnului cinstitei şi de viaţă făcătoarei cruci, chiar dacă 
este făcut din altă materie. Noi nu cinstim materia — să nu fie! — ci 
semnul, ca simbol al lui Hristos. Căci a spus pe când le vorbea ucenicilor 
săi: „Atunci va apărea semnul Fiului omului pe cer" 485 ; prin aceste cuvinte 
a indicat crucea. Pentru aceea şi îngerul învierii a spus femeilor: „Căutaţi 
pe Iisus Nazarineanul cel răstignit?" 486 , iar apostolul: „Iar noi predicăm pe 
Hristos cel răstignit" 487 . Sunt mulţi Hristoşi şi Iisuşi, dar unul este cel 
răstignit. îngerul şi apostolul n-au spus cel străpuns cu suliţa, ci „cel 
răstignit". Prin urmare, trebuie să ne închinăm semnului lui Hristos. Acolo 
undeva fi semnul, acolo va fi şi El. Dar nu trebuie să ne închinăm materiei 
din care este făcut semnul crucii, chiar dacă ar fi din aur şi din pietre 
scumpe, dacă se întâmplă să se distrugă semnul. Ne închinăm deci tuturor 
celor afierosite lui Dumnezeu, aducând Lui închinăciunea. 
Pomul vieţii, care a fost sădit de Dumnezeu în rai 488 , a preînchipuit această 



482 Ieşirea XII, 12-13; Evrei XI, 28. 

483 Psalmi CXXXI, 7. 

484 Psalmi CXXXI, 8. 

cinstită cruce. Dar pentru că prin pom a venit moartea 489 , trebuia ca prin 
lemn să se dăruiască viaţa şi învierea. Iacov cel dintâi a închipuit crucea 
când s-a închinat vârfului toiagului lui Iosif 490 , iar când a binecuvântat pe 
fiii lui Iosif cu mâinile încrucişate 491 este foarte lămurit că a descris semnul 
crucii. Toiagul lui Moise a lovit marea în chipul crucii şi a mântuit pe Israil, 
iar pe Faraon 1-a înecat 492 . Mâinile întinse în chipul crucii au biruit pe 
Amalic 493 . Prin lemn se îndulceşte apa cea amară 494 , iar piatra curge şi 
revarsă izvoare 495 . Toiagul lui Aaron face cunoscută vrednicia 
preoţească 496 . Şarpele, deşi era mort, a fost înălţat în triumf pe lemn, iar 
lemnul mântuieşte pe cei credincioşi care privesc la duşmanul omorât 497 . 
Tot astfel a fost pironit Hristos, care nu ştia de păcat, într-un trup al 
păcatului. Moise cel mare a strigat: „Priviţi viaţa voastră atârnată pe lemn, 
în faţa ochilor voştri" 498 . Iar Isaia: „Toată ziua am întins mâinile mele către 
un popor neascultător şi împotrivă grăitor" 499 . Cei care ne închinăm acestui 
semn să dea Dumnezeu să dobândim partea lui Hristos cel răstignit, Amin. 



CAPITOLUL XII 
Despre închinarea către răsărit 

Nu ne închinăm către răsărit fără motiv şi nici la întâmplare. Pentru 
că suntem alcătuiţi dintr-o fire văzută şi nevăzută, adică spirituală şi 
sensibilă ne închinăm Creatorului într-un chip dublu, după cum cântăm şi 
cu mintea şi cu buze trupeşti, ne botezăm prin apă şi prin Duh, şi ne unim 
într-un chip dublu cu Domnul, împărtăşindu-ne tainelor şi harului Duhului. 
Pentru că Dumnezeu este lumină spirituală 500 , iar Hristos în Scripturi se 
numeşte şi soarele dreptăţii 501 şi răsărit 502 , trebuie să-i afierosim Lui 
răsăritul spre închinăciune. Tot lucrul bun trebuie afierosit lui Dumnezeu, 
din care tot lucrul bun se îmbunătăţeşte. Căci spune dumnezeiescul David: 
„împărăţiile pământului, cântaţi lui Dumnezeu, cântaţi Domnului care s-a 

suit peste cerul cerului spre răsărituri" 503 . Mai mult, şi Sfânta Scriptură 
spune: „Dumnezeu a răsădit raiul spre răsărit în Eden" 504 ; acolo a pus pe 
omul plăsmuit de El, pe care, când a călcat porunca, 1-a dat afară 505 şi 1-a 
pus să locuiască în faţa paradisului desfătării, adică la apus. Ne închinăm 
lui Dumnezeu căutând patria de altă dată şi uitându-ne către ea. De 
asemenea cortul lui Moise avea catapeteasma şi ilastiriul către răsărit 506 . 
Seminţia lui Iuda, pentru că era mai cinstită şi-a fixat locuinţa spre 
răsărit 507 . In templul vestit al lui Solomon, poarta Domnului se afla spre 
răsărit. Dar şi Domnul, când a fost răstignit, privea spre apus şi aşa ne 
închinăm, uitându-ne la El. Iar când s-a înălţat, a pornit spre răsărit şi astfel 
i s-au închinat apostolii şi El va veni tot aşa în chipul în care l-au văzut 
mergând la cer, după cum însuşi Domnul a spus: „După cum fulgerul iese 
de la răsărit şi se arată până la apus, tot aşa va fi venirea Fiului omului" 508 . 
Aşteptându-1 deci pe El, ne închinăm spre răsărit. Această predanie a 
apostolilor este nescrisă. Şi în adevăr multe ni s-au predat fără să fie 
însemnate în scris. 



CAPITOLUL XIII 
Despre Sfintele şi Prea Curatele Taine ale Domnului 

Dumnezeul cel bun, a tot bun şi mai presus de bunătate, care este în 
totul bunătatea, din pricina bogăţiei covârşitoare a bunătăţii Sale, nu s-a 
mulţumit numai să fie bun, adică să existe numai fiinţa Sa, fără ca să 
participe cineva la ea, ci pentru aceasta a făcut mai întâi puterile spirituale 
şi cereşti, apoi lumea văzută şi sensibilă, apoi din cea spirituală şi sensibilă 
pe om. Prin urmare, toate cele făcute de El, întrucât există, participă 
bunătăţii Lui. El este existenţa tuturor — pentru că „în El sunt toate" 509 — 
nu numai pentru că ne-a adus de la neexistenţă la existenţă, dar pentru că 
energia Lui conservă şi ţine pe cele făcute de El. In chip covârşitor, însă, 
conservă şi ţine vieţuitoarele, căci acestea participă la bunătatea lui 
Dumnezeu şi prin faptul că există, dar şi prin faptul că sunt părtaşe vieţii. 
Fiinţele raţionale participă bunătăţii Lui şi pentru motivele arătate mai sus, 
dar şi pentru că au raţiune şi mai cu seamă pentru aceasta. Ele sunt oarecum 
mai aproape de El, cu toate că El negreşit le depăşeşte în chip 
incomparabil. 

Aşadar, omul, fiind făcut raţional şi liber a primit puterea de a se uni 
pentru totdeauna cu Dumnezeu prin proprie alegere, dacă va rămâne în 
bine, adică dacă va asculta de Creator. Dar pentru că a călcat porunca 
Creatorului său şi a fost supus morţii şi stricăciunii, Făcătorul şi Creatorul 
neamului nostru, din pricina îndurărilor milei Sale, s-a făcut asemenea 
nouă, făcându-se întru totul om fără de păcat şi s-a unit cu firea noastră. Şi 
pentru că ne-a dat chipul Lui şi Duhul Lui şi nu l-am păzit, el însuşi ia firea 
noastră săracă şi slabă ca să ne curăţească, ca să ne facă nestricăcioşi şi să 
ne facă iarăşi părtaşii Dumnezeirii Lui. 

Trebuia, însă, să se împărtăşească de cel mai bun nu numai pârga firii 
noastre, ci tot omul care vrea să se nască a doua oară, să se nutrească cu o 
hrană nouă şi proprie naşterii, ca astfel să ajungă la măsura desăvârşirii. 
Prin naşterea lui Dumnezeu Cuvântul, adică prin întrupare, prin botez, prin 
patimă, prin înviere, a eliberat firea de păcatul strămoşesc, de moarte şi de 
stricăciune, a devenit pârga învierii, s-a făcut pe Sine cale, pildă şi 
exemplu, ca şi noi, mergând pe urmele Lui, să ajungem fii 510 şi moştenitori 
ai lui Dumnezeu 511 prin poziţie aşa cum este El prin fire, şi împreună 
moştenitori cu El 512 . Aşadar, după cum am spus, ne-a dat a doua naştere, 
pentru ca după cum fiind născuţi din Adam, ne-am asemănat Lui, 
moştenind blestemul şi stricăciunea, tot astfel născându-ne din El, să ne 
asemănăm Lui, moştenind nestricăciunea, binecuvântarea şi slava Lui. 

Pentru că acest Adam este duhovnicesc trebuia ca şi naşterea să fie 
duhovnicească; tot astfel şi mâncarea. Dar pentru că suntem dubli şi 
compuşi trebuie ca şi naşterea să fie dublă; tot astfel şi mâncarea compusă. 
Naşterea ni s-a dat prin apă şi prin Duh 513 , adică prin Sfântul Botez; iar 
mâncarea este însăşi pâinea vieţii 514 , Domnul nostru Iisus Hristos, cel care 
s-a pogorât din cer 515 . El, voind să primească în locul nostru moartea cea de 
bunăvoie, în noaptea în care s-a dat pe Sine a lăsat moştenire testament nou 
sfinţilor săi ucenici şi apostoli şi prin ei tuturor celor care cred în El. 
Aşadar, în foişorul Sfântului şi slăvitului Sion 516 , după ce a mâncat pastele 
cel vechi cu ucenicii Săi şi a plinit testamentul cel vechi, spală picioarele 
ucenicilor 517 ; prin aceasta le-a dat un simbol al Sfântului Botez. Apoi, 
frângând pâinea, le-a dat-o zicând: „Luaţi, mâncaţi, acesta este trupul 
Meu" 518 , „care se frînge pentru voi spre iertarea păcatelor" 519 . De asemenea, 

luând şi paharul, în care era vin şi apă, 1-a dat lor zicând: „Beţi din acesta 
toţi, acesta este sângele Meu, al legii celei noi, care pentru voi se vărs ă spre 
iertarea păcatelor" 520 . .Aceasta să o faceţi întru pomenirea Mea 521 , căci de 
câte ori veţi mânca pâinea aceasta şi veţi bea paharul acesta, vestiţi moartea 
Fiului omului şi mărturisiţi învierea Lui până ce va veni" 522 . 
Dacă „Cuvântul lui Dumnezeu este viu şi lucrător" 523 şi „toate câte a voit 
Domnul a făcut" 524 , şi dacă a zis: „Să se facă lumină" 525 şi s-a făcut; „să se 
facă tărie" 526 şi s-a făcut; dacă „prin Cuvântul Domnului s-au întărit cerurile 
şi prin Duhul gurii Lui, toată puterea lor" 527 , dacă cerul, pământul, apa, 
focul, aerul şi toată podoaba lor s-au alcătuit prin Cuvântul Domnului şi 
chiar această fiinţă faimoasă, omul; dacă voind însuşi Dumnezeu Cuvântul 
s-a făcut om şi şi-a făcut fără sămânţă corp Lui şi din sângiurile curate şi 
neîntinate ale Sfântei Pururea Fecioare, nu poate oare s ă facă pâinea Trup 
al său şi vinul şi apa, sânge? La facerea lumii a spus: „Să scoată pământul 
iarbă verde 528 şi până acum când plouă, pământul fiind împins şi 
împuternicit scoate vlăstarele sale prin porunca dumnezeiască. Dumnezeu a 
spus: „Acesta este trupul Meu" şi „acesta este sângele Meu" şi „aceasta 
faceţi-o întru pomenirea Mea" şi se face prin porunca Lui atotputernică, 
până ce va veni. Căci aşa a spus" „Până va veni" 529 . Şi plouă, prin invocare, 
în această ţarină nouă puterea umbritoare a Sfântului Duh. După cum toate 
câte a făcut Dumnezeu le-a făcut cu energia Sfântului Duh, tot astfel şi 
acum, energia Duhului lucrează cele mai presus de fire, pe care nu le poate 
cuprinde nimic altceva decât credinţa. „Cum îmi va fi mie aceasta, zice 
Sfânta Fecioară, pentru că eu nu cunosc bărbat" 530 . Iar arhanghelul Gavriil 
îi răspunde: „Duhul cel Sfânt se va pogorî peste tine şi puterea celui prea 
înalt te va umbri" 531 . Şi acum mă întrebi cum pâinea se face trupul lui 
Hristos şi vinul şi apa sângele lui Hristos? Ţi-o voi spune eu. Sfântul Duh 
se coboară peste ele şi face pe acelea ce sunt mai presus de cuvânt şi de 
cuget. 

Se ia pâine şi vin. Dumnezeu cunoaşte slăbiciunea omenească; El ştie că de 
multe ori se întoarce cu dezgust de la acelea pe care nu le s ăvârşeşte în mod 
obişnuit. Aşadar, făcând uz de îngăduinţa obişnuită face, prin cele obişnuite 

ale firii, pe cele mai presus de fire. Şi după cum la botez, pentru că este 
obiceiul oamenilor să se spele cu apă şi să se ungă cu untdelemn, a unit 
harul Duhului cu untdelemnul şi cu apa şi a fâcut-o baie a renaşterii 532 , tot 
astfel, pentru că este obiceiul oamenilor să mănânce pâine şi să bea apă şi 
vin, a unit cu acestea Dumnezeirea Lui şi le -a făcut trupul şi sângele Lui, ca 
să ajungem la cele mai presus de fire prin cele obişnuite şi potrivite firii. 

Pâinea şi vinul sunt în chip real trupul unit cu Dumnezeirea; ele sunt 
trupul luat din Sfânta Fecioară. Asta nu înseamnă că se pogoară din cer 
trupul care a fost înălţat, ci că însăşi pâinea şi vinul se prefac în trupul şi 
sângele Domnului. Dar dacă cauţi să afli chipul în care se face aceasta, îţi 
este de ajuns să auzi că se fac prin Duhul Sfânt, după cum Domnul şi-a 
făcut prin Duhul Sfânt, lui şi în El însuşi, trup din Sfânta Născătoare de 
Dumnezeu. Mai mult nu cunoaştem decât că Cuvântul lui Dumnezeu este 
real, activ, atotputernic, dar modul în care se prefac nu s e poate cerceta. Nu 
este rău să spunem şi aceasta, că după cum în chip natural, prin mâncare, 
pâinea, iar prin băutură, vinul şi apa se prefac în trupul şi sângele celui care 
mănâncă şi bea, şi nu devine alt corp decât corpul lui cel mai dinainte, tot 
astfel şi pâinea punerii înainte, vinul şi apa, prin invocarea şi pogorîrea 
Sfântului Duh se prefac în chip supranatural în trupul şi sângele lui Hristos 
şi nu sunt doi, ci unul şi acelaşi. 

Pentru cei care cu credinţă, în chip vrednic, se împărtăşesc, 
împărtăşania este spre iertarea păcatelor, spre viaţa veşnică, spre păzirea 
sufletului şi a trupului; dar pentru cei care se împ ărtăşesc cu necredinţă în 
chip nevrednic, este spre muncă şi pedeapsă, după cum şi moartea 
Domnului pentru cei care cred a devenit viaţă şi nestricăciune spre 
desfătarea fericirii veşnice, iar celor necredincioşi şi ucigătorilor Domnului, 
muncă şi pedeapsă veşnică. 

Pâinea şi vinul nu sunt tipul trupului şi sângelui lui Hristos — să nu 
fie! — ci însuşi trupul îndumnezeit al Domnului, însuşi Domnul când a 
spus: „Acesta este trupul Meu" 533 , n-a spus: „acesta este tipul trupului 
Meu", ci a spus: „Acesta este trupul Meu"; şi n-a spus: „Acesta este tipul 
sângelui Meu", ci: „acesta este sângele Meu" 534 . Şi înainte de aceasta, a 
spus iudeilor: „Dacă nu mâncaţi trupul Fiului omului şi nu beţi sângele Lui, 
nu aveţi viaţă întru voi" 535 . „Căci trupul Meu este mâncare adevărată şi 
sângele Meu băutură adevărată" 536 . Şi iarăşi: „Cel care mă mănâncă va 
trăi" 537 . 
Pentru aceea să ne apropiem cu toată frica, cu conştiinţa curată şi cu o 

credinţă neîndoielnică şi negreşit ne va fi nouă după cum credem, dacă nu 
ne îndoim. Să o cinstim pe aceasta cu toată curăţenia, atât sufletească cât şi 
trupească, căci este dublă. Să ne apropiem de ea cu o dorinţă înfocată, şi 
încrucişând palmele să primim trupul celui răstignit. Punând peste dânsul 
ochii, buzele şi fruntea să ne împărtăşim cu dumnezeiescul cărbune, pentru 
ca focul dorinţei din noi, luând arderea din cărbune, să ardă complet 
păcatele noastre, să lumineze inimile noastre, să ne aprindem şi să ne 
îndumnezeim prin împărtăşirea focului dumnezeiesc. Cărbune a văzut 
Isaia 538 . Cărbunele nu este un lemn simplu, ci este unit cu focul. Tot astfel 
şi pâinea împărtăşaniei, nu este pâine simplă, ci unită cu Dumnezeirea; iar 
trupul unit cu Dumnezeirea nu este o singură fire, ci una a trupului şi alta a 
Dumnezeirii unite cu el; pentru aceea amândou ă împreună nu sunt o fire, ci 
două. 

Melchisedec, preotul Dumnezeului celui prea înalt, a primit cu pâine 
şi cu vin pe Avraam care s-a întors după învingerea celor de alt neam 539 . 
Masa aceea preînchipuia masa aceasta mistică, după cum şi preotul acela 
era tipul şi icoana adevăratului arhiereu Hristos 540 . „Tu, spune Scriptura, 
eşti preot în veac după rânduiala lui Melchisedec" 541 . Pâinile punerii 
înainte 542 închipuiau această pâine. Aceasta este jertfa cea curată, adică 
nesângeroasă, care a spus Domnul, prin profet, să i se aducă de la răsăritul 
soarelui până la apus 543 . 

Trupul şi sângele lui Hristos slujesc la menţinerea sufletului şi trupului 
nostru; ele nu se mistuiesc, nu se strică, nu se aruncă afară — să nu fie! — 
ci slujesc fiinţei şi menţinerii noastre. Sunt un mijloc de pază pentru orice 
vătămare şi un mijloc de curăţare pentru toată întinăciunea, întocmai ca 
acela prin care cureţi, prin foc curaţilor, aurul fals pe care l-ai luat, ca să nu 
fim condamnaţi împreună cu lumea în veacul ce va să fie 544 — căci curăţă 
prin boli şi tot felul de necazuri — după cum spune dumnezeiescul apostol: 
„Dacă ne-am fi judecat pe noi înşine, n-am fi judecaţi. Dar fiind judecaţi de 
Domnul, suntem pedepsiţi, ca să nu fim osândiţi împreună cu lumea" 545 . 
Cuvintele acestea se referă la ceea ce a spus puţin mai sus: „încât cel care 
se împărtăşeşte cu nevrednicie cu trupul şi sângele Domnului, osândă luişi 
mănâncă şi bea" 546 . Fiind curăţaţi prin El, ne unim cu trupul Domnului şi cu 
Duhul Lui şi ajungem trup al lui Hristos 547 . 

543 Maleahi I, 11. 

544 1 Corinteni XI, 32. 

545 ICorinteni XI, 31-32. 

546 1 Corinteni XI, 29. 

547 1 Corinteni X, 16-17; Romani XII, 5; I Corinteni XII, 12, 27. 

Pâinea aceasta este pârga pâinii ce va să fie, care este spre fiinţă. 
Cuvântul „pâinea cea spre fiinţă" 548 indică fie „pâinea ce va să fie", adică 
pâinea veacului ce va să fie, fie pe aceea cu care ne hrănim pentru 
conservarea fiinţei noastre. Fie că este luat într-un sens, fie că este luat în 
celălalt, pâinea va fi numită în chip propriu trupul Domnului. Duh făcător 
de viaţă este trupul Domnului, căci a fost zămislit din Duhul făcător de 
viaţă. Cel născut din Duh, Duh este 549 . Spun aceasta fără să distrug firea 
trupului, ci voiesc să arăt că acesta este făcător de viaţă şi dumnezeiesc. 

Dar dacă unii au numit pâinea şi vinul antitipuri ale trupului şi 
sângelui Domnului, după cum a spus purtătorul de Dumnezeu Vasile, nu le- 
au numit aşa după ce ele au fost sfinţite, ci înainte de a fi sfinţite. Ei au 
numit astfel acest dar de jertfă. 

Ea se numeşte împărtăşanie, căci prin ea ne împărtăşim cu 
Dumnezeirea lui Hristos. Se numeşte şi cuminecătură şi este cu adevărat, 
pentru că prin ea ne cuminecăm cu Hristos şi participăm trupului şi 
Dumnezeirii Lui. Prin ea ne cuminecăm şi ne unim unii cu alţii, pentru că 
ne împărtăşim dintr-o singură pâine şi devenim toţi un trup 550 şi un sânge al 
lui Hristos şi mădulare unii altora 551 , ajungând toţi împreună — trup al lui 
Hristos 552 . 

Aşadar, cu toată puterea să ne păzim să nu luăm o împărtăşanie de la 
eretici şi nici să dăm 553 . Căci spune Domnul: „Nu daţi cele sfinte câinilor, şi 
nici nu aruncaţi mărgăritarele voastre înaintea porcilor" 554 , ca să nu ne 
facem părtaşi relei lor credinţe şi osândirii lor. Dacă negreşit împărtăşania 
este unire cu Hristos şi a unora cu alţii, atunci negreşit ne unim cu toţii cei 
care, potrivit voinţei libere, se împărtăşesc împreună cu noi. într-adevăr, 
această unire se săvârşeşte prin voinţă liberă şi nu fără asentimentul nostru. 
Căci, după cum spune dumnezeiescul apostol: „toţi suntem un trup, pentru 
că ne împărtăşim dintr-o singură pâine" 555 . 

Pâinea şi vinul se numesc şi antitipuri ale celor viitoare, nu pentru c ă 
ele n-ar fi în chip real trupul şi sângele lui Hristos, ci pentru că acum 
participăm prin ele Dumnezeirii lui Hristos, iar atunci numai spiritual prin 
contemplaţie. 



548 Matei VI, ll;LucaXI, 3. 

549 Ioan III, 6. 

550 1 Corinteni X, 16-17; Romani XII, 5 
551 Romani XII, 5. 
552 1 Corinteni XII, 27. 

553 



Ioan Moshu în lucrarea sa: Limonariul, istoriseşte multe întâmplări din viaţa creştinilor din timpul său, 
prin care se pune în evidenţă tocmai acest adevăr, anume de a nu participa cu nici un chip la Sfânta 
împărtăşanie săvârşită de eretici şi de asemenea de a nu împărtăşi noi ortodocşii pe eretici cu Sfânta Taină 
a euharistiei. 
554 Matei VII, 6. 
555 1 Corinteni X, 17. 

CAPITOLUL XIV 

Despre genealogia Domnului 

şi despre Sfânta Născătoare de Dumnezeu 

Despre Sfânta şi prea lăudata pururea Fecioară şi Născătoare de 
Dumnezeu Măria ne-am ocupat pe cât trebuia în cele de mai sus, expunând 
partea cea mai însemnată, anume că se numeşte şi este în sensul propriu şi 
real Născătoare de Dumnezeu. Acum vom completa cele ce au rămas. 

Ea a fost predestinată prin sfatul preştiutor şi mai înainte de veci al 
lui Dumnezeu, a fost preînchipuită şi mai înainte propovăduită prin Duhul 
Sfînt, prin diferite simboluri şi prin cuvintele profeţilor. In timpul mai 
dinainte hotărât, a odrăslit din rădăcina lui David, potrivit făgăduinţelor 
făcute către el. Căci spune: „S-ajurat Domnul adevărul lui David şi nu-1 va 
lepăda: din rodul pântecului tău voi pune pe tronul tău" 556 . Şi iarăşi: „Odată 
m-am jurat întru cel sfânt al Meu, că nu voi minţi pe David. Sămânţa lui 
rămâne în veac şi tronul lui ca soarele înaintea Mea şi ca luna făcută pentru 
veşnicie şi care este martor credicios în cer" 557 . Şi Isaia: „Va răsări toiag 
din lesei şi floare se va înălţa din rădăcina lui" 558 . 

Aşadar, că Iosif se trage din seminţia lui David au arătat precis prea sfinţiţii 
Evanghelişti Matei şi Luca. Matei coboară pe Iosif din David prin 
Solomon 559 , iar Luca, prin Natan 560 . Amândoi, însă, au trecut sub tăcere 
genealogia S fantei Fecioare. 

Trebuie, însă, să se ştie că nu era obiceiul la evrei şi nici în 
dumnezeiasca Scriptură să se facă genealogia în linie feminină; dar era lege 
ca să nu se facă căsătorii între seminţii 561 . Iosif se cobora din seminţia 
davidică; şi pentru că era drept — căci aşa mărturiseşte despre el 
dumnezeiasca Evanghelie 562 — nu s-ar fi logodit contra legii cu Sfânta 
Fecioară, afară numai în cazul dacă ea nu se cobora din aceeaşi seminţie. 
Aşadar, evangheliştii s-au mulţumit să arate numai linia descendentă a lui 
Iosif. 

Trebuie să se ştie şi aceasta că era lege ca atunci când murea un 
bărbat fără moştenitor să se căsătorească fratele lui cu femeia celui răposat 
şi să se ridice sămânţa fratelui 563 . Cel care se năştea era după fire fiul celui 



556 Psalmi CXXXI, 1 1 ; II Regi VII, 12. 

557 Psalmi LXXXVIII, 35-36. 

558 Isaia XI, 1. 

559 Matei 1,6-16. 

560 Luca III, 23-31. 

561 Numeri XXXVI, 6-9. 

562 Matei I, 19. 

563 Facerea XXXVIII, 8; Deuteronom XXV, 5-6. 

de-al doilea, adică al celui care 1-a născut; după lege, însă, al celui răposat. 

Din linia genealogică a lui Natan, fiul lui David, Levi a născut pe 
Melhi şi pe Pantira, Pantira a născut pe Barpantira, căci aşa se numea. 
Acest Barpantira a născut pe Ioachim, Ioachim a născut pe Sfânta 
Născătoare de Dumnezeu. Natan a avut femeie din linia genealogică a lui 
Solomon, fiul lui David, din care s-a născut Iacov. Dar când a murit Natan, 
Melhi, cel din seminţia lui Natan, fiu al lui Levi, dar frate al lui Pantira, s -a 
căsătorit cu femeia lui Natan, mama lui Iacov şi din ea a născut pe Iii. 
Aşadar Iacov şi Iii au devenit fraţi din aceeaşi mamă. Iacov din seminţia lui 
Solomon, iar Iii din seminţia lui Natan. Iii cel din seminţia lui Natan a 
murit fără copil şi Iacov, fratele lui, cel din seminţia lui Solomon, a luat pe 
femeia lui şi a ridicat sămânţa fratelui lui şi a născut pe Iosif. Aşadar, Iosif 
prin fire este fiul lui Iacov, care se coboară din Solomon, dar după lege al 
lui Iii, care se coboară din Natan. 

Ioachim, s-a căsătorit cu cinstita şi vrednica de laudă Ana. După cum 
Ana cea de altă dată fiind fără de rod a născut pe Samuil, prin rugăciune şi 
făgăduinţă 564 , tot astfel şi aceasta, prin rugăciune şi făgăduinţă către 
Dumnezeu, primeşte pe Născătoarea de Dumnezeu, ca şi în aceasta să nu 
rămână cu nimic în urma femeilor slăvite. Aşadar, harul — căci aşa se 
tălmăceşte numele Ana — naşte pe Doamna — căci aceasta înseamnă 
numele Măria — şi în adevăr a ajuns Doamna tuturor făpturilor, fiind 
Maica Creatorului. Se naşte în casa lui Ioachim, care se găsea lângă poarta 
oilor şi este adusă la templu. Apoi în casa lui Dumnezeu, sădită şi 
îmbogăţită fiind de Duh, a ajuns ca un măslin încărcat de rod, locaşul 
oricărei virtuţi, depărtând mintea de orice dorinţă lumească şi trupească, 
păstrându-şi astfel feciorelnic sufletul împreună cu trupul, după cum 
trebuia, deoarece sânul avea să primească pe Dumnezeu. El, sfânt fiind, 
întru sfinţi se odihneşte 565 . Stăruie, deci, în sfinţenie şi se arată templu 
sfânt, minunat şi vrednic al prea înaltului Dumnezeu. 

Pentru că duşmanul mântuirii noastre pândea fecioarele din cauza 
profeţiei lui Isaia care spune: „Iată fecioara va avea în pântece şi va naşte 
fiu şi vor numi numele lui Emanuil, care se tălmăceşte: cu noi este 
Dumnezeu" 566 , cel care prinde pe cei înţelepţi în viclenia lor 567 , ca să 
amăgească pe cel care se îngâmfă totdeauna cu înţelepciunea, face ca să fie 
logodită tânăra cu Iosif, este dată de preoţi „cartea cea nouă celui care ştie 
carte" 568 . Logodna a fost păzitoare a fecioarei şi înşelăciune a celui care 
pândea fecioarele. Când a venit plinirea vremii 569 a fost trimis îngerul 

564 1 Regii, 10-11; 20-21. 

565 Isaia LVII, 11. 

566 Isaia VII, 14. 

567 Iov V, 13; I Corinteni III, 19. 

568 Isaia XXIX, 11. 

569 Galateni IV, 4. 

Domnului la ea şi i-a binevestit zămislirea Domnului 570 . Astfel a zămislit pe 
Fiul lui Dumnezeu, puterea enipostatică a Tatălui, nu din voinţa trupului, 
nici din voinţa bărbatului 571 , adică împreunare şi sămânţă, ci din bunăvoinţa 
Tatălui şi din conlucrarea Sfântului Duh. A îngăduit Creatorului să se 
creeze, Făcătorului să se plăsmuiască. Fiului lui Dumnezeu şi lui 
Dumnezeu să se întrupeze şi să se facă om din cărnurile şi sângiurile ei 
curate şi neîntinate, plătind datoria strămoasei. Căci după cum aceea a fost 
plăsmuită fără de împreunare din Adam, tot aşa şi aceasta a născut pe noul 
Adam, care s-a născut potrivit legii naşterii, dar mai presus de natura 
naşterii. Se naşte fără de Tată, din femeia şi fără de mamă din Tată. Potrivit 
legii naşterii, pentru că s-a născut prin femeie; mai presus de natura 
naşterii, pentru că s-a născut fără Tată; potrivit legii naşterii, pentru că s-a 
născut la timpul sorocit naşterii — căci se naşte când a împlinit nouă luni şi 
trece în a zecea — mai presus de legea naşterii, căci s-a născut fără să 
pricinuiască durere. In adevăr, aceleia căreia nu i-a precedat plăcerea nu i-a 
urmat nici durerea, potrivit cuvintelor profetului: „înainte de a sim ţi dureri, 
a născut" 572 . Şi iarăşi: „înainte de a veni vremea durerilor, ea a fugit şi a 
născut băiat" 573 . 

S-a născut dar din ea Fiul întrupat al lui Dumnezeu. Nu s-a născut 
om purtător de Dumnezeu, ci Dumnezeu întrupat. N-a fost uns ca un profet, 
prin energie, ci prin prezenţa deplină a celui care unge, încât cel care unge 
s-a făcut om, iar cel care a fost uns s-a făcut Dumnezeu. Aceasta nu prin 
schimbarea firilor, ci prin unirea după ipostasă. Acelaşi era atât cel care 
unge, cât şi cel care a fost uns. Ca Dumnezeu s-a uns pe Sine ca om. Cum 
deci să nu fie Născătoare de Dumnezeu aceea care a născut din ea pe 
Dumnezeu întrupat? In adevăr, este în sensul propriu şi real Născătoare de 
Dumnezeu, Doamnă care stăpâneşte toate făpturile, roabă şi maică a 
creatorului. După cum atunci când a fost zămislit Cuvântul a păstrat 
fecioară pe aceea care a zămislit, tot astfel şi atunci când a fost născut a 
păzit nevătămată fecioria ei, trecând numai prin ea şi păstrând-o încuiată. 
Zămislirea s-a făcut prin auz, iar naşterea prin scoaterea obişnuită la iveală 
a celor care se nasc, cu toate că unii spun povesti că s-a născut prin coasta 
Maicii Domnului. Căci era cu putinţă să treacă prin uşă fără să strice 
peceţile ei. 

Rămâne aşadar şi după naştere fecioară cea pururea Fecioară, 
necunoscând deloc bărbat până la moarte. Chiar daca s-a scris: „Şi nu a 
cunoscut-o până nu a născut pe Fiul ei cel primul născut" 574 , trebuie să se 



570 Luca 1,26-38. 

571 Ioan I, 13. 

572 Isaia LXVI, 7. 

573 Ibidem. 

574 Matei I, 25. 
150 



Dogmatica 

ştie că prim născut este cel care a fost născut întâi, chiar dacă ar fi unicul 
născut. Cuvântul „prim născut" arată că s-a născut primul, dar nu indică 
negreşit şi naşterea altora. Cuvântul „până" indică pe de o parte sorocul cel 
hotărîl al vremii naşterii, iar pe de altă parte nu neagă timpul ce urmează 
după aceasta. Căci zice Domnul: „Iată sunt cu voi în toate zilele până la 
sfârşitul veacului" 575 ; aceasta nu înseamnă că se va despărţi după sfârşitul 
veacului, deoarece dumnezeiescul apostol zice: „Şi astfel vom fi totdeauna 
cu Domnul" 576 , adică după învierea obştească. 

Cum ar fi admis legătura cu bărbat, ea care a născut pe Dumnezeu şi care a 
cunoscut minunea din experienţa celor care au urmat? Departe cu acest 
gînd! Nu este lucrul unei raţiuni înţelepte de a gândi asemenea lucruri şi 
nici într-un caz de a le face. 

Dar însăşi fericita, care a fost învrednicită cu darurile supranaturale, 
care a fost scutită de dureri când a născut, le-a suferit pe acestea în timpul 
patimii Domnului, suportând sfâşierea inimii din pricina dragostei de 
mamă, pentru motivul că vede omorât ca pe un făcător de rele pe acela pe 
care îl ştia Dumnezeu prin naştere; atunci a fost sfâşiată de gânduri ca de o 
sabie. Acest lucru vor să-1 spună cuvintele: „Şi sabie va trece prin însuşi 
sufletul tău" 577 . Bucuria învierii, însă, care propovăduieşte că este 
Dumnezeu cel care a murit în trup, schimbă durerea. 



CAPITOLUL XV 
Despre cinstirea sfinţilor şi a moaştelor lor 

Trebuie cinstiţi sfinţii pentru că sunt prieteni al lui Hristos, fii şi 
moştenitori ai lui Dumnezeu, după cum zice Ioan Teologul şi 
Evanghelistul: „Toţi cîţi l-au primit le-a dat putere să ajungă copii ai lui 
Dumnezeu" 578 . „încât nu mai sunt robi, ci fii" 579 ; „dar dacă sunt fii sunt şi 
moştenitori, moştenitori ai lui Dumnezeu şi împreună moştenitori ai lui 
Hristos" 580 . Iar Domnul în sfintele Evanghelii zice apostolilor: „Voi sunte ţi 
prietenii mei. Nu vă mai numesc robi, căci robul nu ştie ce face Domnul 
lui" 581 . Dar dacă Creatorul tuturor se numeşte împăratul împăraţilor 582 , 
Domnul domnilor 583 , Dumnezeul dumnezeilor 584 , negreşit că şi sfinţii se 



575 Matei XXVIII, 20. 
576 1 Tesaloniceni IV, 1 7. 

577 i 



Luca II, 35. 

578 Ioan I, 12. 

579 Galateni IV, 7. 

580 Romani VIII, 17. 

581 Ioan XV, 14-15. 

582 Apocalipsa XIX, 17. 

583 Apocalipsa XIX, 17; Deuteronom X, 17. 

584 Deuteronom X, 17; Psalmi XLIX, 1; LXXXIII, 8; CXXXV, 2. 

numesc dumnezei, domni şi împăraţi. Dumnezeul acestora este şi se 
numeşte Dumnezeu, Domn şi împărat. „Căci eu, spune Dumnezeu lui 
Moise, sunt Dumnezeul lui Avraam, Dumnezeul lui Isaac şi Dumnezeul lui 
Iacov" 585 . Iar pe Moise Dumnezeu 1-a făcut dumnezeul lui Faraon 586 . Nu 
spun că ei sunt dumnezei, împăraţi şi domni prin fire, ci sunt numiţi aşa 
pentru că au împărăţit şi au stăpânit peste patimi şi au păzit nefalsificată 
asemănarea cu chipul dumnezeiesc, potrivit căruia au fost creaţi — căci se 
numeşte şi icoana împăratului împărat — şi pentru că sunt uniţi cu 
Dumnezeu după voinţă şi l-au primit locuitor înăuntrul lor, iar prin 
participarea la El au devenit prin har ceea ce este El prin fire. Pentru ce dar 
nu trebuiesc cinstiţi cei care au ajuns slujitori şi prieteni şi fii ai lui 
Dumnezeu? Căci cinstea dată de cei împreună robi către cei buni este 
dovada dragostei faţă de Stăpânul obştesc. 

Aceştia au ajuns cămări şi locaşuri curate ale lui Dumnezeu. „Voi 
locui şi voi umbla întru ei, spune Dumnezeu, şi voi fi lor Dumnezeu" 587 . Iar 
dumnezeiasca Scriptură spune că „sufletele drepţilor sunt în mâna lui 
Dumnezeu şi nu se va atinge de ele moartea" 588 . Moartea celor sfinţi este 
mai degrabă somn decât moarte. „Căci s-au ostenit în veacul de acum şi vor 
trăi până la sfârşit" 589 . Şi: „Cinstită este înaintea Domnului moartea 
cuvioşilor Lui" 590 . Şi ce este mai cinstit decât a fi în mâna lui Dumnezeu? 
Dumnezeu este viaţă şi lumină, iar cei care sunt în mâna Domnului sunt în 
viaţă şi lumină. 

Dar că Dumnezeu a locuit prin mijlocirea minţii şi a trupurilor lor, o 
spune apostolul: „Nu ştiţi că trupurile voastre sunt templu al Sfântului Duh, 
care locuieşte întru voi?" 591 , „Domnul este Duh" 592 . Şi: „Dacă va strica 
cineva templul lui Dumnezeu, Dumnezeu îl va strica pe acela" 593 . Prin 
urmare, cum nu trebuiesc cinstite templele însufleţite ale lui Dumnezeu, 
locaşurile însufleţite ale lui Dumnezeu? Aceştia pe când trăiau au stat cu 
îndrăzneală înaintea lui Dumnezeu. 

Stăpânul Hristos ne -a dat ca izvoare mântuitoare moaştele sfinţilor, 
care izvorăsc, în multe chipuri, faceri de bine şi dau la iveală mir cu bun 
miros. Nimeni să nu fie necredincios! Dacă prin voinţa lui Dumnezeu a 
izvorât în pustiu apă din piatră tare 594 şi din falca măgarului apă pentru 



585 Ieşirea III, 6. 

586 Ieşirea VII, 1. 

587 II Corinteni VI, 16; Leviticul XXVI, 12-13. 

588 înţelepciunea lui Solomon III, 1 . 

589 Psalmi XLVIII, 10. 

590 Psalmi CXV, 6. 
591 1 Corinteni VI, 19. 

592 II Corinteni III, 17; Ioan IV, 24. 

593 1 Corinteni III, 17. 

594 Ieşirea XVII, 5-6; Numeri XX, 7-11. 

Samson căruia îi era sete 595 , este de necrezut ca să izvorască mir bine 
mirositor din moaştele mucenicilor? Cu nici un chip pentru cei care cunosc 
puterea lui Dumnezeu şi cinstea pe care o au sfinţii de la Dumnezeu, 
în legea veche era socotit necurat tot cel care se atingea de un mort 596 , dar 
nu erau socotiţi necuraţi înşişi morţii. Dar după ce însăşi viaţa şi cauza 
vieţii a fost socotită între morţi, nu mai numim morţi pe cei care au adormit 
întru nădejdea învierii şi cu credinţa în El. Cum poate să facă minuni un 
corp mort? Cum dar prin ei demonii sunt pu şi pe fugă, bolile sunt alungate, 
bolnavii se vindecă, orbii văd, leproşii se curăţă, ispitele şi supărările se 
risipesc şi se pogoară toată darea cea bună de la Tatăl luminilor 597 peste 
aceia care cer prin ei cu credinţa neîndoielnică? Cât de mult trebuie să te 
osteneşti ca să găseşti un sprijinitor, care să te prezinte împăratului celui 
muritor şi să pună pe lângă el cuvântul pentru tine! Dar nu trebuiesc oare 
cinstiţi apărătorii întregului neam omenesc, apărători care se roagă lui 
Dumnezeu pentru noi? Da, trebuie să-i cinstim, ridicând biserici lui 
Dumnezeu în numele lor, aducând roduri, prăznuind pomenirile lor, 
bucurându-ne în aceste zile de prăznuire în chip duhovnicesc, pentru ca s ă 
fie potrivită bucuria cu aceia care ne -au adunat la prâznuire, pentru ca nu 
cumva încercând să-i cinstim, din contră să-i supărăm. Prin cele care 
Dumnezeu este cinstit, prin acelea se vor bucura şi slujitorii lui: de acelea 
de care Dumnezeu se mînie, de acelea se vor mânia şi osta şii lui. In psalmi, 
în imne şi în cântări duhovniceşti 598 , în umilinţă şi în milostenie faţă de cei 
lipsiţi, noi credincioşii să cinstim pe sfinţi, căci prin acestea mai ales se 
cinsteşte Dumnezeu. Să le ridicăm stâlpi, icoane văzute şi noi înşine să ne 
facem, prin imitarea virtuţilor lor, stâlpi şi icoane însufleţite ale lor. Să 
cinstim pe Născătoarea de Dumnezeu, pentru că este în sens propriu şi real 
Maica lui Dumnezeu. Să cinstim pe proorocul Ioan, pentru că este înainte 
mergător, botezător, apostol şi mucenic — căci, după cum a spus Domnul, 
„nu s-a ridicat între cei născuţi din femei mai mare decât Ioan" 599 — pentru 
că şi acesta a fost primul propovăduitor al împărăţiei. Să cinstim pe 
apostoli, pentru că au fost fraţi ai Domnului, martori oculari şi slujitori ai 
patimilor Lui „pe care Dumnezeu şi Tatăl cunoscându-i mai dinainte, mai 
dinainte i-a şi hotărât să fie asemenea chipului Fiului Lui" 600 , „întâi 
apostoli, al doilea prooroci, al treilea păstori şi învăţători" 601 . Să cinstim pe 
mucenicii Domnului, aleşi din toate categoriile sociale, pentru că sunt 
ostaşi ai lui Hristos şi au băut paharul Lui atunci când s-au botezat cu 



595 Judecători XV, 19. 

596 Numeri XIX, 1 1 ; Leviticul XI, 36. 
597 IacovI, 17. 

598 Efeseni V, 19; Coloseni III, 16. 

599 Matei XI, 11. 

600 Romani VIII, 29. 

601 1 Corinteni XII, 28; Efeseni IV, 1 1 . 

botezul morţii Lui făcătoare de viaţă, aşa că au ajuns părtaşi patimilor şi 
slavei Lui. înainte stătătorul lor este protodiaconul şi apostolul lui Hristos, 
primul mucenic Ştefan. Să cinstim şi pe cuvioşii noştri părinţi, pe purtătorii 
de Dumnezeu asceţi, cei care au luptat cu tărie mucenicia cea mai 
îndelungată şi mai grea a conştiinţei, „care au pribegit în piei de oaie şi în 
piei de capră, fiind lipsiţi, strâmtoraţi, îndurând rele, ei de care lumea nu 
era vrednică, rătăcind în pustii, în munţi, în peşteri şi în crăpăturile 
pământului" 602 . Să cinstim pe profeţii dinaintea venirii harului, pe patriarhi, 
pe drepţi, pe cei care au vestit mai dinainte venirea Domnului. Privind la 
traiul tuturor acestora, să le urmăm credinţa 603 , dragostea, nădejdea, zelul, 
viaţa, stăruinţa în patimi, răbdarea până la sânge ca să avem părtăşie cu ei şi 
la cununile slavei. 



CAPITOLUL XVI 
Despre icoane 

Pentru că unii ne hulesc că ne închinăm şi cinstim icoana 
Mântuitorului şi a Stăpânei noastre şi încă şi a celorlalţi sfinţi şi slujitori ai 
lui Hristos, să audă că dintru început Dumnezeu a făcut pe om după chipul 
Său. Pentru care motiv, oare, ne închinăm unii altora, dacă nu pentru 
motivul că suntem făcuţi după chipul lui Dumnezeu? După cum spune 
grăitorul de Dumnezeu Vasile cel prea renumit în cele dumnezeieşti, 
„cinstea adusă icoanei se îndreaptă spre originalul ei" 604 . Dar originalul ei 
este cel înfăţişat în icoană, cel după care se face icoana. Pentru care pricină 
poporul mozaic se închina de jur împrejurul cortului, care purta în el icoana 
şi tipul celor cereşti, dar mai degrabă al întregii creaţii? Dumnezeu spune 
lui Moise: „Vezi vei face pe toate după chipul care ţi-a fost arătat în 
munte" 605 . Heruvimii, apoi, care umbreau ilastiriul (chivotul) 606 , nu erau 
lucrurile mâinilor omeneşti? Ce era templul prea renumit din Ierusalim? Nu 
făcut de mâini şi construit prin meşteşugul oamenilor? 607 . 

Dumnezeiasca Scriptură, însă, acuză pe cei care se închină celor 
cioplite, dar şi pe cei care jertfesc demonilor. Jertfeau păgânii, dar jertfeau 
şi iudeii. Păgânii jertfeau demonilor, iar iudeii lui Dumnezeu. Jertfa 
păgânilor era de dispreţuit şi de condamnat; jertfa drepţilor, însă, bine 
primită de Dumnezeu. Noe a jertfit şi „Dumnezeu a mirosit mireasma cea 



602 Evrei XI, 37-38. 

603 Evrei XIII, 7. 

604 Despre Sfântul Duh, către cel întru sfinţi Amfilohie, episcopul Iconiei, Migne PG, XXXII, col. 149 C. 



605 Ieşirea XXV, 40; Evrei IX, 5 

606 Ieşirea XXV, 20; XXXVI, 9. 

607 



III Regi VI, 1 -37; II Paralipomena III, 1-16. 

cu bun miros" 608 a bunei lui voinţe primind mireasma cea bine plăcută a 
bunei voinţei sale către El. Astfel idolii păgânilor sunt de dispreţuit şi 
opriţi, căci erau închipuirile demonilor. Pe lângă acestea cine poate să facă 
chipul Dumnezeului nevăzut, necorporal, necircumscris şi fără de formă? 
Este culmea nebuniei şi a lipsei de credinţă să înfăţişezi Dumnezeirea. 
Pentru acest motiv în Testamentul Vechi nu era obişnuită întrebuinţarea 
icoanelor. Dar când Dumnezeu, din pricina milostivirii milii Lui, s -a făcut 
om cu adevărat pentru mântuirea noastră şi s-a făcut om, nu cum s-a arătat 
lui Avraam în chip de om 609 şi nici cum s-a arătat profeţilor, ci s-a făcut om 
în chip substanţial şi real — a locuit pe pământ, a petrecut cu oamenii 610 , a 
făcut minuni, a suferit, a fost răstignit, a înviat, s-a înălţat şi toate acestea s- 
au întâmplat în chip real şi a fost văzut de oameni; deci când s-au făcut 
acestea, s-a înfăţişat în icoană chipul Lui spre a ne aduce aminte de El şi 
spre a căpăta învăţătură noi, care n-am fost de faţă atunci, pentru ca fără să 
fi văzut, dar auzind şi crezând, să avem parte de fericirea Domnului. Dar 
pentru că nu toţi ştiu carte, şi nici nu se ocupă toţi cu cititul, părinţii au 
socotit ca să fie pictate acestea în icoane ca nişte fapte de vitejie spre a ne 
aduce aminte repede de ele. In adevăr, de multe ori neavând în minte 
patima Domnului, dar văzând icoana răstignirii lui Hristos, ne aducem 
aminte de patima mântuitoare, şi căzând în genunchi ne închinăm. Nu ne 
închinăm materiei, ci celui ce este înfăţişat în icoană, după cum nu ne 
închinăm materiei din care este făcută Evanghelia, nici materiei crucii, ci 
chipului crucii. Deci prin ce se deosebeşte crucea care are chipul Domnului 
de una care nu-1 are? Tot astfel şi cu privire la Maica Domnului. Cinstea 
dată ei se urcă spre cel întrupat din ea. Tot astfel şi cu isprăvile sfinţilor 
bărbaţi, isprăvi care ne îndeamnă spre bărbăţie, spre râvnă, spre imitarea 
virtuţii lor şi spre slava lui Dumnezeu. Căci după cum am spus, cinstea dată 
de cei împreună robi către cei buni este dovada dragostei faţă de stăpânul 
obştesc, şi cinstea adusă icoanei se îndreaptă către cel înfăţişat în icoană. 
Tradiţia închinării la icoane este nescrisă, după cum nescrisă este şi 
închinarea spre răsărit, închinarea la cruce, şi altele foarte multe asemenea 
acestora. 

Se povesteşte şi o istorie: Pe când Avgar era împărat în oraşul 
edesenilor, a trimis pe un pictor să picteze chipul Domnului, dar din pricină 
că pictorul n-a putut să-1 picteze din cauza luminii strălucitoare a feţii, 
Domnul, punând haina pe obrazul Lui dumnezeiesc şi de viaţă făcător, s-a 
imprimat pe haină chipul Lui şi astfel a trimis -o lui Avgar, care o dorea 611 . 



608 Facerea VIII, 21. 

609 Facerea XVIII, 1; XIX, 27. 



610 BaruhIII, 38. 

611 Acest fapt mai este menţionat de Sf. Ioan Damaschin în: Primul tratat apologetic contra celor care 
atacă Sfintele icoane, sub această formă: „A venit la noi cuvânt din bătrâni, că Avgar, regele Edesei, 
auzind de Domnul, s-a aprins de dragoste dumnezeiască şi a trimis soli, cerându-i să-1 viziteze; iar dacă ar 

Dar că şi apostolii au predat foarte multe în chip nescris o scrie Pavel, 
apostolul neamurilor: „Deci dar, fraţilor, staţi bine şi ţineţi predaniile noas- 
tre pe care le-aţi învăţat, fie prin cuvânt, fie prin epistola noastră" 612 . Iar 
către Corinteni spune: „Vă laud, fraţilor, că vă aduceţi aminte de toate ale 
mele, şi ţineţi predaniile aşa cum vi le-am dat" 613 . 



CAPITOLUL XVII 
Despre Scriptură 

Dumnezeu, propovăduit de Vechiul şi Noul Testament, lăudat şi 
slăvit în Treime, este unul, deoarece Domnul zice: „N-am venit să stric 
legea, ci să o plinesc" 614 . El a lucrat mântuirea noastră, pentru care este 
toată Scriptura şi toată taina. Şi iarăşi: „Cercetaţi Scripturile, căci ele 
mărturisesc despre mine" 615 . Şi apostolul spune: „în multe părţi şi în multe 
feluri Dumnezeu a vorbit odinioară părinţilor noştri prin profeţi, iar în zilele 
din urmă ne-a vorbit prin Fiul" 616 . Aşadar au vorbit prin Sfântul Duh legea 
şi profeţii, evanghelistii, apostolii, păstorii şi învăţătorii. 

„Toată Scriptura este inspirată de Dumnezeu" şi negreşit „şi 
folositoare" 617 , încât este un lucru foarte bun şi foarte folositor sufletului ca 
să cercetăm dumnezeieştile Scripturi, întocmai ca un copac sădit la 
izvoarele apelor 618 , tot astfel şi sufletul udat cu dumnezeiasca Scriptură se 
îngraşă şi dă rod copt, credinţa ortodoxă, se împodobeşte cu frunze 
totdeauna verzi, adică cu fapte plăcute lui Dumnezeu. Prin Sfintele 
Scripturi suntem îndreptaţi spre virtute şi contemplaţie netulburată. In ele 
găsim îndemn spre orice fel de virtute şi îndepărtare de la toată răutatea. 
Dacă suntem iubitori de învăţătură vom fi şi cu multă învăţătură, căci prin 
silinţă, prin osteneală şi prin harul lui Dumnezeu, care dă, se duc la bun 
sfârşit toate. „Cel care cere primeşte, cel care caută găseşte, şi celui care 
bate i se va deschide" 619 . Să batem, deci, la paradisul prea frumos al 
Scripturilor, la paradisul cel cu bun miros, cel prea dulce, cel prea frumos, 
cel ce răsună la urechile noastre cu tot felul de cîntări ale păsărilor 



refuza să facă aceasta, a poruncit unui pictor să-i facă chipul Lui. Lucrul acesta ştiindu-1 cel care cunoaşte 
toate şi poate toate, a luat o bucată de pânză şi lipind-o de faţa sa a imprimat acel chip, care se păstrează 
până azi". (Sf. Ioan Damaschin, Cultul Sfintelor icoane, traducere din greceşte cu un studiu introductiv de 
D. Fecioru, Bucureşti, 1937, p. 37). 

2 II Tesaloniceni II, 15. 

3 1 Corinteni XI, 2. 

4 Matei V, 17. 

5 Ioan V, 39. 

6 Evreii, 1-2. 

7 II Timotei III, 16. 
8 Psalmi 1,3. 
'LucaXI, 10. 

spirituale purtătoare de Dumnezeu, cel care se atinge de inima noastră, care 
o mîngâie când este întristată, o potoleşte când este mâniată şi o umple de o 
bucurie veşnică, care ne înalţă mintea noastră pe spatele strălucitor ca aurul 
şi prea luminat al porumbiţei dumnezeieşti şi o suie cu aripile prea 
strălucitoare către Fiul Unul-Născut şi moştenitorul săditorului viei celei 
spirituale şi prin el o aduce la Tatăl luminilor. Să nu batem superficial, ci 
mai degrabă cu osârdie şi cu stăruinţă. Să nu trândăvim de a bate. Căci în 
chipul acesta ni se va deschide. Dacă citim o dată, de două ori, şi nu 
înţelegem ceea ce citim, să nu ne trândăvim, ci să stăruim, să medităm, să 
întrebăm. Căci spune Scriptura: „întreabă pe tatăl tău şi-ţi va vesti şi pe 
bătrânii tăi şi-ţi vor spune" 620 . Cunoştinţa nu este a tuturora. Să scoatem din 
izvorul paradisului apă veşnic curgătoare şi prea curată, care saltă spre viaţa 
veşnică. Să ne veselim, să ne desfătăm fără de saţ, căci are un har nesfârşit. 
Dar dacă am putea să culegem ceva folositor şi din literatura laică, nu este 
oprit. Să fim, însă, zarafi încercaţi ca să adunăm aurul cel bun şi curat şi să 
înlăturăm pe cel falsificat. Să luăm învăţăturile cele bune, iar pe zeii cei 
ridicoli şi poveştile neroade să le aruncăm câinilor. Căci am putea dobândi 
din ele cel mai bun argument contra lor. 

Trebuie să se ştie că Vechiul Testament are douăzeci şi una de cărţi, 
după numărul literelor alfabetului ebraic. Alfabetul ebraic are douăzeci şi 
două de litere, dintre care cinci se dublează, aşa că fac douăzeci şi şapte, 
sunt duble literele Haf, Mem, Nun, Pe şi Sădi. Pentru aceea şi cărţile 
Vechiului Testament se socotesc în acest chip douăzeci şi două, dar se 
găsesc douăzeci şi şapte, din cauză că cinci din ele se dublează. Rut se 
adaugă la Judecători şi se numără la Evrei o singură carte. Cartea întâia şi a 
doua a împăraţilor sq socotesc o carte; cartea a treia şi a patra a împăraţilor, 
o carte; cartea întâia şi a doua a Paralipomenelor, o carte; carte întâia şi a 
doua a lui Esdra, o carte. Astfel cărţile Vechiului Testament sunt formate 
din patru pentateuhuri 621 şi rămân alte două cărţi, încât cărţile canonice sunt 
următoarele: Cele cinci cărţi ale legii: Facerea, Ieşirea, Leviticul, Numerii, 
Deuteronomul. Acesta formează primul pentateuh şi se numesc Legea. 
Apoi alt pentateuh, aşa-numitele grafia, iar de alţii numite aghiografe; 
acestea cuprind următoarele cărţi: Iisus al lui Navi, Judecători cu Rut, 
cartea întâi şi a doua a împăraţilor, o carte, cartea a treia şi a patra a 
împăraţilor, o carte, şi cele două cărţi ale Paralipomenelor, o carte. Acestea 
formează al doilea pentateuh. Al treilea pentateuh, cărţile în versuri: Iov, 
Psaltirea, Proverbele lui Solomon, Eclesiastul al aceluiaşi, Cântarea 
Cântărilor a aceluiaşi. Al patrulea pentateuh, cel profetic cei doisprezece 
profeţi, o carte, Isaia, Ieremia, Iezechil, Daniil. Apoi cele două cărţi ale lui 
Esdra, unite într-o carte şi Ester Iar Panaretul, adică înţelepciunea lui 



620 Deuteronom XXXII, 7. 



Pentateuh = cinci cărţi. 

Solomon şi înţelepciunea lui Iisus, pe care tatăl lui Sirah a compus-o în 
evreieste, dar nepotul acestuia, Iisus, fiul lui Sirah, a tradus -o în greceşte, 
sunt cărţi folositoare şi bune de citit, dar nu se numără în canon şi nici nu 
stau în chivot. 

Cărţile Noului Testament sunt următoarele: patru Evanghelii, cea 
după Matei, cea după Marcu, cea după Luca, cea după Ioan; Faptele 
sfinţilor apostoli scrise de evanghelistul Luca; şapte epistole soborniceşti: 
una a lui Iacov două ale lui Petru, trei ale lui Ioan, una a lui Iuda; 
patrusprezece epistole ale apostolului Pavel; Apocalipsa evanghelistului 
Ioan şi Canoanele sfinţilor apostoli scrise de Clement. 



CAPITOLUL XVIII 
Despre textele din Scriptură privitoare la Hristos 

Textele din Scriptură privitoare la Hristos se împart în patru categorii 
generale: unele i se potrivesc înainte de întrupare, altele în unirea 
Cuvântului lui Dumnezeu cu firea omenească, altele după unirea 
Cuvântului lui Dumnezeu cu firea omenească şi altele după înviere. 

Textele care se potrivesc lui Hristos înainte de întrupare sunt de şase 
feluri. Unele din acestea arată unirea firii şi deofiintimea lui cu Tatăl, ca 
următoarele texte: „Eu şi Tatăl una suntem" 622 ; şi: „Cel care m-a văzut pe 
Mine a văzut pe Tatăl" 623 ; şi: „Care există în chipul lui Dumnezeu" 624 şi 
cele asemenea. 

Alte texte arată desăvârşirea ipostasei lui Hristos, ca acestea: „Fiul 
lui Dumnezeu" 625 „Chipul ipostasei Lui" 626 şi acest text: „înger de mare 
sfat, sfetnic minunat" 627 şi cele asemenea. 

Alte texte arată întrepătrunderea reciprocă a ipostaselor, ca acesta: „Eu în 
Tatăl şi Tatăl în Mine" 628 şi arată că El îşi are temelia Sa indivizibilă în 
fiinţa Dumnezeirii, cum sunt expresiile: Cuvânt 629 , înţelepciune 630 , putere 631 



622 Ioan X, 30. 

623 Ioan XIV, 9. 

624 Filipeni II, 6. 

625 Matei IV, 3. VIII, 29, XIV, 33; XVI, 16. XXVI, 63; XXVII, 40, 43. 54; Marcu III. 11; V. 7; XV, 39; 
Luca I, 35; IV, 3, 9, 41; VIII, 28; Ioan I, 34, 49; III, 18; V, 25; IX 35; X 36; XI, 4, 27; XIX, 7; XX, 31; 
Faptele Apostolilor VIII, 37; IX, 20; Romani 1,4, 9; V, 10; VIII, 3, 29, 32; I Corinteni, 1, 9; II Corimeni 
1,19; Galateni I, 16; II, 20; IV, 4, 6; Efeseni IV, 13; Coloseni I, 13; I Tesaloniueni I, 10; Evrei IV, 14; VI, 
6; VII, 3; X, 29; I Ioan I, 3, 7; III, 8, 23; IV, 9, 15; V, 5; V, 9, 10, 11, 12, 13, 20; II Ioan 3; Apocalipsa II, 
18. 

626 Evrei I, 3. 

627 Isaia IX, 6. 

628 Ioan X, 38; XIV, 10, 11; XVII, 21. 

629 Ioan I, 1, 14; I Ioan I, 1; Apocalipsa IX, 13. 
630 1 Corinteni I, 24. 

631 Ibidem. 

şi strălucire 632 . Cuvântul îşi are temelia Sa indivizibilă în minte — aici 
vorbesc de Cuvântul substanţial 633 — înţelepciunea de asemenea, puterea, 
în cel puternic, strălucirea în lumină şi izvorăsc din ele. 

Alte texte arată raportul lui Hristos cu Tatăl, care este cauza Lui, 
cum este acesta: „Tatăl este mai Mare decât Mine" 634 . Din El are atât 
existenţa cât şi pe toate câte le are. Existenţa o are pe calea naşterii, nu a 
creaţiei, cum este acest text: „Eu am ieşit şi vin de la Tatăl" 635 ; şi „Eu 
trăiesc din cauza Tatălui" 636 . Şi are pe toate câte le are Tatăl, dar nu prin 
participare şi nici prin instrucţie, ci ca de la cauza Sa, cum este acest text: 
„Fiul nu poate să facă de la Sine nimic, dacă nu va vedea pe Tatăl făcând 
astfel" 637 . Dacă nu este Tatăl, nu este nici Fiul. Fiul este din Tatăl şi în Tatăl 
şi simultan cu Tatăl şi nu după Tatăl. Tot astfel şi ceea ce face, din El şi cu 
El. Există una, singura şi aceeaşi — nu asemenea, ci aceeaşi — voinţă, 
activitate şi putere a Tatălui şi a Fiului şi a Sfântului Duh. 

Alte texte arată că toate cele ale lui Hristos se împlinesc prin 
activitatea Lui potrivit bunăvoinţei părinteşti, nu ca printr-un instrument 
sau printr-un rob, ci ca prin Cuvântul, înţelepciunea Lui substanţială şi 
enipostatică, din pricină că se observă în Tatăl şi în Fiul o singură mişcare, 
ca acest text: „Toate s-au făcut prin El" 638 ; şi acesta: „Trimis-a Cuvântul lui 
şi i-a vindecat" 639 ; şi acesta: „Ca să cunoască că Tu m-ai trimis" 640 . 
Alte texte sunt spuse în chip profetic. Din acestea unele se raportează la 
cele viitoare, spre exemplu: „Va veni în chip văzut" 641 şi textul din Zaharia: 
„Iată împăratul tău vine la tine" 642 , şi cuvintele spuse de Mihea: „Iată 
Domnul pleacă din locul Lui şi se va coborî şi se va urca pe înălţimile 
pământului" 643 . Alte texte se raportează la cele viitoare, dar sunt spuse ca şi 
cum s-ar fi întâmplat, ca acest text: „Acesta este Dumnezeul nostru. După 
aceasta s-a arătat pe pământ şi a petrecut între oameni" 644 , şi acesta: 
„Domnul m-a zidit început căilor Lui spre lucrările Lui" 645 ; şi acesta: 
„Pentru aceasta te-a uns, Dumnezeule, Dumnezeul tău, cu untdelemnul 
bucuriei mai mult decât pe părtaşii tăi" 646 şi cele asemenea. 



632 Evrei I, 3. 

633 Despre cuvânul substanţial, cuvântul mintal şi cuvântul rostit să se vadă mai sus Cartea 1,6,13. 
634 IoanXIV, 28. 

635 IoanXVI,28. 
636 Ioan VI, 57. 
637 IoanV, 19. 

638 Ioan I, 3. 

639 Psalmi CVI, 20. 

640 Ioan XI, 42. 

641 Psalmi XLIX, 2. 

642 Zaharia IX, 9. 

643 Mihea 1,3. 
644 BaruhIII, 36, 38. 

645 Pildele lui Solomon VIII, 22. 

646 Psalmi XLIV, 9. 

Textele privitoare la Hristos, texte care i se potrivesc înainte de 
unire, pot fi spuse despre El şi după unirea firii dumnezeieşti cu firea 
omenească. Dar nici într-un caz nu pot fi spuse despre El înainte de unire 
acelea care i se potrivesc Lui după unire, decât în chip profetic, după cum 
am spus. 

Textele care i se potrivesc Lui în unirea firii dumnezeieşti cu firea 
omenească sunt de trei feluri. 

Primul fel, când vorbim despre partea Lui superioară; atunci spunem 
îndumnezeirea, încuvântarea, înălţarea trupului şi cele asemenea. Prin 
acestea noi arătăm bogăţia care s-a adăugat trupului prin unirea şi 
coeziunea cu Dumnezeu Cuvântul cel prea înalt. 

Al doilea fel, când vorbim despre partea Lui inferioară; atunci 
spunem întruparea lui Dumnezeu Cuvântul, înomenire, golire, sărăcire, 
smerenie. Acestea şi cele asemenea lor se spun despre Cuvânt şi Dumnezeu 
din pricina unirii cu firea oamenească. 

Al treilea fel, când vorbim despre amândouă în acelaşi timp; atunci 
spunem unire, comuniune, ungere, coeziune, conformare şi cele asemenea. 
Din pricina acestui de-al treilea fel sunt spuse cele două feluri amintite mai 
sus. Prin unire se arată ce a primit fiecare din cele două, în virtutea unirii şi 
sl întrepătrunderii celui care există împreună cu El. In virtutea unirii 
ipostatice se zice că trupul se îndumnezeieste, că devine Dumnezeu şi 
asemănător lui Dumnezeu Cuvântul. Şi la fel: Dumnezeu Cuvântul s-a 
întrupat, s-a făcut om, se numeşte făptură şi se numeşte „cel din urmă" 647 . 
Asta nu înseamnă că cele două firi se prefac într-o fire compusă, — căci 
este cu neputinţă ca însuşirile fireşti contrarii să se găsească într-o singură 
fire — ci în sensul că cele două firi, unite după ipostasă, au 
întrepătrunderea reciprocă fără confundare şi fără amestecare, 
întrepătrunderea n-a venit din partea trupului, ci din partea Dumnezeirii, 
căci este cu neputinţă ca trupul să pătrundă prin Dumnezeire. Dar firea 
dumnezeiască, o dată ce a pătruns prin trup, a dat şi trupului 
întrepătrunderea inexprimabilă cu ea, pe care o numim unire. 
Trebuie să se ştie că se vede contrariul privitor la primul fel şi al doilea fel 
al textelor care se potrivesc lui Hristos în unire. Când vorbim despre trup, 
spunem îndumnezeire, încuvântare, înălţare, ungere. In adevăr, acestea sunt 
din partea Dumnezeirii, dar se văd la trup. Când vorbim, însă, despre 
Cuvânt, spunem golire, întrupare, înomenire, smerenie şi cele asemenea. 
Acestea, după cum am spus, se spun despre Cuvânt şi Dumnezeu ca din 
partea trupului. Căci a suferit de bună voie acestea. 

Textele privitoare la Hristos după unirea firii dumnezeieşti cu firea 
omenească sunt de trei feluri. 



647 Apocalipsa I, 17. 

Primul fel care arată firea Lui dumnezeiască, ca acesta: „Eu sunt în 
Tatăl şi Tatăl în Mine" 648 ; şi „Eu şi Tatăl una suntem" 649 . Toate câte se spun 
despre El înainte de întrupare acelea se vor spune despre El şi după 
întrupare, afară de faptul că n-a luat trup şi însuşirile fireşti ale acestuia. 

Al doilea fel, cel care arată firea Lui omenească, ca acest text: „De ce 
căutaţi să mă omorâţi pe Mine, omul, care v-am vorbit adevărul" 650 şi 
acesta: „Astfel trebuie să se înalţe Fiul omului" 651 şi cele asemenea. 

Textele care se spun sau s-au scris privitor la firea omenească a lui 
Hristos, fie că El a vorbit, fie că El a săvârşit, sunt de şase feluri. 

Unele din ele s-au săvârşit şi s-au spus în virtutea firii Lui omeneşti 
în vederea întrupării, spre exemplu: naşterea din Fecioară, creşterea şi 
progresul în vârstă, foamea, setea, oboseala, lacrimile, somnul, 
străpungerea cu cuie, moartea şi cele asemenea, care sunt afecte fireşti şi 
neprihănite, în toate acestea există o unire a firii dumnezeieşti cu firea 
omenească, fără de care nu este învederată existenţa trupului, deoarece firea 
dumnezeiască n-a suferit nimic din acestea, dar a săvârşit mântuirea 
noastră. 

Alte texte s-au spus în chip de prefăcătorie, cum este întrebarea: „Unde l-aţi 
pus pe Lazăr?" 652 , mergerea la smochin 653 , ascunderea Sa 654 sau retragerea 
Sa încetul cu încetul 655 , rugăciunea 656 şi cuvintele: „S-a făcut că merge mai 
departe" 657 . De acestea şi de cele asemenea n-avea nevoie nici ca om, nici 
ca Dumnezeu, ci lua o atitudine omenească, după cum cerea trebuinţa şi 
folosul. Astfel rugăciunea a făcut-o pentru a arăta că nu este contra lui 
Dumnezeu şi că cinsteşte pe Tatăl ca pe cauza Sa. A întrebat 658 , nu pentru 
că nu ştia, ci ca să arate că este om cu adevărat, împreună cu existenţa lui 
ca Dumnezeu. S-a retras încetul cu încetul 659 , ca să ne înveţe să nu lucrăm 
cu îndrăzneală şi nici să ne lăsăm în voia soartei. 

Alte texte s-au spus în virtutea împroprierii noastre şi a relaţiei cu 
noi, cum este textul acesta: „Dumnezeul meu, Dumnezeul meu, pentru ce 
m-ai lăsat" 660 ; şi acesta: „Pe cel care n-a cunoscut păcat, 1-a făcut păcat în 
locul nostru" 661 ; şi acesta: „S-a făcut blestem în locul nostru" 662 ; şi acesta: 



648 IoanX, 38; XIV, 10,11; XVII, 21. 

649 Ioan X, 10. 

650 Ioan VIII, 40. 
651 IoanIII, 14. 

652 Ioan XI, 34. 

653 Matei XXI, 19; Marcu XI, 13. 

654 Marcu I, 35-37; Ioan VIII, 59; XII, 36. 

„Fiul însuşi se va supune celui care i-a supus Lui toate" 663 . Hristos n-a fost 
părăsit niciodată de Tatăl nici ca Dumnezeu, nici ca om; de asemenea El 
n-a fost nici păcat, nici blestem şi nici n-are nevoie să se supună Tatălui. Ca 
Dumnezeu este egal Tatălui şi nu este nici potrivnic Lui şi nici supus Lui; 
ca om n-a fost niciodată neascultător celui care 1-a născut, ca să fi trebuit să 
se supună. A spus aceste cuvinte, deci, ca să arate că şi-a împropriat 
persoana noastră şi că s-a aşezat în rândul nostru. In adevăr, noi am fost cei 
acuzaţi de păcat şi de blestem, pentru că am fost nesupuşi şi neascultători, 
şi din pricina aceasta am fost părăsiţi. 

Alte texte s-au spus potrivit despărţirii pe care o facem cu mintea 
între firile lui Hristos. Dacă vei despărţi cu mintea pe acelea care sunt în 
realitate nedespărţite, adică trupul de Cuvânt, atunci Hristos se numeşte şi 
rob 664 şi ignorant 665 . El avea o fire roabă şi ignorantă şi dacă trupul nu s-ar 
fi unit cu Dumnezeu Cuvântul, ar fi fost rob şi ignorant. Dar din pricina 
unirii după ipostasă cu Dumnezeu Cuvântul, n-a fost nici rob, nici ignorant, 
în sensul acesta Hristos a numit pe Tatăl Său Dumnezeu. 
Alte texte s-au spus ca să ne facă cunoscut cine este El şi să ne încredinţeze 
pe noi de acest adevăr, cum este textul acesta: „Tată, slăveşte-Mă cu slava 
pe care am avut-o la Tine înainte de a fi lumea" 666 . El era şi este slăvit, dar 
slava Lui nu ne era făcută cunoscută nouă şi nici nu fusese crezută. Şi 
cuvintele spuse de apostol: „celui care a fost hotărât Fiu al lui Dumnezeu în 
putere, după Duhul sfinţeniei, din pricina învierii din morţi" 667 . In adevăr a 
fost făcut cunoscut şi a fost crezut în lume şi prin minuni, prin înviere şi 
prin pogorârea Sfântului Duh. Şi acest text: „Sporea în înţelepciune şi 
har" 668 . 

Alte texte sunt spuse despre Hristo s în virtutea împroprierii persoanei 
iudeilor, socotindu-se pe Sine însuşi împreună cu iudeii, după cum zice 
către samarineancă: „Voi vă închinaţi la ceea ce nu ştiţi, noi ne închinăm la 
ceea ce ştim, căci mântuirea este din iudei" 669 . 

Al treilea fel de texte privitoare la Hristos după unire sunt acelea care 
indică o ipostasă şi care reprezintă pe cele două firi, spre exemplu: „Eu 
trăiesc din cauza Tatălui şi cel care mă mănâncă pe Mine acela va trăi din 
cauza mea" 670 ; şi acesta: „Mă duc la Tatăl şi nu mă veţi mai vedea" 671 ; şi 



662 Galateni III, 13. 

acesta: „N-ar fi răstignit pe Domnul slavei" 672 ; şi acesta: „Nimeni nu s-a 
suit în cer decât cel care s-a coborât din cer, Fiul omului, care este în cer" 673 
şi cele asemenea. 

Dintre textele care s-au spus despre Hristos după înviere unele se 
potrivesc Dumnezeirii Sale, ca acesta: „Botezându-i pe ei în numele Tatălui 
şi al Fiului şi al Sfântului Duh" 674 , adică în numele Fiului pentru că este 
Dumnezeu. Şi acesta: „Iată Eu sunt cu voi în toate zilele până la sfârşitul 
veacului" 675 şi cele asemenea, căci este cu noi pentru că este Dumnezeu. 
Alte texte din această categorie se potrivesc omenirii Lui, ca acesta: „Au 
cuprins picioarele Lui" 676 ; şi acesta: „Şi acolo mă vor vedea" 677 şi cele 
asemenea. 

Textele spuse despre Hristos după înviere, texte care i se potrivesc 
omenirii Lui, sunt de diferite feluri. 

Unele texte sunt spuse ca întâmplate în chip real, dar nu în virtutea 
firii omeneşti, ci în virtutea întrupării, pentru a da încredinţare că a înviat 
însuşi trupul care a suferit, cum sunt rănile 678 , mâncarea, băutura cea de 
după înviere 679 . 

Alte texte sunt spuse ca întâmplate în chip real şi în chip firesc, ca de a se 
duce de la un loc la altul fără să se ostenească şi de a intra prin uşile 
încuiate 680 . 

Alte texte sunt spuse în chip de prefăcătorie, ca acesta: „Se prefăcea 
că vrea să meargă mai departe" 681 . 

Alte texte scot la iveală firile, ca acesta: „Mă urc la Tatăl Meu şi 
Tatăl vostru, la Dumnezeul Meu şi la Dumnezeul vostru" 682 ; şi acesta: „Va 
intra împăratul slavei" 683 ; şi acesta: „A stat în dreapta măririi întru cele 
înalte" 684 . 

Alte texte sunt spuse în virtutea împărţirii pe care o facem pe cale 
abstractă între firile lui Hristos, pentru că El s-a pus pe Sine însuşi în 
acelaşi rând cu noi, ca acest text: „Dumnezeul Meu şi Dumnezeul 
vostru" 685 . 

Trebuie aşadar să atribuim pe cele înalte firii dumnezeieşti, 



672 1 Corinteni II, 8. 
673 IoanIII, 13. 

674 Matei XXVIII, 19. 

675 Matei XVIII, 20. 

676 Matei XVIII, 9. 

677 Matei XVIII, 10. 

678 Luca XXIV, 39; Ioan XX, 20, 27. 

679 Luca XXIV, 42-43; Ioan XXI, 5-13. 

680 Ioan XX. 19. 

681 Luca XXIV, 28. 

682 Ioan XX, 17. 

683 Psalmi XXIII, 7,9. 

684 Evrei I, 3. 

685 Ioan XX, 17. 

163 



Sfântul Ioan Damaschin 

superioară patimilor şi trupului, iar pe cele smerite, firii omeneşti, adică 
singurului Hristos, care este Dumnezeu şi om, şi trebuie să ştim că 
amândouă, atât cele înalte cât şi cele smerite, sunt ale unuia şi ale ace luiaşi, 
Domnul nostru Iisus Hristos. Dacă cunoaştem caracterul fiecăreia din ele şi 
dacă vedem că amândouă sunt săvârşite de o singură persoană, atunci vom 
crede drept şi nu vom rătăci. Din toate acestea se cunoaşte deosebirea 
firilor unite şi că în Hristos nu există identitate între Dumnezeire şi omenire 
în ceea ce priveşte calitatea naturală a lor, după cum spune dumnezeiescul 
Chirii: „Unul este Fiul şi Hristos şi Domnul" 686 ; şi pentru că este unul, una 
este şi persoana Sa, căci cu nici un chip nu este împărţită unirea cea după 
ipostasă din pricina cunoaşterii deosebirii firii lor. 



CAPITOLUL XIX 
Dumnezeu nu este cauza răului 

Trebuie să se ştie că este obiceiul dumnezeieştii Scripturi să 
numească îngăduinţa lui Dumnezeu activitatea Sa, ca atunci când spune 
apostolul în epistola către romani: „Sau n-are putere olarul peste lutul lui să 
facă din aceeaşi frământătură un vas de cinste şi altul de necinste?" 687 . El 
face şi pe acestea şi pe acelea, căci numai El este creatorul tuturora; totuşi 
El nu construieşte lucruri cinstite şi necinstite, ci voia liberă a fiecăruia. 
Acest lucru este evident din cele ce spune însuşi apostolul în a doua 
epistolă către Timotei: „într-o casă mare nu sunt numai vase de aur şi de 
argint, ci şi de lemn şi de lut, unele sunt spre cinste, altele spre necinste. 
Deci de se curăţeste cineva pe sine de acestea, va fi vas de cinste, sfinţit şi 
de bună trebuinţă stăpânului, potrivit pentru tot lucrul bun" 688 . Este clar că 
în chip voluntar se îndeplineşte curăţirea, căci spune: „Dacă se curăţeste 
cineva pe sine". Şi este justă şi inversiunea termenilor: dacă nu se va curaţi, 
va fi un vas de necinste, nefolositor stăpânului şi vrednic de distrugere. 
Aşadar citatul de mai sus şi acesta: „Dumnezeu i-a închis pe toţi în 
neascultare" 689 , şi acesta: „Le-a dat Dumnezeu duh de amorţire, ochi ca să 
nu vadă, urechi ca să nu audă" 690 , nu trebuiesc înţelese că sunt săvârşite de 
Dumnezeu, ci că Dumnezeu le îngăduie din cauza liberului arbitru şi din 
cauză că binele este nefortat. 

5 

Este obiceiul dumnezeieştii Scripturi să numească îngăduinţa Lui 



686 Epistola IV, către Nestorie, Migne PG, LXXVII, col. 45 C; Epistola XLV, prima epistolă către 

164 



Dogmatica 

activitate şi faptă a Sa. Când Scriptura spune: „Dumnezeu face rele" 691 şi: 
„Nu este răutate în oraş pe care n-a făcut-o Domnul" 692 , nu arată că 
Dumnezeu este cauza relelor, ci cu totul altceva. Cuvântul „răutate" are 
sens dublu: uneori arată răul prin natură; acesta este contrar virtuţii şi 
voinţei lui Dumnezeu; alteori arată răul şi durerosul în raport cu simţirea 
noastră, adică supărările şi nenorocirile. Acestea sunt numai în aparenţă 
rele, deoarece sunt dureroase, dar în realitate sunt bune. Pentru cei care 
pricep rostul lor, ajung pricinile convertirii şi ale mântuirii. Acestea, spune 
Scriptura, se întâmplă prin Dumnezeu. 

Trebuie să se ştie că noi suntem cauza acestor rele, căci din relele 
voluntare se nasc relele involuntare. 

Trebuie să se ştie şi aceasta: este obiceiul Scripturii să exprime 
cauzal pe unele care trebuiesc exprimate incidental, ca acest text: „Ţie 
unuia am greşit şi rău înaintea Ta am făcut, ca să te îndreptezi întru 
cuvintele Tale şi să biruieşti când vei judeca Tu" 693 . Cel care a păcătuit n-a 
păcătuit cu scopul ca Dumnezeu să învingă, şi nici Dumnezeu n-are nevoie 
de păcatul nostru ca să se arate prin acesta învingător — căci Dumnezeu 
este, în chip incomparabil, biruitorul tuturor, chiar al acelora care nu 
păcătuiesc, deoarece este creator, incomprehensibil, nezidit şi pentru că are 
o slavă naturală şi nu una primită din afară — ci ca să se arate biruitor al 
răutăţii noastre, prin faptul că ne pedepseşte, în virtutea dreptăţii Sale, dacă 
păcătuim şi ne iartă dacă ne pocăim. Totuşi nu am păcătuit în vederea 
acestui scop, ci pentru că aşa se întâmplă lucrul. Spre exemplu: dacă cineva 
stă şi lucrează şi vine un prieten, el spune: prietenul a venit ca să nu lucrez 
astăzi. Prietenul, însă, n-a venit ca să nu lucreze, ci aşa s-a întâmplat. El nu 
lucrează, fiind ocupat cu primirea prietenului. Se numesc şi acestea 
incidentale, pentru că aşa se întâmplă lucrurile. Dumnezeu nu vrea să fie 
numai drept, dar ca toţi să se asemene Lui atât cât este cu putinţă. 



CAPITOLUL XX 
Nu sunt două principii 

Vom cunoaşte din cele ce urmează că nu sunt două principii, unul 
bun şi altul rău. Binele şi răul sunt contrarii unul altuia, se distrug unul pe 
altul şi nu există unul în altul şi nici unul cu altul. Prin urmare fiecare din 
ele va fi în o parte a universului, în primul loc, fiecare va fi circumscris nu 
numai de univers, dar chiar şi de o parte a universului. 

In afară de aceasta: cine este acela care împarte fiecăruia locul? Căci 

nu vor spune că binele şi răul s-au înţeles şi s-au învoit unul cu altul, 
deoarece răul, care aduce pace şi care trăieşte în bună învoială cu binele, nu 
este rău, şi nici binele nu este bine când trăieşte în prietenie cu răul. Dar 
dacă altcineva a hotărât locul propriu fiecăruia, atunci acela va fi mai 
degrabă Dumnezeu. 

Este necesar, însă, una din două: sau să se apropie şi să se distrugă 
reciproc, sau să existe ceva mediu, în care nu va fi nici binele, nici răul, ca 
un fel de barieră, care să despartă binele de rău. Şi atunci nu vor fi două 
principii, ci trei. 

Este necesar de asemenea una din două din acestea: sau să fie în 
pace, lucru pe care răul nu-1 poate, căci a fi în pace nu este rău; sau să se 
lupte, lucru pe care nu-1 poate binele, căci acela care se luptă nu este în chip 
desăvârşit bine. Sau să lupte răul, iar binele să nu se opună şi să fie distrus 
de rău, sau să fie totdeauna chinuit şi să sufere răul; dar acesta nu este 
caracterul binelui. Prin urmare nu există decât un singur principiu, liber de 
orice rău. 

Dar dacă aşa stă lucrul, spun ereticii, de unde provine răul? Căci este 
cu neputinţă ca răul să se nască din bine. La acestea spunem că răul nu este 
nimic altceva decât lipsa binelui şi o abatere de la starea conformă firii la 
una contrară firii. Răul nu are existenţă prin fire. Toate câte a făcut 
Dumnezeu, aşa cum s-au făcut, sunt foarte bune 694 . Dacă rămân aşa cum au 
fost zidite sunt foarte bune. Dar dacă se îndepărtează, în chip voluntar, de la 
starea conformă naturii şi dacă vin la o stare contra naturii, ajung în rău. 

Potrivit firii lor toate sunt roabe şi supuse creatorului. Dar când una 
din făpturi s-a revoltat şi n-a ascultat de făcător, a format în ea însăşi răul. 
Răutatea nu este o fiinţă, nici o însuşire a fiinţei, ci un accident, adică 
abaterea de bunăvoie de la starea conformă firii la una contrară firii, care 
este păcatul. 

De unde provine, aşadar, păcatul? El este născocirea voinţei libere a 
diavolului. Dar este diavolul rău? Aşa cum a fost creat nu este rău, ci bun, 
căci a fost creat de creator înger luminos şi prea strălucitor şi liber, pentru 
că este raţional. De bunăvoie, însă, s-a depărtat de virtutea firească şi a 
ajuns în întunericul răutăţii, depărtându-se de Dumnezeu, singurul bun, 
făcător de viaţă şi făcător de lumină. Căci prin Dumnezeu tot binele se 
îmbunătăţeşte. Şi întrucât se îndepărtează de El prin voinţă — căci nu se 
îndepărtează prin loc — a ajuns în rău. 



CAPITOLUL XXI 
Pentru care motiv Dumnezeu, dacă este preştiutor, 

694 Facerea 1,31. 

a mai creat pe cei care aveau să păcătuiască 
si care nu aveau să se pocăiască 

Dumnezeu, din pricina bunătăţii Sale, aduce cele ce sunt de la 
neexistenţă la existenţă. El cunoaşte mai dinainte pe cele ce vor fi. Dacă cei 
păcătoşi n-aveau să existe şi nici n-aveau să fie răi, atunci nici n-ar fi fost 
cunoscuţi de mai înainte. Cunoştinţele sunt în legătură cu existenţele, iar 
precunostinţele sunt în legătură cu cele ce vor fi. In primul loc este 
existenţa şi apoi existenţa bună sau existenţa rea. Dar dacă Dumnezeu ar fi 
oprit să existe aceia care aveau să existe în virtutea bunătăţii lui Dumnezeu 
şi care aveau să fie răi din pricina propriei lor voinţe, atunci răul ar fi biruit 
bunătatea lui Dumnezeu. Prin urmare Dumnezeu face bune pe toate câte le 
face; dar fiecare ajunge bun sau rău prin propria lui alegere. Şi dacă 
Domnul a spus: „că era mai bine omului aceluia să nu se fi născut" 695 , nu a 
spus-o blamând propria Lui creatură, ci blamând răutatea, care s-a produs 
în creatura Lui, prin propria ei alegere şi lenevire. Căci lenevirea propriei 
voinţe a făcut pentru el nefolositoare facerea de bine a lui Dumnezeu. 
Aceasta este la fel cu următorul exemplu: dacă cineva primeşte de la 
împărat bogăţie şi dregătorie şi va tiraniza pe binefăcătorul Lui, atunci 
împăratul pe bună dreptate îl va prinde şi îl va pedepsi, dacă vede că el 
stăruie mereu în tirania lui. 



CAPITOLUL XXII 
Despre legea lui Dumnezeu şi legea păcatului 

Fiinţa dumnezeiască şi voinţa Lui este bună şi mai presus de 
bunătate. Aceea este bun ceea ce vrea Dumnezeu. Legea este porunca care 
învaţă aceasta, pentru ca rămânând în ea să fim în lumină. Călcarea acestei 
porunci este păcatul. Păcatul se naşte prin ispita diavolului şi prin 
acceptarea noastră nesilită şi liberă. Păcatul se numeşte şi lege 696 . 

Legea lui Dumnezeu 697 , urcându-se în mintea noastră, ne atrage spre 
ea şi excită conştiinţa noastră. Conştiinţa noastră se numeşte „legea minţii 
noastre" 698 . Ispita celui rău, adică legea păcatului, urcându-se în mădularele 
trupului nostru 699 , ne ispiteşte prin trup. Dacă am călcat o dată de bunăvoie 
legea lui Dumnezeu şi am acceptat ispita diavolului, atunci i-a dat ispitei 
intrare, vânzându-ne pe noi înşine păcatului. Pentru aceea corpul nostru 



695 Matei XIV, 21. 

696 Romani VII, 23. 

697 Roamni VII, 25. 

698 Romani VII, 23. 

699 Ibidem. 

este dus cu uşurinţă spre păcat. Mirosul şi simţirea păcatului care se găseşte 
în trupul nostru, adică pofta şi plăcerea trupului, se numeşte şi „legea din 
mădularele trupului nostru". 

Aşadar „legea minţii mele" 700 , adică conştiinţa, se bucură de legea lui 
Dumnezeu, adică de poruncă 701 şi o voieşte. Legea păcatului, însă, adică 
ispita care vine prin legea cea din mădulare, adică prin pofta corpului, prin 
înclinaţia, prin mişcarea şi prin partea iraţională a sufletului, luptă, în 
virtutea firii mele compuse, contra legii minţii mele, adică a conştiinţei şi 
mă face prizonier pe mine, care voiesc legea lui Dumnezeu şi care o iubesc 
şi care nu vreau păcatul 702 . Prin dulceaţa plăcerii şi prin pofta trupului şi a 
părţii iraţionale a sufletului, după cum am spus, rătăceşte şi este convins să 
slujească păcatului. „Dar ceea ce era cu neputinţă legii, întrucât era 
neputinciosă din pricina cărnii, aceea a făcut Dumnezeu, trimiţând pe Fiul 
Lui în asemănarea trupului păcatului" 703 — căci a luat trup, dar nici într-un 
caz păcatul — „a osândit păcatul în trup ca să fie împlinită dreptatea legii în 
aceia care nu umblă potrivit trupului, ci potrivit Duhului" 704 . Căci „Duhul 
vine în ajutor slăbiciunii noastre" 705 şi dă putere legii minţii noastre contra 
legii din mădularele noastre. Căci cuvintele: „Nu ştim să ne rugăm cum 
trebuie, dar însuşi Duhul se roagă pentru noi cu suspinuri negrăite" 706 , arată 
că ne învaţă ce vom cere în rugăciune. Prin urmare este cu neputinţă să 
indeplinim poruncile Domnului fără de răbdare şi rugăciune. 



CAPITOLUL XXIII 
Contra iudeilor, despre sâmbătă 

Ziua a şaptea a fost numită sabat (= sâmbătă). Cuvântul „sabat" 
înseamnă odihnă, căci în ea „s-a odihnit Dumnezeu de toate lucrurile 
Lui" 707 , după cum spune dumnezeiasca Scriptură. Pentru aceea numărul 
zilelor merge la şapte şi se reîntoarce iarăşi şi începe de la ziua dintâi. 
Numărul şapte este în cinste la iudei, deoarece Dumnezeu a poruncit s ă nu 
fie cinstit la întâmplare, ci cu pedepse foarte grele, în caz de călcare a 
poruncii 708 . Dumnezeu n-a poruncit aceasta fără motiv, ci pentru anumite 
motive mistice, pe care le înţeleg bine bărbaţii duhovniceşti şi cei înzestraţi 
cu harul profeţiei. 

700 Ibidem. 

701 Romani VII, 22. 

702 Romani VII, 23. 

703 Romani VIII, 3. 

704 Ropmani VIII, 3-4. 

705 Romani VIII, 26. 

706 Ibidem. 

707 Facerea II, 2. 

708 Numeri XV, 32-36. 

După cât cunosc eu neînvăţatul, iată motivul pentru care se ţine sâmbăta. Şi 
voi începe de la cele mai de jos şi de la cele mai grosolane. Dumnezeu, 
cunoscând grosolănia, iubirea de plăcerile trupului şi înclinarea completă 
către materie a poporului israelitean şi cunoscând în acelaşi timp şi lipsa lui 
de judecată, a poruncit să se ţină sâmbăta, în primul loc „ca să se 
odihnească şi robul şi vita", după cum este scris 709 , deoarece „bărbatul drept 
are milă de sufletele vitelor lui" 710 ; în al doilea loc, ca să fie, prin 
despărţirea de grijile materiale, liber spre a se aduna către Dumnezeu ca 
să-şi petreacă toată ziua a şaptea în psalmi, în imne, în cântări duhovniceşti, 
în studiul dumnezeieştilor Scripturi şi să se odihnească în Dumnezeu. Când 
nu era lege şi nu era nici Scriptura inspirată de Dumnezeu, nici sâmbăta nu 
era afierosită lui Dumnezeu. Când însă a fost dată prin Moise Scriptura 
inspirată de Dumnezeu, i s-a afierosit lui Dumnezeu sâmbăta, ca măcar în 
ea să se ocupe cu studiul ei cei care nu-şi afierosesc întreaga lor viaţă lui 
Dumnezeu, cei care nu slujesc din dragoste Stăpânului ca unui Tată, ci să 
dea ca nişte robi nerecunoscători măcar o mică şi neînsemnată parte a vieţii 
lor lui Dumnezeu, şi aceasta de frica tragerii la răspundere şi a pedepselor 
care urmează din călcarea poruncii. „Legea nu este pentru cel drept, ci 
pentru cel nedrept" 711 . Cel dintâi care a călcat ţinerea sâmbetei a fost 
Moise. Când acesta a stat lângă Dumnezeu 40 de zile şi apoi încă alte 40 712 , 
negreşit că se chinuia pe sine cu postul în zilele de sâmbăta, cu toate că 
legea porunceşte să nu ne chinuim pe noi înşine în ziua sâmbetei 713 . Dar 
dacă ar spune iudeii că aceasta s-a întâmplat înainte de darea legii, ce vor 
spune despre Ilie Testiveanul, care a mers cale de 40 de zile cu o singură 
mâncare? 714 Acesta a dezlegat sâmbăta, chinuindu-se pe sine în sîmbetele 
celor 40 de zile, nu numai prin post, dar şi prin călătorie. Şi Dumnezeu, 
care a dat legea, nu s-a supărat de aceasta, ci ca o recompensă a virtuţii, i 
s-a arătat lui în Horib 715 . Ce vor spune despre Daniil? N-a stat el trei 
săptămâni nemâncat? 716 Oare nu-şi circumscriu toţi israeliţii copilul 
sâmbăta, dacă se întâmplă să cadă în a opta zi? 717 Oare israeliţii nu postesc 
postul cel mare, prescris de lege, chiar dacă ar cădea sâmbăta? 718 Oare nu 
calcă şi preoţii şi leviţii sâmbăta prin lucrările lor de la cort, şi totuşi sunt 
nevinovaţi? Iar dacă ar cădea o vită în groapă sâmbăta, cel care o scoate 



709 Ieşirea XX, 10; Deuteronom V, 14 

710 Pildele lui Solomon XII, 10. 

711 



I Timotei I, 9. 

712 Ieşirea XXIV, 18; XXXIV, 28; Deuteronom IX, 18. 

713 Iudita VIII, 6. 

714 III Regi XIX, 8. 

715 III Regi XIX, 9-18. 

716 Daniil X, 2. 

717 Facerea XVII, 12; Leviticul XII, 3. 

718 Leviticul XXIII, 27-44. 

este nevinovat, iar cel care o vede şi trece este vinovat 719 . Oare n-a purtat 
tot Israelul chivotul lui Dumnezeu, înconjurând zidurile Ierihonului, timp 
de şapte zile 720 , în care negreşit a fost şi sâmbăta? 

Prin urmare, după cum am spus, a fost hotărâtă păzirea sâmbetei, 
pentru a avea omul timp liber şi pentru Dumnezeu, ca să-i dea şi Lui cea 
mai mică parte din timp, şi să se odihnească atât robul cât şi vita. Păzirea 
sâmbetei a fost hotărâtă pentru cei care sunt încă copii şi care sunt robiţi 
stihiilor lumii 721 , pentru cei trupeşti, care nu pot să înţeleagă nimic mai 
presus de trup şi literă. „Dar când a venit plinirea vremii, a trimis 
Dumnezeu pe Fiul Său Unul-Născut, făcut om din femeie, care a fost făcut 
sub lege, ca să răscumpere pe cei de sub lege, ca să primim înfierea" 722 . 
Toţi câţi l-am primit, ne-a dat celor care credeam în El puterea să ajungem 
copii ai lui Dumnezeu 723 , încât nu mai suntem robi, ci fii 724 ; nu mai suntem 
sub lege, ci sub har 725 , nu mai slujim puţin timp Domnului de frică, ci 
suntem datori să-i afierosim tot timpul vieţii noastre şi, dezlipindu-ne de 
păcat, să îngăduim ca robul, adică mânia şi pofta, să se îndeletnicească 
totdeauna cu Dumnezeu; pofta întreagă să o îndreptăm mereu către 
Dumnezeu; mânia să o înarmăm contra celor potrivnici lui Dumnezeu; iar 
pe dobitoc, adică trupul, de asemenea dându-i odihnă de robia păcatului, 
să-1 îndemnăm să slujească poruncilor dumnezeieşti. 
Acestea ne porunceşte legea duhovnicească a lui Hristos, iar cei care o 
păzesc ajung superiori legii mozaice. „Când a venit ceea ce este des ăvârşit, 
ceea ce este din parte s-a desfiinţat" 726 , acoperământul legii, adică 
catapeteasma s-a rupt prin răstignirea Mântuitorului 727 , Duhul a strălucit cu 
limbi de foc 728 litera s-a desfiinţat, cele trupeşti au încetat, s-a împlinit legea 
robiei şi ni s-a dăruit legea libertăţii 729 . Acum sărbătorim odihna desăvârşită 
a firii omeneşti, adică ziua învierii, în care Domnul Iisus, conducătorul 
vieţii şi Mântuitorul, ne-a introdus în moştenirea făgăduită celor care adoră 
duhovniceşte pe Dumnezeu, în care a intrat El, înainte mergătorul nostru, 
înviind din morţi şi, dechizându-i-se uşile raiului, s-a aşezat cu trupul de-a 
dreapta Tatălui 730 , unde vor intra şi cei care păzesc legea cea 
duhovnicească. 



719 Matei XII, 11. 

720 Iisus Navi VI, 1 -27. 

721 Galateni IV, 3. 

722 Galateni IV, 4-5. 

723 Matei V, 9, 45; Luca VI, 35; II Corinteni VI, 18; Galateni III, 26; IV, 6. 

724 Galateni IV, 7. 

725 Romani VI, 14. 

726 1 Corinteni XIII, 10. 

727 Matei XXVII, 51, Marcu XV, 38; Luca XXIII, 48. 

728 Fapte II, 3. 

729 Iacov I, 25; II, 12. 

730 Marcu XVI, 19; Romani VIII, 34; Efeseni I, 20; Coloseni III, 1; Evrei XII, 2; I P etru III, 22. 

Aşadar nouă, celor care umblăm în Duh şi nu în literă 731 , ne incumbă 
toată lepădarea celor trupeşti, adorarea cea duhovnicească şi unirea cu 
Dumnezeu. Tăierea împrejur este lepădarea plăcerii trupeşti, este lepădarea 
celor de prisos şi nu a celor necesare. în adevăr, prepuţiul nu este nimic 
altceva decât piele de prisos a părţii sexuale, căci orice plăcere care nu se 
face de la Dumnezeu şi în Dumnezeu este un prisos de plăcere. Tipul 
acesteia este prepuţiul. Sâmbăta însă, este odihna de păcat, încât amândouă 
ajung una şi astfel când sunt săvârşite de cei duhovniceşti nu săvârşesc nici 
cea mai mică călcare de lege. 

Mai mult: trebuie să se ştie că numărul şapte indică întreg timpul 
prezent, după cum spune prea înţeleptul Solomon ca „să dea parte celor 
şapte şi chiar celor opt" 732 . Iar grăitorul de Dumnezeu David, cântând 
despre a opta 733 , a cântat despre starea ce va să fie după învierea din morţi. 
Aşadar, când legea a poruncit să se odihnească în ziua a şaptea de cele 
trupeşti, dar să se îndeletnicească cu cele duhovniceşti, a arătat în chip 
mistic adevăratului popor israelitian, care poate să vadă pe Dumnezeu cu 
mintea, ca să se aducă pe sine însuşi tot timpul lui Dumnezeu şi să se ridice 
peste cele trupeşti. 



CAPITOLUL XXIV 
Despre feciorie 

Cei trupeşti şi cei iubitori de plăceri blamează fecioria şi aduc drept mărtu- 
rie următorul text: „Blestemat este cel care nu ridică sămânţa în Israel" 734 . 
Dar noi având încredere în Dumnezeu Cuvântul, care s-a întrupat din 
Fecioară, spunem că fecioria este de la început şi că dintru început a fost 
sădită în firea oamenilor. Omul a fost plăsmuit din pământ virgin. Din 
Adam numai a fost făcută Eva. In paradis domnea fecioria. Dumnezeiasca 
Scriptură spune că atât Adam cât şi Eva erau goi şi nu se ruşinau 735 . Când 
însă au călcat porunca, au cunoscut că erau goi şi, ruşinându-se, şi-au cusut 
lor învelitori. Şi după călcarea poruncii, când au auzit: „Pământ eşti şi în 
pământ te vei întoarce" 736 , când prin călcarea poruncii a intrat moartea în 
lume, atunci „a cunoscut Adam pe Eva, femeia Lui, şi a zămislit şi a 
născut" 737 . Pentru aceea a fost înfiinţată căsătoria, ca să nu se distrugă şi să 
se desfiinţeze, din pricina morţii, neamul omenesc, pentru că, prin naşterea 



731 Romani II, 29; VII, 6; II Corinteni III, 6. 

732 Ecclesiastul XI, 2. 

733 Psalmul VI. 

734 Deuteronomul XXV, 9. 

735 Facerea II, 25. 



736 Facerea III, 19. 

737 Facerea IV, 1. 

de copii, avea să se mântuiască neamul omenesc. 

Poate că cei care au făcut obiecţia de mai sus vor întreba: ce vor să 
spună cuvintele: „Bărbat şi femeie" 738 şi cuvintele: „Creşteţi şi vă 
înmulţiţi" 739 . La acestea vom spune: cuvintele „Creşteţi şi vă înmulţiţi" nu 
indică numaidecât înmulţirea oamenilor prin împreunarea conjugală. 
Dumnezeu putea să facă să se înmulţească neamul omenesc şi în alt chip 
dacă ar fi păzit până la sfârşit necălcată porunca. Dar Dumnezeu, prin 
preştiinţa Sa, cel care ştie pe toate înainte de naşterea lor, ştiind că au să 
calce porunca şi au să fie condamnaţi la moarte, anticipând aceasta, a făcut 
bărbatul şi femeia şi a poruncit să crească şi să se înmulţească. Să mergem 
mai departe în cele spuse şi să vedem şi superioritatea fecioriei, care este 
tot una cu a vorbi despre castitate. 

Poruncindu-i-se lui Noe să intre în corabie, şi încredinţându-i-se să păstreze 
sămânţa lumii, îi porunceşte astfel: „Intră tu şi fiii tăi şi femeia ta şi femeile 
fiilor tăi" 740 . I-a despărţit pe ei de femei, pentru că trebuia să treacă în 
curăţie noianul de ape şi potopul acela mondial. Dar după încetarea potopu- 
lui spune: „Ieşi tu şi femeia ta şi fiii tăi şi femeile fiilor tăi" 741 . Iată este 
îngăduită iarăşi căsătoria pentru înmulţirea neamului omenesc. Apoi Ilie, 
conducătorul carului care suflă foc, omul care străbate cerul 742 , n-a 
îmbrăţişat necăsătoria şi a fost mărturisit prin înălţarea sa mai presus de 
oameni? Cine a închis cerurile? 743 Cine a sculat morţii? 744 Cine a tăiat 
Iordanul? 745 Nu Ilie, care a trăit în feciorie? Dar Elisei, ucenicul acestuia, 
arătând aceeaşi virtute, n-a moştenit îndoit darul Duhului, când 1-a cerut? 746 
Dar cei trei tineri? Nu prin faptul că au păzit fecioria au ajuns superiori 
focului, căci, prin feciorie, trupurile n-au putut fi mistuite de foc? 747 Nu 
vom trece sub tăcere nici pe Daniil, al cărui trup a fost întărit de feciorie 
încât dinţii fiarelor n-au putut să-1 înghită 748 . Oare Dumnezeu când a voit să 
se arate israeliţilor, n-a poruncit să-şi cureţe corpul? 749 Oare preoţii nu se 
curăţau pe ei înşişi, când păşeau în Sfânta Sfântelor? Oare legea n-a numit 
curăţenia mare făgăduinţă făcută lui Dumnezeu? 

Trebuie aşadar să se înţeleagă în chip mai duhovnicesc porunca legii. 
Există o sămânţă duhovnicească, zămislită prin dragoste şi teamă de 



738 Facerea I, 27. 

739 Facerea I, 28. 

740 Facerea VII, 7. 

741 Facerea VIII, 16. 
742 IV Regi II, 11. 

743 III Regi XVII, 1. 

744 III Regi XVII, 17-24. 
745 IV Regi II, 8. 

746 IV Regi II, 9-14. 

747 Daniil III, 12-28. 

748 Daniil VI, 16-22. 

749 Ieşirea XIX, 15. 

Dumnezeu într-un pântec sufletesc, care suferă şi naşte duhul mântuirii. 
Astfel trebuie înţelese cuvintele: „Fericit cel care are sămânţă în Sion şi 
rude în Ierusalim" 750 . Este oare fericit, chiar dacă va fi curvar, beţiv, 
idololatru, numai dacă are sămânţă în Sion şi rude în Ierusalim? Nici un om 
care cugetă just nu va vorbi aşa. 

Fecioria este viaţa îngerilor, însuşirea oricărei firi necorporale. 
Spunem aceasta fără să hulim căsătoria — să nu fie! — căci ştim că 
Domnul a binecuvântat căsătoria atunci când a trăit printre oameni 751 şi 
ştim şi pe cel care a spus: „Cinstită este căsătoria şi patul neîntinat" 752 . Ştim 
totuşi că fecioria este superioră căsătoriei. Atât în virtuţi cât şi în vicii sunt 
grade mai înalte şi mai joase. Cunoaştem că toţi muritorii, afară de 
începătorii neamului omenesc, sunt odrasle ale căsătoriei. Aceia sunt 
plăsmuiri ale fecioriei şi nu ale căsătoriei. Necăsătoria, însă, după cum am 
spus, este imitarea îngerilor. Prin urmare pe cât este superior îngerul 
omului, pe atât mai cinstită este fecioria decât căsătoria. Dar ce spun înger? 
însuşi Hristos, slava fecioriei, născut numai din Tatăl fără de început, 
neseminal şi fără de împreunare, dar şi întrupat pentru noi fără de 
împreunare din Fecioară şi făcut om asemenea nouă, însuşi a arătat în El 
însuşi fecioria cea adevărată şi desăvârşită. Pentru aceea nici nu ne-a 
poruncit-o, „căci nu toţi pricep acest cuvânt" 753 , după cum însuşi a spus. El 
însă, prin faptă, ne-a învăţat şi ne-a împuternicit spre aceasta. Dar cui nu-i 
este clar că acum fecioria domneşte între oameni? 

Bună este naşterea de copii, pe care o aduce căsătoria! Bună este căsătoria 
din pricina destrăbălărilor! 754 Căsătoria le curmă pe acestea şi nu îngăduie 
furiei poftei să fie mânată spre fapte nelegiuite, din pricina împreunării 
legale din căsătorie. Bună este căsătoria pentru cei care nu se pot înfrîna! 
Dar mai bună este fecioria, deoarece cultivă naşterea de copii ai sufletului 
şi aduce lui Dumnezeu rugăciunea, ca un fruct copt. „Cinstită este căsătoria 
şi patul neîntinat, dar pe curvari şi pe preacurvari îi va judeca 
Dumnezeu" 755 . 



CAPITOLUL XXV 
Despre circumcidere 



Circumciderea a fost dată lui Avraam înainte de a fi dată legea , 



750 Isaia XXX, 9. 
751 IoanII, 1-10. 

752 Evrei XIII, 4. 

753 Matei XIX, 11. 
754 1 Corinteni VII, 2. 

755 Evrei XIII, 4. 

756 Facerea XVII, 10-14. 

după ce a primit binecuvântările 757 şi făgăduinţa 758 ca un semn care îl 
despărţea pe el, pe cei din el şi pe cei din familia lui de neamurile printre 
care trăia. Acest lucru este evident, căci atunci când în pustie Israel a trăit 
singur 40 de ani, fără să se amestece cu alt neam, toţi cei care s-au născut în 
pustie n-au fost circumscrişi. Dar când Iisus i-a trecut Iordanul, au fost 
circumscrişi şi a fost a doua lege a circumciderii. Legea circumciderii s-a 
dat pe timpul lui Avraam, apoi a încetat în pustie 40 de ani. Dumnezeu a 
dat din nou lui Iisus al lui Navi legea circumciderii, după ce a trecut 
Iordanul, cum este scris în cartea lui Iisus al lui Navi: „în timpul acesta a 
zis Domnul către Iisus: Fă-ţi cuţite din piatră, din piatră culturală şi şezând 
circumcide pe fiii lui Israel a doua oară" 759 . Şi mai jos: „Timp de 42 de ani 
s-a învârtit Israel în pustia Madvaritidei 760 şi pentru aceasta erau netăiaţi 
împrejur cei mai mulţi dintre războinicii care au ieşit din Egipt, care nu s-au 
supus poruncilor lui Dumnezeu, pe care i -a hotărât să nu vadă pământul cel 
bun, pe care Domnul s-a jurat părinţilor lor să-1 dea lor, pământ în care 
curge lapte şi miere. Şi în locul acelora a aşezat pe fiii lor, pe care Iisus i-a 
circumscris, pentru că ei au fost necircumscrişi în timpul călătoriei" 761 . 
Astfel circumciderea era un semn, care despărţea pe Israel de celelalte 
neamuri printre care trăia. 

Circumciderea era tipul botezului. Căci după cum circumciderea nu 
taie o parte folositoare a corpului, ci un prisos nefolositor, tot astfel, prin 
Sfântul Botez, ni se taie împrejur păcatul. Păcatul, însă, este clar că este un 
prisos al poftei, şi nu o poftă folositoare. Este cu neputinţă ca cineva să nu 
poftească deloc, sau să fie complet insensibil plăcerii. Ceea ce este 
nefolositor din plăcere, adică pofta şi plăcerea nefolositoare, aceea este 
păcatul, pe care îl circumscrie Sfântul Botez, dându-ne semn pe frunte, 
cinstita cruce, care ne desparte pe noi de păgâni. Toate neamurile au 
dobândit botezul şi au fost pecetluite cu semnul crucii. Dar, în fiecare 
neam, cel credincios se desparte de cel necredincios. Pentru că s-a arătat 
adevărul, tipul şi umbra sunt nefolositoare. Prin urmare, acum este de 
prisos circumciderea şi este împotriva Sfântului Botez, căci „cel 
circumscris este obligat să păzească toată legea" 762 . Domnul s-a 
circumscris 763 ca să plinească legea 764 ; a păzit toată legea şi sâmbăta, ca să 
plinească şi să întărească legea 765 . Dar după ce a fost botezat şi după ce 

757 Facerea XVII, 4-5. 

758 Facerea XVII, 6-8. 

759 Iisus Navi V, 2. 

760 Coreclat prin textul Septuagintei. în ediţia din Migne PG şi de la Verona, f. 134v, are această formă: 
„Vattaritidei". 

761 Iisus Navi V, 5-7. 

762 Galateni V, 3. 
763 LucaII, 21. 

764 Matei V, 17. 

174 



Dogmatica 

Duhul cel Sfânt s-a arătat oamenilor, pogorându-se peste El în chip de 
porumbel 766 , de atunci s-a propovăduit cultul şi viaţa cea duhovnicească şi 
împărăţia cerurilor. 



CAPITOLUL XXVI 
Despre antihrist 

Se cuvine să se ştie că trebuie să vină antihrist. Este antihrist tot cel care nu 
mărturiseşte că Fiul lui Dumnezeu a venit în trup 767 , că este Dumnezeu 
desăvârşit şi că s-a făcut om desăvârşit, fiind în acelaşi timp şi Dumnezeu. 
Dar în sens propriu şi special, antihrist se numeşte acela care vine la 
sfârşitul veacului 768 . Trebuie, însă, mai întâi să se propovăduiască 
Evanghelia la toate neamurile, după cum a spus Domnul 769 . Şi atunci va 
veni spre mustrarea iudeilor potrivnici lui Dumnezeu. Domnul le -a spus 
lor: „Eu am venit în numele Tatălui Meu şi nu mă primiţi; vine altul în 
numele Lui şi pe acela îl veţi primi" 770 . Iar apostolul: „Pentru aceea, pentru 
că n-au primit dragostea adevărului ca să se mântuiască, va trimite lor 
Dumnezeu lucrarea înşelăciunii, ca să creadă minciunii, pentru a fi osândiţi 
toţi acei care n-au crezut adevărului, ci le-a plăcut nedreptatea" 771 . Aşadar, 
iudeii n-au primit pe Domnul Iisus Hristos şi Dumnezeu care este Fiul lui 
Dumnezeu, dar vor primi pe înşelător, pe cel care se numeşte pe sine 
Dumnezeu. Căci se va numi pe sine însuşi Dumnezeu, îl învaţă îngerul pe 
Daniil, spunând aşa: „Nu va ţine seamă de Dumnezeul părinţilor lui" 772 . Iar 
apostolul spune: „Să nu vă amăgească pe voi nici într-un chip, că va veni 
mai întâi lepădarea de credinţă şi se va arăta omul păcatului, fiul pierzării, 
potrivnicul, care se înalţă mai presus de tot ce se numeşte Dumnezeu sau 
este închinat, aşa încât să şadă el în Biserica lui Dumnezeu, arătându-se pe 
sineşi cum că ar fi Dumnezeu" 773 . Când spune apostolul „în Biserica lui 
Dumnezeu", nu vorbeşte de Biserica noastră, ci de cea veche 774 , de cea 
iudaică. Căci antihrist nu va veni la noi, ci la iudei. Nu va veni pentru 
Hristos, ci contra lui Hristos 775 ; pentru acest motiv se şi numeşte antihrist. 
Trebuie mai întâi să se predice Evanghelia la toate neamurile 776 . „Şi 



766 Matei III, 16; Marcu I, 10; Luca III, 22; Ioan I, 32. 
767 1 Ioan IV, 3; II Ioan 7. 

769 Matei XXIV, 14. 

atunci se va arăta cel fără de lege, a cărui venire va fi cu lucrarea satanei, cu 
toată puterea şi cu semne şi cu minuni mincinoase, cu toată amăgirea 
nedreptăţii la cei care pier, pe care Domnul îl va omorî cu graiul gurii Sale 
şi-1 va pierde cu venirea arătării Sale" 777 . Deci nu însuşi diavolul se face om 
aşa cum s-a înomenit Domnul — să nu fie! — ci se naşte om din curvie şi 
primeşte toată energia lui satan. Căci Dumnezeu, cunoscând mai dinainte 
toată perversitatea voinţei lui, pe care o va avea, îngăduie ca să locuiască 
diavolul în el. 

Se naşte deci din curvie, după cum am spus, este crescut în ascuns şi pe 
neaşteptate se răscoală, se împotriveşte şi împărăteşte. La începutul 
împărăţiei lui, dar mai degrabă a tiraniei lui, ia chipul sfinţeniei, dar când 
ajunge stăpânitor, persecută Biserica lui Dumnezeu 778 si-şi face cunoscută 
toată răutatea lui. Va veni cu „semne şi minuni mincinoase" 779 , înşelătoare 
şi nu adevărate şi pe cei care au slabă şi neîntărită temelia minţii îi va înşela 
şi-i va despărţi de Dumnezeul cel viu, încât „să se smintească de va fi cu 
putinţă şi cei aleşi" 780 . 

Vor fi trimişi Enoh şi Ilie Testiveanul 781 , şi „vor întoarce inima 
părinţilor către copii" 782 , adică sinagoga către Domnul nostru Iisus Hristos 
şi către predica apostolilor, dar ei vor fi omorâţi de antihrist. Şi va veni 
Domnul din cer, în chipul în care sfinţii apostoli l-au văzut mergând la 
cer 783 , Dumnezeu desăvârşit şi om desăvârşit, cu slavă şi putere 784 şi va 
omorî pe omul fără de legi şi pe fiul pierzării cu Duhul gurii Lui 785 . Aşadar, 
nimeni să nu aştepte pe Domnul de pe pământ, ci din cer, după cum însuşi 
ne-a dat încredinţare 786 . 



CAPITOLUL XXVII 
Despre înviere 

Credem şi în învierea morţilor. Căci în adevăr va fi, va fi învierea 
morţilor. Iar când spunem înviere, spunem învierea corpurilor, deoarece 
învierea este starea de a doua a celui căzut. Sufletele, însă, pentru că sunt 
nemuritoare, cum vor învia? Dacă moartea se defineşte ca o despărţire a 
sufletului de corp, negreşit că învierea este iarăşi unirea sufletului şi a 



777 II Tesaloniceni II, 8-9. 

trupului şi a doua stare a vieţuitoarei care s-a descompus şi a căzut. Prin 
urmare, însuşi corpul coruptibil şi descompus, însuşi va învia incoruptibil. 
Căci nu este neputincios cel care la început a făcut corpul din ţarina 
pământului şi care s-a descompus şi s-a întors iarăşi în pământul din care a 
fost luat, nu este neputincios să-1 învieze din nou, potrivit hotărârii 
Creatorului. 

Dacă nu este înviere, „să mâncăm şi să bem" 787 şi să ducem o viaţă plăcută 
şi desfătătoare. Dacă nu este înviere, în ce ne deosebim de cele iraţionale? 
Dacă nu este înviere, să fericim fiarele câmpului, care au o viaţă lipsită de 
necaz. Dacă nu este înviere, nu există nici Dumnezeu, nici pronie, ci toate 
sunt conduse şi purtate în chip automat. Iată vedem pe foarte mulţi drepţi că 
sunt săraci şi nedreptăţiţi şi nu au parte în viaţa aceasta de nici un ajutor, iar 
pe păcătoşi şi pe nedrepţi că trăiesc în bogăţie şi în toată desfătarea. Şi care 
om, care judecă just ar admite că aceasta este opera unei drepte judecăţi şi a 
unei pronii înţelepte? Prin urmare va fi, va fi înviere. Căci Dumnezeu este 
drept şi răsplăţilor al celor care îl aşteaptă. Dacă sufletul ar fi purtat singur 
lupta pentru virtuţi, numai el ar fi încununat; iar dacă numai el s-ar fi tăvălit 
în plăceri, pe bună dreptate numai el s-ar fi pedepsit. Dar pentru că nici 
virtutea nici viciul nu 1-a săvârşit sufletul fără trup, în chip drept amândouă 
vor avea parte de răsplată. 

Mărturiseşte şi dumnezeiasca Scriptură că va fi învierea corpurilor. 
Dumnezeu spune către Noe după potop: „Ca iarbă verde v-am dat vouă 
toate. Numai carne cu sângele sufletului nu mâncaţi. Căci voi cere sângele 
vostru sufletelor voastre şi îl voi cere din mâna tuturor fiarelor şi voi cere 
sufletul lui din mâna a tot omul, fratele lui. Cel care varsă sângele omului, i 
se va vărsa sângele lui în locul sângelui aceluia, căci am făcut pe om după 
chipul lui Dumnezeu" 788 . Cum va cere sângele omului din mâna tuturor 
fiarelor, decât că vor învia trupurile oamenilor care au murit? Căci nu vor 
muri fiarele în locul omului. 

Şi iarăşi spune Moise: „Eu sunt Dumnezeul lui Avraam şi 
Dumnezeul lui Isaac şi Dumnezeul Iui lacov 789 . Dumnezeu nu este 
Dumnezeul morţilor", al celor care au murit şi al celor ce nu vor mai fi, „ci 
al celor vii" 790 ale căror suflete trăiesc în mâna Lui; iar corpurile vor trăi 
iarăşi prin înviere. Iar David, părintele lui Dumnezeu, spune către 
Dumnezeu: „Lua-vei duhul lor şi se vor sfârşi şi în ţarină se vor 
întoarce" 791 . Iată este vorba despre trupuri. Apoi adaugă: „Vei trimite 
duhului Tău şi se vor zidi şi vei înnoi faţa pământului" 792 . 



787 1 Corinteni XV, 32; Isaia XXII, 13. 

Iar Isaia spune: „Vor învia morţii şi se vor scula cei din 
morminte" 793 . Este evident că nu stau în morminte sufletele, ci trupurile. 

Iar fericitul Iezechil zice: „Şi s-a făcut, pe când am proorocit eu şi 
iată cutremur şi s-au apropiat oasele, os lângă os, fiecare la încheietura lui. 
Şi am văzut şi iată s-au născut peste ele nervi şi carne a răsărit şi s-a suit 
peste ele şi s-a întins pielea deasupra lor" 794 . Apoi arată cum poruncindu-li- 
se s-au reîntors duhurile 795 . 

Şi dumnezeiescul Daniil zice: „Şi în timpul acela se va ridica Arhanghelul 
Mihail, cel care stă peste fiii poporului tău. Şi va fi timp de întristare, întris- 
tare cum n-a mai fost de când s-a făcut neamul omenesc pe pământ până în 
timpul acela. Şi în timpul acela se va mântui poporul Tău, tot cel care va fi 
găsit scris în carte. Şi mulţi dintre cei care dormeau în ţarina pământului se 
vor scula. Unii spre viaţa de veci, alţii spre ocară şi ruşine veşnică. Şi cei 
care au fost înţelegători vor străluci ca lumina tăriei şi din drepţii cei mulţi 
ca stelele în veci şi încă vor străluci" 796 . Spunând că „mulţi dintre cei care 
dormeau în ţarina pământului se vor scula", este clar că indică învierea 
trupurilor. Căci nu va spune cineva că sufletele dorm în ţarina pământului. 

Dar şi Domnul în sfinţitele Evanghelii, în chip precis, a predat 
învierea corpurilor: „Vor auzi, spune El, cei din morminte vocea Fiului lui 
Dumnezeu şi vor ieşi cei care au făcut fapte bune întru învierea vieţii şi cei 
care au făcut fapte rele întru învierea judecăţii" 797 . Niciodată un om, din cei 
care judecă just, nu va spune că sufletele sunt în morminte. 

Domnul a făcut cunoscută învierea trupurilor nu numai prin cuvânt, 
ci şi prin faptă, în primul loc, a înviat pe Lazăr 798 , care era în mormânt de 
patru zile, care se stricase şi mirosea 799 . Căci n-a înviat sufletul lipsit de 
trup, ci trupul împreună cu sufletul, şi n-a înviat altul, ci însuşi acela care se 
stricase. Căci cum s-ar cunoaşte şi cum s-ar crede învierea celui mort, dacă 
nu subzistă însuşirile caracteristice? Pe Lazăr 1-a înviat pentru a dovedi 
Dumnezeirea Lui şi pentru a ne încredinţa de învierea Lui şi de a noastră. 
Lazăr avea să se întoarcă iarăşi spre moarte, în al doilea loc, însuşi Domnul 
s-a făcut pârga învierii desăvârşite, care nu este supusă morţii. Pentru aceea 
şi dumnezeiescul apostol Pavel a spus: „Dacă morţii nu înviază, nici 
Hristos n-a înviat. Iar dacă Hristos n-a înviat, zadarnică este credinţa 
noastră şi deci suntem încă în păcatele noastre" 800 . Şi: „Hristos a înviat, 
pârga celor adormiţi" 801 . Şi: „Primul născut dintre morţi" 802 . Şi iarăşi: „Căci 

dacă credem că Hristos a murit şi a înviat, aşa şi Dumnezeu va aduce 
împreună cu El pe cei adormiţi prin Hristos" 803 . Apostolul a spus „aşa", 
pentru că Domnul a înviat. 

Este clar că învierea Domnului a fost unirea trupului, devenit nestric ăcios, 
şi a sufletului — căci trupul şi sufletul au fost despărţite în moartea 
Domnului — căci a zis: „Dărâmaţi templul acesta şi în trei zile îl voi 
zidi" 804 . Şi este martor vrednic de credinţă sfinţita Evanghelie că vorbea de 
trupul Lui 805 . „Pipăiţi-mă şi vedeţi, spune Domnul ucenicilor Săi, care 
credeau că văd duh, că Eu sunt şi nu m-am schimbat, că duhul n-are carne 
şi oase, după cum vedeţi că am Eu" 806 . Şi spunând aceasta, le-a arătat lor 
mâinile şi coasta şi i-a întins-o lui Toma să o pipăie". Nu sunt oare de ajuns 
acestea pentru ca să fie crezută învierea trupurilor? 

Iarăşi spune dumnezeiescul apostol: „Căci trebuie ca acest trup 
stricăcios să se îmbrace în nestricăciune şi acest trup muritor să se îmbrace 
cu nemurirea" 807 . Şi iarăşi: „Se seamănă întru stricăciune, înviază întru 
nestricăciune; se seamănă întru slăbiciune, înviază întru putere; se seamănă 
întru necinste, înviază întru slavă; se seamănă trup sufletesc" — adică gros 
şi muritor — „înviază trup duhovnicesc" 808 , ca şi trupul Domnului după 
înviere, care a trecut prin uşile încuiate, care nu simţea oboseala şi nu avea 
nevoie de mâncare, somn şi băutură. „Căci vor fi, spune Domnul, ca îngerii 
lui Dumnezeu. Nu mai este căsătorie, nici naştere de copii" 809 . Căci spune 
dumnezeiescul apostol: „Petrecerea noastră este în ceruri, de unde şi 
aşteptăm pe Mântuitorul, pe Domnul Iisus, care va schimba trupul 
smereniei noastre ca să fie la fel cu trupul slavei Lui" 810 . Nu vorbesc de o 
schimbare în altă formă — departe cu acest gînd! — ci mai degrabă de o 
schimbare din stricăciune în nestricăciune. 

„Dar va spune cineva: Cum învie morţii?" 811 . Ce necredinţă! Ce nebunie! 
Cel care, prin voinţă numai, a prefăcut ţarina în trup, cel care a poruncit să 
crească în pântece o mică picătură de sămânţă şi să alcătuiască acest trup, 
care are atâtea înfăţişări, cum nu-1 va învia iarăşi, voind numai, cu atât mai 
mult cu cât a existat şi s-a descompus? „Dar cu care trup vin? Nebune!" 812 . 
Dacă învârtoşenia inimii nu-ţi îngăduie să crezi în cuvintele lui Dumnezeu, 
crezi cel puţin în fapte. „Ceea ce semeni tu nu înviază, dacă nu moare. Şi 

ceea ce semeni nu este trupul care va fi numai grăuntele gol, poate de grâu 
sau de altceva din celelalte. Iar Dumnezeu îi dă trup precum a voit şi 
fiecăreia din seminţe trupul ei propriu" 813 . Priveşte, aşadar, la seminţele 
îngropate în brazde ca în morminte! Cine este cel care a pus în ele rădăcini, 
tulpină, frunze, spice şi ţepii cei foarte fini ai spicului? Nu creatorul 
tuturor? Nu porunca celui care a creat toate? Crede, deci, că la fel va fi şi 
învierea morţilor prin voinţa şi semnul dumnezeiesc. Căci la Dumnezeu 
puterea coincide cu voinţa. 

Prin urmare vom învia. Sufletele se vor uni cu trupurile, iar acestea vor fi 
nestricăcioase, pentru că vor dezbrăca stricăciunea. Astfel ne vom apropia 
de înfricoşatul scaun de judecată al lui Hristos 814 . Diavolul, demonii lui, 
omul lui, adică antihrist, cei necredincioşi şi cei păcătoşi vor fi predaţi 
focului veşnic 815 . Focul acesta nu va fi material ca acesta de aici, ci un foc 
cum numai Dumnezeu îl ştie. Cei care au făcut fapte bune şi cu îngerii vor 
străluci ca soarele spre viaţa veşnică împreună cu Domnul nostru Iisus 
Hristos. îl vor vedea pururea, vor fi văzuţi de El şi vor culege bucuria 
nesfârşită, care vine de la El, lăudându-1 împreună cu Tatăl şi cu Sfântul 
Duh, în vecii nesfârşiţi ai vecilor, Amin. 

